
MESAJE PERSONALE DE LA SPIRITE FOARTE ÎNALTE 


11.02.1996 

Cazul scriitorului Vasile 

ISUS CRISTOS 

Vasile 


16 

11.02.1996 

MAICA DOMNULUI 

Vasile 


17 

14.05.1996 

Cazul clarvăzătoarei Alexandra 

REGELE LUMII Alexandra 


18 

14.05.1996 

MAICA DOMNULUI 

Alexandra 


19 

14.05.1996 

ISUS CRISTOS 

Alexandra 


20 

06.06.1996 

MAICA DOMNULUI 

Florica 

tristeţe de boală grea 

21 

10.06.1996 

MAICA DOMNULUI 

Steriana 

viitorul fiicelor 

22 

10.06.1996 

MAICA DOMNULUI 

Rodie a 

sterilitate 

23 

27.06.1996 

ISUS CRISTOS 

Gheorghe 

proces penal 

23 

14.07.1996 

MAICA DOMNULUI 

Cristina 

rugăciuni de întărire 

25 

11.02.1997 

Cazul doamnei Elena A. 

MAICA DOMNULUI 

Elena A. 

spirite răutăcioase 

25 

11.02.1997 

ISUS CRISTOS 

Elena A. 


27 

01.03.1997 

Cazul doamnei Elena B. 

MAICA DOMNULUI 

Elena B. 

soţul beţiv, rău şi îndrăcit 

28 

01.03.1997 

ISUS CRISTOS 

Elena B. 


29 

02.09.1997 

ISUS CRISTOS 

Ciprian 

tânăr debusolat 

30 

06.11.2002 

MAICA DOMNULUI 

Marinică 

bolnav psihic 

31 

29.08.2003 

MAICA DOMNULUI 

Corina 

împăcare cu părinţii 

31 

MESAJE DE LA SPIRITE OBIŞNUITE 



Mesaje ce dezvăluie VRĂJI şi otrăviri 



16.06.1997 

MIHAI 

familie 

farmece de despărţire 

33 

03.11.1997 

ELENA 

Ion 

dezlegare de cununie 

35 

10.06.1999 

VASILE 

fiica Aurica 

soţia criminală 

36 

05.12.1999 

GHEORGHE 

fiica Mihaela 

dezlegare de cununie 

37 

07.12.1999 

RADU 

mama Maria 

vrăji de răzbunare 

37 

03.10.2000 

MARIN 

fiica Anica 

vrăjile amantei soţului 

39 

Cazul Traian 

06.11.2001 

TRAIAN 

fiica Angela 

farmece din datorii de bani 

40 

04.02.2004 

TRAIAN 

fiica Angela 

farmecele s-au risipit 

41 






























05.11.2002 

ALEXANDRA 

nepoata Rodica 

legări de cununie 

42 

16.12.2003 

EL VIRA 

fiica sa 

vrăji de răzbunare 

43 

01.06.2005 

JENI 

mama ei 

vrăjile amantei soţului 

44 

21.07.2005 

FĂNICA 

fiica Liliana 

dezlegare de cununie 

46 

28.05.2007 

Pr. NICULAE 

Sanda 

spiritul preotului exorcist 
cercetează farmecele 

47 

28.12.2008 

GETA 

fiica Tamara 

dezlegare de cununie 

49 

Mesaje ce menţionează BLESTEME de neam 

23.04.1996 

VASILE 

fosta soţie Mar ia 

blestem de gelozie tras pe 
propriul copil 

51 

14.03.1997 

PETRU 

familie 

crimă din neglijenţă 

52 

13.10.1997 

TEREZIA 

nepotul Florin 

blestem de dragoste tras de 
pe tată pe fiu 

53 

07.06.2001 

MARJA 

soţul Ovidiu 

strămoşi războinici 

54 

17.06.2007 

tânărul ANDREI 

mama Mariana 

strămoş haiduc 

55 

27.09.2007 

tânărul CĂTĂLIN 

familie 

strămoşi războinici 

57 

04.10.2007 

tânărul HORIA 

mama Liuţa 

strămoşi războinici 

58 

06.10.2007 

tânărul COSMIN 

tatăl Dan şi familie 

strămoş războinic 

59 

19.02.2008 

DORIN 

fiica Oana 

strămoş călău 

60 

07.03.2009 

GLIGOR 

soţia Tamara 

strămoşi bărbaţi brutali 

62 

10.11.2009 

CLAUDIU 

iubita Simona 

strămoş temnicer 

64 

Mesaje ce descifrează CRIME şi sinucideri 

23.04.1998 

VICTORIA 

vecinul Alexandru 

crimă nepedepsită 

65 

17.11.1998 

Cazul Sandu 

SANDU 

fratele Nicu 

crimă necercetată 

67 

15.08.2000 

SANDU 

fratele Nicu 


69 

31.08.1999 

ANTON 

nepoata Daniela 

ucis prin teroare psihică 

73 

04.04.2001 

CONSTANTIN 

soţia Maria 

crimă necercetată 

74 

06.09.2001 

tânărul VASILE 

mama Maria 

crimă necercetată 

74 

03.01.2002 

RADU 

sora Oana 

crimă nepedepsită 

75 

06.06.2006 

MUGUR 

familie 

crimă nepedepsită 

76 

24.06.2006 

LILIAN 

familie 

moarte nelămurită 

77 

05.07.2006 

tânăra ANDREEA 

familie 

crimă nepedepsită în Italia 

79 

04.03.2007 

CRISTIAN 

soţia Dorina 

crimă necercetată 

81 

19.03.2007 

NICOLAE 

soţia Violeta 

crimă nepedepsită 

82 

15.05.2007 

VASILE 

fiica sa Carmen 

crimă nepedepsită 

83 

26.05.2007 

ION 

fiica Florentina 

crimă necercetată 

85 

16.07.2007 

tânărul DORU 

părinţi 

crimă nepedepsită 

86 

17.07.2007 

CRISTIAN 

fiica Cristina 

crimă nebănuită 

88 

29.08.2007 

ION 

soţia Mihaela, fiice 

moarte nelămurită 

89 

30.03.2008 

tânăra OANA 

mama Camelia 

crimă, nu sinucidere 

90 

26.12.1998 

FLORICA 

fratele Petru 

sinucidere 

92 




































Mesaje de la COPII decedaţi 

Cazul Alexandra 




31.08.2001 copila ALEXANDRA 

mama Elena 


93 

06.02.2002 copila ALEXANDRA 

mama Elena 


95 

Cazul Isabella 




10.06.2001 copila ISABELLA 

mama Olimpia 


97 

20.06.2001 ION 

nora Olimpia 


99 

20.06.2001 Analiza karmei spiritului Isabellei, realizată de Nina Petre 

100 

20.06.2001 ENTITATEA ROŞIE 



101 

20.06.2001 ION 



101 

15.07.2001 copila ISABELLA 

mama Olimpia 


102 

Mesaje ce înlătură suspiciuni nefondate (boli sau accidente) 

11.06.1997 DĂNUŢ 

soţia Venera 

accident 

105 

22.08.1997 GHEORGHE 

prietena Anca 

înec prin infarct 

106 

04.10.1997 ONOFREI 

fosta soţie Aurelia 

înec din cauza unui cârcel 

107 

10.04.2001 ISTVAN 

fiica Clara 

accident de automobil 

108 

Cazul Bernard 


accident cu automobile 


02.03.2007 tânărul BERNARD 

mama Doina 


109 

23.08.2007 tânăra FLAVIA 

Doina 


110 

13.04.2007 GHEORGHE 

soţia Viorica 

infarct 

111 

29.07.2007 MIRCEA 

fiica Alina 

operaţie medicală fatală 

112 

29.08.2007 ALEXANDRU 

familie 

boală cardiacă veche 

113 

23.09.2007 tânărul TITUS 

mama Adriana 

accident de motocicletă 

114 

Mesaje despre împărţirea averii şi neînţelegerile dintre neamuri 

Cazul Aniko 


discordie între neamuri 


19.04.1999 IOAN 

fiica Aniko 


115 

21.02.2000 IOAN 

fiica Aniko 


116 

21.02.2000 VASILE 

nepoata Aniko 


117 

14.12.2000 ION 

fiica Mirela 

sfadă între neamuri 

118 

07.03.2001 DIMITRIE 

fiica Lucreţia 

împărţirea averii 

119 

28.01.2007 VETA 

nepotul Dragoş 

sfadă între neamuri 

121 

14.05.2007 GHEORGHE 

fiica sa Carmen 

sfadă între neamuri 

123 

21.09.2007 ALEXANDRU 

nepoata Laura 

bunicul din străinătate 

124 

Mesaje despre procese în justiţie 

11.01.2001 TICĂ 

soţia Paraschiva 

vânzare imobil nepartajat 

125 

Cazul Sorin 


drogat şi acuzat pe nedrept 
de crimă odioasă 


25.07.2001 GHEORGHE 

Lucia, mama lui Sorin 

126 

25.07.2001 MAGD ALENA 

Lucia 


127 

25.07.2001 IOAN 

Lucia 


127 




























Mesaje de cercetare genealogică 

21.03.2002 

Cazul Carmen 

VIRGIL 

binefăcătoarea boieroaică, 
mama vitregă profitoare 

presupusa fiică a sa, Carmen 

128 

21.03.2002 

FLORICA 

presupusa nepoată Carmen 

129 

21.03.2002 

GENA 

Carmen 


130 

Mesaje care aduc mângâiere sufletească, încurajări şi sfaturi de viaţă 

06.07.1996 

Cazul Teodorina 

MARJA 

fiica Teodorina 

fiica iubeşte un bărbat de 
culoare 

131 

06.07.1996 

PAVEL 

fiica Teodorina 


132 

06.07.1996 

ISUS CRISTOS 

Teodorina 


132 

25.02.1997 

NASTASIA 

nepoata Carmen 

lumânarea ruptă 

134 

11.03.1997 

DUMITRU 

fiica Corina 

singurătate şi disperare 

136 

02.07.1997 

Cazul Maria 

MARJA 

fiica Maria 

singurătate, dezamăgire 

136 

02.07.1997 

MAICA DOMNULUI 

Maria 


137 

07.07.1997 

NECULAI 

fiica Angela 

fiică satanistă 

138 

19.01.1998 

Cazul Carmen 

MARIA 

nepoata Carmen 

teama de viitor 

140 

19.01.1998 

MAICA DOMNULUI 

Carmen 


141 

03.09.1998 

FLOAREA 

fiica Elena 

soţul este o brută 

142 

16.01.1999 

Cazul Elena C. 

ALEXANDRU 

soţia Elena 


144 

07.04.1999 

SOFICA 

sora Elena 


145 

07.04.1999 

VASILE 

sora Elena 


145 

30.09.1999 

ELISABETA 

fiul Sorin 

ieşit din gaşcă 

146 

04.12.1999 

PARASCHIVA 

fiica Nina 

fiica se ceartă cu tatăl 
vitreg 

147 

06.09.2000 

Cazul Liana 

FLORICA 

fiica Liana 

copil vitreg din adulter 

148 

06.09.2000 

MARIA 

fiica Liana 


149 

05.12.2000 

Cazul Cristina 

PAULA 

nepoata Cristina 


150 

05.12.2000 

NARCIS 

fiica Cristina 


151 

27.07.2001 

IOAN 

fiica Ionela 


152 

07.08.2001 

ILIE 

soţia Elena 


153 

09.08.2001 

VIRGIL 

fiica Livia 

singurătate 

153 

28.09.2001 

FRANCISC 

fiica Maria 

boală de îndurat 

154 

26.07.2005 

REMUS 

fiica Mariana 

amor adulterin 

155 

28.07.2005 

ELENA 

fiul Gabriel 

spre căsătorie sau nu 

156 

01.06.2006 

LUCREŢIA 

fiica Anca 


157 

16.08.2006 

MARJA 

fiul Viorel 


158 


Cazul Liliana 


afaceri şi sentimente 


11.10.2006 

GRIGORE 

fiica Liliana şi nepoata Anca 

159 

28.01.2008 

GRIGORE 

Liliana şi Anca 


161 

20.10.2006 

CONSTANŢA 

fiul Răzvan 


162 

23.10.2006 

MIRCEA 

fiica Ema 


164 

14.01.2007 

JENICA 

fiica Gertrude 


165 

26.01.2007 

GISELLA 

fiica Victoria 


167 

13.02.2007 

tânărul DANIEL 

iubita Mariana 

iubire şi boală mortală 

168 


Cazul Irimia 




27.02.2007 

IRIMIA 

nepoata Ioana şi fiica Viorica 

169 

18.03.2009 

IRIMIA 

nepoata Ioana 


170 

02.06.2007 

PETRE 

fiica Liliana 


172 

23.08.2007 

MARIN 

fiica Ruxandra 


173 

05.12.2007 

GEORGICĂ 

fiica Lavinia 


175 

22.04.2008 

TUDOREL 

fiica sa Carmen 

alegerea viitorului soţ 

176 

28.07.2008 

VALERIA 

familie 


178 

04.01.2009 

AUGUSTIN 

fiica Marcela 


179 

Mesaje spiritiste cu explicaţii suplimentare oferite de mediumul Nina Petre 


Cazul GEORGE şi Rozica 

iubire dincolo de moarte 


19.05.2005 

GEORGE 

soţia Rozica 


181 

06.07.2005 

GEORGE 

soţia Rozica 


182 

06.07.2005 

Explicaţii suplimentare pentru Rozica oferite de Nina Petre 

184 


Cazul CARMEN 




05.10.2007 

CARMEN 

sora Cristina şi familie 

185 

26.11.2007 

Explicaţii suplimentare pentru Cristina oferite de Nina Petre 

186 


Cazul BOGDAN 


crimă în Rep. Dominicană 


06.04.2008 

BOGDAN 

soţia Adina 


188 

11.05.2008 

Explicaţii suplimentare pentru Adina oferite de Nina Petre 

190 

Spirite care nu vor sau nu pot să fie contactate. 

24.05.2001 

NICOLETA 

curios neavenit 

„anchetare” pentru atacarea 
testamentului 

191 

26.04.2009 

Scrisoare de la Nina Petre pentru fiica Violeta 
despre mama decedată 

sinucidere morală 

193 

10.05.2008 

Scrisoare de la Nina Petre pentru părinţi despre 
copilul decedat Dănuţ 

criminal nazist 

194 

MESAJE DE LA SPIRITELE UNOR ANIMALE DE COMPANIE 


13.02.2007 LILI, înger de animale 196 

12.07.2007 PALOMA, porumbiţa suferindă 197 

07.02.2008 DICKI, pechinezul otrăvit 198 

13.09.2008 ALBERTO, câine vindecător 200 

04.10.2008 MEXICO, câine campion 201 

12.01.2010 BEAUTY, micuţa caniche 203 

PREFAŢA EDITORULUI 


Venise timpul să apară această carte unică... Răsfoind prin 
bibliorafturile soţiei mele - mediumul şi clarvăzătoarea Nina Petre - am 
descoperit cu satisfacţie că există multe comunicări spiritiste minunate 
care se cer a fi date publicităţii, spre folosul românilor. Cu aprobarea sa, 
le-am transcris sub formă digitală, le-am pus pe titluri şi categorii, pentru 
a le face mai uşor accesibile studiului. Cred că se impune nu doar o 
singură lectură, ci, pentru ca folosul să fie maxim, cititorul va reveni cu 
atenţie, întârziind asupra acelor fraze care conţin adevăruri ce au scăpat 
înţelegerii şi memorării la prima lectură. 

Nu mă îndoiesc de faptul că ideea adunării acestor mesaje nepreţuite 
din lumea spiritelor mi-a fost sugerată chiar de către Spiritele Superioare 
sau îngerii mei însoţitori, care văd precis de ce anume are nevoie 
populaţia debusolată moral şi dezinformată spiritual. Aceste mesaje nu 
au fost date doar celor care le-au cerut, ci avem cu toţii de câştigat din 
ele. 

Preoţii creştini, neştiind ce fac sau dovedind prea multă rea-voinţă 
ori chiar invidie profesională, se opun cu îndârjire luării de contact cu 
spiritele rudelor decedate. Nici nu îşi dau seama cât rău fac prin această 
atitudine intolerantă şi obtuză! în alte ţări, oamenii au o gândire mult 
mai liberă şi apelează constant la comunicarea cu Spiritele (numită şi 
transcomunicare), pentru a-şi alina dorul de iubiţii şi rudele decedate ori 
pentru a primi sfaturi folositoare şi înţelepte pentru viaţa lor de zi cu zi. 
Sperăm că, în viitor, şi românii îşi vor câştiga dreptul de a se raporta liber 
şi mai direct la lumea invizibilă, fără acei reprezentanţi dogmatici ai 
Bisericii care nici ei nu văd lumina şi nici pe alţii nu îi lasă s-o vadă... 

Dar până atunci, Spiritismul este deseori văzut în societate ca un rău 
neştiut, plin de pericole ascunse, de care se tem inconştient până şi ateii. 
Este o imagine total greşită şi nefolositoare, dar pe care duşmanii lui 
Dumnezeu au reuşit să o inducă în opinia publică. Drept urmare, frica de 
Spirite face ravagii şi blochează subconştientul colectiv al neamului să se 
deschidă spre cunoaştere, raţiune şi apropiere de Divinitate. Spiritele 
sunt, de fapt, mâna şi glasul lui Dumnezeu. Nu vi se pare ciudat că 
prejudecăţile gregare consideră că Spiritele se opun îngerilor, când, în 
realitate, îngerii nu sunt decât nişte Spirite foarte evoluate, aşa cum vor 
ajunge toate, după perioada obligatorie de reîncarnări terestre?! 

Poporul român se zbate în mari lipsuri chiar şi în acest domeniu al 
cunoaşterii rafinate, nemaivorbind de colapsul evident din celelalte sfere 
de activitate. Şi uite aşa se strâmbă destinul naţiunii, sub presiunea 
inchizitorială a ignoranţei... 

Lăudăm iniţiativele unor clarvăzători, scriitori, astrologi, editori, 
realizatori TV, parapsihologi, jurnalişti care popularizează fenomenele 
paranormale şi, mai ales, spiritualitatea autentică! Încet-încet, ei reuşesc 
să trezească conştiinţa oamenilor spre adevărurile spirituale, peste 
nivelul tradiţional al religiei clasice, dar cam învechite. Totuşi, blocajul 

mental şi frica de Spirite, indusă artificial în mentalul poporului, inhibă 
talentele native ale unor mediumi să se deschidă cu mai mult curaj, 
pentru a intermedia nobilul dialog dintre lumea oamenilor şi cea a 
Spiritelor. Şi au dreptate să se teamă de oprobiul public, care se poate 
dovedi ucigător pentru inimă şi cuget! Mediumii sunt priviţi deseori ca 
nişte „răufăcători” care îndrăznesc să rupă sigiliile stabilite de ierarhia 
bisericească şi chiar să ridice vălul de pe „enigmele” puse la cale de 
persoane cu bani şi influenţă. Este un cerc vicios, ca o pedeapsă 
demonică, ducând spre o involuţie dăunătoare sufletului poporului... 

Nici vorbă ca în această ţară să se manifeste Graţia divină specifică 
„Grădinii Maicii Domnului” - cum este alintată această zonă creştină - 
în lipsa interesului unui număr suficient de oameni spre comunicarea cu 
Spiritele sau îngerii, intermediarii voinţei lui Dumnezeu! Graţia divină 
vine, în primul rând, prin alegerea unor mediumi, maeştri spirituali, 
înţelepţi de către Entităţile Divine, spre a le transmite concepte şi mesaje 
importante, iar în al doilea rând, prin ascultarea respectuoasă a glasului 
lor de către poporul credincios. Dacă aceste elemente lipsesc, trezirea 
spirituală a poporului nu mai are şanse decât în urma unor Pedepse 
divine - tragedii, cataclisme şi dureri colective - ce pot zgudui inimile şi 
cugetele împietrite! 


*** 


Iată o culegere de circa 150 de comunicări cu Spirite, realizate de 
mediumul Nina Petre între anii 1996-2009. Problemele celor care le-au 
solicitat sunt general-umane: dorul de rudele decedate, descifrarea unor 
boli sau decese enigmatice ale răposaţilor, sfaturi în chestiuni personale, 
curiozitatea despre lumea spirituală, nevoia de încurajare sufletească şi 
altele. 

Solicitanţii au dorit de obicei să fie contactate spiritele rudelor 
trecute în lumea de dincolo de moarte. Apare întotdeauna o mare emoţie 
din partea spiritului, însoţind-o pe cea a noastră. Spiritele sunt de fiecare 
dată foarte recunoscătoare pentru prilejul extrem de rar de a comunica 
aproape direct şi în fraze clare, cursive cu cei lăsaţi pe Pământ. Ba chiar 
aflăm cu stupoare că această comunicare spirituală este răsplătită în 
Ceruri, de exemplu, prin scoaterea Spiritului mai repede de la Judecată. 
Motivul ar fi, probabil, faptul că se oferă astfel un impuls spiritual foarte 
mare pământenilor. Iar Spiritele chemate îşi felicită rudele care au avut 
„curajul de a le da glas”. 

Trebuie să fim însă avertizaţi asupra faptului că lumea spiritelor este 
extrem de stratificată. Cu alte cuvinte, spiritele sunt ierarhizate după 
rangul lor evolutiv şi după misiunile specifice pe care le execută. Este 
evidentă diferenţa dintre ele prin modul în care au puterea de a influenţa 
spre bine, mai mult sau mai puţin, pe cei dragi care îşi duc vieţile 
pământene. Foarte simplificat, spiritele se ierarhizează astfel: 

1 - Spiritele comune, ale unor oameni defuncţi, aflate în curs de 
evoluţie, neavând prea multe cunoştinţe spirituale sau înţelepciune. Ele 
sunt ţinute „din scurt” de Spiritele superioare. 

2 - Spiritele superioare, având cunoştinţe vaste în anumite domenii, 
uneori însărcinate cu paza sau îndrumarea omului - pot fi asimilate 
îngerilor păzitori şi lucrători. Ele se subordonează Spiritelor foarte înalte. 

3 - Spiritele foarte înalte, Luminile Celeste, au totală libertate şi 
putere de a ne ajuta în orice mod cred ele de cuviinţă şi chiar de a realiza 
miracole. Conştiinţa lor este aproape de Divinitate, ceea ce le permite să 
nu greşească în deciziile lor, în acelaşi timp conferindu-le libertatea de a 
alege orice mijloc găsesc util pentru a rezolva o problemă. 

Şi în mesajele preluate telepatic de Nina Petre se constată diferenţe 
între ele prin modul de exprimare, puterea de sinteză şi de înţelegere a 
realităţii umane şi spirituale. Prin urmare, nu trebuie să generalizăm sau 
să dogmatizăm unele concluzii, căci fiecare spirit are propria sa viziune, 
în acord cu rangul său evolutiv. Faptul că un spirit a aparţinut unei rude 
mult iubite nu înseamnă că el este neapărat o entitate puternică şi 
înţeleaptă. După cum este posibil ca un om modest şi neinstruit să 
ajungă, în lumea spirituală, o mare conştiinţă de lumină... 

Unora dintre doritori li s-a oferit privilegiul de a primi sfaturi chiar 
de la Marile Divinităţi creştine, spiritele Maicii Domnului şi al lui Isus 
Cristos! Comunicările acestor Entităţi Superioare sunt pline de inspiraţie 
pentru noi toţi, iar uneori ne oferă informaţii spirituale generale inedite, 
presărate printre îndemnuri personale. Lectura acestor mesaje divine ne 
ajută să ne conectăm telepatic şi sufletesc la Fiinţele Lor Divine, să le 
înţelegem mecanismul gândirii şi felul de a îmbrăţişa omenirea cu bunele 
lor intenţii. Este un mare privilegiu pentru noi, cititorii! 

La rugăminţile unor corespondenţi şi ca un experiment interesant, 
Nina Petre a realizat şi câteva comunicări cu spiritele unor animale dragi. 
Ele fuseseră ca nişte membri ai familiei, iar durerea despărţirii de ele era 
la fel de mare. Citind respectivele mesaje observăm că, deşi spiritele de 
rang animal au posibilităţi intelectuale şi de cunoaştere mai limitate, ele 
sunt marcate de aceeaşi iubire fără limite pentru foştii lor stăpâni. De 
fapt, ele sunt tot spirite ca şi ale noastre, ce vor ajunge - poate nu mai 
târziu de câteva decenii - să se încarneze în trupuri de oameni. 

în general, putem spune că problemele cititorilor nu diferă prea mult 
de cele adunate în acest volum, decât în formă. Pe fond, oamenii au cam 
aceleaşi tipuri de nevoi, probleme şi dureri. Oricine s-ar putea regăsi într¬ 
una sau mai multe dintre poveştile de aici. Iar pentru tineri, lectura va fi 
cu atât mai interesantă şi folositoare, cu cât le va compensa lipsa firească 
a experienţei de viaţă. 

Trecând peste particularităţile problemelor (locuri, persoane, fapte), 
cititorul va percepe felul în care ele sunt privite prin ochii spirituali ai 
entităţilor „de dincolo”, putând aplica la propria viaţă această nouă 

optică salvatoare, mântuitoare. A privi viaţa detaşat, dintr-o perspectivă 
superioară, este scopul primordial al oricărei căi spirituale tradiţionale. 

Această carte este şi un instrument puternic de apropiere de propriul 
Spirit sau Sine Superior, care sălăşluieşte în creierul omului, îl animă, îl 
îndeamnă să se bucure de viaţă, dar şi să suporte necazurile inerente 
vieţii biologice. La momentul stabilit de Divinitate, acest Spirit va fi 
eliberat de carapacea materiei şi va părăsi trupul, lăsându-1 inert şi inutil. 
Atunci, cei rămaşi în viaţă l-ar putea contacta telepatic, pentru a discuta 
cu el, la fel cum mediumul Nina Petre a făcut-o în cazurile redate aici. 

Esenţa Spiritismului este dialogul continuu între fiinţele inteligente 
de dincoace şi de dincolo de pragul morţii, învingerea fricii şi a neputinţei 
oamenilor de a depăşi această mare barieră, oferirea siguranţei că viaţa 
continuă în eternitate şi, drept urmare logică, întărirea credinţei în 
Dumnezeu, în dreptatea Legilor Sale, în iubirea Sa necondiţionată pentru 
toţi copiii Săi, în ajutorul pe care îl putem primi de la îngeri, Sfinţi şi alţi 
intermediari divini... 




Mulţi oameni se întreabă cum de poate cineva să audă „glasul 
morţilor”! Pe lângă faptul că se îndoiesc de supravieţuirea sufletului după 
moarte, ei nici nu înţeleg mecanismul telepatiei. Prima chestiune va 
rămâne pentru mult timp sub semnul credinţei nedovedite ştiinţific. 
Nimeni nu poate fi obligat să admită veşnicia conştiinţei sale dacă nu 
doreşte acest lucru. Nici măcar Dumnezeu, sau mai ales El, nu forţează 
credinţa nimănui, ci ne lasă pe fiecare să tragem propriile concluzii din 
păţaniile vieţii. 

A doua chestiune se referă la telepatia dintre oameni şi Spirite. în 
privinţa comunicării telepatice dintre fiinţele vii, lucrurile sunt deja 
dovedite empiric prin numeroase experimente parapsihologice pe 
animale şi pe oameni, care au demonstrat fără tăgadă că există o astfel de 
comunicare mentală pe canale necunoscute. Odată recunoscut acest 
fenomen natural, nu mai este decât un mic pas până la a admite că 
telepatia, neavând nevoie de câmpurile fizice cunoscute de ştiinţa 
„clasică”, poate funcţiona şi la acele fiinţe inteligente invizibile ce 
vieţuiesc în alte forme de câmpuri info-energetice - fiinţe pe care le 
numim „Spirite”. 

Ca o părere personală, este de mare importanţă reacţia solicitanţilor 
la mesajul primit de la Spirit. Dacă se îndoiesc de autenticitatea 
mesajului, nu înţeleg sfaturile bune, critică mesagerul, atunci atitudinea 
lor ostilă va provoca revoltă Spiritelor. Ele vor decide, eventual, să 
oprească acest gen de comunicări prin har divin, care par a fi nepotrivite 
cu ignoranţa şi rea-voinţa majorităţii oamenilor. Iată deci cum se poate 
clădi o karmă colectivă negativă, din cauza ingratitudinii indivizilor. 

Şi acum, revenind la limbajul prin care Spiritele comunică cu 
mediumul uman, să facem câteva lămuriri: 

- Este posibil, de exemplu, un dialog cu Spiritul unui om ce avea o 
altă limbă nativă. Spiritul fiind o fiinţă universală, foloseşte un cu totul 
altfel de limbaj. îşi exprimă ideile în vibraţii universale, iar 
subconştientul mediumului (care este extrem de complex) le decodifică 
în cuvinte omeneşti. De aceea este de mare importanţă personalitatea, 
educaţia, cizelarea mentală a mediumului, capacitatea sa de a traduce 
automat vibraţiile spirituale! Fiecare om este unic în felul său şi pot 
apărea diferenţe în interpretarea unor mesaje venite de la Spirite. 

- Pe de altă parte, oamenii se aşteaptă ca Spiritul decedatului invocat 
să respecte întocmai stilul şi cuvintele celui trecut în „nefiinţă”. într- 
adevăr, când Spiritul ia contact cu mediumul, el caută să reintre în pielea 
vechiului personaj pământean, îşi reaminteşte - atât cât poate - din 
obiceiurile, întâmplările, personalitatea şi modul de a vorbi al aceluia. 
Totuşi, trebuie să înţelegem că Spiritul este o altă fiinţă decât sufletul 
decedatului! El are o gândire universală, deasupra micilor preocupări 
umane. Unele spirite sunt mai inteligente, altele mai puţin. Uneori, 
mesajul de la spiritul mortului poate să ne dezamăgească aşteptările 
concrete. Această chestiune delicată a fost detaliată în alte cărţi şi articole 
din site-ul www.spiritus.ro . 

După cum afirmă Nina Petre, „spiritismul este o loterie, fiindcă ne 
putem aştepta la orice fel de rezultat din punctul de vedere al exprimării, 
limbajul putând diferi”. Dar mai presus de cuvintele care pot fi obţinute 
de la acel Spirit, contează ideile şi bunăvoinţa sa de a se transpune în 
fiinţa omului în care a fost întrupat. 

Foarte puţini mediumi au atâta înzestrare şi protecţie încât să poată 
chema şi dialoga cu orice Spirit, care este o fiinţă liberă a Universului! 
Este şi motivul pentru care această carte este atât de deosebită, prin 
varietatea Spiritelor invocate. Obiceiul la şedinţele spiritiste din America 
de Nord şi cea de Sud este ca mediumul să participe la o întâlnire cu mai 
multe persoane, aşteptând ca un Spirit familiar să îl contacteze, pentru a 
da semne de viaţă unuia sau mai multora din public - nimeni neştiind la 
ce să se aştepte. 

- Este însă la fel de adevărat că mediumul poate prelua mimica, 
intonaţia şi emoţia Spiritului chemat, care se identifică în acele momente 
cu personalitatea şi amintirile fostului suflet uman. în acele clipe, 
depinde de puterea fiecărui medium de a îşi păstra controlul sau, 
dimpotrivă, de a se identifica foarte mult cu Spiritul. Mediumii numiţi 
„de încorporare” se schimbă total, manifestând complet fiinţa spirituală 
străină. în schimb, mediumii „mentali” îşi păstrează o anumită detaşare 
şi o conştiinţă dublă atât în planul fizic, cât şi în lumea spirituală, ei 
controlând în permanenţă dialogul telepatic. în cazul scrierii mai mult 
sau mai puţin „automate”, mediumului îi este mai uşor să se concentreze 
doar asupra paginii pe care înregistrează ideile recepţionate, nefiind 
obligat să vorbească. 

Desigur, Spiritele nu comunică numai cu mediumii! Toţi oamenii 
sunt mediumi - cum spune titlul unei cărţi spiritiste braziliene. Dar 

aceasta nu este nici pe departe o mediumnitate perfectă! în comunicarea 
prin vise, spiritele celor dragi ne transmit mesaje şi încurajări de dincolo 
de moarte. Totuşi, este evident că mintea omului contemporan este 
foarte stresată de grijile zilnice, încât rareori poate traduce visele 
revelatorii în sensul lor corect. Foarte rari sunt acei oameni care îşi educă 
intuiţia spirituală prin practici de tip yoga şi altele asemănătoare, pentru 
a deveni clarvăzători, clarauditivi, a-şi părăsi corpul fizic la dorinţă, a face 
vindecări miraculoase şi alte realizări neobişnuite! Şi chiar dintre cei care 
reuşesc, conştient sau involuntar, o anumită transcendere pe tărâmul 
spiritelor, din păcate, prea puţini se dedică cu trup şi suflet ajutorării 
spirituale a semenilor. 


*** 


Am cules şi pus în pagină aceste mesaje spiritiste cu grijă şi drag 
pentru munca nobilă a mediumului, ca o datorie de onoare pentru 
luminarea semenilor şi crearea unei lumi mai bune aici, pe Pământ. 
Această carte se citeşte în primul rând cu sufletul! Informaţii mai 
detaliate despre lumea spiritelor am dat cu alte ocazii, pe site-ul 
www.spiritus.ro . Lectura mesajelor de faţă - interiorizată, plină de 
respect şi sacralitate - ne va conecta afectiv cu lumea minunată a 
spiritelor, cu îngerii şi propriul Spirit încarnat în noi. Vom începe să 
simţim starea lor înaltă, uneori detaşată, alteori necăjită de mizeriile 
omeneşti, o comuniune de suflet dintre cele două lumi atât de diferite, 
dar cu foarte multe legături între ele. 

Vom avea de câştigat şi intelectual ori moral-spiritual din ce ne 
spun Spiritele. Iată o scurtă şi incompletă trecere în revistă a unor idei 
importante pe care le-am găsit sau mi-au fost inspirate de aceste 
comunicări: 

- Este uneori menţionată existenţa unor blesteme pe neam, ca 
urmare a unor păcate săvârşite de strămoşii genetici. Acest lucru ar 
trebui să ne facă mai responsabili în faptele noastre, ca să nu ne încărcăm 
arborele genealogic cu pedepse viitoare ce ne vor lovi urmaşii nevinovaţi! 

- De cele mai multe ori, vrăjile sau farmecele făcute cu ajutorul 
Necuratului prind mai uşor pe acest fond de vulnerabilitate, pregătit de 
karma negativă de neam. 

- Forţa Răului este o realitate ce nu poate fi negată nici în lumea 
spiritelor, nici în cea materială. Ea este întotdeauna cauza necazurilor, 
chiar şi atunci când oamenii aparent nu le merită. Diavolii există nu 
numai ca spirite inferioare, dar ei pot fi recunoscuţi din însăşi faptele 
reprobabile ale unor persoane. Acest fapt reiese pregnant din dezvăluirile 
Spiritelor despre chinurile, bolile şi crimele provocate deliberat de 
„semenii” noştri. 

Răul nu se răspândeşte doar din cauza prostiei, ci pentru că este 
organizat de forţe conştiente, cum ar fi unele secte de tip religios, tradiţii 
vrăjitoreşti, bande de cartier, cluburi elitiste, organizaţii paramilitare, 

ideologi extremişti şi agresivi etc. Mulţi se întreabă „de ce permite 
Dumnezeu proliferarea răului?” Se întâmplă asta pentru că Dumnezeu nu 
vrea şi nu poate interzice libertatea fiinţelor de a acţiona şi gândi cum 
doresc. Dar chiar dacă situaţia pare scăpată de sub control, El se opune 
permanent şi activ răului prin ceea ce numim „legea karmei” (a efectului 
de bumerang), care nu poate fi contracarată prin nimic. Timpul este de 
partea Binelui. Cei conştienţi de forţa invincibilă şi impersonală a karmei, 
având aşa-numita „frică de Dumnezeu”, se feresc să facă rău. 

Să folosim o imagine simbolică. Lumea şi fiecare om în parte este 
terenul unde se desfăşoară o bătălie dură între puterile lui Dumnezeu şi 
cele ale lui Satan. Dumnezeu le oferă fiinţelor şansa de a trăi în fericire, 
iar Satan face orice ca să împiedice acest lucru. Lupta este arbitrată 
imparţial de o a treia forţă independentă, numită Legea Karmei (legea 
acţiunii şi reacţiunii). Niciunul dintre cei doi oponenţi nu poate forţa 
victoria prin mijloace excesive, fiindcă intervine după un anumit timp 
forţa echilibrantă a karmei. 

- în puţine mesaje de faţă se vorbeşte desluşit despre karma 
Spiritului şi doar atunci când clientul este familiarizat cu ideea. Aceasta 
fiind străină creştinismului tradiţional, Spiritele nu o menţionează, 
preferând să amintească doar despre păcatele strămoşilor genetici. 
Totuşi, cititorul trebuie să ştie că această karmă individuală generează 
cele mai multe suferinţe umane, corelându-se şi cu karma de neam. De 
fapt, karma personală a fost generată de strămoşii spirituali, aşa că 
expresia comună de „strămoşi” acoperă toate posibilităţile genetice şi 
spirituale. 

Fără a înţelege conceptele de karmă şi reîncarnare, nu vom putea 
pricepe nici ce este Spiritul şi nici ce caută el aici, pe Pământ, din 
moment ce locul său firesc este în Ceruri. Nu omul se reîncarnează, ci 
Spiritul din el. Omul este unic şi efemer. Spiritul nemuritor se 
reîncarnează în multe fiinţe umane, succesiv, pentru a dobândi 
experienţă pământească. Sufletul omului supravieţuieşte morţii înglobat 
fiind în personalitatea universală a Spiritului. Chiar dacă, în viaţă fiind, 
sufletul nu se identifică total cu Spiritul, după momentul decesului, 
sufletul devine o părticică din Spirit. 

Analiza karmei şi a existenţelor anterioare ale Spiritului este o ştiinţă 
complexă, cu care se ocupă în prezent Nina Petre, folosind clarviziunea şi 
transcomunicarea. 

- Spiritele îşi mărturisesc uneori dorinţa de a se reîncarna în 
aceeaşi familie, de dorul celor lăsaţi în urmă. Acest lucru se poate petrece 
uneori, dar de cele mai multe ori rămâne o simplă dorinţă fierbinte. 
Există Entităţi superioare care pregătesc noul program de încarnare al 
Spiritelor încă nematurizate şi neeliberate de lanţul obligatoriu al 
reîncarnărilor. Din studiul vieţilor anterioare ale multor clienţi, Nina 
Petre a observat că, de regulă, noua viaţă umană se va desfăşura în alte 
condiţii sociale şi geografice, în scopul diversificării experienţelor terestre 
ale Spiritului. 

- De obicei, oamenii apelează la Spiritele rudelor decedate pentru 
chestiuni pur pământeşti. Spiritele le răspund la întrebări şi rareori 
vorbesc despre lumea spirituală şi activitatea lor de acolo. Aceste teme 
delicate pot fi abordate doar de Marile Spirite, de îngeri, care au 
maturitatea de a răspunde perfect documentaţi şi cu discernământ la 
orice întrebări incomode. Cărţile Spiritismului conţinând revelaţii 
surprinzătoare despre lumea infinită a spiritelor au fost scrise numai cu 
ajutorul unor astfel de Spirite Superioare. 

- Nu lipseşte din aproape nicio comunicare referinţa la Dreapta 
Judecată a sufletului. Ea poate fi asimilată noţiunii de „purgatoriu”, 
petrecându-se într-o zonă vecină atât Raiului, cât şi Iadului, pentru a 
avea impactul emoţional dorit - cel de înţelegere a greşelilor, de căinţă 
sinceră şi promisiunea de îndreptare. Pe parcursul acestei perioade, care 
durează în medie un an (uneori câteva săptămâni, alteori, câţiva ani), 
Spiritul este reînvăţat să gândească universal, pierzându-şi egoismul 
gândurilor umane. 

Deşi neplăcută, Judecata îngerilor este necesară. Iadul este, de fapt, 
condiţia sufletească ce rezultă din refuzarea dialogului cu îngerii, fiind 
deci o autodamnare la suferinţă spirituală. Un om care deja gândeşte 
rafinat, nobil, moral va şedea puţin timp la Judecata de Apoi a îngerilor 
Domnului. 

Nina Petre este de părere că nu este bine ca un spirit să fie contactat, 
cu unele excepţii, mai devreme de un an de la moartea fizică a omului, 
deoarece el trece prin perioade succesive de acomodare cu noua viaţă şi 
poate să ofere informaţii confuze. 

- Sfaturile pe care Spiritele le dau celor dragi rămaşi pe Pământ sunt 
în acord cu viziunea mai largă asupra destinului (misiunile de viaţă) şi 
karma previzibilă. Ele sunt mereu pline de iubire şi înţelepciune, dar 
Spiritele ne lasă libertatea de alegere, ştiind că omul are acest drept 
divin. Adeseori „viaţa bate soarta”, după cum afirmă Nina Petre! 

Putem spune că Spiritele rudelor decedate nu au competenţă în 
privinţa activităţilor specifice oamenilor, iar sfaturile lor sunt generale. 
Prin urmare, ele au foarte mult de lucru, dar ca Spirite libere, nu ca 
oameni. Acum sunt fiinţe universale, detaşate de viaţa omenească. Legile 
specifice lumii spiritelor se deosebesc de cele ale noastre, iar disciplina 
spiritelor este mult mai strictă decât cea a oamenilor. 

- Unele comunicări ţintesc a scoate la lumină misterul unor tragedii 
umane. Sufletul este buimăcit în perioada imediată după accident şi 
poate da răspunsuri neconforme cu realitatea fizică. în aceste cazuri, 
informaţiile trebuie reverificate din alte surse sau după trecerea timpului 
de liniştire a Spiritului traumatizat. Se pare că, după circa un an, Spiritul 
şi-a recăpătat integral memoria şi inteligenţa universală, putând 
răspunde cu înţelepciune, deşi ar putea să fi uitat unele detalii 
nesemnificative pentru el. 

- în aproape toate mesajele, Spiritele confirmă că au fost ajutate de 
slujbele de pomenire tradiţionale în religia creştină. Totuşi, doar iubirea 

şi regretele sincere ale pământenilor sunt cele care ajută Spiritele să se 
liniştească şi să progreseze în lumea lor. Nu partea materială le ajută, ci 
afecţiunea şi lacrimile de dor. 

- în acelaşi timp, Spiritele suferă foarte mult atunci când văd că cei 
rămaşi în viaţă le regretă dispariţia în mod excesiv! Durerea psihică a 
celor vii se amplifică înzecit în sufletul mare al celui plecat dincolo. 
Spiritul îi îndeamnă să nu -1 uite, dar să se liniştească, să se resemneze, 
să-şi continue viaţa cu entuziasm, căci se vor revedea cu siguranţă, la 
sorocul stabilit de Divinitate. 

- Aflăm din mesaje că unele manifestările de „poltergeist” nu 
trebuie să ne înspăimânte, ele fiind de fapt încercările timide ale 
Spiritelor dragi de a comunica cu noi. Acestea sunt semne fericite şi nu 
un deranj neplăcut din partea vreunui spirit neliniştit. 

Alteori, dimpotrivă, deranjul provocat de un spirit oarecare este pe 
nedrept atribuit unei rude decedate, care de fapt nu are nicio legătură cu 
acea manifestare. Se ştie că spiritele ordinare se simt cam prost în Ceruri, 
unde inferioritatea lor este evidentă, şi de aceea preferă să stea în 
compania oamenilor care nu au preocupări şi pretenţii de evoluţie 
spirituală. 

- Mesajele divine de la Marile Spirite ale Maicii Domnului şi Isus 
Cristos sunt minunate şi reconfortante, fiecare cuvânt fiind sorbit cu 
toată fiinţa de către omul însetat de Dumnezeu. Câte o frază a Lor face 
lumină printre sute de file teologice neconvingătoare. 

Marile Spirite Divine ne asigură că rugăciunile noastre sunt 
întotdeauna auzite dacă sunt sincere, iar apelul de ajutor va fi urmat de o 
inspiraţie sau o potrivire fericită a evenimentelor. în acelaşi timp, Ele ne 
asigură că principalul sprijin stă în noi înşine, în tăria noastră psihică de 
a rezista vieţii şi asaltului entităţilor inferioare, agitate şi întunecate, care 
nu suportă fericirea şi pacea pentru care luptă Forţele Binelui. 

în încheiere, vă doresc să petreceţi câteva ore şi zile minunate citind 
această carte aflată sub semnul duioşiei, al compasiunii spirituale, al 
regretului că, deşi stau lângă noi tot timpul, Spiritele celor „îngropaţi în 
ţărână” nu se pot face aproape deloc simţite şi înţelese de noi, oamenii, 
care încă suntem psihologic prea „îngropaţi în materie”!... 

Răzvan Alexandru Petre 
4 mai 2015, Bucureşti 

MESAJE DE LA SPIRITE FOARTE ÎNALTE 


Motto: „După ce am auzit glasul domol şi încurajator al MAICII 
DOMNULUI şi glasul ferm şi înţelept al lui ISUS CRISTOS, am căpătat şi 
eu mai multă putere în ceea ce se poate numi ducerea zilelor mai departe”... 

NINA PETRE, medium 


Cazul scriitorului Vasile 

11.02.1996 - Mesaj de la spiritul lui ISUS CRISTOS pentru Vasile 

„Către domnul Vasile, scriitor, de la ISUS CRISTOS citire: 

Domnule Vasile, dumneavoastră sunteţi un om de valoare, un 
scriitor desăvârşit, deosebit de instruit şi de rafinat. Aveţi o minte 
pătrunzătoare, un spirit critic deosebit, o minte bine cultivată şi şlefuită 
cu multă migală, ca o bijuterie preţioasă lucrată cu multă trudă şi răbdare 
nemăsurată. 

Domnule Vasile, vă apreciez pentru ceea ce faceţi în umila 
dumneavoastră ţărişoară, atât de sărmană şi năpăstuită de veacuri. Aveţi 
un dar divin şi o misiune de îndeplinit în această viaţă. Aveţi nevoie de 
multă înţelegere din partea celor din jurul dumneavoastră. Mulţi nu 
înţeleg ce vreţi să spuneţi adeseori şi nici ceea ce vă străduiţi să faceţi 
pentru limpezirea gândurilor şi netezirea credinţei împământenite către 
Bunul şi Nepreţuitul, Atotputernicul Dumnezeul nostru, al tuturor. 

Domnule Vasile, să nu fie cu supărare, aş dori prin intermediul 
acestui medium, care îmi este foarte drag şi care nu minte niciodată 
atunci când Eu îi transmit câte ceva, aş dori să-mi îndepliniţi 
următoarele dorinţe, fapt ce va fi spre binele dumneavoastră personal, 
dar şi al celor din jur cărora le veţi adresa învăţăturile Mele. 

Prima dorinţă. Aveţi mare grijă şi multă iertare către semenii din 
apropiere şi din depărtare, cei cărora nu le sunt pe înţeles învăţăturile 
dumneavoastră! Ei greşesc adeseori, punând la îndoială sinceritatea şi 
bunele dumneavoastră intenţii. 

A doua dorinţă. Dumneavoastră trebuie să aveţi mai mare grijă de 
propria persoană, fiind purtător al Cuvântului Domnului Dumnezeu. 
Prin ceea ce faceţi, uneori vă periclitaţi sănătatea şi viaţa socială. Fiţi 
atent la duşmani, nu le daţi crezare şi nici nu-i încurajaţi în faptele lor ce 
vă sunt potrivnice! 

A treia dorinţă. Domnule Vasile, vă rog în mod confidenţial să triaţi, 
să cerneţi cu mare grijă neghina de grâul curat! Mă refer la cercul 
dumneavoastră de credincioşi întru Domnul, în care s-au strecurat 
persoane cu rele intenţii, care vor să vă compromită şi să vă distrugă 
munca cea binecuvântată pe care o faceţi. 

în încheiere, doresc să vă asigur că vă cunosc întreaga viaţă ca pe o 
lacrimă ce străluceşte şi se străduieşte să rămână limpede. Am cunoştinţă 
de tot ceea ce faceţi. Vă dau putere şi limpezimea minţii. Mai multă grijă 
pentru îngrijirea trupului şi păstrarea sănătăţii sale! 

Dacă mai doriţi şi alte sfaturi din parte-Mi, luaţi legătura cu 
mediumul ce v-a trimis acest mesaj! 

Multă sănătate, putere de muncă şi curaj, domnule Vasile! 

Isus Cristos, pentru eternitate” 

n februarie 1996 


11.02.1996 - Mesaj de la spiritul MAICII DOMNULUI pentru Vasile 

„Domnule Vasile, ştiu că sunteţi un om de omenie, un om 
binecuvântat de Dumnezeu. Aţi avut multe de făcut în viaţa 
dumneavoastră şi încă mai aveţi destule de îndeplinit, dar fiţi cu mare 
băgare de seamă la duşmanii pe care îi aveţi pretutindeni! Ei stau ascunşi 
ca fiarele în scorburi. Vor să sară împotriva dumneavoastră, dar nu au 
curajul. Fiţi cu mare băgare de seamă, nu le daţi puterea de care au atât 
de multă nevoie! încercaţi să-i trataţi cu indiferenţă, dar fiţi cu mintea 
trează tot timpul! Faceţi-vă datoria întru Domnul Dumnezeu! Nu daţi 
înapoi, dar mergeţi înainte cu multă băgare de seamă! Misiunea 
dumneavoastră este mai mult decât nobilă, este omenească şi, în acelaşi 
timp, divină. 

Domnule Vasile, vă doresc şi vă poruncesc să aveţi mare grijă de 
dumneavoastră şi de acei semeni care vă ascultă şi vă ajută să vă faceţi 
datoria aşa cum trebuie! Nu încercaţi să intraţi în dispute! Nu ripostaţi cu 
duritate la provocări! Fiţi retras, ca un adevărat înţelept ce sunteţi şi aţi 
fost dintotdeauna, chiar şi în alte vieţi! Trăiţi omeneşte, faceţi-vă datoria 
ca om şi, mai ales, ca fiinţă inteligentă, aşa cum sunteţi! 

Vă doresc să aveţi puterea de a vă continua misiunea sfântă pe care o 
aveţi de la Domnul Dumnezeu, aceea de a răspândi adevărata credinţă 
creştină printre cei din jurul dumneavoastră! Sănătate multă vă doresc şi 
nu uitaţi că Noi, Cei de Aici, din Eternitate, veghem asupra tuturor şi îi 
ajutăm pe toţi, atât cât merită fiecare!” 

11 februarie 1996 

* * * 

Cazul clarvăzătoarei Alexandra 

14.05.1996 - Mesaj de la spiritul Conducătorului Suprem din 
Shambala, supranumit REGELE LUMII, pentru Alexandra 

„Dragă doamnă Alexandra, 

Noi, cei din Shambala, îţi cunoaştem trăirile mentale ieşite din 
comun, acel „comun” fiind nivelul de gândire al majorităţii pământenilor. 
Specialiştii Shambalei îţi studiază mentalul, te supraveghează şi te 
protejează, în speranţa că într-o zi vei putea deveni un lucrător pentru 
noi, aşa cum avem destui în România. însăşi doamna care preia această 
convorbire este unul din oamenii noştri încarnaţi şi deosebit de valoroşi. 

Doamnă Alexandra, aş dori să-ţi atrag atenţia asupra unor aspecte 
foarte importante ale situaţiei deosebite în care te afli. 

Trebuie să-ţi focalizezi ideile! Nu le mai lăsa să zburde atunci când 
dumneata îţi faci programul de cercetări în domeniul vieţii subtile! 

Nu mai lăsa persoane străine şi neavizate pentru îndrumarea 
parapsihologică să-ţi orienteze mentalul în scopuri diverse, care nu au 
nici o legătură cu munca nobilă de medium clarvăzător! 

Din punctul nostru de vedere, noi credem că am putea colabora în 
cele mai bune condiţiuni în cazul în care vom reuşi să vă ordonăm ideile, 
să vă orientăm percepţiile către nobila îndeletnicire a ajutorării 
oamenilor. Scopul nostru principal este uşurarea vieţii pământenilor. 
Suntem un contraemiţător uriaş pentru influenţele nefaste ce vin de la 
entităţile inferioare, malefice, al căror teren preferat de lucru este biata 
Terra. 

Doamnă Alexandra, vă vom stabili un program de convorbiri între 
noi şi dumneavoastră, pentru început la ore fixe. Nu ştim în ce măsură ne 
veţi putea auzi vocile, dar să aveţi mare grijă, mai ales la început, să nu 
luaţi în serios chiar tot ce veţi auzi! Vom face experimente pe aura 
dumneavoastră, pentru a vă testa aptitudinile de medium auditiv. 

Percepţiile dumneavoastră vizuale pe ecranul mental, prin meditaţie, 
nu sunt relevante în cel mai înalt grad dacă nu sunt însoţite şi de 
percepţii auditive credibile. Un clarvăzător de excepţie trebuie să fie şi 
medium auditiv. Altfel, percepţiile sunt incomplete, adesea false. De aici 
pot rezulta o serie de neajunsuri pentru persoana în cauză, cum ar fi: 
stresul psihologic, obsesiile, spaimele, ideile oscilante, falsele percepţii 
asupra faptelor înscrise în propriul astral. 

Vă anunţ de la început că veţi avea uşoare dureri de cap, ameţeli 
trecătoare şi stări de tensiune mentală. Să nu le consideraţi o formă de 
îmbolnăvire. Ele vor fi rezultatul acţiunii specialiştilor noştri din 
Shambala asupra reţelei energetice specifice fiinţei dumneavoastră. 
Sperăm că vom reuşi să deschidem o colaborare minunată, aşa cum 
procedăm de mai bine de un an cu doamna Nina, care este unul dintre 
mediumii noştri preferaţi! Ca dânsa avem încă 5 pe Terra. Puteţi avea 
încredere deplină în această femeie, dar numai dacă vă simţiţi în stare de 

a deţine o conduită morală aproape de perfecţiune, cinste şi fermitate în 
acţiunile cu oamenii! 

în final, ţin să vă avertizez din nou asupra pericolului ce-1 reprezintă 
oamenii, în general, pentru fiinţele deosebite ca dumneavoastră, 
înzestrate cu harul divin prin care pot transmite oamenilor dorinţele de 
bine ale fiinţelor superioare, inteligente şi nevăzute, care veghează asupra 
lor! 

Vă doresc din tot sufletul meu de Spirit cunoscător al vieţii de pe 
Pământ şi de pe alte planete civilizate, să aveţi tăria de a rezista 
presiunilor sufocante ale mediului tehnicizat şi obositor asupra fiinţei 
dumneavoastră! Vă anunţ că vom lucra asupra aurei dumneavoastră în 
timpul nopţii, între orele 3 şi 4. Orice s-ar întâmpla, ar fi bine să dormiţi 
profund în această oră, deoarece în timpul somnului subiectului nostru 
organizarea reţelei mediumnice se poate face în condiţii optime! Vă 
sfătuiesc să nu meditaţi mai devreme de ora 22, deoarece factorii psihici 
perturbanţi sunt mai slabi după această oră! începând cu ora 22, fluxul 
de energie cosmică purificatoare are cale liberă către fiinţele pământene, 
uşurând transmisiile telepatice şi asigurând creşterea gradului lor de 
corectitudine. 

Vă voi mai transmite şi alte indicaţii orientative prin aceeaşi sursă ca 
şi acum, dar numai atunci când vă veţi afla în situaţii deosebite, pe care 
nu le veţi putea dezlega singură. Solicitaţi-mi ajutorul ori de câte ori veţi 
avea probleme dificile de viaţă! Apelaţi la mediumul Nina cu toată 
încrederea! Nu vă va trăda nici pe dumneavoastră, cum nu-i trădează nici 
pe alţii care lucrează pentru noi! Cu timpul o veţi cunoaşte mai bine. 
Dacă sunteţi un om cu adevărat cinstit, atunci veţi rezista în colaborarea 
noastră. Dacă nu, vă veţi îndepărta de noi în cea mai mare grabă... 

Cu cele mai bune intenţii şi bunăvoinţă nemărginită, 

Ibrahim Benber, supranumit Regele tuturor timpurilor, Regele 
Lumii, Conducător Suprem al Shambalei” 

14 mai 1996 


14.05.1996 - Mesaj de la spiritul MAICII DOMNULUI pentru 
Alexandra 

„Draga Mea Alexandra, 

Te privesc de aici, de sus, din depărtarea nemărginită, şi te văd ca o 
fiinţă chinuită de gânduri şi nesiguranţă, veşnic obosită de muncă, dar 
dornică de adevăr şi perfecţiune. 

Scumpa Mea fată, ştiu ce doreşti de la Mine: un sfat călăuzitor pentru 
sufletul tău drag şi mintea ta deosebit de isteaţă. îmi aştepţi căldura 
maternă, o doreşti din tot sufletul, doreşti să fi protejată de către Noi, cei 
de aici, din nemărginire. Ne chemi cu gândurile tale şi adeseori reuşeşti 
să primeşti răspunsuri la problemele ce te frământă. 

Alexandra Mea, fii binecuvântată în tot ceea ce faci în afara muncii 
tale de zi cu zi pentru câştigarea banilor necesari existenţei! 

Ai un suflet minunat, o minte de explorator, care ne place nouă, celor 
de aici. îţi doresc să ai curaj pentru a continua ceea ce faci, să pătrunzi cu 
mintea ta în adâncurile universului, lucru pe care nu oricine îl poate face! 

Voi veghea asupra ta şi asupra familiei tale. Roagă-te cu gândul la 
Mine ori de câte ori ai nevoie de căldura şi sfaturile Mele! Trebuie să alegi 
doar modul în care le poţi primi şi înţelege. 

Fii binecuvântată şi protejată de toate relele din jurul tău! 

Cu mult drag şi bunătate nemărginită, 

Prea-sfânta Maică a Domnului nostru Isus Cristos” 

14 mai 1996 


14.05.1996 - Mesaj de la spiritul lui ISUS CRISTOS pentru Alexandra 

„Doamnă Alexandra, 

Mesajul Meu către dumneata va fi scurt, clar şi atoatecuprinzător. 
Sinteza gândurilor Mele va trebui să fie un exemplu şi pentru modul 
dumitale de gândire. 

Doresc să vă comunic faptul că starea spirituală în care vă aflaţi este 
destul de bună, nemaifiind nevoie de o acţiune purificatoare intensivă, 
aşa cum se recomandă majorităţii celor aflaţi pe calea de a deveni 
mediumi recepţioneri de semnale auditive divine. Vă sunt necesare 
anumite sfaturi orientative, pentru a preîntâmpina anumite eşecuri ce vă 
pot pune în pericol starea sănătăţii fizice şi mentale. 

Pentru a putea deveni un medium divinatoriu este necesară o 
anumită conformaţie a emisferei drepte cerebrale. Aceasta poate fi 
moştenită din vieţile anterioare sau creată în timpul actualei vieţi. 
Oricum ar fi, o asemenea stare nu apare din senin. A fi medium purtător 
al cuvintelor divine nu înseamnă a fi un lucrător oarecare pe tărâmul 
paranormalului! La dumneavoastră se poate observa o permeabilitate 
crescută a canalelor telepatice existente în emisfera dreaptă cerebrală. 
Aveţi nevoie de o îndrumare competentă, pe care numai de la anumite 
spirite o puteţi primi, şi de o focalizare a ideilor şi percepţiilor 
extrasenzoriale. 

înainte de a începe meditaţiile cu care v-aţi obişnuit şi care vă aduc 
în starea de contact telepatic cu energiile superioare divine, este necesar 
să vă adresaţi prin rugăciune, lângă flacăra unei lumânări, unei entităţi 
superioare care vă poate ajuta în acest scop. Va trebui să vă alegeţi 
această entitate, ea fiind cea mai apropiată sufletului dumneavoastră. Să 
v-o aduceţi lângă propria fiinţă şi să vă adresaţi ei ori de câte ori aveţi 
nevoie de un sfat sincer, binevoitor şi secret! Vă recomand să vă alegeţi 
ca ghid spiritual absolut acel sfânt din calendar pe care vi-1 simţiţi cel mai 
aproape! Formaţi-vă o rugăciune cu caracter strict personal, în formulare 

proprie, pe care să i-o adresaţi acestui sfânt! Ar fi bine să vă faceţi rost de 
o icoană sau o fotografie luată de pe o icoană care să-l reprezinte. Fie 
privind icoana, fie mentalizând-o, veţi adresa rugăciunea spiritului 
respectiv! Veţi fi auzită cu siguranţă. Gândurile dumneavoastră pătrund 
foarte puternic în Spaţiu, dar este necesară şi perceperea dumneavoastră 
a răspunsurilor venite din eter. 

Aceste rugăciuni să le ţineţi pentru mintea şi sufletul 
dumneavoastră! Nu le daţi altuia! Doi oameni nu trebuie să se roage în 
acelaşi mod către aceeaşi fiinţă divină! Fiecare îşi are specificul său 
mental şi sistemul telepatic propriu. Există rugăciuni spuse de toată 
lumea, dar fiţi convinsă că fiecare, în mintea sa, o spune în manieră 
personală. 

De câte ori aveţi probleme dificile de viaţă, rugaţi-vă Fiinţei de 
lumină pe care v-aţi ales-o ca sfetnic suprem! Dacă veţi face acest lucru 
seara, înainte de a adormi, rugând fiinţa minunată să vă răspundă în 
timpul somnului sau a doua zi în momentul trezirii, cu siguranţă 
speranţele dumneavoastră de a fi protejată şi înţeleasă vor primi un 
răspuns benefic! 

Faceţi aşa cum v-am spus şi veţi deveni o fiinţă mult mai încrezătoare 
în harul de care dispuneţi! Cu timpul, veţi reuşi să le transmiteţi 
oamenilor cuvintele noastre şi, prin aceasta, le veţi face tuturor celor care 
vă vor asculta un bine imens, acest bine reflectându-se chiar asupra 
dumneavoastră şi a familiei care vă este atât de dragă. 

Vă dau binecuvântarea Mea şi curajul necesar pentru a răzbi pe căile 
nevăzute ale cultivării spiritului ce sălăşluieşte în fiinţa dumneavoastră! 

Mult bine şi respect din partea tuturor, 

Vă doreşte Domnul Isus Cristos, Fiul lui Dumnezeu şi al Preasfintei 
Fecioare Maria!” 

14 mai 1996 

* * * 


06.06.1996 - Mesaj de la spiritul MAICII DOMNULUI pentru 
Florica (tristeţe de boală grea) 

„Draga mea Florica, 

Te văd tristă si îndurerată. Te temi pentru viaţa ta şi fericirea familiei 
tale. Nu dispera, fata Mea! Şi în lumea Noastră, a Celor de Sus, există 
fericire şi durere, tristeţe şi bucurie. 

Noi, Cei de aici, de Sus, te vedem mereu tristă şi îndurerată pentru 
ceea ce ţi s-a întâmplat în privinţa sănătăţii tale. Noi vrem să te ajutăm 
sufleteşte, să te încurajăm pentru a suporta greul vieţii şi să te pregătim 
pentru pasul pe care îl vei face, la fel ca toţi oamenii, către lumea 
Noastră, a celor de dincolo de Pământ. 

Nu te întrista atât de des, fata Mea, mai sunt şi alţii îndureraţi ca 
tine! încearcă să fii mai veselă, chiar dacă sufletul tău sângerează! Viaţa 
este trecătoare pentru oricine. Nu trebuie să te gândeşti atât de des la 
moarte! Vei trăi atâtea zile câte vei avea de la Dumnezeu. Fiecare trebuie 
să-şi ducă greul vieţii cu fruntea sus şi cu inima plină de curaj! 
Suferinţele sunt date tuturor, atâta doar că unii le suportă mai greu, iar 
alţii mai uşor. Tu trebuie să ai curajul de a-ţi duce zilele mai departe şi a- 
ţi face datoria de mamă şi soţie! 

îţi doresc mult curaj şi puterea de a suporta greul vieţii şi a înlătura 
toate gândurile negre care te copleşesc adeseori! 

Te îmbrăţişez cu mult drag în căldura Mea divină şi nemărginită, 

Maica Domnului cea bună şi aleasă de Dumnezeu ca Mamă a Prea¬ 
sfântului Isus Cristos!” 

6 iunie 1996 


10.06.1996 - Mesaj de la spiritul MAICII DOMNULUI pentru 
Steriana (îngrijorare pentru viitorul fiicelor) 

„Dragă doamnă Steriana, 

Sunteţi o mamă îngrijorată pentru viitorul fiicelor sale. Nu aveţi 
motive deosebite să vă aflaţi în această stare. Fetele dumneavoastră vor 
răzbi în viaţă cu multă trudă, cu eşecuri şi reuşite nenumărate, iar visul 
dumneavoastră de a le şti pe deplin fericite se va împlini intr-un viitor nu 
prea îndepărtat. Aveţi o inimă de aur, vă iubiţi nespus de mult copiii, iar 
grija pentru viitorul lor şi al nepoţilor ce vor veni nu vă dă pace zi şi 
noapte. 

Doamnă Steriana, îngrijiţi-vă sănătatea, liniştiţi-vă inima şi cugetul, 
iar liniştea dumneavoastră se va reflecta asupra întregii familii! 
Zbuciumul dumneavoastră sufletesc îi îngrijorează pe toţi cei din jur. Nu 
vă mai chinuiţi mintea şi sufletul încercând să desprindeţi greul din jurul 
dumneavoastră pentru a -1 arunca altora! Purtaţi-vă destinul aşa cum este 
el, mai bun decât al altora, şi aveţi tăria sufletească de a vă sprijini copiii 
în toate încercările vieţii! 

Liniştiţi-vă, doamna Steriana, încercaţi să luaţi viaţa mai uşor decât 
este ea în realitate! în felul acesta consumul dumneavoastră nervos va fi 
mult mai mic. 

Rugaţi-vă în fiecare seară în faţa icoanei Mele pentru binele 
dumneavoastră şi al familiei pentru care sunteţi atât de îngrijorată! Veţi 
primi răspuns la toate întrebările dumneavoastră. Voi veghea asupra 
întregii familii în care trăiţi şi vă voi călăuzi cugetul spre drumul cel bun. 

A dumneavoastră şi a tuturor celor buni şi răi, 

Prea-sfânta Maică a Domnului nostru Isus Cristos” 

10 iunie 1996 

10.06.1996 - Mesaj de la spiritul MAICII DOMNULUI pentru 
Rodica (sterilitate) 

„Draga Mea Rodica, 

Eşti frumoasă, bună şi blândă ca o zână din poveşti. Ţi-ai păstrat 
candoarea copilăriei şi graţia feciorelnică. Viaţa nu te-a marcat prea mult. 
Eşti la fel de vioaie şi sinceră ca pe vremea când aveai 17 ani. 

Rodica Mea frumoasă, destinul tău este împletit cu destinului soţului 
tău. Voi împreună veţi realiza lucruri minunate, ajutând oamenii să 
supravieţuiască şi uşurându-le suferinţele care nu se mai sfârşesc. 

Draga Mea Rodica, ştiu că-ţi doreşti nespus de mult un copilaş, chiar 
doi. Mai trebuie să ai puţină răbdare, destinul tău nu ţi i-a hărăzit de 
timpuriu! La vârsta maturităţii va sosi şi copilaşul mult dorit. 

Aş dori să te sfătuiesc, ca o Mamă din Ceruri ce sunt, să continui 
toate tratamentele pe care le-ai început şi care n-au dat rezultate. Roagă -1 
pe soţul tău să te ajute cu toată ştiinţa sa şi cu toată iubirea ce ţi-o poartă, 
pentru a repara mica defecţiune ce se află în pântecele tău. încearcă pe 
toate căile să devii fertilă! Copilaşul tău trebuie să vadă lumina zilei! Va fi 
frumos şi bun ca şi tine, dar pentru a-1 vedea, va trebui să faci eforturi 
deosebite de cele de până acum. Caută împreună cu soţul tău acea 
metodă neştiută până acum ce te va ajuta să devii mamă! 

îţi doresc împlinirea visului tău cât mai curând posibil, pentru că o 
meriţi din plin! 

Te sărut cu Lumina Mea şi îţi doresc în continuare multă fericire, 

Maica Domnului cea bună şi înţeleaptă” 

10 iunie 1996 


27.06.1996 - Mesaj de la spiritul lui ISUS CRISTOS pentru 
domnul Gheorghe (proces penal) 

„Domnule Gheorghe, ştiu care vă este necazul. Suferinţa 
dumneavoastră este imensă şi foarte dureroasă! Vreau să vă ajut cu 
sfaturile Mele şi cu puterea Mea divină, care vă va da forţe noi spre 
învingerea greutăţilor şi îndurarea suferinţelor. 

Am cunoştinţă de anumite fapte necinstite puse la cale acolo unde ai 
lucrat dumneata foarte mulţi ani. Ştiu că ai fost nedreptăţit crâncen, ştiu 
că ai fost acuzat de un furt pe care nu l-ai comis şi mai ştiu că eşti un om 
cinstit, răbdător, bun familist, şi mai ales un minunat tată al copiilor 
domniei tale. Aş dori să te călăuzesc spre ceea ce ai de făcut. 

Eu cred cu toată convingerea Mea că ar trebui să te lupţi mai departe 
pentru dezvăluirea faptelor necinstite ale celor care te acuză de acelaşi 
lucru! Este bine să mergi la cele mai înalte autorităţi, chiar de deasupra 
celor care îţi judecă procesul, poate chiar în capitala ţării, să-ţi cauţi 

dreptatea până vei găsi cel puţin un om cinstit ce te va ajuta dezinteresat! 
Cei cu care ai discutat dumneata problema ce te frământă şi te arde ca un 
fier înroşit în oraşul în care trăieşti nu sunt cinstiţi, de la primul până la 
ultimul. Nu vei găsi îndurare şi dreptate de la cei cărora te-ai adresat 
până acum! Te sfătuiesc să te duci în capitala ţării şi caută până îl vei găsi 
pe acel om ce te va putea salva din situaţia în care te afli! Acest om 
puternic poate fi sau un conducător pe linia serviciului dumitale sau un 
şef mai mare al autorităţilor ce ţi-au studiat cazul. Caută -1 şi-l vei găsi! 

Te sfătuiesc să nu încerci a da mită, îţi vei reteza creanga de sub 
picioare, care şi aşa este destul de fragilă! Ce s-a pus la cale împotriva 
fiinţei dumitale este o mârşăvie pornită de la un şef ticălos ce-şi aşteaptă 
obştescul sfârşit în chinuri groaznice, greu suportabile pentru un om. 
Acel individ s-a dezumanizat total în relaţiile cu oamenii. Atât timp cât va 
fi în viaţă şi vei depinde de el, nu-ţi vei putea rezolva problema acolo 
unde te afli. Caută să ajungi atât de sus cu plângerea, încât satanicul ce ţi- 
a făcut această durere să nu poată ajunge! 

Există un om care te poate ajuta, caută- 1 ! Gândeşte-te până unde poţi 
ajunge de sus cu plângerea! 

Te pândesc multe necazuri, greu de îndurat pentru o inimă cinstită 
ca a dumitale. Caută să rezişti! Eşti un tată de familie, copiii au încă 
nevoie de ajutorul dumitale. Fii prudent ce discuţi cu cei cărora te-ai 
adresat pentru dreptate, aproape toţi au fost mituiţi cu bani, şi 
magistraţii, şi autorităţile! Omul acela blestemat a avut mulţi bani şi a 
ştiut cât şi unde să dea. El vrea să-şi facă moartea mai uşoară, să-şi 
plătească îngrijirea medicală atunci când nu va mai putea să se întreţină 
singur. Va deveni neputincios în foarte scurtă vreme, el ştie ce -1 aşteaptă. 
Banii se vor topi pe neobservate. El vrea să aibă tot mai mulţi. 

Domnule Gheorghe, Eu te sfătuiesc de bine, aşa cum te poate sfătui o 
Fiinţă imparţială, ce ţine la toţi pământenii şi doreşte să-i ajute pe toţi, 
deşi nu toţi îi înţeleg bunele intenţii. 

Situaţia dumitale are o rezolvare posibilă, dar de durată, poate încă o 
jumătate de an. Caută să eviţi o nouă serie de înjosiri! Deplasează-te 
acolo unde te-am trimis! Ai mare grijă, că nervii şi inima dumitale se află 
în pragul distrugerii! Caută să suporţi ceea ce-ţi este dat, ca să-ţi poţi 
creşte nepoţii şi să-ţi vezi familia fericită! Te afli intr-un mare impas al 
vieţii. Caută să-ţi faci dreptate...! 

Al dumitale şi al tuturor, 

Isus Cristos, cel din ceruri şi de pretutindeni” 

2 7 iunie 1996 


Ni na Petre - Glasuri de dincolo de moarte 


Pag. 24 


14.07.1996 - Mesaj de la spiritul MAICII DOMNULUI pentru 
Cristina (rugăciuni de întărire sufletească) 

„Cristina, scumpa mea, fata Mea cea bună şi iubitoare de oameni, 

Am cunoştinţă de nenorocirile prin care ai trecut. O fată atât de bună 
şi harnică nu ar fi trebuit să sufere atâta cât te-ai chinuit tu. Aş vrea să te 
învăţ să-ţi întăreşti inima şi sufletul, pentru a rezista mai bine vieţii ce o 
duci împotriva duşmanilor tăi, pentru a-ţi putea duce toate îndatoririle 
de femeie şi mamă la cel mai bun sfârşit. 

Draga Mea Cristina, te rog să faci aşa cum îţi spun şi cu siguranţă te 
vei simţi mai bine cu sănătatea şi mult mai puternică la minte! 

în fiecare seară, timp de 21 de seri, te vei ruga la icoana Mea înainte 
cu o oră de miezul nopţii, timp de câteva minute, rugându-mă să te ajut 
pentru a scăpa de necazurile care te apasă. Poţi începe chiar în seara ce 
urmează. La orele 23 îţi vei face de trei ori semnul crucii, vei privi icoana 
Mea, vei spune „Tatăl nostru” şi apoi următoarea rugăciune: 

„Prea-sfântă Maică a Domnului, făcătoare de minuni pe acest 
Pământ, ajută-mă să scap de toate nenorocirile ce-mi apasă existenţa! 
întăreşte-mă împotriva duşmanilor mei, dă-mi putere de muncă şi de 
iubire nemărginită pentru toţi semenii mei! Ajută-mă să le iert greşelile şi 
să-i înţeleg pe toţi aşa cum sunt ei, buni sau răi! Voi adormi cu chipul 
Dumitale în minte şi inimă. Aşa să mă ajute Dumnezeu, ca să te pot 
asculta, Prea-bună şi Sfântă Maică a Domnului! Amin” 

Scumpa mea Cristina, roagă-te în felul acesta 21 de seri şi după 
aceea, în cea de-a 22-a seară sau poate chiar înainte de aceasta, vei primi 
de la Mine puterea şi sfaturile ce-ţi sunt necesare! 

îţi doresc mult succes în ceea ce vei face şi putere nemărginită de a-i 
suporta şi iubi pe semenii tăi! 

Prea-buna şi Sfânta Maică a Domnului, mamă a Domnului Isus 
Cristos în veci de veci şi pururea. Amin” 

14 iulie 1996 


Cazul doamnei Elena A. — spirite răutăcioase în 

locuinţă 

11.02.1997 - Mesaj de la spiritul MAICII DOMNULUI pentru Elena 

„Draga Mea Elena, 

Ştiu că te afli intr-un mare impas, ai probleme mari cu banii, 
sănătatea şi cu anumite fenomene ce ţi se petrec în locuinţă şi de care nu 
poţi să scapi. Draga Mea, doresc de la început să te asigur că, aşa cum eşti 
tu înzestrată de la natură, cu inteligenţă şi cultură, poţi să treci peste 
toate necazurile pe care le ai! 

Referitor la fostul tău soţ, acum trecut în neant, aş putea să-ţi spun 
că el trebuie neapărat să fie chemat de către un om priceput în astfel de 
lucruri, pentru a discuta cu el, şi să se verifice dacă este el vinovatul de 
ceea ce ţi se întâmplă prin casă sau este alt spirit răuvoitor care îţi dă 
impresia că este fostul tău soţ. Este foarte important să se facă această 
lucrare pentru limpezirea lucrurilor şi aflarea adevărului! Poate că fostul 
soţ nici nu este vinovat de ceea ce ţi se întâmplă acum... 

Mai doresc să-ţi spun, draga Mea Elena, că starea ta de sănătate nu 
este dintre cele mai bune. Toate lucrurile rele care ţi s-au întâmplat în 
ultimii ani au slăbit puterea ta de stăpânire psihică şi, în astfel de situaţii, 
spiritele rele, care mişună în jurul vostru pe Pământ, te atacă sistematic, 
răpindu-ţi liniştea atât ziua, cât şi noaptea. încearcă, draga Mea, să 
alungi aceste influenţe rele cu puterea minţii tale! Nimeni, în afară de 
propria ta fiinţă, nu te poate ajuta să scapi de atacurile periculoase şi 
nevăzute care se fac asupra ta! Ori de câte ori ai impresia că fostul tău soţ 
umblă prin casă, să-ţi faci imediat semnul crucii, să spui „Tatăl nostru”, 
să aprinzi lumina dacă este noapte şi să ţii în mână o icoană sfinţită în 
biserică. Mai este necesar să aduci un preot în casă cel puţin o dată la trei 
luni, pentru a stropi cu agheasmă şi a face dezlegarea locuinţei tale de 
spiritele rele. Ar fi bine să ai un preot al familiei tale, care să-ţi vină în 
casă ca un prieten, nu numai atunci când îndatoririle meseriei sale îl 
obligă să intre în casa ta! 

în privinţa banilor pe care i-ai pierdut făcându-le bine unor 
nemernici, încearcă să te resemnezi! Banii împrumutaţi caută să-i restitui 
pe măsura trecerii timpului, iar cei pe care alţii ţi-i datorează consideră-i 
drept un sacrificiu pe care l-ai făcut spre binele tău şi al rudelor tale! Să 
sperăm că, din acest sacrificiu bănesc, îţi va veni o reuşită fie ţie, fie 
copilului tău! Dacă este posibil să recuperezi banii datornicilor prin 
judecată dreaptă, atunci fă-o fără ezitare, mergi la oamenii legii, 
căutându-ţi dreptatea! 

în sfârşit, draga Mea, îţi reamintesc necesitatea vitală de a comunica 
cu spiritul soţului tău decedat, chiar dacă tu deocamdată nu doreşti acest 
lucru, crezându-1 pe el vinovat de toate relele ce ţi s-au întâmplat în 
ultima vreme! Dacă doreşti răspunsuri de la mine şi pentru alte probleme 
grave ale vieţii tale, atunci apelează la acelaşi medium, pentru a primi din 
partea Mea răspunsurile dorite de tine! 

Rămâi cu bine, scumpa Mea Elena, şi nu uita că Eu veghez asupra ta 
şi asupra tuturor şi mă întristează mult neputinţa oamenilor de a primi 
întotdeauna sfaturile şi mângâierea Mea! 

Prea-sfânta Maică a Domnului şi a voastră Fecioară Maria” 

n februarie 1997 

11.02.1997 - Mesaj de la spiritul lui ISUS CRISTOS pentru doamna 
Elena 

„Elena, draga Mea, 

Eu îţi cunosc toate necazurile şi te pot sfătui foarte bine asupra 
mijloacelor pe care le poţi folosi pentru a scăpa de ele. 

în primul rând, vreau să te avertizez asupra relaţiilor pe care le ai cu 
prietenii şi prietenele! Unele persoane dintre acestea îţi vor răul, din 
diferite motive. Anumite femei căsătorite îţi poartă duşmănie pentru că 
ai un serviciu mai bun decât al lor şi pentru că eşti liberă să trăieşti cum 
vrei. Mai sunt unii care cred că ai rămas cu mulţi bani de pe urma soţului 
tău. Ai alimentat aceste bârfe pentru că ai împrumutat bani unor 
persoane lipsite de bun-simţ. încearcă să faci o triere a cunoştinţelor tale, 
restrângând aria prietenilor şi prietenelor tale! Chiar dacă sunt familii 
căsătorite, încearcă să pătrunzi cu mintea în intimitatea gândurilor lor şi 
atunci vei vedea că mulţi sunt prefăcuţi şi dornici să facă rău înjur. Nu te 
destăinui oricui, păstrează pentru tine multe din gândurile ce te apasă! 

în privinţa banilor, pe care nu se ştie dacă îi vei mai recupera, 
încearcă să eviţi a transforma lipsa lor într-o obsesie care să-ţi zdruncine 
nervii! Vei plăti în continuare pentru bunătatea, generozitatea şi lipsa ta 
de precauţie. 

Caută să te rogi în fiecare seară la icoana Maicii Domnului şi a 
pruncului Isus pentru binele tău şi rezolvarea problemelor tale! Caută să- 
ţi asiguri în locuinţă cel puţin o icoană cumpărată de la o mănăstire sau 
biserică! Icoanele nesfinţite nu au o valoare aşa de mare ca acelea care au 
fost sfinţite într-o biserică sau mănăstire. 

Încet-încet vei reuşi să scapi de spiritele răutăcioase care ţi-au 
pătruns în locuinţă. Nu te grăbi să dai vina pe spiritul fostului tău soţ! 
Chiar dacă el, ca om, a avut păcate destule, ca spirit nu este rău şi, mai 
ales, nu este dornic de răzbunare, ca să te chinuiască de atâta vreme, 
încearcă să-l alungi pe necuratul care îţi întunecă fericirea prin 
rugăciuni, prin semnul crucii şi prin propria voinţă! Atunci când auzi şi 
vezi că ţi se umblă prin casă şi îţi apar tot felul de vedenii, aprinde o 
lumânare de îndată, fă de trei ori semnul crucii, spune „Tatăl nostru” cu 
faţa către icoana sfinţită şi apoi porunceşte-i necuratului din preajma ta 
să plece şi să nu mai vină niciodată! Cu timpul, vei scăpa de aceste 
manifestări care te chinuiesc atât de mult. 

Mai doresc să-ţi atrag atenţia că la locul tău de muncă o anumită 
femeie îţi doreşte răul. Caută să ghiceşti cine este ea şi evită conflictele 
sau destăinuirile! 

în privinţa sănătăţii tale, ţin să te încurajez, deoarece, în urma 
măsurilor ce le vei lua potrivit sfaturilor primite de la Mine şi de la Maica 
Mea, te vei linişti treptat şi vei reuşi să priveşti viaţa cu ochi mai blânzi. 
Situaţia sănătăţii tale se va îmbunătăţi de-a lungul timpului, pe măsură 
ce sufletul tău va deveni din ce în ce mai puţin agitat. Caută, draga Mea, 
să fii mai optimistă! Situaţia ta nu este dintre cele mai disperate. Dacă vei 
reuşi să rezolvi problema banilor, te vei simţi mult mai bine cu toate! 

Fii mereu cu gândul la Mine ori de câte ori te vei afla intr-un impas şi 
nu uita de rugăciunile pe care ţi le-am recomandat! 

Isus Cristos, Fiul Domnului Dumnezeu şi al Prea-sfintei Fecioare 
Maria” 

n februarie 1997 

* * * 


Cazul doamnei Elena B. — soţul beţiv, rău şi îndrăcit 

01.03.1997 - Mesaj de la spiritul MAICII DOMNULUI pentru Elena 

„Draga Mea Elena, te văd cât eşti de chinuită, hărţuită de viaţă, de 
griji şi nevoi permanente. Aş vrea să-ţi dau câteva sfaturi absolut 
necesare pentru a-ţi rezolva problemele grele de viaţă pe care ţi le-ai 
făcut singură, sub influenţa celor din jurul tău. 

în primul rând, vreau să te asigur că în tine există încă forţe ale 
Binelui, care îţi pot da puterea de a lupta pentru binele tău şi al familiei 
tale! Nu încerca să evadezi din realitate prăbuşindu-te în disperare şi în 
întunecimea minţii! Te rog foarte mult să nu cedezi în lupta pentru 
existenţă! Fă-ţi curaj, ca întotdeauna în greaua ta viaţă, şi cu ajutorul 
voinţei tale şi al Nostru, al Celor de Sus, vei trece cu bine prin toate 
încercările vieţii! Nu uita că de tine depinde binele întregii familii! Dacă 
tu te vei prăbuşi în deznădejde şi chinuri sufleteşti, soţul tău va deveni tot 
mai rău, iar copiii tăi se vor îndepărta sufleteşte de tine. 

încearcă să te rogi în continuare în faţa unei icoane sfinţite într-o 
biserică sau mănăstire, în fiecare zi sau seară, indiferent de ceea ce simte 
trupul tău! Dacă nu te vei ruga zilnic, răul din casa ta va deveni de 
nesuportat, iar tu te vei prăbuşi într-o boală incurabilă. 

Ori de câte ori te trezeşti dimineaţa îngrozită de visele nopţii, fă-ţi 
semnul crucii în faţa icoanei şi spune rugăciunea obişnuită! Atunci când 
soţul tău vine beat acasă şi face scandal mare, să faci tot timpul semnul 
crucii asupra ta şi în dreptul lui, pentru a alunga necuratul care a intrat în 
sufletul său! Caută şi sfinţeşte-ţi casa măcar o dată pe lună cu agheasmă 
de la biserică. Ţine candela aprinsă măcar în timpul zilei dacă nu şi 
noaptea! Pe soţul tău nu -1 stârni la ceartă când este beat! Necuratul din el 
îl învaţă să se poarte în aşa fel încât să te chinuiască şi să te ucidă. 

încearcă să-ţi găseşti un loc de muncă, pentru a deveni independentă 
de capriciile soţului tău! Fă-ţi curaj şi ieşi din casă! Lipsa de aer din 
locuinţă îţi pricinuieşte mult rău. încearcă să discuţi cu un preot sau 
călugăr care are puterea de a alunga duhurile rele din casă. 

Soţul tău nu va mai trăi mult, este deja bolnav şi secătuit de băutură. 
Tu mai ai încă destule zile de trăit, aşa că, în sfârşit, nu peste multă 
vreme vei scăpa de chinurile bărbatului. Cel mai important lucru pentru 


Ni na Petre - Glasuri de dincolo de moarte 


Pag. 28 


tine este să-ţi faci curaj singură şi să redevii energică şi curajoasă, aşa 
cum ai fost întotdeauna. Altă cale spre îndreptarea situaţiei tale nu există. 

în privinţa datornicilor cărora le-ai împrumutat foarte mulţi bani, 
pot să-ţi spun că prin judecată dreaptă, pe calea legii vei obţine de la ei 
banii pe care ţi-i datorează. Ai mare grijă ce vei face cu aceşti bani! Vei fi 
în pericol ca soţul tău să pună mâna pe ei şi să îi prăpădească! Va trebui 
să-i pui la loc sigur într-o instituţie a statului, pentru ca soţul tău să nu-i 
poată lua de acolo oricând fără ştirea ta. 

începând cu anul viitor se vede o îmbunătăţire a situaţiei tale pe 
toate planurile. Străduieşte-te să-ţi recapeţi puterea pierdută şi vei reuşi 
în tot ce ţi-ai propus! Curaj, draga Mea, şi nu uita că sfaturile Mele îţi 
sunt binevenite în orice clipă! 

Te las cu bine şi voi veghea asupra ta, 

Prea-sfânta Maică a Domnului, Fecioara Maria” 

1 martie 1997 


01.03.1997 - Mesaj de la spiritul lui ISUS CRISTOS pentru Elena 

„Draga Mea Elena, 

Situaţia vieţii tale este critică în acest moment. Văd mult rău 
plimbându-se în jurul tău, în locuinţa ta şi în jurul rudelor tale apropiate. 
Acest rău seamănă cu nişte nori cenuşii care se învolburează în jurul 
vostru. Ei sunt trimişi de două femei câinoase la suflet, nişte rude ale 
primului tău soţ, care te-au blestemat tot timpul cât ai trăit cu el şi multă 
vreme după aceea, acuzându-te de moartea lui. Ai rămas înconjurată de 
blestemele, invidia şi răutatea lor. Visele tale din timpul nopţii reflectă 
lupta dintre binele din sufletul tău şi răul care te înconjoară. Dacă nu vei 
lua măsuri energice pentru împrăştierea răului din jurul tău, vei ajunge o 
epavă umană. 

Te sfătuiesc cu toată seriozitatea să ieşi mai des din casă pentru a 
discuta cu oameni ai Bisericii şi a le cere ajutorul pentru sfinţirea casei şi 
curăţirea sufletelor celor de lângă tine! 

Fiinţa purtătoare de ghinion este soţul tău. Din cauza darului beţiei 
pe care îl are, în el s-au adunat câteva duhuri necurate care intră şi ies 
din el după bunul plac. Cu el trebuie să te lupţi să-l cureţi de resturile 
păcatelor lui. în fiecare încăpere a locuinţei tale să pui câte o icoană 
sfinţită sau cumpărată de la o biserică. Rugăciunile zilnice să nu le 
neglijezi niciodată! Noaptea, dacă te trezeşti îngrozită de visele tale, să 
faci semnul crucii şi apropie-te de icoană, pentru că puterea ei te va linişti 
şi te va feri de duhurile rele care te chinuiesc şi pe tine şi nu reuşesc să 
intre în sufletul tău curat! 

încearcă şi fă-ţi curaj pentru a trăi în continuare şi a-ţi rezolva 
problemele vieţii! Dacă te vei prăbuşi în disperare, totul se va nărui în 
jurul tău! Ai datoria de a supravieţui atât cât îţi este scris şi de a lupta cu 
oamenii răi care încearcă să profite de bunătatea ta. 

Ai nevoie şi de un tratament bun pentru îndreptarea sănătăţii tale. 
Caută un specialist în leacuri naturale care te-ar putea ajuta să-ţi cureţi 
energia ce te înconjoară, scăpând astfel de afecţiunile care te chinuiesc! 
încearcă să trăieşti în bună înţelegere cu rudele şi vecinii tăi! 

Continuă-ţi rugăciunile, oricât de mult ai suferi din cauza lor! Nu eşti 
tu de vină pentru efectele rugăciunilor asupra ta, este vorba de lupta 
dintre binele, pe care tu îl împrăştii prin rugăciune, şi răul, care încearcă 
să te lovească mai ales când te rogi. încearcă să ţii o lumânare aprinsă în 
timp ce te rogi şi te vei simţi mult mai bine! 

Numai credinţa puternică în Dumnezeu şi în propria-ţi putere te va 
ajuta să rezişti încercărilor grele ale vieţii tale. Te rog, nu uita să-ţi 
practici rugăciunea zilnică! Fără ea vei fi pierdută. Te voi ajuta să rămâi 
puternică în faţa vieţii. 

Al tău şi al tuturor protector şi sfetnic, 

Isus Cristos, Fiul Domnului Dumnezeu şi al Prea-sfintei Fecioare 
Maria” 

1 martie 1997 

* * * 


02.09.1997 - Mesaj de la spiritul lui ISUS CRISTOS pentru 
tânărul Ciprian (tânăr debusolat) 

„Dragul Meu Ciprian, 

Vreau să te sfătuiesc de la înălţimea Mea celestă pentru a-ţi lămuri 
problemele esenţiale ale destinului tău lumesc. 

Dragul Meu băiat, nu te grăbi să avansezi în viaţă cu paşi de uriaş 
construiţi artificial! încearcă să te hotărăşti pentru fapte esenţiale 
necesare viitorului tău! 

Dragul Meu băiat, la vârsta pe care o ai, te afli în pragul unei vieţi ce 
poate deveni foarte bună sau foarte dură, depinzând de felul cum ţi-o 
construieşti. Acum, când ai atât de mare nevoie să studiezi, pentru a 
deveni un intelectual rafinat şi cult, aşa cum ţi-a pregătit spiritul tău, nu 
cred că este cazul să te abaţi din acest drum necesar! Nu încerca să te 
limitezi la o simplă legătură sentimentală, uitând că ai lucruri mult mai 
importante de făcut pe acest Pământ! Dacă fata pe care o iubeşti nu mai 
vrea să-ţi dea nicio veste, înseamnă că iubire adevărată din partea ei nu 
trebuie să aştepţi! De altfel, nici nu eşti copt pentru o legătură stabilă cu o 
femeie. Mai ai de trăit câţiva ani buni dedicaţi muncii şi învăţăturii, până 
când vei fi pregătit pentru căsătorie... 

Dragul Meu băiat, nu mai încerca, te rog mult de tot, să-ţi cauţi 
norocul pe alte meleaguri! Acolo vei fi un înstrăinat, cu greu îţi vei găsi 
un rost în viaţă. Caută să rămâi aici unde eşti şi să-ţi consolidezi viaţa 
învăţând o meserie bănoasă şi de viitor şi căutându-ţi o prietenă mai 
sinceră şi mai iubitoare decât cealaltă! 

îţi doresc nespus de mult să-mi asculţi sfaturile şi să rămâi lângă 
familia ta până când îţi va veni vremea să-ţi întemeiezi propria familie! 
îţi doresc mult succes în tot ce vei face în viitor! 

Al tău şi al tuturor, 

Domnul Isus Cristos, 

îndrumătorul şi iubitorul tuturor oamenilor de pe Pământ” 

2 septembrie 1997 


06.11.2002 - Mesaj de la spiritul MAICII DOMNULUI pentru 
Marinică (bolnav psihic) 

„Dragul meu băiat, 

Te rog foarte mult să te ocupi de vindecarea trupului şi minţii tale, 
pentru că aceasta nu mai suferă amânare! Lasă-te în grija medicilor care 
se pricep să te lecuiască, iar tu ocupă-te mai mult de problemele vieţii 
tale decât ale altora! Ai mare nevoie de liniştirea sufletului tău 
zbuciumat! 

Nu te mai gândi mereu la ce fac şi ce vor alţii cu tine! Toţi cei din 
jurul tău ştiu că eşti foarte grav bolnav, atunci la ce bun să te mai 
urască?! Nu eşti înconjurat doar de duşmani, aşa cum crezi tu! Ţi i-ai 
făcut duşmani pe cei care îţi vor binele, iar tu nu ai apreciat cum se 
cuvine dorinţa lor. 

Linişteşte-te, fiule, odată şi ocupă-te de casa şi de bieţii tăi părinţi, 
care mor cu zile de supărare, din cauza purtării tale necugetate! 

Rămâi cu bine, sărman copil neliniştit! 

Te binecuvântez şi veghez asupra ta, fiindcă ai multă nevoie de 
ajutor! 

Maica Domnului şi a tuturor celor necăjiţi şi îndureraţi” 

6 noiembrie 2002 


29.08.2003 - Mesaj de la spiritul MAICII DOMNULUI pentru 
Corina (împăcare cu părinţii) 

„Scumpa mea Corina, 

Ştiu cât de zbuciumat îţi este sufletul sensibil şi nedreptăţit de către 
cei din jurul tău. 

Fata mea dragă şi nepreţuită, ca toţi oamenii buni şi curaţi la inimă 
din lumea voastră, te rog foarte mult să nu te îndepărtezi de părinţii şi de 
întreaga ta familie! Ei te-au crescut şi educat cu toată dragostea, cu toată 
priceperea lor de oameni culţi şi instruiţi. Nu-i judeca prea aspru, copila 
mea, pentru că ei ţi-au dorit întotdeauna binele şi nu răul pe care îl 
întrevezi tu! Dar, ca toţi părinţii care cred mai mult în puterea severităţii 

decât în gingăşia unor gesturi pline de iubire şi tandreţe faţă de copiii lor, 
au greşit de multe ori şi mult s-au căinat pentru aceasta. 

Dorinţa Mea cea mai aprinsă este de a te împăca pentru totdeauna cu 
dragii tăi părinţi! Ştiu că îi iubeşti cu adevărat şi doreşti ca familia 
voastră să fie o oază de linişte şi mulţumire în jungla din jurul vostru. 
Puţin mai multă înţelegere şi bunăvoinţă din partea ta i-ar putea 
transforma pe bieţii tăi părinţi în oameni cu adevărat fericiţi. 

în privinţa iubirii tale rămase în Italia, trebuie să îţi spun, cu mare 
durere, că ea nu se va împlini cu adevărat niciodată. Acel bărbat are mai 
multe femei, dar nu se poate opri la niciuna dintre ele. îţi este hărăzit un 
băiat bun de pe meleagurile tale, care te cunoaşte de foarte mulţi ani. Vă 
veţi reîntâlni peste puţină vreme şi, cu Voinţa Celui de Sus Atotputernic, 
vă veţi hotărî soarta viitoare de comun acord. 

Ai făcut foarte bine rămânând lângă familia ta. Ea te va ajuta la 
găsirea unui loc de muncă şi la multe alte lucruri bune pe care le ai de 
îndeplinit. Poţi să înveţi ceea ce doreşti cu ardoare, iar mai departe în 
viitor viaţa ta va decurge aşa cum vei dori şi vei reuşi să ţi-o organizezi. 

Te binecuvântez, scumpa Mea copilă, şi nu uita că Noi, Cei de Sus din 
Ceruri, veghem asupra ta, spre binele pe care îl doreşti şi îl meriţi. Te 
mângâiem cu toţii pe obrăjorii palizi. 

Maica Domnului cea binecuvântată de Tatăl Ceresc...” 

3 septembrie 2003 


06.07.1997 

02.07.1997 

19.01.1998 


ALTE MESAJE DIVINE 

MAICA DOMNULUI 

MESAJE DE LA SPIRITE OBIŞNUITE 


Mesaje ce dezvăluie VRĂJI şi otrăviri 


16.06.1997 - Răspunsuri de la spiritul domnului MIHAI pentru 
familie (farmece de despărţire) 

„Aştept de multă vreme să port o discuţie sinceră cu scumpa mea 
familie, care a rămas la Roman fără şeful şi sfetnicul său. Voi răspunde cu 
plăcere la toate întrebările şi mă voi bucura mereu de câte ori voi fi 
chemat pentru a sta de vorbă cu scumpa mea soţie şi dragii mei copii. 

Aici unde mă aflu sunt liber ca păsările cerului. Am scăpat de 
Judecata cea Dreaptă, unde mi-am văzut toate greşelile şi mi s-a spus ce 
va trebui să fac în viaţa următoare pentru a îndrepta totul. Sunt liber să 
călătoresc oriunde în preajma Pământului, dar prefer să-mi petrec timpul 
în locuinţa noastră dragă din Roman. De când m-am înălţat în nefiinţă 
îmi petrec mult mai mult timp cu copiii mei, dându-le sfaturi bune şi 
avertizându-i când se află în pericol. Ei primesc multe dintre sfaturile 
mele fără să-şi dea seama că vin de la scumpul lor tătic. 

Nu sunt supărat nici pe soţia mea, nici pe dragii mei copii. Ionuţ să 
practice un sport la alegerea lui dacă vrea să devină voinic şi arătos ca 
mine. 

Căţeluşa voastră este foarte simpatică şi sper că vă asigură adesea 
clipe de desfătare, înveselindu-vă puţin viaţa voastră disperată. Să nu 
daţi căţeluşa altora nici în ruptul capului dacă este şi va fi curată şi 
blândă! 

Doresc nespus ca scumpii mei copii să înveţe carte suficientă pentru 
a ajunge oameni de nădejde, bine înfipţi pe picioarele lor. Aş vrea să am 
în familie un doctor şi un inginer. îi mai rog pe copiii mei să-i fie un 
sprijin adevărat scumpei mele soţii, a cărei viaţă fără mine este un chin. 

Aici unde mă aflu mă întâlnesc mereu cu dragii noştri decedaţi, care 
de la început, de la trecerea în nefiinţă, m-au ajutat să suport şocul 
plecării. 

O rog pe scumpa mea soţie să încerce să-şi refacă viaţa lângă un alt 
bărbat, cu condiţia ca acela să fie un om blând, serios şi pe placul copiilor 
mei. 

împotriva familiei noastre s-au făcut farmece imediat după ce ne-am 
căsătorit. O fostă prietenă de-a mea din tinereţe m-a vrut mult de bărbat, 
dar eu nu am vrut-o de soţie. Am aflat ulterior că a apelat la vrăjitoare 
pentru a ne face de despărţire. A reuşit să ne despartă prin moartea mea. 

Eu nu am crezut că astfel de vrăji pot avea consecinţe adevărate. Dacă aş 
fi luat în serios avertismentele altora, aş fi putut schimba lucrurile şi aş fi 
rămas în viaţă. Prin moartea mea cumplită, mulţi duşmani s-au îmbunat. 

Pentru o bună perioadă de timp voi veţi fi feriţi de loviturile unor 
persoane invidioase. Spre binele vostru, vă sfătuiesc să nu faceţi rău 
nimănui, să nu insultaţi oamenii, chiar dacă ei vă pricinuiesc vreun rău. 
încercaţi să vă faceţi dreptate prin gesturi şi vorbe civilizate şi, mai ales, 
nu uitaţi, dragii mei, că bârfa, clevetirea este foarte periculoasă. Evitaţi 
să-i vorbiţi de rău pe alţii, mai ales pe cei care ştiţi că se vor răzbuna pe 
voi. 

Mă bucur nespus de această iniţiativă a voastră de a vorbi cu mine şi 
vă felicit pentru curajul de a sparge zidul tăcerii dintre lumea voastră şi 
cea de aici. 

Sunt convins că voi, soţia şi copiii mei, veţi şti să vă alegeţi viitorii 
parteneri de viaţă. Aş vrea să daţi dovadă de înţelepciune în acţiunile 
voastre viitoare. 

Doamna Rodica este o femeie cu fire schimbătoare, cam inconstantă 
în sentimente. în plus, îi este jenă de multe ori să ceară ajutorul unora. 
Ar fi bine ca dumneaei să evite stările agresive şi să-şi caute cu grijă 
oamenii care ar putea să o ajute. 

Mă bucur foarte mult că aţi luat-o pe măicuţa lângă voi. Oricum, 
mult nu mai are de trăit, poate un an, doi. O aştept cu drag lângă mine şi 
vă promit că îi voi face trecerea uşoară. 

Bunelul a fost lângă mine aproape tot timpul de când am trecut 
încoace. încă ne mai vedem destul de des şi strigăm la voi cu tăria 
gândului nostru pentru a vă feri de duşmani şi de greutăţile vieţii. 

Scumpii mei dragi, greutăţi veţi avea cu duiumul în viaţa voastră, dar 
trebuie să vă căliţi şi să vă înarmaţi cu răbdare pentru a le învinge. 

Tanti Nona este o femeie de nădejde şi, dacă veţi şti să vă purtaţi 
corect cu dânsa, o să vă fie de mare ajutor. 

Doamna Rodica este copleşită de necazurile sale şi ar fi bine să n-o 
copleşiţi cu prea multe sfaturi sau cereri de ajutor. 

M-aş bucura oricând veţi cuteza să mă mai chemaţi în maniera de 
acum. Mă veţi necăji doar dacă nu veţi dori să învăţaţi carte, vă veţi apuca 
prea timpuriu de fumat, băutură şi alte rele şi vă veţi purta în delăsare pe 
căile vieţii. Eu vă pun întrebări mereu, zi şi noapte. Gândul meu discută 
cu gândurile voastre. Să nu credeţi că v-am părăsit cu totul. 

Nu cred că există vreun membru al familiei mele rămase pe Pământ 
care să vă urască. Ar fi o crimă din partea cuiva să facă acest lucru. 

îmi sunteţi dragi toţi trei şi aş fi foarte mulţumit în viitor dacă veţi 
rămâne o familie unită şi voi, dragii mei copii, veţi ajunge oameni de 
nădejde. 

Scumpa mea soţie, te rog să ai mult mai mult curaj pentru a-ţi reface 
viaţa. Dacă vei găsi un om cu suflet, nu ezita să te căsătoreşti cu el. Va fi 
mult mai bine pentru voi trei, chiar şi din punct de vedere financiar. Te 
rog să ai mare grijă ce rezolvi cu serviciul tău. încearcă să apelezi la o 

rudă sau cunoştinţă care te-ar putea ajuta să găseşti un serviciu mai bine 
plătit. Te rog să-ţi mai îngrijeşti sănătatea, pentru că şi tu, şi copiii noştri, 
aveţi nevoie ca tu să fii în putere şi mult mai bine dispusă decât până 
acum. 

Vă doresc tuturor numai bine şi vă rog să aveţi curajul şi tăria 
sufletească pentru a vă duce viaţa mai departe! 

Al vostru scump, trecut în nefiinţă, 

Mihai" 

16 iunie 1997 


03.11.1997 - Mesaj de la spiritul doamnei ELENA pentru 
iubitul Ion (dezlegare de cununie) 

„îl aştept pe Ion să vină lângă mine. L-am iubit enorm şi trebuie să 
recunosc că viaţa fără el este insuportabilă. 

Ioane, te aştept să vii lângă mine, Ioane, n-o să mai trăieşti mult, 
iubitul meu, pentru că te vreau lângă mine şi mă voi strădui să te aduc 
aici, în preajma mea, în lumea cea nevăzută! Ioane, dacă vrei să ştii ce ţi- 
am făcut, atunci ascultă cele ce-ţi voi spune acum. 

Te-am iubit din tot sufletul, nu ţi-am vrut răul niciodată, dar să ştii 
că am făcut tot ce mi-a stat în putere pentru a te despărţi de Maria. Nu 
am reuşit în viaţă şi te aştept să vii aici, lângă mine, unde vei rămâne mai 
mult timp. Ioane, nu eşti bolnav de farmecele mele, tu eşti bolnav de 
dorul meu, ca să ştii asta de la mine! 

Farmecele ţi le-a făcut cealaltă gagică de-a ta, ştii tu care este, şi te 
rog să nu mai dai vina pe mine, că îţi faci mare păcat cu aceasta! Ca să-ţi 
răspund la întrebarea ta atât de dureroasă, vreau să ştii că ţi s-au făcut 
farmece de boală şi de moarte pentru soţia ta, iar pentru tine de desfacere 
a căsătoriei. Te poţi dezlega de ele dacă vei merge la o ţigancă vrăjitoare 
care să-ţi ardă bani mulţi şi să-ţi sfinţească sufletul tău, care este plin de 
răutate şi egoism. Farmecele ţi-au fost făcute cu ajutorul unui castron în 
care era apă cu un mic inel de argint în chip de verighetă. Să ceri să ţi se 
desfacă făcătura tot pe apă şi tot cu argint, folosind verigheta ta drept 
momeală. După această dezlegare, să te duci cu nevasta ta la trei biserici 
şi la trei preoţi diferiţi, cărora să le cereţi acelaşi lucru: dezlegarea de 
blestemul unei femei asupra cununiei tale cu Maria. Dacă vei face toate 
acestea, vei mai trăi câţiva ani buni, iar trupurile voastre se vor mai 
scutura de bolile care vă chinuiesc. 

Aşa să ştii de la mine, dragul meu Ionică. îţi vreau tot binele de pe 
lume şi vreau să uiţi necazul pe care îl ai împotriva mea! 

Lenuţa” 

3 noiembriei997 

io.06.1999 " Mesaj de la spiritul domnului VASILE pentru 
fiica Aurica (nora criminală) 

„Am multe să-i spun bietei mele fete, Aurica. 

Stau mai tot timpul pe lângă ea, deoarece presimt ca se va sfârşi de 
durere. Mă nelinişteşte adânc şi mă revoltă comportarea lui Tibi, plină de 
nepăsare şi lipsită de recunoştinţă! Aurica a fost şi este o martiră, ca soţie 
şi mamă. A moştenit soarta mamei ei, care numai fericită nu a fost în 
tinereţe. Eu mă căiesc pentru că nu am fost un soţ cu adevărat iubitor! 

Despre Tibi nu pot să spun nimic bun. Este un om bolnav, foarte grav 
bolnav, iar viaţa dezordonată pe care o duce îi agravează starea şi îi 
scurtează zilele. Ştiu că fata mea Aurica nu crede în blesteme şi farmece; 
aici ea greşeşte total. Tiberiu s-a născut cu semnul nenorocului pe frunte, 
un semn care i-a dispărut foarte repede după naştere. El a venit pe lume 
ca un blestem pentru Aurica, ea trebuind să sufere toată viaţa din cauza 
lui. 

Soţia lui Tibi, Kati, este o viitoare vrăjitoare, sadică, dornică de avere 
şi renume în public. Draga mea Aurica, nu te poţi lupta cu forţa cu 
această femeie! Tu eşti o fiinţă deschisă la suflet şi cu credinţă în 
Dumnezeu. Ea nu crede decât în steaua ei norocoasă... 

Tânăra aceea vrea să-l bage în mormânt pe Tiberiu, pentru a rămâne 
ea moştenitoarea averii lui. Ştiu că este însărcinată, dar nu cu soţul ei, 
care nu are destulă sămânţă pentru a concepe un copil. A rămas 
însărcinată cu un prieten al ei sănătos, care i-a promis că o va lua de soţie 
după ce va rămâne văduvă. Ea ştie că Tibi nu mai are mult de trăit. El 
scuipă sânge şi nu vrea să se trateze. Are mintea întunecată de farmecele 
lui Kati, care îi pune o otravă uşoară în mâncare. Ea se pregăteşte pentru 
moartea lui, de aceea luptă să se pună bine cu familia. Dacă tu vei 
convinge un preot să-ţi facă rugăciunile de curăţire a neamului de păcate, 
îl vei ajuta şi pe Tiberiu să mai trăiască o vreme. 

Duşmănia s-a îndesit în jurul tău, deoarece numai tu lupţi pentru 
dreptate. Răul din familia ta este foarte mare şi greu. Numai cu ajutorul 
şi mila lui Dumnezeu vei rămâne în viaţă. Nora ta are o prietenă 
pricepută la magie neagră, o vrăjitoare care îmbolnăveşte şi omoară 
oamenii. Ea vrea să vă omoare pe amândoi, pe tine şi pe Tiberiu. Te rog 
din suflet să nu te laşi zdrobită de răutatea acestor femei! Roagă-te zi şi 
noapte pentru tine şi pentru copilul tău! Poate că într-o zi te vei hotărî să- 
1 ierţi şi să-l chemi în casa ta. Abia atunci va începe izbăvirea pentru voi, 
amândoi. 

Te sărut cu drag şi te rog să mă ierţi pentru toate necazurile pe care ţi 
le-am făcut în timpul vieţii mele păcătoase! M-am căit îndelung pentru 
greşelile mele. lartă-mă, pentru că nu am putinţa de a-1 îndrepta pe 
copilul tău nenorocit! 

Cu mult drag, 

Tata Vasile” 

io iunie 1999 

05.12.1999 “ Mesaj de la spiritul domnului GHEORGHE 
pentru fiica Mihaela (dezlegare de cununie) 

„Scumpa de ea, cât este de nefericită! Cât de mult i-am vrut binele 
copilei mele şi la ce situaţie neplăcută a ajuns! 

Casa voastră, dragii mei, cu grea luptă vă va rămâne pentru tot restul 
vieţii. Ocupaţi-vă de proces şi, peste un an sau doi, veţi reuşi să-l 
câştigaţi! Casa trebuie să vă rămână vouă, nu se poate altfel! 

Mihaela, scumpa mea fată, ai fost lovită crunt de o rivală ticăloasă, o 
femeie fără căpătâi şi credinţă în Dumnezeu, care l-a vrut cu tot 
dinadinsul pe soţul tău. Durerea ta este mai veche decât o ştii. Ai crezut 
că vei fi fericită cu el, dar te-ai înşelat, fata mea! 

Aş vrea să-ţi spun că mai poţi salva ceva din căsnicia ta dacă o vei 
pedepsi pe vinovată aşa cum se cuvine. Tu o cunoşti, iar eu nici măcar nu 
vreau să-i pronunţ numele, ca nu cumva să capete curaj să te lovească din 
nou. Ţi-a fost bună prietenă şi, pentru că nu a reuşit să vă despartă legal, 
i-a luat bărbăţia de lângă tine. Du-te, fata mea, la preoţi, la orice fel de 
oameni pricepuţi în dezlegarea de farmece! Caută să-ţi apropii din nou 
bărbatul de trup, că altul mai bun decât el îţi va fi greu să găseşti în 
vremurile tulburi de astăzi! Se poate desface vraja care îl ţine de multă 
vreme, aşa că luptă, draga mea, şi pedepseşte-o pe vinovată! Să se 
întoarcă asupra ei tot răul pe care ţi l-a făcut! 

Te mai rog, spre binele tău şi al lui Costică, să ai mare grijă pe cine 
primeşti în casă! Aveţi foarte mulţi duşmani chiar lângă casă ori printre 
rudele mai îndepărtate. Nu te arăta cu prea multe bijuterii, nu te lăuda că 
ai bani mulţi! Pericolul hoţilor încă nu a trecut şi n-aş vrea să ai necazuri 
din cauza lor. 

Vă binecuvântez pe amândoi, urându-vă un an nou mult mai fericit 
decât ultimii care ne-au încheiat secolul! 

Cu multă dragoste părintească, 

Tata Iancu” 

5 decembrie 1999 


07.12.1999 - Mesaj de la spiritul lui RADU pentru mama Maria 
(vrăji de răzbunare) 

„Presimţeam de mult că voi muri. 

Mi s-au făcut farmece puternice de boală grea şi moarte. Am preferat 
moartea decât să mă însor cu ticăloasa aceea din Suceava, care de doi ani 
de zile se ţinea de capul meu. M-a ameninţat cu o răzbunare cruntă, o 
pedeapsă groaznică dacă voi îndrăzni să mă logodesc, aşa cum aflase 
întâmplător. 

Andrada se numeşte cea vinovată, a venit la înmormântarea mea 
îmbrăcată ca o femeie bătrână, pentru a nu fi bănuită de ceva necurat. A 
minţit şi pe coroană, o chema Andrada, iar Corina este mama ei. Sunt 

venite în Suceava doar de câţiva ani, după ce Corina a divorţat de tatăl 
Andradei. 

M-au cunoscut întâmplător, printr-un cunoscut de-al meu de la 
fabrică, iar după aceea nu am mai reuşit să scap de Andrada. Era prea 
stricată pentru vârsta pe care o avea (21 de ani), a umblat cu prea mulţi în 
Iaşi, de unde a venit, continuându-şi aventurile şi în Suceava, unde i-a 
mers buhul prin toate cârciumile mai deocheate. Pur şi simplu m-a cerut 
în căsătorie pe stradă, aşa, pe nepusă masă, fără să mă întrebe dacă o 
plac şi o vreau. Nu am avut de a face cu ea în intimitate. Gândul şi inima 
îmi erau la fata pe care o iubeam şi o doream de soţie. 

M-a ameninţat că are prieteni influenţi, care mă vor pedepsi crunt 
dacă îmi voi bate joc de sentimentele ei pentru mine (era o mincinoasă 
care visa să se mărite cu un intelectual). I-am spus să-şi vadă de viaţa ei, 
că eu nu mă însor cu prima pramatie care pofteşte la diploma mea de 
inginer. Numai eu ştiu câte nopţi nedormite am petrecut deasupra 
cursurilor de la facultate, pentru a-mi lua examenele! Puteam să-mi bat 
joc de munca mea şi banii părinţilor, care au făcut sacrificii imense 
pentru a mă ţine în facultate?! Nici vorbă de însurătoare cu o fiinţă fără 
căpătâi, vulgară, stricată şi proastă. Să mă arate după nuntă oamenii cu 
degetul pe stradă?! Să vină să-mi povestească toţi derbedeii din Suceava 
cum au făcut dragoste cu ea?! Se spunea printre bărbaţi că ştia să facă „de 
toate”. Nu m-a interesat priceperea ei. Doream să mă căsătoresc în mod 
onorabil, cu fata bună şi serioasă pe care o iubeau şi părinţii mei. 

Cu un an înaintea morţii mele m-a oprit nemernica pe stradă, 
ameninţându-mă că voi plăti cu viaţa pentru batjocorirea sentimentelor 
ei sincere. I-am spus să mă lase în pace, că eu am cu cine să mă însor. Din 
ziua aceea, linişte sufletească nu am mai avut. Noaptea mă trezeau din 
somn tot felul de zgomote suspecte prin cameră (ticăit de ceas, 
ciocănituri în uşă şi în geamuri), uneori simţeam că mă plesneşte cineva 
peste faţă, alteori mă trezeam sufocat, parcă mă strângea cineva de gât. 
Ziua nu-mi mai tihnea nimic. Un singur lucru doream din tot sufletul: să 
nu afle părinţii mei drama pe care o trăiam. Am hotărât să mă logodesc, 
sperând că voi reuşi să lupt singur cu răul care mă ameninţa din toate 
părţile, ca o otravă în aer. Aşa stau lucrurile cu soarta şi moartea mea. 

Vreau din tot sufletul meu nevăzut să-i rog pe părinţii mei să nu 
caute răzbunare pe ticăloasa care mi-a curmat viaţa cu răutatea ei! Sunt 
convins că va plăti cu suferinţă grea şi decepţii nemăsurate pentru crima 
nedovedită pe care a comisă-o asupra fiinţei mele. 

li mai rog pe scumpii mei părinţi să o anunţe pe draga mea logodnică 
în privinţa dorinţei mele ca ea să se mărite cu altul, să-şi trăiască viaţa! 
M-a jelit destul, îi este dat să trăiască, să aibă familie, soţ, copii, nepoţi. 
Eu m-am stins din viaţa aceasta prea devreme şi nu vreau ca şi alte fiinţe 
dragi să-mi împărtăşească soarta. 

Scumpii mei părinţi îndureraţi, vă rog să mă iertaţi pentru durerea 
imensă pe care v-a pricinuit-o dispariţia mea! Fiţi binecuvântaţi, oameni 

buni care v-aţi sacrificat tinereţea pentru fiul vostru! Vă iubesc, vă 
respect şi vă regret, dragii mei părinţi! 

Cu nemăsurată suferinţă, 

Fiul vostru, Radu” 

7 decembrie 1999 


03.10.2000 - Mesaj de la spiritul domnului MARIN pentru 
fiica Anica (vrăjile amantei soţului) 

„Vinovată pentru necazurile tale este amanta soţului tău, care vă ţine 
pe amândoi în farmece grele de foarte multă vreme. Este o femeie fără 
scrupule, care nu vrea altceva decât să facă mult rău în jurul ei. Este o 
fată bătrână, de 42 de ani, fostă colegă cu Iancu. Legătura lor durează de 
câţiva ani. Ea l-a înrăit pe soţul tău, iar acum se răzbună cu vrăji pe toată 
familia lui. Vă aflaţi în mare pericol, tu şi fetiţele! Printr-o vrăjitoare de 
lângă Mangalia, ea încearcă să-ţi provoace moartea. Fereşte-te de furia 
fostului tău soţ, deoarece el ar putea să te ucidă intr-un acces de furie 
necontrolată! 

Te rog şi te sfătuiesc, aşa cum numai un părinte adevărat poate să o 
facă, să deschizi de urgenţă partajul, pentru a nu mai locui împreună cu 
nebunul! îndepărtându-te cu toate de el, vei scăpa cu timpul de răutatea 
acelei femei, care îl vrea pe Iancu cu tot egoismul ei înnăscut. După ce te 
vei separa de Iancu, îţi vei găsi un alt bărbat, mai cumsecade decât el. 
Acesta îţi va ieşi în cale peste 2-3 ani, cunoscându -1 cu ajutorul unei bune 
prietene. Tu singură vei hotărî dacă te vei mărita sau nu cu el. 

Cred că în următorii ani îţi vei schimba serviciul la o societate 
comercială care te va plăti mai bine decât primeşti acum. 

Eczema de pe corpul tău ţi-a fost provocată prin farmece pe mercur 
de o ţigancă periculoasă şi însetată de bani. După ce vei dispărea din 
calea lui Iancu, vei scăpa şi de eczemă. Grăbeşte-te, fata mea, altfel te vei 
îmbolnăvi foarte grav şi va fi vai şi amar de copilele tale! 

Eu te caut în somn, noapte de noapte. De fiecare dată te sfătuiesc de 
bine, dar neputinţa minţii omeneşti de a ţine minte visele este nemăsurat 
de mare. Nu te supăra nici pe tine şi nici pe mine pentru acest mic 
neajuns al omului! 

Vreau să îţi mai spun că te admir pentru curajul de a mă chema pe 
această cale. Bine ai făcut dându-mi glas omenesc în mintea acestei 
femei! 

Voi fi mereu lângă tine, aproape de fiinţa şi gândurile tale. 

Te sărut cu mult drag şi dor, 

Tata...” 

3 octombrie 2000 

Cazul Traian 


06.11.2001 - Mesaj de la spiritul lui TRAIAN pentru fiica Angela 
(farmece pentru datorii de bani) 

„Draga mea fată scumpă şi nepreţuită, 

Mi s-au făcut farmece de rău în familie, boală grea şi moarte, la 
dorinţa unor vecini rău platnici în datorii. Mulţi mi-au cerut bani cu 
împrumut, voi nici nu i-aţi aflat pe toţi, iar la refuzul meu, m-au 
ameninţat cu răzbunarea. Dorinţa mea cea mai aprigă este să nu cauţi 
făptaşii, ca nu cumva să îţi pui viaţa în pericol mai mult decât este ea 
acum! 

Mă găsesc lângă poarta Raiului, la sfânta Judecată de Apoi, pe care o 
voi termina peste puţină vreme. După aceea, voi fi liber ca păsările 
cerului şi voi veni lângă voi, cei dragi de pe Pământ. 

Nu vreau să daţi de pomană decât lucruri mărunte, ieftine şi mâncare 
la cei cu adevărat săraci, pedepsiţi de soartă, dar acestea numai de 
sfintele mari Sărbători ale anului şi în zilele mele cele mai importante: 
cea de naştere şi cea a sfârşitului veşnic. 

Vin să vă văd, dragele mele neamuri, o dată la două săptămâni, 
noaptea, când mi se permite să călătoresc spre familia mea rămasă în 
viaţă. Sufăr pentru durerile voastre, mă bucur pentru realizările pe care 
le aveţi din când în când şi cu foarte mare greutate. 

Ai şi tu farmece de vrăjitoare blestemată, vândută Necuratului. Ai 
pierdut un bun prieten, cu care puteai să te măriţi în mod normal, din 
cauza unor femei care ţi l-au îndepărtat cu farmece grele. Te îndemn, fata 
mea dragă, să ţii calea sfintei Biserici, să nu îl uiţi pe Bunul Dumnezeu, 
care numai El te poate ajuta cu adevărat în viaţa grea pe care o duci! Ai 
dureri mari de stomac, pentru că acolo îţi este trimis răul să te 
îmbolnăvească şi să îţi scurteze viaţa. Ai căsătoria legată, cum să nu, dacă 
te zbaţi şi lupţi de atâţia ani cu răul care încearcă să te răpună! 

M-am întâlnit de câteva ori cu toţi cei dragi plecaţi ca şi mine în 
Lumea Veşnică. 

Vreau să ştii, scumpa mea fată, că eu nu v-am uitat şi nu vă voi părăsi 
niciodată. Acum nu pot să vă ajut prea mult cu gândurile mele bune, 
pentru că vă văd foarte rar. Dar după ceva vreme, poate chiar anul viitor, 
voi veni lângă voi şi vă veţi simţi ceva mai bine. 

Te binecuvântez, dragul meu copil, şi te admir pentru curajul de a 
străbate prin barierele minţii omeneşti, pentru a mă căuta în Lumea 
Veşnică! 

Te las cu bine şi te rog sa le spui tuturor celor dragi nouă că sunt 
bine, sănătos, iar vremea apropierii noastre nu este departe. 

Te îmbrăţişez şi te sărut pe frunte, 

Tata” 

6 noiembrie 2001 

04.02.2004 - Mesaj de la spiritul lui TRAIAN pentru fiica Angela 
(farmecele s-au risipit) 

„Scumpa mea fată, 

Mă bucur pentru că m-ai chemat din nou, dar prilejul acestei chemări este 
foarte dureros pentru amândoi. 

Ştiu că te chinuieşte vechea ta rană din stomac, agravată de suferinţele 
sufleteşti, care încă nu au încetat. Draga tatii, tu ai făcut tot ce ţi-a stat în 
putinţă pentru curăţirea trupului şi sufletului tău. Mai trebuie să te prezinţi la 
medici pricepuţi, care să te trateze şi să te vindece aşa cum se cuvine. 

Draga şi scumpa mea copilă, farmecele despre care vorbeşti s-au 
spulberat, în urma intervenţiilor oamenilor care te-au ajutat. Entitatea pe care 
o simţi în trupul tău este durerea sufletească, de care cu greu te poţi vindeca. 
Singurătatea, lipsa unui soţ şi a copiilor, pe care atât de mult ţi-i doreşti, au 
sădit în fiinţa ta blândă un rău chinuitor, greu de suportat. încearcă, fata tatii, 
să îţi faci singură curaj pentru a scăpa de acest rău! 

Nu are rost să căutăm vinovatele din trecut care ne-au adus răul în casă. 
Două dintre ele au murit repede după ce s-au dus la vrăjitoare. A mai rămas 
una, bună prietenă cu vrăjitoarea cea tânără de lângă Ploieşti (cea bătrână a 
murit de cancer, în chinuri groaznice). Această vrăjitoare tânără, fiica bătrânei, 
s-a măritat de curând, iar bărbatul ei o bate dacă o prinde că are „musafiri” la 
ghicit. 

Draga mea soră ţi-a apărut în vis pentru a-ţi da puţin ajutor sufletesc. Ea a 
vrut să spună că tu trebuie să te schimbi cu totul în felul de a gândi şi a te 
purta, ca şi cum ai deveni altă fiinţă: mai curajoasă, mai încrezătoare în viaţa şi 
în norocul tău, care nu trebuie deloc să te ocolească. 

Dorinţa mea cea mai mare este să nu ne mai amintim de trecut şi de 
duşmanii noştri! Au fost mulţi care ne-au invidiat pentru că eram o familie 
serioasă, muncitoare şi, mai ales, unită. Omul şi femeia care ne-au blestemat şi 
ne-au adus pământ otrăvitor în casă au murit şi ei după ce s-au mutat în altă 
localitate. Ne-a rămas doar coada răului făcut de ei. Tu trebuie să lupţi mai 
departe, cu Dumnezeu înainte, pentru ca viaţa să ţi se lumineze! 

Da, scumpa mea copilă, aici, în zarea necuprinsă, mă bucur de foarte 
multă libertate. Doar amintirile trecutului şi suferinţele celor dragi de pe 
Pământ mă întristează tot timpul. Stau aproape toată noaptea lângă voi, iar 
ziua mai puţin. Vă veghez, vă sfătuiesc în somn, dar minuni nu pot să fac. Sunt 
un biet suflet îndurerat, de puţină vreme ridicat la Cer. Dacă aş fi un sfânt, v-aş 
putea ajuta cu mai multe. 

Căsătoria ta este liberă acum, dar tu trebuie să te eliberezi de negrul 
durerii din suflet (cu ajutorul Bisericii şi Medicinii) şi să îţi faci mai mult curaj 
în viaţa de zi cu zi. Se apropie ziua căsătoriei tale; ea va veni după ce te vei 
vindeca de toate bolile. 

Te îmbrăţişez părinteşte şi îţi sărut ochişorii îndureraţi, 

Al tău tată iubitor, Traian” 

4 februarie 2004 

* * * 

05.11.2002 - Mesaj de la bunica ALEXANDRA pentru Rodica 
(legări de cununie) 

„Da, scumpa mea Rodicuţa, au căzut mari farmece şi blesteme asupra 
familiei noastre! O femeie îl vrea neapărat de bărbat pe Petrică, dar el o iubeşte 
pe alta, pe care nu poate să o ia pentru că este măritată, iar el, aşa rău cum 
este, nici nu o merită pe biata femeie. Ei bine, fata aceea neserioasă, care speră 
de multă vreme să se mărite cu nepoţelul meu, se numeşte Doina şi umblă pe 
la ţigănci ca să îi lege cununia numai de ea. Crede că voi nu îl lăsaţi să se 
însoare cu ea şi de aceea a adus numai necazuri şi discordie în casă. Vrea să vă 
distrugă pe toţi, unul după altul. Roagă-te, scumpa mea copilă, roagă-te mereu 
la Bunul Dumnezeu să vă ajute pe toţi să vă împăcaţi între voi şi să 
supravieţuiţi în linişte! Fata aceea, împreună cu prietenele şi rudele ei, au 
asmuţit până şi vecinii împotriva voastră. Te rog să chemi preotul mai des 
pentru sfinţirea casei, iar dacă vei găsi gunoi pe prag, să nu îl apuci cu mâna, că 
te spurcă şi pe tine! 

Reli îşi va găsi un bărbat nu peste multă vreme, dar să nu se cunune cu el 
dacă va avea impresia că nu este bun de soţ! 

Fetiţa este bună, ascultătoare, dar seamănă cam prea mult cu tatăl ei şi mă 
tem să nu devină capricioasă ca el. Aveţi grijă cu toţii, dragii mei, şi ajutaţi 
copilul acesta să crească mare şi bun! 

Petrică a apucat-o pe căi rele, din cauza prietenilor care nu îl lasă în pace 
să îşi vadă ca lumea de treabă. Tare mă tem că o să fure şi va face puşcărie, cât 
de curând! Pregăteşte-te, draga mea copilă, să o înduri şi pe asta! 

Casa voastră va rămâne cui nu va pleca din ea, dar cu bună înţelegere, nu 
cu procese ca între străini. 

Cununia ta este legată, draga mea, de nişte femei rele şi egoiste, care nu 
vor să te căsătoreşti înaintea fratelui tău. Roagă -1 pe preot să îţi facă nişte 
slujbe ca lumea, nu te mai duce pe la escroacele care se laudă că fac de bine! 
Acelea lucrează cu Necuratul, nu cu Dumnezeu, şi nu le aduc oamenilor binele 
în casă şi în viaţă! 

Te mai rog, fata mea, să fii foarte harnică la serviciu, ca nu cumva să rămâi 
pe drumuri! O schimbare se vede peste câteva luni, adică anul viitor. S-ar 
putea să pleci din oraş pentru a lucra în altă parte. Cine ştie, poate că acolo te 
vei căsători şi tu în sfârşit! Vei avea de ales între Constanţa sau Mangalia. Mai 
vedem noi, anul viitor... 

Te mai rog, scumpa mea, să nu le mai dai atâta de pomană altora în 
amintirea mea! Eu aici, în Cer, sunt liniştită, am scăpat uşor de Dreapta 
Judecată şi vă veghez pe toţi cu drag, dar nu am puterea să vă rezolv toate 
necazurile vieţii. Vă dau putere din sufletul meu atâta cât îmi stă în putinţă. 

Vă îmbrăţişez pe toţi cu mult drag şi dor, rugându-vă să nu mă daţi uitării 
niciodată! 

A voastră îndurerată de dor, 

Bunica” 

5 noiembrie 2002 

i6.12.2003 - Mesaj de la spiritul doamnei ELVIRA pentru fiica 
sa (vrăji de răzbunare şi dezlegare de cununie) 

„Mă bucur, scumpa mea fată, pentru că ai îndrăznit să mă cauţi şi să 
mă întrebi tot ce îţi arde sufleţelul tău drag şi delicat. Sunt tristă, draga 
mamii, pentru că am părăsit această lume plină de dureri, în care aţi 
rămas cu toţii, îndureraţi de locul gol pe care l-am lăsat în viaţa şi în 
inimile voastre. Eu am dorit cu ardoare să mai trăiesc doar câţiva ani, ca 
să te pot vedea şi pe tine măritată şi aşezată aşa cum trebuie, la casa ta. 
Dar Bunul Dumnezeu a vrut ca eu să plec de lângă voi mai repede şi intr- 
un chip tare dureros pentru noi toţi. Scumpa mea copilă, bună şi 
nevinovată, mare lucru nu poţi şi nu trebuie să faci pentru mine. Doar 
gândurile tale pline de iubire îmi dau liniştea dorită de sufletul meu. Am 
mare nevoie de iubirea ta şi a tuturor celor dragi pe care i-am părăsit fără 
voia mea. 

Nu, draga mea şi scumpii mei, nu sunt supărată pe voi. Ştiam ce 
boală am, fiindcă m-am visat multe nopţi de-a rândul putrezind, din 
cauza cumplitei boli pe care am avut-o. Nu v-am spus că ştiam adevărul, 
ca să nu vă întristez şi mai mult în durerea voastră. 

Aici, în Cer, unde mă aflu acum, de curând eliberată din Lumea 
Pedepselor şi a Pocăinţei, nu mă doare nici trupul pe care nu -1 mai am, 
dar nici trecutul, de curând luminat prin grele eforturi şi nenumărate 
rugăciuni de IERTARE. îţi spun din nou că numai lacrimile voastre pline 
de adevărată iubire mă păstrează vie printre fiinţele luminoase din jurul 
meu. 

Maricica, scumpa mamii, şi tu, Iulica, şi tu, Neluţu, vă rog din tot 
sufletul meu îndepărtat de lumea voastră să rămâneţi aceiaşi copii buni, 
cinstiţi şi iubitori, aşa cum v-am adus pe lume şi v-am crescut cu mari 
sacrificii şi multe, multe chinuri trupeşti şi sufleteşti! 

Dragul vostru tată şi preaiubitul meu soţ este liber, din partea mea, 
să îşi refacă viaţa de familie cu oricine va găsi dânsul de cuviinţă. Dar îl 
rog să fie prudent şi să nu se însoţească cu oricine, pentru că nu-i va 
merge bine în viitor. De mai multă vreme, încă dinainte de moartea mea, 
o femeie vicleană l-a vânat tot timpul, dorindu-i iubirea. Dar el m-a iubit 
cu adevărat, mi-a fost un soţ bun şi credincios, tată iubitor pentru copiii 
săi. Femeia s-a răzbunat, făcându-mi foarte mult rău. De mine a scăpat, 
dar blestemele şi făcăturile ei lovesc mai departe, chiar şi după plecarea 
dintre cei vii. Sănătatea dumnealui este foarte şubredă şi mă tem pentru 
viaţa sa. Ar trebui să îl duceţi la Bucureşti, de mai multe ori, pentru ca 
medici buni şi deştepţi să îl caute cum trebuie şi să îl trateze ca lumea. 

Ai multe vrăji, copila mea, făcute şi înnoite 7 ani la rândul. Anul 
viitor se vor termina, aşa sper eu, din lipsă de bani. Ticăloasele care te-au 
însingurat cu răutatea lor vor plăti în faţa Celui Atotputernic pentru ceea 
ce au făcut împotriva ta. Nu te teme, copila mea: ce este pentru tine, se 
găseşte pus deoparte. Va veni şi în calea ta omul bun pe care îl meriţi şi îl 
aştepţi de atâta amar de vreme! 

Da, mi s-au făcut vrăji de moarte şi de boală grea până la obştescul 
sfârşit. Nu îţi voi dezvălui numele acelei ticăloase, fiindcă nu vreau 
dihonie şi război între familia mea şi o nemernică de femeie. 

îmi fac tare bine rugăciunile voastre întru odihna mea veşnică. 
Gândurile voastre blânde îmi liniştesc sufletul. Un buchet de flori la 
mormânt şi o lumânare aprinsă de sărbători mă ridică uşor la Cel de Sus, 
îndemnându-L pe Tatăl Ceresc să mă binecuvânteze. Atât şi nimic mai 
mult, dragii mei, îmi ajunge strădania voastră, de care nu sunteţi osteniţi 
niciodată! 

Maricica, sora mea, se simte foarte obosită de viaţă şi de multe ori 
doreşte să vină lângă mine. Dar mai are de trăit, draga de ea, doar câţiva 
anişori! Aveţi grijă de dânsa şi duceţi-o mai des la doctor, ca nu cumva să 
plece înainte de vreme, că nu va fi bine pentru sufletul ei. 

Vă binecuvântez pe toate şi pe toţi, dragele mele fete şi scumpii mei 
băieţi! Dumnezeu să vă aibă în paza Lui veşnică şi să vă ferească mereu 
de răutatea celor netrebnici! Vă las cu bine, iubiţii mei copii şi scumpul 
meu soţ... 

Elvira” 

16 decembrie 2003 


01.06.2005 - Mesaj de la spiritul lui JENI pentru mama ei 
(vrăjile amantei soţului) 

„Scumpa mea mămică, 

Am fost fericită cu Stănel prea puţin timp. Foarte curând după nuntă, 
ne-am dat seama amândoi că nu ne potrivim deloc. El avea anumite 
pretenţii de la mine în clipele noastre de intimitate, iar eu nu i le-am 
satisfăcut după dorinţele lui. De aici au început nesfârşitele certuri şi, în 
final, o duşmănie greu de explicat celor din jurul nostru. El şi-a luat o 
amantă care îi făcea toate plăcerile perverse. 

Aş fi trecut multe cu vederea de dragul căsătoriei noastre şi de ochii 
lumii. Dar el nu s-a mulţumit cu tăcerea mea. Vroia scandal, ca să dea 
vina pe mine că nu am primit destulă educaţie de la mama. Stănel mă 
bătea pe ascuns, mai ales noaptea, ca să nu pot fugi din casă de ruşine. 
Măicuţa mea dragă, nu cumva să-i laşi căsuţa noastră lui Stănică! O să te 
arunce în stradă şi o să te lase să mori ca un câine fără stăpân! 

Măicuţă iubită, pentru ce să te sacrifici de dragul unui ticălos care şi- 
a bătut joc de copilul tău până când l-a dat la şobolani? Nu am avut nici o 
leucemie, draga mea mămică. Diagnosticul a fost pus după ureche, 
pentru că infecţia din sângele meu nu putea fi diagnosticată fără rezerve 
cu aparatele lor din spital. Am fost otrăvită şi prin mâncare, dar şi cu 
farmece de vrăjitoare. Stănel şi amanta lui au avut grijă să mă lichideze 
din lumea aceasta. 

Familia lui Stănel nu a avut nici o vină în toată povestea asta. 
Oamenii au fost cu bun simţ în atitudinea lor faţă de persoana mea. Dacă 
s-ar fi luat după cuvintele urâte ale soţului meu, ar fi însemnat că trebuia 
să mă omoare cu toţii în bătaie. Dar nu a fost aşa. 

Blestemata de Mihaela a umblat peste tot. îi cerea mereu bani lui 
Stănel, spunea ea că pentru haine moderne şi controale medicale. îl 
şantaja mereu că e gravidă, iar el îi dădea bani pentru întreruperi de 
sarcină. 

Trei vrăjitoare blestemate din zona Craiovei, fără să ştie fiecare ce 
face cealaltă, m-au intoxicat prin aceleaşi mijloace: vrăji cu pământ de la 
morminte, mi-au turnat cositor, mi-au spurcat hăinuţele, care îmi tot 
dispăreau din casă fără nici un motiv real. Rochiţa verde şi fustiţa mov 
mi-au dispărut de 2-3 ori, iar Stănel mă făcea neglijentă şi uitucă. După 
ce m-au îngropat, Stănel le-a dus din nou la iubita lui, pentru că ea 
spunea mereu că le vrea pentru o rudă de-a ei. 

Farmecele au ţinut până când am fost îngropată. Nici la priveghi nu 
m-au iertat ţigăncile acelea. Se temeau că mă voi ridica din sicriu şi le voi 
spune tuturor adevărul despre ceea ce mi-au făcut Stănel şi Mihaela. 

Aici, unde mă găsesc de câteva luni după ce am ieşit de la Judecată, 
am linişte şi înţelegere din partea celor ca mine. Dar sufletul mă doare, la 
fel ca şi suferinţele matale. Vreau să te ajut în mod concret, dar nu pot. 
Dacă vorbele mele de iubire şi recunoştinţă te pot ajuta, atunci să ştii, 
scumpa mea măicuţă, că te-am iubit, te-am respectat, iar acum fac la fel. 

Mămică dragă, nu mă mai visezi ca înainte, pentru că nu mai suntem 
departe una de cealaltă. Stau lângă dumneata aproape tot timpul. Te 
mângâi, te încurajez, plângem împreună. Am observat că, atunci când 
plâng de dorul tău, vrei să pleci din lumea ta şi să vii lângă mine. 

îmi este dor de voi toţi, dar nu trebuie să vă grăbiţi de dragul meu. 
Fiecare dintre voi are o clipă a despărţirii, care va veni atunci când va 
încuviinţa Bunul Dumnezeu. Noi două ne vom întâlni cu siguranţă, dar 
nu prea curând. Ceasul vieţii matale încă nu a sunat plecarea. 

Soarta mea a fost să plec de tânără, printr-un accident cumplit. Dacă 
nu mă lichidau ţigăncile, muream de maşină. Nici Stănel nu are o viaţă 
destul de lungă. Va plăti cu boli grele pentru că mi-a luat zilele cu forţa. 

Mămică scumpă, eu văd în fiecare zi că viaţa îţi va fi salvată printr-o 
operaţie. Sper că rudele noastre dragi vor pune mână de la mână şi vor 
aduna banii de care vei avea nevoie la spital. Asta este dorinţa mea cea 
mai fierbinte: ca măicuţa mea să fie salvată prin operaţie! 

Dragii mei, ajutaţi-mi măicuţa să trăiască mai departe! 

Jeni, bună voastră Jeni, care v-a părăsit cu multă durere şi 
suferinţă...” 

1 iunie 2005 

21.07.2005 - Mesaj de la spiritul doamnei FĂNICA pentru fiica 
Liliana (dezlegare de cununie) 

„Scumpa mea fată, 

Te-am iertat de mult, copila mea, încă de când mă pregăteam să 
închid ochii şi să mă duc la odihna cea veşnică. 

Draga mamii dragă, tu ai avut şi încă vei mai avea multe de suferit în 
viaţă. Pe tine a căzut năpasta răutăţilor făcute de tatăl tău la foarte multă 
lume. Pentru el trebuie să te rogi, scumpa maichii, ca pe el să-l ierte 
Dumnezeu pentru tot răul făcut în viaţa lui păcătoasă. Multe femei l-au 
blestemat să nu aibă parte de casă şi masă de la mine. Eu am ştiut ce se 
întâmplă, copila dragă, dar am ţinut la familia şi la casa mea, ca orice 
femeie cu bun simţ şi inima curată. 

Costel, soţul tău, este şi el o unealtă a răzbunării unor femei 
păcătoase. Şi el suferă în felul lui, dar bărbaţii suportă mai uşor 
necazurile vieţii. A avut multe iubite, unele mai rele ca altele. Tu ai căzut 
de nevinovată în toată groapa cu vipere în care a trăit Costel. De când a 
spus sus şi tare că se însoară cu tine, parcă au luat foc cu toate! 

Au îndobitocit-o cu minciuni şi calomnii la adresa ta chiar şi pe 
mama lui. Aceasta nu a fost o femeie rea în tinereţea ei, dar femeile 
veninoase, prietenele ei credincioase, au întărâtat-o împotriva ta şi a lui 
Costel. Nici lui nu îi este foarte bine acum. Este suferind, munceşte până 
cade lat de oboseală, iar familie parcă nici nu ar avea. Cu nimic nu s-a 
ales de la viaţă. 

Georgeta şi Ionel rău fac dacă se uită în gura intrigantelor care vor 
să-l despartă pe Costel de tine. Oricât le-ar porunci Dumnezeu să tacă, 
ele fac tot jocul Satanei. 

Vrăji ţi-au făcut multe femei ticăloase. încă aşa o blestemăţie ce s-a 
întâmplat cu tine, copilul meu, nu am mai văzut până acum. De tot răul 
acesta poţi scăpa numai alegând între două feluri de mişcări: sau pleci cu 
soţul şi copilul undeva departe, chiar şi într-o altă ţară, sau divorţezi de el 
şi ai scăpat de toate chinurile de până acum. Altă cale nu este, scumpul 
meu copil. 

Eu, de aici, de sus, le văd pe toate aşa cum sunt ele, urâte şi mai puţin 
urâte. Ştiu, copila mea, atunci când încep ticăloasele să-ţi învârtească 
ulcica şi să toarne cositor. Asta îţi face cel mai rău. Dacă mă vei mai visa 
noaptea privind tristă către tine, să ştii că răul este pe aproape. A doua zi 
să stai acasă cu mâna pe Sfânta Psaltire şi să te rogi într-una pentru viaţa 
ta şi binele familiei tale. 

Dragele mele Geta, Diana, Viorica! Vă rog din suflet să o ajutaţi pe 
copila mea să treacă cu bine prin greaua cumpănă pe care i-au pregătit-o 
mai multe femei ticăloase. Lili are nevoie de mângâierea voastră, de 
prietenia şi de frăţia voastră. 

Fătuca mea dragă şi scumpă, vreau să ştii de la mine că, după ce-am 
ieşit de la Dreapta Judecată, am înţeles că tu mi-ai împărtăşit soarta, fără 
să vrei. Eşti şi tu o martiră, după cum am fost şi eu. Dar, spre deosebire 
de mine, tu ai dreptul să alegi între bine şi rău. Sfătuieşte-te cu Costel şi 

lămureşte -1 că aşa nu se mai poate să trăiţi, ca doi străini. Sau vă uniţi 
familia şi plecaţi din Bacău, ca să scăpaţi de toată duşmănia şi câinoşenia 
care vă înconjoară, sau vă despărţiţi de bunăvoie, fără ceartă şi ţigănie. 
Altă cale de a ieşi din greul impas în care te zbaţi nu văd, copila mea 
scumpă. 

îmi iau rămas bun de la tine, scumpul meu copil năpăstuit, cu 
rugămintea către Bunul Dumnezeu să te ajute în facerea de lumină şi 
pace în familia noastră. 

Te sărut şi te îmbrăţişez cu toată dragostea şi suferinţa mea de 
mamă, 

Aceea ce a fost Fănica...” 

21 iulie 2005 


28.05.2007 - Mesaj de la spiritul preotului NICULAE pentru 
doamna Sanda (spiritul preotului exorcist cercetează 
farmecele) 

„Mult stimată doamnă Sanda, 

Am venit la onorabila dumneavoastră chemare cu dorinţa sfântă de a 
vă acorda o mână de ajutor, aşa cum am procedat de fiecare dată când 
mi-aţi solicitat sprijinul spiritual. Lucrarea de purificare psihică începută 
de mine urma să dureze o perioadă mai lungă decât ne-am fi aşteptat cu 
toţii. V-am rămas dator din punct de vedere moral şi creştin cu 
continuarea sacrificiului meu în lupta cu demonul deosebit de rău şi 
persistent în jurul vostru. Am plătit cu viaţa pentru faptele mele de 
omenie puse în slujba sacrificiului creştin. 

Lui Eusebiu i-am acordat multă mângâiere creştină, dar nu i-am 
relatat sută la sută drama cumplită în care se zbăteau el şi familia lui. 
Răul este pretutindeni, are forţe imense, iar dacă Demonul cel Mare se 
ocupă „serios” de cineva, îi „ia gâtul”, cum se spune printre români. 
Vrăjile trimise către voi prin foc şi apă se desfac numai cu puterea 
timpului. Trebuie să treacă zece ani de când v-aţi certat cu rudele acelea 
însetate de bani şi de avere. Mai aveţi de pătimit cam 2-3 ani, până când 
în casa voastră va începe să străbată lumina cea adevărată. Răul căzut pe 
voi, numai cu puterea Bunului Dumnezeu va trece. Nu pregetaţi să vă 
rugaţi în Sfânta Biserică ori de câte ori simţiţi că nu mai puteţi îndura 
norul negru pogorât pe casa voastră. Anca şi Aurelia se fac vinovate de tot 
ce vi se întâmplă de foarte mulţi ani. Au umblat pe la ţigăncile din Balta 
Albă şi Ferentari, care v-au făcut câte şi mai câte. Totuşi, dacă încă v-am 
găsit în viaţă, aveţi norocul să puteţi rezista până la dispariţia Răului din 
viaţa voastră. 

Numai prin rugăciune din suflet veţi rezista în continuare şi vă veţi 
întări în lupta cu Răul. Doamna Sanda, eu vă ajut să supravieţuiţi, la fel 
ca şi pe soţul dumneavoastră. V-am adus lângă creştet mulţi îngeri ai 
Domnului, care vă protejează cu bunătatea lor. Dar trebuie şi 

dumneavoastră să daţi dovadă de tărie în lupta cu răul. Nu vă lăsaţi 
doborâţi, dragii mei drept-credincioşi! Nimeni nu vă poate ajuta mai 
mult decât voi înşivă! Toţi pe la care aţi cerut ajutor v-au ajutat cu câte o 
picătură din oceanul luptei cu răul. Vă rog din suflet să nu mai căutaţi 
dezlegare şi alinare decât la Sfânta Biserică. Numai în lăcaşul lui 
Dumnezeu sfintele icoane şi rugăciunile voastre pot să lupte împotriva 
Necuratului. Lupta este grea, dar luaţi exemplu de la mine, care m-am 
luptat cu Cel Rău pentru enorm de mulţi oameni. Chiar m-am sacrificat 
pe altarul credinţei mele, până când inima mea iubitoare de dreptate şi 
adevăr nu le-a mai putut îndura pe toate. 

Onorată doamnă Sanda, cu toate că am fost preot în scurta mea viaţă, 
respect şi apreciez bunăvoinţa Domniei tale de a-mi da glas şi în lumea 
din care fac parte acum. Curajul dovedit prin gestul de a mă chema să 
vorbesc te va răsplăti în lupta pe care o duci în fiece clipă pentru viaţa 
normală care îţi lipseşte din familie. Dumnezeu să te răsplătească pentru 
bunătatea şi sfinţenia sufletului dumitale! 

M-ai rugat să te îndrept spre unele persoane care te-ar putea ajuta să 
scapi de vrăji şi blesteme. Sincer, cred că ai bătut la multe uşi, căutând 
dreptate. Poate că ar fi bine ca de acum înainte să iei nişte măsuri mai 
directe, pur omeneşti, pentru potolirea agresivităţii persoanelor care 
caută să vă menţină durerea în casă. Aţi încercat să vă înţelegeţi cumva 
cu fiinţele acelea inconştiente care vă vor răul neapărat? Chiar nu se mai 
poate discuta cu ele? Dacă dialogul vostru a devenit imposibil, atunci 
întăriţi-vă amândoi puterea gândului. Rugaţi-vă seară de seară la miezul 
nopţii în faţa Sfintei Psaltiri şi a icoanei Mântuitorului, pentru ca 
agresorii să înceteze atacurile. 

Venind aici, în Lumea Sfântă, m-am ocupat mult de cazul vostru, 
aflând multe lucruri pe care înainte nici nu le bănuiam. Printre altele, am 
voie să vă spun că, în ultimii doi ani, cele două ticăloase agresoare nu au 
mai avut bani pentru a reînnoi vrăjile pe foc şi apă. Prin urmare, răul 
merge cu de la sine putere, până când se va spulbera într-o bună zi, ca 
fumul cel negru care iese din crematorii. Până atunci, voi doi şi cei din 
jurul vostru trebuie să luptaţi cu puterea credinţei voastre curate în 
Marele Tată Dumnezeiesc. Aşa să ştii de la mine, stimată doamnă Sanda! 
Vă voi ajuta în continuare cu bunătatea sufletului meu, atât cât îmi va sta 
în puteri. 

Fiţi binecuvântaţi, oameni buni, să vă dea Bunul Dumnezeu o viaţă 
lungă şi tihnită! 

V-a vorbit acum cel ce a fost Părintele Niculae...” 

28 mai 2007 

28.12.2008 - Mesaj de la spiritul doamnei GETA pentru fiica 
Tamara (dezlegare de cununie) 

„Sunt foarte impresionată de ce mi-ai scris, scumpa mea copilă! 
Dumnezeu să te ocrotească în veci, împreună cu cei dragi ai noştri! 

Eu, Geta, mama ta, care a trecut pragul unei alte vieţi, îţi spun de 
aici, de lângă femeia aceasta care îmi scrie vorbele, că nu te-am uitat nici 
o clipă de când te-am părăsit. Am fost la Dreapta Judecată până în ziua a 
treia a Sărbătorii Sfântului Crăciun, când mi s-a dat drumul să fiu liberă 
pentru multă vreme. Am venit aseară lângă tine, te-am vegheat cum 
dormeai, m-am rugat pentru sănătatea şi norocul tău. 

Copila mea nepreţuită, iart-o pe mama ta dacă nu mai poate să 
vorbească la fel ca atunci când trăia aproape de tine! Acum nu mai sunt 
om, ci suflet şi viaţă nesfârşită. Dar mă chinuiesc să te ajut să-mi înţelegi 
vorbele, pentru că am tare multe să îţi spun. Uite ce vreau să afli de la 
mine... 

Ştiu că durerea morţii mele îţi arde sufletul tău bun şi curat, dar nu 
putem acuza pe nimeni de sfârşitul meu. Toate s-au petrecut prea repede, 
doctorii au fost luaţi pe nepregătite, iar când să mă înţeleagă mai bine, 
mi-am dat obştescul sfârşit. 

Viaţa mea a fost un chin, de când am deschis ochii să văd lumina zilei 
şi până când i-am închis pentru totdeauna. Am fost o femeie puternică, o 
mamă şi o soţie adevărată. Dar greutăţile vieţii şi răutatea unor oameni 
m-au îngenuncheat la bătrâneţe, când m-au lăsat puterile să lupt cu răul 
de lângă mine. Copila mea, tu îmi cunoşti toate suferinţele, de când ai 
crescut mărişoară şi ai început să înţelegi ce viaţă duceam în familia 
noastră. Am luptat cât am putut pentru binele familiei noastre, iar vina 
că ea s-a împrăştiat nu este a mea. 

Mă doare sufletul pentru toată discordia care s-a făcut din cauza 
casei noastre. Oamenii care până mai ieri ne erau rude apropiate şi 
civilizate s-au transformat dintr-o dată în nişte lupi flămânzi de bani şi 
avere. Numai tu ai rămas om cu bun-simţ şi reţinere în fapte. îmi semeni 
în multe privinţe, chiar şi la soartă şi la necazurile vieţii. 

Mă îndurerează purtarea bărbatului meu, care, în loc să treacă de 
partea mea, s-a aventurat în treburile lui. Nici acum nu este mulţumit de 
viaţa şi familia lui. Este slab în faţa femeilor cu care trăieşte, iar ele fac 
din el tot ce poftesc. Am avut multe de îndurat de la femeile lui, care m- 
au bârfit şi mi-au făcut vrăji, ca să scape mai repede de mine! Nu caut 
răzbunare, cum nu trebuie să cauţi nici tu, ca să nu stârneşti viesparul 
unor rude gata să omoare pe oricine le stă în calea averii. Chiar şi 
cumnata mea s-a dus pe la ţigănci, ca să scape de mine. Am plecat de 
lângă ei, simţind că mi se vrea răul. Am visat în multe nopţi că trăiam cu 
şarpele lângă mine. Totuşi, am avut speranţe de la Dumnezeu că voi trăi 
ca să îmi cresc strănepoţii. Nu am mai apucat această mulţumire şi tare 
dor îmi este de voi toţi, cei dragi care v-aţi ocupat de mine! 

Aici, aproape de Cer, unde am ajuns, m-am întâlnit cu toate rudele 
noastre, din moşi-strămoşi. Suntem împreună ca suflete, dar unele dintre 
ele se pregătesc pentru o nouă viaţă pe Pământ. 

Da, am fost otrăvită cu praf de la vrăjitoare, înainte de a pleca din 
casă. Blestemata de cumnată s-a ocupat de toate fărădelegile, ca să scape 
de mine. Eu, după cum ţi-am mai spus, nu caut răzbunare. îl las pe Bunul 
Dumnezeu să le facă dreptate tuturor după cum merită. Tu, Tami, draga 
mamii, să nu le dai de înţeles că ştii cum s-a întâmplat, ca nu cumva să îţi 
facă şi ţie ceva rău! Ai şi tu o viaţă de trăit, meriţi să îţi duci zilele în bună 
pace cu toată lumea. 

Dreptul tău la moştenire trebuie să fie recunoscut prin lege şi 
judecată dreaptă. Nu vreau să văd bătăi între neamuri şi nici blesteme 
sau alte vorbe de ocară! Bunul Dumnezeu m-a luat de lângă voi ca să 
înceteze odată mahalaua dintre rude. Acum numai legea trebuie să vă 
facă dreptate la toţi. 

Ştiu, draga mea fată, că ai destule necazuri şi te fereşti să le spui 
altora aşa cum mi le spuneai mie. O mamă ca mine este greu să se mai 
găsească în neamul nostru. Poate că draga de Cristinuţa să îmi semene la 
omenie, aşa cum îmi semeni şi tu! 

Tami, draga mamii, eu văd acum că viaţa ta o să fie mai bună în 
viitor. După ce vei rezolva problema cu procesul, vei pleca în alt oraş cu 
serviciul şi vei avea o nouă locuinţă. în Petroşani nu va mai fi bine de 
trăit pentru tine. Ai grijă, fata mamii, ce faci cu serviciul, că şi acolo ai 
mulţi duşmani! Caută de pe acum altă muncă, să nu te ia pe nepregătite 
cu necazurile la lucru! 

Cristinuca o să se simtă mai bine după ce va găsi un doctor care să o 
înţeleagă mai bine. Eu sunt foarte mulţumită de voi două pentru felul 
cum m-aţi pomenit şi aveţi tot timpul grijă de liniştea sufletului meu. 

Acum, că sunt liberă de la Dumnezeu, stau tot timpul aproape de 
tine. Mă vei simţi mai bine foarte curând, când suflarea mea caldă şi 
mângâietoare te va însoţi peste tot. Ai încredere în mama ta, cea care ţi-a 
dat viaţă şi te-a crescut cu mari sacrificii! Nu te voi părăsi, copila mea 
dragă, chiar dacă trăim în lumi diferite! Cu toate acestea, suntem foarte 
aproape una de cealaltă. Te rog să mă ierţi pentru toate suferinţele pe 
care ţi le-am pricinuit! Am fost un biet om încercat de viaţă. 

Te binecuvântez, iubita mea copilă! Să nu uiţi niciodată că mama te 
veghează şi îţi aduce aproape toţi îngerii care vor să te ajute! 

Rămâi cu bine, scumpa mea! 

Mama” 

28 decembrie 2008 

Mesaje ce menţionează BLESTEME 


23.04.1996 - Mesaj de la spiritul domnului VASILE pentru 
fosta soţie Maria (blestem de gelozie tras pe propriul copil) 

„Am blestemat-o pe Maria să nu aibă noroc şi linişte şi sănătate până 
în clipa morţii, pe care i-o doresc să fie la fel de cumplită ca a mea! 

îmi pare rău că Eduard a ajuns ca mine, ba chiar mai rău! Regret 
faptul acesta, dar nu am ce să fac de aici de unde sunt, decât să-i ridic 
blestemul. Am blestemat-o pe Maria neştiind că va cădea pe fiul meu, 
pentru că nu mi-a fost credincioasă şi m-a înşelat începând cu momentul 
cel mai nepotrivit pentru viaţa noastră. Am rechemat-o, dar nu s-a mai 
întors la mine. Am dorit din tot sufletul să o am din nou lângă mine, dar 
nu a vrut să mă asculte. Fiind bolnav pe patul morţii şi neştiind prea bine 
ce fac, i-am dorit tot răul din lume. Acum, după ce m-a anunţat de 
nenorocirea ce s-a abătut asupra copilului nostru, regret ce i-am făcut! 

Spuneţi-i Măriei ca o iert, spre binele acestui copil care, după câte am 
înţeles, este pe cale de a deveni un nenorocit! O iert pe Maria pentru tot 
ce mi-a făcut, sperând că, în felul acesta, ea va reuşi să-l îndrume pe 
dragul meu Eduard pe calea cea bună, spre a deveni un om realizat, 
fericit şi cu scaun la cap. 

Maria! Nu-ţi mai cer nimic, decât să te ocupi de copilul nostru! Fă 
pentru el tot ce-ţi stă în putinţă, tot ce nu ai făcut pentru mine atunci 
când eram bolnav şi disperat! Iubeşte -1 pe Eduard aşa cum te-am iubit eu 
pe tine, deşi poate că n-am ştiut întotdeauna să mă fac înţeles! Am fost 
dur cu tine, te-am nedreptăţit, dacă mi-amintesc bine, te-am şi lovit. 
Poate că ai avut dreptate în felul tău să-ţi menţii demnitatea şi să mă 
părăseşti. 

Acum fii liniştită din partea mea, nu-ţi mai doresc răul! Trăieşte-ţi 
viaţa aşa cum se cuvine: în cinste şi smerenie! Ajută -1 pe copilul nostru să 
nu mai facă aşa cum am greşit eu! Ajută -1 cu toate puterile tale, pentru a 
deveni un om echilibrat la minte şi sănătos la trup! Maria, îi doresc 
copilului nostru tot binele din lume, să-i ajute Bunul nostru Dumnezeu să 
se îndrepte şi să aleagă calea cea bună pentru viaţa lui! îi doresc cu toată 
puterea mea de acum să aibă o soţie frumoasă, cuminte şi bogată la 
inimă, cu inima darnică! 

Pentru că m-ai rugat cu multă durere să te iert, o fac cu dragă inimă 
şi cu toată sinceritatea. Te rog să mă crezi că m-am căit îndelung după ce 
am trecut în lumea celor drepţi! 

Ştiu că ţi-am rămas dator ţie şi lui Eduard, ca tată şi ca soţ. Regret că 
nu mă voi putea reîncarna prea curând! Am avut multe greşeli în viaţa 
trecută şi am nevoie de o perioadă mai lungă de căinţă pentru toate câte 
le-am făcut. 

Iartă-mă, Maria, dacă ţi-am făcut mult rău şi fii convinsă că nu-ţi voi 
mai dori nenorocirea aşa cum am făcut-o până acum! în lumea în care 

mă aflu acum, căinţa ajută nepreţuit de mult la iertarea păcatelor. Căinţa 
ta şi durerea de care ai dat dovadă mi-au deschis puterea de a ierta. 

Dacă eşti o mamă bună pentru copilul nostru, atunci fii 
binecuvântată, Maria, în vecii vecilor! Să-ţi fie iertate toate păcatele 
trecute, prezente şi viitoare, dacă vei reuşi să-l salvezi pe fiul nostru! Mă 
voi ruga Celui Atotputernic să-ţi dea tăria de a lupta cu viaţa, pentru a -1 
ajuta pe copilul nostru Eduard, care se află într-o mare nenorocire. Voi 
veghea asupra voastră, mă voi apropia de fiinţele voastre, încercând să vă 
încurajez pe amândoi în lupta cu viaţa voastră, pe care o ştiu cât este de 
grea. 

Bun rămas, Maria, şi mult noroc, dragul meu Eduard! 

Vasile, cel din eter” 

23 aprilie 1996 


14.03.1997 - Mesaj de la spiritul domnului PETRU pentru 
familie (blestem de neam pentru crimă din neglijenţă) 

„Mi-am pierdut viaţa din cauza unui blestem strămoşesc, rămas 
printre rudele mele de mai bine de 100 ani. Au fost blestemaţi toţi 
bărbaţii din neamul tatălui meu să nu aibă parte de fericire şi de viaţă 
lungă. S-a întâmplat cu mai bine de 100 de ani în urmă, când un strămoş 
a fost blestemat de un camarad de arme. Amândoi erau soldaţi în armata 
engleză. Strămoşul nostru l-a rănit pe celălalt din greşeală, rana s-a 
infectat, iar omul a murit blestemându-1 pe celălalt ca timp de 150 ani 
nici un bărbat, urmaş al său, să nu fie fericit şi să aibă viaţă scurtă. 
Blestemul nu a avut efect la fiecare descendent, dar cam unul din trei a 
avut de suferit şi a murit de timpuriu. Aş vrea să ştiţi cu toţii că efectul 
blestemului se va termina până în anul 2000. 

Vreau să comunic tuturor celor dragi aflaţi în viaţă că eu încă mă aflu 
la Judecata cea Dreaptă, de la care sper că voi scăpa în curând. Am primit 
tot ceea ce aţi făcut pentru odihna sufletului meu. Vă mulţumesc pentru 
toate sacrificiile voastre şi vă rog să nu mai cheltuiţi atât de mulţi bani 
pentru pomeniri. Aprindeţi-mi la mormânt câte o lumânare de Sfintele 
Sărbători de Paşte, de Crăciun, de ziua Sfântului Petru, de ziua mea de 
naştere şi cea a morţii mele. O floare la mormânt îmi este de ajuns lângă 
lumânarea aprinsă. Gândurile voastre curate îmi fac bine şi vă rog, dragii 
mei, să nu mă mai plângeţi, pentru că eu peste puţină vreme am să vin 
lângă voi, am să vă apar în vis, am să vă dau sfaturi şi sper că îmi veţi 
simţi prezenţa. Unii dintre voi mi-au simţit-o şi până acum şi mă bucur 
pentru ei. 

Aş vrea să vă spun că eu aici nu sufăr de frig sau de foame. Sufăr doar 
pentru greşelile tuturor celor care au fost pământenii spiritului meu. Mă 
căiesc pentru tot ce am greşit şi doresc să-i ajut cu sfaturile mele pe cei 
care îmi sunt dragi. 

Rămâneţi cu bine, scumpele mele neamuri, şi nu uitaţi că eu sunt viu, 
trăiesc, dar sunt atât de mic încât nu pot fi văzut cu ochiul liber de nimeni 
dintre voi. 

Al vostru Petru, căruia îi purtaţi o amintire curată!” 

14 martie 1997 


13.10.1997 - Mesaj de la spiritul bunicii TEREZIA pentru 
nepotul Florin (blestem de dragoste tras de pe tată pe fiu) 

„Dragul meu Florinei, 

Ştiu cât eşti de necăjit, mai ales din cauza băuturii şi a nevestei pe 
care nu ai curaj să ţi-o iei în casă. Ascultă-mă bine, dragul maichii, şi să- 
mi urmezi sfaturile! 

Tu ai iubit enorm de mult o fată din comună de la voi, dar ea nu te-a 
vrut, fiindcă te ştia rău la băutură şi neserios la muncă. încearcă, dragul 
maichii, să-i mai faci curte încă o dată! Dacă s-a măritat, atunci las-o în 
pace! Dacă este încă domnişoară, atunci îndrăzneşte să-i aţii calea din 
nou şi să-i spui sincer că încă o mai iubeşti şi n-o poţi uita! Nu m-aş mira 
să te refuze din nou şi, dacă asta se va întâmpla, atunci cată, dragul 
maichii, altă fată, că doar nu s-au terminat fetele de pe lume! 

Ai moştenit darul băuturii de la tătâne-tu şi de la bunică-tu dinspre 
tată. Ai face bine, dragul maichii, să pui frâu paharului şi să-ţi vezi de 
interesele tale de viaţă! Nu-ţi mai îneca amarul în băutură, că îţi scurtezi 
zilele, dragul maichii nepoţel! Fă-ţi curaj de unul singur şi ia viaţa în 
piept, făcându-ţi mai întâi o familie cu nevastă şi copii şi mai apoi vezi de 
mai învaţă ceva pentru viitor, ca să ai din ce să-ţi întreţii familia! 

Făcătura de dragoste pe care tu crezi că o ai este, pe bună dreptate, 
blestemul unei fete căzut asupra tatălui tău de pe vremea când era un 
flăcău chipeş şi mândru printre domnişoare. Poţi să scapi de acel blestem 
cu rugăciune seară de seară în faţa icoanei, cu binecuvântarea preotului 
şi cu o viaţă cumpătată. Cată să mergi la biserică împreună cu tătâne-tu, 
ca să vă dezlege sfântul părinte de blestemul adunat de-o viaţă! 

Aşa să ştii, dragul maichii, şi aşa să faci, iar dacă mă asculţi, mult 
bine o să-ţi iasă în cale în anii ce vor urma! 

Rămâi cu bine, dragul maichii, şi nu uita că te rog din suflet să fii 
ascultător ca în copilărie şi să-mi urmezi sfaturile! 

Te binecuvântez de aici, din lumea nevăzută, şi nu uita niciodată că 
eu veghez mereu asupra ta! 

A ta bunică, pe care mult ai plâns-o şi ai regretat-o, 

Terezia” 

13 octombrie 1997 

07.06.2001 - Mesaj de la spiritul MĂRIEI pentru soţul Ovidiu 
şi fiice (blestem de neam de pe urma unor războinici) 

„îmi regret foarte mult moartea, în special pentru consecinţele ei 
nefaste asupra familiei mele mult iubite! I-am distrus pe toţi cei care mi¬ 
au fost cu adevărat iubiţi la disperare: soţul, copiii mei cei dragi. Nu acuz 
pe nimeni pentru dispariţia mea. Ştiu că mi-am distrus soţul în urma 
plecării mele atât de departe, încât nu mă mai poate mângâia nimeni, nici 
soţul şi nici scumpele mele copile cu sufletele îndoliate. 

Vreau să vă transmit vouă, tuturor celor care m-aţi iubit cu adevărat 
pe acest nefericit şi zbuciumat Pământ, că mi-am presimţit sfârşitul cu 
mulţi ani înainte ca el să aibă loc. Fiind biolog de meserie, şi nu unul de 
rând, ci un cadru didactic lucid, cult şi înzestrat cu o inteligenţă mult 
peste nivelul multora dintre colegii mei, am intuit catastrofa ce mi-a 
scurtat zilele pas cu pas. Nu i-am spus nimănui acest lucru, pentru a nu le 
pricinui membrilor familiei mele suferinţe în plus peste cele ale vieţii de 
zi cu zi. Am suportat îngrozitor de greu decesele copiilor mei, acuzându- 
mă în sinea mea că nu am fost în stare să le dau puterea necesară pentru 
a învinge crunta boală care i-a secerat ca pe două mlădiţe fragede şi 
neajutorate. 

Există un blestem străvechi printre strămoşii tatălui meu, blestem 
care curmă vieţi nevinovate la fiecare a treia sau a patra generaţie. Toate 
acestea ni se trag de la mulţi „eroi” ai neamului nostru, care şi-au zdrobit 
puterile şi vieţile în lupte inutile, ce aveau doar menirea de a satisface 
orgoliile nemăsurate ale unor nobili şi domnitori sângeroşi. Strămoşii 
mei şi-au făcut datoria în lupte, ascultându-şi stăpânii, adică sfărâmând 
trupuri omeneşti şi alungând spre Cer sufletele unor presupuşi duşmani. 
Mă rog zi şi noapte la Sfântul Conducător al tuturor credincioşilor, Prea- 
bunul Dumnezeu, ca acest blestem să nu le pricinuiască şi copilelor mele 
vreun rău. 

Dragul meu soţ copleşit de durere, disperare şi nemângâiere, aş vrea 
să ştii următoarele lucruri: 

Eu te-am iubit cu adevărat, ţi-am trecut cu vederea toate micile sau 
marile greşeli comise faţă de mine sau faţă de copiii noştri. 

Nu te acuz pentru micile infidelităţi, pentru că ai fost supus unor 
ispite josnice din partea unor femei fără caractere de oameni normali la 
cap şi la suflet. Una dintre acestea ne-a făcut farmece puternice, mie, de 
moarte, ţie, de boală, pentru că ai părăsit-o, rămânând cu familia 
noastră, iar copiilor noştri le-a făcut farmece de nefericire veşnică. 

îmi simt sufletul ceva mai liniştit atunci când te aud căindu-te pentru 
greşelile trecute, pentru durerea de a nu mai fi lângă mine şi pentru 
multe alte motive ce te chinuiesc zi şi noapte; dar mă înduioşez totodată, 
văzând că temerile tale de a nu fi iertat întrec limitele oricărei suferinţe. 

Dragul meu soţ, te-am iertat de mult pentru tot ce mi-ai greşit şi te 
rog din tot sufletul meu mare şi nevăzut să încerci a te linişti, redevenind 
omul puternic şi optimist din tinereţea noastră! Te rog să faci acest lucru 
pentru binele tău şi al copiilor noştri! Fetiţele noastre au fost atât de grav 

îndurerate de dispariţia mea prematură şi surprinzătoare, încât sufletele 
lor vor rămâne cu o amprentă dureroasă ca o rană sângerândă pentru tot 
restul vieţii lor. De ce să nu faci eforturile necesare pentru a le încuraja? 
Ce este mai important pentru tine acum: regretul, durerea, suferinţele, 
disperarea sau curajul de a trăi mai departe sănătos şi puternic pentru 
copiii noştri? Ce cale vei alege, iubitul meu soţ, pentru a-ţi salva copilele 
de la prăbuşirea sufletească? Am încredere în inteligenţa şi diplomaţia ta 
înnăscută, aşteptând să îţi revii din disperarea periculoasă în care te zbaţi 
de atâta vreme. 

Te rog, fă pentru mine acest efort, această dureroasă autoeducaţie, 
luându-ţi inima în propriile mâini, pentru a o stăpâni şi a o revigora! 
Promite-mi acest minunat lucru, seară de seară, în faţa fotografiei 
noastre ce ne înfăţişează ca doi miri tineri, frumoşi şi fericiţi! Pentru 
copiii noştri, te implor, trăieşte mai departe, oricum va fi viaţa ta de acum 
încolo, dar nu te mai distruge în zadar! 

Scumpa mea Alinuţa, ştiu cât de mult mă regreţi. îţi doresc să găseşti 
un băiat bun, bun de tot, care să îţi înfrumuseţeze viaţa de familie, 
ajutându-te să aduci pe lume doi copilaşi minunaţi! 

Dănuţa mamei, fii curajoasă, copilul meu, nu te descuraja în faţa 
greului vieţii! Nervii tăi sunt foarte greu încercaţi de disperare şi 
suferinţe de tot felul. Ai încredere în viaţă, copilul meu, şi vei ajunge 
victorioasă în tot ce va urma! 

Vă binecuvântez pe toţi, dragii, scumpii mei rămaşi în viaţă! Nu 
uitaţi nicio clipă că eu veghez asupra capetelor voastre dragi, ajutându-vă 
cu sfaturile de care aveţi atâta nevoie. Rugaţi-mă seara, la culcare, cu 
ochii pe fotografia mea, ca în timpul somnului vostru drag să îmi vedeţi 
chipul, auzindu-mi totodată cuvintele pe care le aşteptaţi! 

Vă binecuvântez şi vă rog să nu mă daţi uitării nicicând! 

A voastră îndelung regretată, 

Mama” 

7 iunie 2001 


17.06.2007 - Mesajul de la spiritul tânărului ANDREI pentru 
mama Mariana (blestem de neam de pe urma unui haiduc) 

"Sărut mâna, scumpă mamă! 

Eu sunt Andrei, fiul tău drag, pe care şi astăzi îl mai jeleşti. 

Mama mea iubită, eu nu te-am acuzat niciodată pentru că mi-ai dat o 
educaţie bună, aşa cum se cade pentru oamenii din neamul nostru. Şi eu 
te-am iubit cât am fost în viaţă, deşi nu prea ţi-am mărturisit ce simţeam 
cu adevărat pentru tine. Te-am respectat, măicuţă scumpă, şi te-am 
înţeles. Mi-ai vrut tot binele de pe lume, ai dorit să faci din mine un om 
cinstit, drept şi muncitor. Ai reuşit doar în parte, draga mea mămică, 
pentru că nu am reuşit să mă maturizez, să mă aşez la casa mea şi să-ţi 

ajung de un ajutor adevărat la bătrâneţe. îmi pare rău că v-am părăsit pe 
voi toţi care îmi sunteţi atât de dragi! 

Aici, unde am ajuns de aproape un an, mi-am văzut păcatele, le-am 
văzut şi pe cele ale rudelor noastre. Avem un blestem în neamul lui tata, 
scumpa mea mamă. Din 3 în 3 generaţii, un copil trebuie să moară. De 
ce? Aceasta este ofranda pe care trebuie să o plătească toţi bărbaţii care 
se trag dintr-un vestit criminal, haiduc prin codrii Moldovei. Chiar dacă 
nu le mor copiii la rând, necazuri mari tot le vin în viaţă. 

Măicuţa mea, iată că şi eu am plătit cu viaţa pentru crimele 
strămoşului meu. Am alunecat în apă, iar un vârtej m-a tras în adânc. Nu 
m-a putut salva nimeni. Aşa a fost, draga mea, cu toate că multe s-au mai 
povestit pe seama morţii mele. Dar să ştii, scumpa mea, că dacă nu 
plecam din vreme din viaţa omenească, primul meu copil s-ar fi născut cu 
o boală gravă, care l-ar fi secerat la doar câteva luni. 

Ştiu că îţi este greu fără mine, că mă visezi noaptea, mai ales după ce 
am fost eliberat de la Dreapta Judecată. Vin adeseori lângă tine, mama 
mea cea bună şi dreaptă, te mângâi cu sufletul meu de acum şi mă 
străduiesc să îţi alin durerea din inimă. 

Mamă scumpă, voi aţi făcut pentru mine tot ce se putea face mai 
frumos şi mai onorabil ca trecerea mea în viaţa de duh să-mi fie cât mai 
uşoară. Sufletul meu a fost şi este cinstit cu mare dragoste şi regret de 
către voi toţi. 

M-ai găsit a treia zi după dispariţie, pentru că nu reuşea trupul meu 
să se desprindă din adâncuri. 

Vibraţiile din inima şi genunchiul tău sunt semne ale venirii mele 
lângă tine. Iar în visele tale, vorbim cu adevărat. Mă rog tot timpul către 
mintea ta să mă aducă în visele tale cât mai des. 

Ce doresc eu să-ţi mai spun, scumpă mamă: să ai grijă de tine, să nu- 
ţi mai doreşti atât de mult venirea lângă mine! Ai încă mulţi ani de trăit 
lângă cei dragi. 

Te mai rog din sufletul meu îndurerat să le spui tuturor bărbaţilor şi 
băieţilor din neamul lui tata că asupra lor apasă un blestem de moarte. Să 
fie credincioşi în puterea dreptăţii Bunului Dumnezeu, să nu ucidă 
oameni şi animale mari, să nu ajute niciodată la distrugerea altor 
oameni! Voi toţi, cei rămaşi în viaţă, aveţi nevoie de îndurarea Domnului 
din Cer, pentru a scăpa de acest cumplit blestem. Să mergeţi cu toţii în 
marile sărbători şi în zilele voastre de naştere să aprindeţi lumânări la 
biserică pentru morţii cei dragi ai neamului şi să vă rugaţi la Dumnezeu 
pentru iertarea păcatelor tuturor strămoşilor noştri care s-au încumetat 
să comită crime de neiertat asupra altor fiinţe. 

Măicuţa mea, eu nu doresc să vă dau vouă, celor dragi sufletului meu, 
nişte porunci despre cum să faceţi şi ce să faceţi. Dar acel blestem despre 
care ţi-am vorbit nu este o glumă. Vă rog pe toţi cei care m-aţi iubit şi m- 
aţi preţuit cum se cuvine să luptaţi pentru viaţa voastră şi a copiilor 
voştri! Să nu mai plătească niciunul dintre voi aşa cum am plătit eu 
pentru pierderea altor vieţi! 

Vă iubesc pe toţi şi mai ales pe tine, măicuţa mea dragă, care mi-ai 
dat viaţă, m-ai crescut şi m-ai îngropat. Nu te voi uita niciodată! 

Dragul tău fiu nefericit, 

Andrei" 

17 iunie 2007 


27.09.2007 - Răspunsuri de la spiritul tânărului CĂTĂLIN 
pentru familie (blestem de neam de pe urma unor războinici) 

„Scumpii mei de acasă, vă spun tuturor bun venit în sufletul şi în 
gândurile mele! Abia aştept să ies de la Judecata din Marele Cer al 
Domnului Dumnezeu, ca să vin iar lângă voi, cei care încă îmi mai sunteţi 
foarte dragi. 

Scumpii mei, eu am venit în această lume prea de timpuriu, ca să 
ispăşesc pentru păcatele străbunilor noştri, care au fost mari viteji în 
războaie. De cuţit au murit victimele lor, de cuţit am sfârşit şi eu. Vă rog 
să mă iertaţi cu toţii pentru durerea pricinuită de sărmanul Cătă! 
Criminalul m-a lovit crezând că o să-l taie pe unul dintre prietenii mei. 
M-a confundat, asta e! Prietenii s-au grăbit să mă ajute, dar totul a fost 
ireparabil. Doctorii au făcut şi ei tot ce au putut. Nu m-a neglijat niciunul. 

La proces mi se face dreptate, dar păcat că nu mai sunt viu. Eu, aici 
unde mă găsesc, nu mai apreciez decât Judecata Mare, din Lumea lui 
Dumnezeu. De alte judecăţi nu mai am cunoştinţă. 

Alice, scumpa mea surioară, tu nu trebuie să vii acum după mine. Ai 
mulţi ani înaintea ta, pe care trebuie să-i trăieşti aşa cum se cuvine. 

Nu mai sunt supărat pe nimeni. L-am iertat pe criminal, dar nu l-am 
izbăvit de pedeapsa care i se cuvine. în lumea în care sunt, cea mai gravă 
pedeapsă se dă pentru omorul omenesc. Omul nu trebuie să ucidă vieţi 
omeneşti, sub nici o formă. Dacă scurtezi o viaţă, o scurtezi pe a ta sau pe 
a cuiva din familie. Aşa să ştiţi cu toţii, dragii mei şi scumpele mele! 

Pentru mine, nu mai este nimic de rezolvat. Sufletul meu are nevoie 
doar de iubirea şi mângâierea sufletelor voastre. 

Cristinuţa, draga mea iubită, te dezleg de fiinţa mea, ca să nu mă mai 
regreţi şi să te poţi însoţi cu un băiat care să-ţi facă viaţa minunată, aşa 
cum eu nu am reuşit să o fac. 

Ne vom reîntâlni cu toţii, după ce voi ieşi de la Marea Judecată a 
Domnului Dumnezeu. Aceasta va fi după Crăciunul cel Sfânt de anul 
acesta. Voi veni lângă voi negreşit. 

Dorinţa mea este ca de Anul Nou să fim din nou împreună, ca de 
fiecare dată, ani după ani. Păcat că nu mă veţi vedea, dragii mei, pentru 
că nu voi mai avea trupul de altădată. Dar cu sufletul voi fi lângă voi. Vă 
promit că voi veni de Anul Nou. Voi mişca flacăra fiecărei lumânări 
aprinse pentru mine, ca semn că mă găsesc lângă voi. Dumnezeu să ne 

ajute pe toţi, scumpii mei, ca să ne ducem traiul acolo unde ne găsim 
fiecare! 

Vă iubesc, vreau să vă îmbrăţişez ca întotdeauna şi vă rog, din tot 
sufletul meu mare de acum, să nu mă daţi uitării! 

Vă binecuvântează al vostru neuitat şi mult regretat, 

Cătă...” 

27 septembrie 2007 


04.10.2007 - Mesaj de la spiritul tânărului HORIA pentru 
mama Liuţa (blestem de neam de pe urma unor războinici) 

„Scumpii mei părinţi, iubită mamă, îndurerată de plecarea mea 
nedemnă, eu vă iubesc şi acum tot atât de mult cum v-am iubit pe vremea 
când trăiam lângă voi. Am fost nedemn de iubirea voastră, v-am minţit, 
am dat vina pe voi tot timpul cât am avut acele necazuri majore. 

Nu m-am sinucis, scumpii mei, am fost răpus de o supradoză, iar 
imediat după aceea mi-au înscenat sinuciderea. Eu am fost de vină 
pentru tot ce mi s-a întâmplat. Vă cer iertare tuturor celor care aţi suferit 
şi încă mai suferiţi din cauza plecării mele din această lume! 

Da, iubită mămică, ţi-am comunicat în visele tale tot ceea ce am vrut 
să-ţi mărturisesc după ce am închis ochii. Tu nu ai nici o vină în ceea ce 
mi s-a întâmplat. Aşa a vrut Domnul Dumnezeu, să-mi fie plecarea 
timpurie. Am fost victima unui greu blestem căzut pentru neamul nostru, 
din cauza unor strămoşi care au luptat în războaie, ucigând mulţi oameni 
nevinovaţi. Vă rog din suflet pe amândoi să vă rugaţi mereu la Sfânta 
Biserică pentru iertarea păcatelor tuturor strămoşilor noştri care au 
devenit criminali fără voia lor, fiind conduşi de alţii la măcel. 

îi mulţumesc domnului profesor pentru cartea scrisă despre mine. 
Mi-a fost ca un al doilea tată, l-am respectat şi iubit cu mare respect. De 
multe ori aveam impresia că este rudă cu tata. Odată ajuns aici, în 
această lume a sufletelor liniştite şi înţelepte, am înţeles care este 
legătura noastră de suflet. Am fost fiu şi tată împreună cu domnul 
profesor în viaţa dinaintea vieţii pe care am avut-o împreună cu voi. Mă 
voi mai întâlni cu domnul profesor şi în viaţa mea următoare, dar nu ştiu 
când va fi aceasta. 

Scumpă surioară, te rog din suflet să mă ierţi pentru durerea 
despărţirii noastre. Ştiu că te străduieşti să cinsteşti memoria mea cum se 
cuvine. Te aprob în strădaniile tale şi te binecuvântez pentru că mi-ai 
rămas aceeaşi bună prietenă, care m-a înţeles întotdeauna. 

Doream să ajung la Praga, pentru că aveam încă de mic copil tot felul 
de amintiri despre acest oraş. Am trăit la Praga înainte de a veni pe lume 
în România. Nici eu nu înţelegeam de ce mereu mă vedeam învăţând şi 
trăind acolo. Aş fi dorit ca toate concursurile şi olimpiadele să aibă loc la 
Praga. 

Dragii mei colegi de şcoală, nepreţuiţii mei profesori, iubiţii mei 
prieteni, vă rog din suflet să-l iertaţi pe Horia dacă v-a supărat de multe 
ori, fără să-şi dea seama prea bine ce face! 

Iubiţii mei părinţi, rudele noastre dragi, surioară scumpă, eu, 
sărmanul vostru Horia, vă rog să mă iertaţi dacă nu am ştiut să trăiesc în 
aşa fel încât să nu dispar de lângă voi. 

Vă cer iertare din suflet, aş sta în genunchi în faţa voastră, 
plângându-mi ruşinea despărţirii de voi! Nu mă uitaţi, oameni buni şi 
iertători! 

Al vostru sărman, 

Horia...” 

4 octombrie 2007 


06.10.2007 - Mesaj de la spiritul tânărului COSMIN pentru 
tatăl Dan şi familie (blestem de neam de pe urma unui 
războinic) 

„Dragii mei părinţi, iubiţii mei de odinioară, parcă a trecut o veşnicie 
de când ne-am despărţit. Eu nu mai ştiu ce este trecerea timpului, nici 
dureri trupeşti, nici viaţă de om. 

Mă găsesc la Dreapta Judecată din Cer, de unde voi ieşi în curând. 
Nu am avut prea multe păcate în scurta mea viaţă. Dar am avut de ispăşit 
pentru păcatele de moarte săvârşite de străbunicul meu, care a luptat 
mult în război. A ucis nişte oameni în lupte, iar nenorocirea a căzut pe 
mine, să sfârşesc în floarea vârstei, nevinovat, inocent, curat la suflet. 

în noaptea cumplită a accidentului vedeam tot timpul cu ochii minţii 
o grotă întunecată care îmi acoperea câmpul vizual. La un moment dat, 
nu am mai văzut nimic în jurul meu, iar izbitura m-a trezit pentru un 
moment la realitate. După aceea nu am mai ştiut de mine. Nu am simţit 
dureri la început, dar când au început să apară, mi-am pierdut 
cunoştinţa. 

Acum mă aflu în lumea îngerilor care îi judecă pe cei nou veniţi la 
Judecata cea Mare. Nu mă chinuieşte nici unul dintre ei, dar mă 
chinuiesc amintirile dureroase ale scurtei mele vieţi. Mă mai întristez şi 
la vederea greşelilor săvârşite de strămoşii noştri, cu zeci şi sute de ani în 
urmă. Aceste greşeli mi-au încărcat viaţa şi soarta, ducându-mă la 
sfârşitul amarnic pe care l-am avut. 

Acum nu mă mai doare decât sufletul. Trup nu mai am. M-au ajutat 
foarte mult rudele noastre venite aici înaintea mea. Fără sprijinul lor 
sufletesc, nu ştiu cum aş fi făcut faţă la Judecata îngerească. 

Trupul meu, dragă tăticule, zace în mormântul meu, fără vlagă, fără 
speranţe de a mai vedea vreodată lumina zilei. Tăticule scump şi drag, eu, 
fiul tău Cosmin, am rămas doar o amintire frumoasă, nepreţuită, curată. 
Gândeşte-te, iubitul meu tată, că într-o zi ne vom revedea în această nouă 

lume a mea. Dar nu te grăbi să vii lângă mine, te rog mult de tot, de aici, 
din lumea bunului Dumnezeu! Nu mai este foarte mult până atunci, dar 
nici puţin. 

Am preferat motocicleta, luându-mă după băieţii care iubesc moda şi 
noutăţile mondene. Am greşit sau poate că aşa a trebuit să procedez, 
adică să mă sacrific, pentru a stăvili avalanşa de nenorociri care s-ar fi 
abătut asupra rudelor noastre. Morţii din războaie au cerut o viaţă în 
schimbul nenorocirii lor. Această viaţă sacrificată a fost a mea. 

Nu-mi amintesc parola telefonului meu, îmi pare rău, vă rog să mă 
iertaţi. Aici, unde sunt acum, nu mai pot să ţin minte tot ce mi s-a 
întâmplat în viaţă. 

Nu pot să impun voinţa mea în privinţa lui Pârscov şi a maşinii. Veţi 
decide ce veţi face mai departe, dragii mei părinţi. Tată scump şi drag, te 
rog din suflet să vinzi motocicleta mea. Nu cumva să-ţi iei carnet, pentru 
că rişti să păţeşti ca mine şi vei ajunge prea devreme aici. S-ar interpreta 
ca o sinucidere, iar păcatul ei ar agrava starea neamului nostru. 

Nu pot, scumpul meu tătic, să fluier melodia de pe mobil. Eu acum 
nu am voie să vin lângă voi decât foarte rar, numai atunci când dorul de 
voi îmi arde sufletul. După ce voi fi liber, voi sta tot timpul lângă voi şi voi 
încerca să fluier melodia. Pentru mine, cel de acum, treburile lumeşti nu 
mai contează. îmi sunt necesare gândurile voastre curate, amintirea 
voastră minunată despre cel care am fost fiul vostru. în rest, totul rămâne 
în lumea de pe Pământ. 

Vă rog să mă iertaţi toţi cei care m-aţi plâns îndelung pentru sfârşitul 
meu timpuriu. Nu am avut nicio vină pentru ceea ce mi s-a întâmplat. 
Aşa a fost să fie, dragii mei rămaşi în viaţă. Vă binecuvântez pe toţi, vă 
aştept cu nerăbdare gândurile frumoase, amintirile despre mine, 
povestite atunci când mai aveţi putere să discutaţi despre sărmanul 
Cosmin. 

Vă iubesc pe toţi cei care îmi cinstiţi memoria. Vă sunt recunoscător 
pentru tot ce faceţi, liniştindu-mi sufletul cu faptele voastre minunate. 
Nu vă voi uita niciodată. 

Al vostru nefericit, 

Cosmin...” 

6 octombrie 2007 


19.02.2008 - Mesaj de la spiritul domnului DORIN pentru fiica 
Oana (blestem de neam de la un călău) 

„Scumpa mea copilă, 

Să ştii că nu te-am uitat nici o clipă de când te-am putut zări pentru 
ultima oară în scurta mea viaţă. Am dorit enorm de mult să putem 
discuta numai noi doi, în mare secret, ca odinioară. 

Clipa morţii m-a despărţit de tine, cu mare durere, la fel ca şi de 
ceilalţi oameni întristaţi care m-au vegheat zi şi noapte. Nu mi-am 
presimţit sfârşitul nici un moment, până când îngerii Domnului au venit 
să mă anunţe într-o noapte, prin somn. Nu v-am spus că voi pleca în 
curând pentru că nici eu nu am crezut în aşa ceva. Am fost un om 
optimist, îndrăgostit de viaţa şi de familia mea. Dacă aşa a vrut Domnul 
cel de Sus, eu mi-am făcut datoria şi m-am supus Voinţei Sale. 

Durerea despărţirii de cei dragi a fost cumplită şi nu se poate descrie 
în cuvinte. Eram atât de aproape unii de alţii, atât de mult ne iubeam cu 
toţii şi ne respectam, încât aveam impresia că suntem nemuritori în 
fericirea şi armonia vieţii noastre. Copila mea, îţi înţeleg durerea şi 
neputinţa de a spune mai multe vorbe despre mine acum, când nu mai 
sunt lângă tine. 

Iubitul meu nepoţel, Georgică, îmi seamănă leit la chip şi apucături. 
Dea Domnul să fie şi cumsecade, omenos aşa cum am fost eu cu voi toţi! 
Copilaşul acesta este foc de deştept şi isteţ la fire. Tare m-aş bucura să 
ajungă om desăvârşit în viaţă, ca să ai şi tu, draga de tine, o mulţumire de 
pe urma lui. 

Eu aici mă descurc binişor, ca suflet fără trup. Abia am ieşit de la 
Marea Judecată, acum două zile, aşa că sunt liber să vă veghez pe voi toţi 
care îmi sunteţi atât de dragi. Aş vrea să vă mângâi pe cap şi să vă vorbesc 
într-una, zi şi noapte, pentru a ne stinge cu toţii dorul despărţirii. Dar 
este foarte greu de îndeplinit ceea ce visez eu, din cauza hotarului dintre 
cele două lumi, care ne desparte pe toţi. Sper totuşi ca măcar noaptea în 
somn să îţi apar mai des, ca să-ţi aminteşti mai uşor chipul meu de om 
sănătos şi vesel din tinereţe. 

îmi amintesc vremea când abia mergeai pe picioruţele tale firave, te 
repezeai în braţele mele şi strigai fericită: Taţi, tati, uite fata! Nu am cum 
să te uit, copila mea, pentru că aici nimeni nu uită nimic. 

La Dreapta Judecată am văzut şi am înţeles de ce moartea m-a luat 
aşa de repede de lângă cei dragi. Am fost victima unui vechi blestem din 
neamul lui tata şi al bunicului, care seceră cu moarte prematură câte un 
bărbat la fiecare trei generaţii. Acest blestem cade asupra neamului 
nostru de sute de ani, este necruţător şi se datorează meseriei de călău a 
unuia dintre strămoşii noştri. Acel demon cu chip de om a trăit acum 500 
de ani şi a ucis zeci de oameni nevinovaţi. 

Ce te rog eu, fata mea dragă şi devotată, este să-l înveţi pe Georgică 
să-şi vadă de carte, ca să ajungă un doctor vestit, care salvează mulţi 
oameni de la moarte! Numai aşa, prin strădaniile acestui copil, se va 
putea stinge blestemul strămoşesc ce ne bântuie neamul de atâta amar de 
ani. Te rog să mă ierţi, copila mea dragă, dacă te-am înspăimântat prin 
aceste vorbe necruţătoare! Dar vreau ca tu să ştii ce este de făcut în 
neamul nostru, pentru a-i feri pe băieţeii care au venit pe lume în ultimii 
ani şi care se vor mai naşte atâta vreme cât vei mai fi în viaţă. 

Ne vom regăsi, copila mea, aici în Cerul nesfârşit, dar peste foarte 
mulţi ani. Tu ai mult de trăit, până când îţi vei vedea nepoţii însuraţi la 

casele lor. Aşa să ştii, fata mea scumpă, şi aşa să faci! Nu uita că tata va fi 
mereu lângă tine, aşa nevăzut de nimeni, dar grijuliu şi iubitor ca 
întotdeauna! 

îţi mulţumesc, nepreţuita mea copilă, pentru că mi-ai dat glas în 
această lume depărtată de cei vii! îţi sunt recunoscător pentru curajul 
dovedit în gestul chemării mele mai aproape de tine. 

Te binecuvântez, îţi doresc tot binele din lume şi mai ales puterea de 
a-i ajuta pe toţi care ne sunt dragi! 

Te îmbrăţişează cu mult dor, 

Tata...” 

19 februarie 2008 


07.03.2009 - Mesaj de la spiritul lui GLIGOR pentru soţia 
Tamara (blestem de neam de pe urma unor bărbaţi brutali) 

„Scumpa mea soţie, 

Eu sunt Gligor, soţul tău, care te-a iubit enorm din prima clipă când 
te-a văzut în faţa ochilor săi. Tu ai fost pentru mine idealul de viaţă, 
frumuseţea sufletului femeiesc, puterea şi dorinţa de a trăi mai departe. 
Moartea ne-a despărţit prea de timpuriu, tocmai când formam o familie 
unită şi fericită. 

Mulţi mi-au vrut răul, de când am primit blestemata de funcţie din 
mină. Erau destui care doreau să devină şefi, pentru a stoarce bani din 
salariile nenorociţilor de mineri. Erau cu toţii înşelaţi la bani, pe diferite 
căi, de tot felul de şefi mai mici sau mai mari. Eu eram omul de la 
mijlocul scandalului, care trebuia să facă mereu pace, minţindu-i pe bieţii 
amărâţi din mină şi certându-se la nesfârşit cu cei de deasupra sa. Viaţa 
mea a fost un calvar timp de câţiva ani, până am închis ochii definitiv. Tu 
mi-ai stat alături clipă de clipă atunci când m-am îmbolnăvit grav şi mi- 
am dat duhul. Ai fost pentru mine o nevastă minunată, lucru pentru care 
te voi binecuvânta în veci. 

Eu mă aflu în zarea nesfârşită, în lumea spiritelor bune, apropiate 
Domnului Dumnezeu. Mi-am făcut datoria la Dreapta Judecată, 
înţelegând toate greşelile vieţii mele trecute. Nu au fost foarte mari şi nu 
meritam să mi se curme viaţa în floarea tinereţii, când aveam o familie 
minunată şi un copil de crescut. Dar nu a putut nimeni să anuleze 
blestemul neamului meu, căzut din tată în fiu, când bărbaţi brutali au 
nedreptăţit mulţi oameni din jurul lor. 

Şi eu am avut mult de suferit în copilărie şi în perioada tinereţii mele. 
Oameni răi m-au lovit, m-au insultat, mi-au zdruncinat sănătatea. Nu 
ştiam că voi fi grav bolnav şi voi muri de tânăr. Eu credeam că ameţelile 
şi durerile permanente de cap fac parte din obiceiurile firii mele. Mai 
dădeam vina pe gazele din mină, care îi îmbolnăveau pe mulţi. Boala mi 
s-a agravat cu câteva luni înainte de obştescul meu sfârşit, când mi-a 

căzut pe ceafă o grindă slab plasată la intrarea în mină. Am mai avut de 
suportat câteva lovituri de rangă, mai uşoare, ce-i drept, cărora nu le-am 
dat prea multă atenţie. Eram atât de preocupat cu munca mea, încât 
aveam impresia că nimeni şi nimic nu mă va opri de la datoria muncii 
mele. 

Au fost şi vremuri mai liniştite, petrecute lângă tine şi fetiţa noastră. 
Mă simţeam fericit şi mândru de familia mea, crezând că aşa nu mai este 
alta pe lume. 

De mai bine de trei ani sunt liber să stau lângă voi oricât doresc. Vă 
mângâi când dormiţi, sufăr împreună cu voi, mă bucur de micile voastre 
bucurii. Văd că ai un nou bărbat, este dreptul tău să îţi trăieşti viaţa mai 
departe ca o femeie cumsecade şi bună familistă. 

Văd că vei avea probleme mari anul acesta cu serviciul şi cu soţul tău. 
Şi el are necazuri cu sănătatea, pe care nu prea le ia în seamă. Parcă prea 
seamănă cu mine omul acesta! Ai grijă, draga mea Tami, să îl faci să 
mărturisească tot ce îl doare şi ce nu-i convine la cei din jurul său! Eu am 
ţinut prea mult totul în mine şi uite ce am păţit! Omul nu trebuie să îşi 
neglijeze sănătatea, pentru că este o fiinţă slabă, care poate să închidă 
ochii în orice moment! 

Cristinuca să aibă multă grijă de ea, iar tu să o ajuţi tot timpul. Este 
copilul meu, sânge din sângele meu, şi mă doare sufletul când o văd tristă 
şi îndurerată. Ştiu că m-aţi plâns amândouă cu disperare, iar sufletul ei 
de copil nevinovat s-a rupt în două odată cu punerea mea în mormânt. 

Plecarea sufletului meu de pe pământ a fost mult uşurată de rudele 
noastre plecate înaintea mea în lumea celor drepţi. 

Ceea ce aţi văzut la 7 săptămâni şi la 6 luni era o parte din sufletul 
meu de aici, care venea lângă voi să vă simtă din nou aproape. Semne de 
prezenţa mea vă dau mereu, dar ele sunt atât de slabe, că abia se pot face 
simţite de voi. Scumpa mea soţie, îţi apar în vise, dar nu am puterea să îţi 
vorbesc, pentru că nu mai sunt om, iar ca spirit şi suflet sunt încă foarte 
slab şi timid. Poate că, odată cu scurgerea timpului, voi deveni mai 
puternic şi mă vei putea visa aşa întreg şi normal ca odinioară. 

îţi mulţumesc tare mult pentru cinstirea memoriei mele! Dumnezeu 
să te binecuvânteze veşnic! 

De Cristinuţa sunt tare mândru şi o îndemn să trăiască o viaţă curată 
şi demnă, aşa cum a fost a mea! Pe tine te rog să ai grijă de familia ta, de 
viitorul tău şi al copilului nostru! 

Vă binecuvântez pe toţi! 

Gligor” 

7 martie 2009 

io.ii.2009 - Mesaj de la spiritul lui CLAUDIU pentru iubita 
Simona (blestem de neam de pe urma unui temnicer) 

„Iubita mea, copila mea eternă, 

Am reuşit să scap de la Judecata Divină în urma slujbei de pomenire 
pe care mi-aţi oferit-o în urmă cu două zile. M-aţi ajutat să mă înalţ în 
rangul atât de mult râvnit aici, în lumea sufletelor care au fost cândva 
oameni. Am stat la Judecata îngerească un an întreg şi aş mai fi stat încă 
o vreme dacă iubirea şi regretele voastre curate nu m-ar fi însoţit 
pretutindeni în drumurile mele de aici. 

M-au lăsat să mă văd cu rudele de mult plecate dintre cei vii. De la 
ele am aflat toată drama destinului meu nenorocit, care mi-a sortit o 
viaţă scurtă şi plină de dureri nespuse nimănui. Aici am înţeles ce 
înseamnă viaţa de om şi cât de preţioasă ajunge atunci când am pierdut- 
o. 

Nu am fost un sfânt, ci un om normal, cu multe păcate, nici prea 
uşoare, dar nici prea grele. Mi-a plăcut să trăiesc, să mă distrez şi să iau 
în glumă toate pericolele care mă pândeau încă din copilărie. Ajuns la 
vârsta tinereţii, am simţit într-o zi că viaţa mea îmi pregătea ceva 
neplăcut. Un prieten m-a dus la o ghicitoare în cărţi şi cafea care, 
îngândurată, mi-a spus că viaţa mea va fi scurtă şi dureroasă spre 
sfârşitul ei. Mi-a mai spus că voi muri pe roţi, dar nu a vrut să îmi explice 
dacă era vorba de un accident sau de altceva. 

După aproape un an, un gând nechibzuit m-a făcut să mă urc pe 
motocicleta unui prieten şi să pornesc pe şosea de unul singur. Am ferit o 
căruţă care intra în mine şi am fost aruncat de pe şosea. Am ajuns intr-un 
tufiş care m-a lovit puternic în stomac şi ficat. Bucuros că am salvat 
motorul şi am scăpat doar cu câteva zgârieturi, m-am întors la amicul 
meu, fără să-i suflu vreo vorbă despre isprava mea. Au urmat câţiva ani 
de oarecare linişte, după care au început necazurile cu ficatul. Acum, pe 
cine să mai dau vina pentru ce am păţit în scurta mea viaţă? 

Străbunicul lui tata mi-a spus că şi el a murit de ficat, la fel ca mulţi 
bărbaţi din neamul nostru. Ne apasă un blestem vechi de câteva sute de 
ani, de la păcatele unui strămoş care muncea ca temnicer într-o 
închisoare şi îi bătea pe nenorociţii prizonieri din războaie drept în ficat, 
îmi pare nespus de rău că am suportat şi eu urmările acestui blestem, 
pentru crimele făcute de nu-ştiu-care nenorocit de strămoş! 

Am încercat să uit ideea morţii timpurii, trăind lângă tine o minune 
de iubire curată şi sinceră. Sacrificiul tău m-a făcut să cred că oamenii 
păcătoşi se pot purifica prin iubirea unei fecioare. Abia aici, în această 
lume, am înţeles cât de mult se înşeală oamenii în prejudecăţile lor. 
Numai Bunul Dumnezeu poate să ştie ce ni se întâmplă tuturor. Oamenii 
sunt orbi şi surzi când vine vorba de soarta lor. Vor să trăiască numai 
cum le convine lor. 

Scumpa mea copilă, ultimele clipe de viaţă le-am trăit într-o 
amorţeală a trupului şi minţii, când abia aşteptam să se sfârşească totul şi 
să plec la odihnă veşnică. Nu pot să dau vina pe careva pentru sfârşitul 

meu atât de dureros pentru voi toţi. Am vrut să scap cât mai curând de 
chinurile bolii şi să mă retrag în linişte, eliberându-vă de coşmarul 
putrezirii mele. 

Scumpa mea iubită, eu te dezleg de legătura noastră omenească, 
fiindcă tu mai ai încă de trăit! Doresc ca sufletul tău să mă închidă într-o 
cămăruţă ascunsă a lui, iar el să se deschidă unei noi iubiri omeneşti! Mai 
doresc, iubita mea eternă, ca tu să aduci pe lume un copilaş pe care să îl 
botezi Claudiu, în amintirea omului care am fost o parte din fiinţa ta. 

Mai doresc să nu mă dai uitării niciodată, până în ultima clipă a vieţii 
tale! După ce vei veni aici, în lumea mea, vom fi din nou fericiţi 
împreună. De aici, din lumea duhurilor ce au fost cândva oameni, te 
binecuvântez şi te veghez, pentru ca nimeni şi nimic să nu îţi întineze 
viaţa. 

Iartă-mă, doamna sufletului meu, pentru durerile suferite din cauza 
mea! Am fost un biet om supus păcatului, dar nu am meritat să fiu 
pedepsit atât de sever, în scurta mea existenţă. 

Iartă-mă, fiinţă bună şi curată, dacă păcătosul de mine nu a reuşit să 
te facă fericită! Vei rămâne pe veci cea mai pură fiinţă, care şi-ar fi dat şi 
sufletul pentru a-mi salva viaţa şi norocul! 

Te binecuvântez, copilă scumpă sufletului meu! 

Al tău neuitat, Claudiu...” 

io noiembrie 2009 


Mesaje ce descifrează CRIME şi sinucideri 


23.04.1998 - Mesaj de la spiritul doamnei VICTORIA pentru 
vecinul Alexandru (crimă nepedepsită) 

„Vă rog să-i transmiteţi distinsului domn Alexandru următoarele: 

Am fost omorâtă cu bestialitate, fără menajamente pentru vârsta mea 
înaintată. Doi bărbaţi au intrat cu forţa în casă, după ce au sunat la uşă şi 
mi-au spus că trebuie să revizuiască conducta de gaz metan din 
bucătărie. Naiva de mine, văzându-i binişor îmbrăcaţi, chiar frumuşel, cu 
geci de piele, pantaloni de culoare închisă şi nişte şepci frumoase, am 
avut încredere în ei şi le-am dat drumul în casă. Când mă îndreptam spre 
bucătărie să-i conduc, unul din ei m-a lovit din spate în cap, iar celălalt 
m-a sugrumat. Nu am avut timp decât să scot un icnet de surpriză şi 
durere. 

Pot să vi-i descriu foarte bine pe cei doi indivizi. Unul din ei era mai 
tânăr, cam la 30 ani, celălalt era ceva mai în vârstă, arăta cam de 45 ani. 
Cel mai tânăr era înalt cam de un metru optzeci, iar celălalt îi ajungea 
până la umăr. Amândoi erau cam negricioşi la faţă. M-am mirat şi eu că 

mi-au trimis doi ţigani să-mi facă revizia la gaze, care nu era anunţată la 
asociaţie. Fata mea m-ar fi pus în temă şi nu s-ar fi întâmplat nenorocirea 
aceasta. Dar eu am fost de vină, prin credulitatea mea. 

Cel înalt şi mai tânăr avea faţa ovală, era puţin tras la obraji, ochii 
negri, nişte sprâncene stufoase, că m-am şi speriat când l-am văzut. 
Semăna la sprâncene cu actorul Mircea Albulescu, dar era mult mai slab 
la faţă. Nasul era ascuţit şi coroiat, ca de coţofană, şi gura era subţire şi 
rânjitoare, cu un dinte înnegrit în dreapta figurii. I-am văzut, într-o 
străfulgerare, când zâmbea la mine cu bunăvoinţă, dinţii îngălbeniţi de 
ţigară. Duhneau a băutură amândoi, cred că una de proastă calitate. 

Tot acel tânăr avea o geacă de piele maro, cu fular cu carouri alb- 
negru la gât, iar pe după fular se vedea o cămaşă verzui-kaki. Pantalonii 
erau de stofă neagră, iar pantofii erau obişnuiţi, de culoare maro. Mi-a 
atras atenţia o cicatrice la tâmpla stângă, care mi-a dat o bănuială 
fulgerătoare. Am avut senzaţia că a fost tăiat de un cuţit, iar tăietura nu 
era bine vindecată. Alte semne particulare nu am observat. Părul era 
închis la culoare şi puţin ondulat, îi ieşea de sub şapcă sub formă de 
smocuri, mâinile i le-am văzut când mi-a arătat un fel de registru, 
spunând că în el va trece rezultatul cercetării conductei. Erau bătătorite 
şi înnegrite de murdărie. Nu i-am văzut nici un inel pe degete. 

După ce am ajuns aici, la Sfânta Judecată, am rugat sufletele care mă 
înconjuraseră de la început să afle numele, domiciliul şi, eventual, 
poreclele asasinilor mei. Mi-au spus fraţii mei de aici că pe cel tânăr îl 
cheamă Gheorghe V., a fost lăcătuş mecanic la o uzină din Bucureşti, a 
rămas şomer, iar acum face bişniţă şi tâlhării prin satele din jurul 
Bucureştiului. Locuieşte la ţară, la un văr de-al lui, deoarece şi-a pierdut 
apartamentul din Bucureşti. Cred că este vorba de comuna Voluntari. în 
momentul acesta se pregăteşte să fugă în Ungaria, sperând să ajungă în 
Germania. Stă ascuns în Ardeal, aproape de graniţă, temându-se de 
căutările Poliţiei. Nici vărul lui nu mai este acasă, vrând să fugă cu el spre 
Germania. 

Cel de al doilea mizerabil este cel care m-a lovit în cap, iar primul 
fiind cel care şi-a înfipt ghearele în gâtul meu. Acesta mai bătrân şi mai 
scund era puţin mai deschis la faţă decât V., dar tot ţigănos şi el. Avea o 
şapcă de piele, ca şi V., dar a lui era maronie la culoare. A lui V. era 
neagră. Era rotund la faţă, puţin buhăit de băutură, cu o privire cruntă, 
care m-a făcut să-mi pierd cumpătul şi să renunţ la suspiciunea care mă 
caracteriza de obicei. S-a răstit puţin la mine, spunând să mă grăbesc 
pentru că au mult de lucru pe scară şi în bloc. Am apucat să le spun că nu 
ştiam de această revizie, dar ei mi-au spus că sunt inspectori la Gaz 
Metan şi fac un supracontrol, pentru că au fost multe incendii. Am mai 
observat într-o clipă că avea şi el o geacă de piele maro şi o cămaşă 
zoioasă maro pe dedesubt, nişte pantaloni cam strânşi pe el dintr-un fel 
de piele neagră. în picioare avea nişte adidaşi cam murdari. 

Am observat fulgerător că la mâna stângă avea un ghiul cam mare, de 
formă pătrată, care mi s-a părut cam prea bălţat şi de prost gust pentru 

un inspector. Din nenorocire, cu ghiulul acela m-a pocnit peste faţă, 
luându-mi glasul şi vederea într-o clipă. Am aflat cum îl cheamă şi pe el, 
sper ca fraţii mei cercetători să nu fi greşit numele. Mi s-a spus că îl 
cheamă Ilie P., că este ţigan din Ferentari, care şi-a părăsit nevasta şi 
copii pentru a vagabonda cu gaşca lui de hoţi şi aventurieri. în momentul 
acesta cred că este fugit undeva pe la Dunăre, pregătindu-se să treacă la 
sârbi cu un vapor pe care îl aşteaptă să sosească. Are un prieten pe acel 
vapor şi speră să-l ajute. După „isprava” pe care mi-a făcut-o, s-a 
despărţit de V., împărţind banii, şi a luat-o spre Caracal, unde are el o 
iubită. 

ÎI rog pe domnul profesor Alexandru, dragul nostru vecin, să o ajute 
pe fiica mea să fie iertată pentru paguba care s-a făcut! Vreau să ştie toată 
lumea că fata mea este foarte corectă în acte şi la bani. Am învăţat-o să fie 
un om cu adevărat cinstit şi mă doare sufletul cumplit pentru că unii au 
bănuit-o că ar fi înscenat uciderea mea şi furtul banilor, ca să poată fugi 
din ţară cu un iubit de-al ei. Este o minciună sfruntată şi sper că 
autorităţile vor renunţa să o mai suspecteze! 

Nu doresc nimic altceva decât să-mi fie lăsată fata în pace! A fost 
lovită destul de soartă, iar acum viaţa ei este imposibilă. 

Vă rog să-i transmiteţi domnului Alexandru recunoştinţa mea de 
dincolo de moarte pentru că s-a ocupat, şi încă se mai ocupă, de 
limpezirea cazului meu! 

Vă binecuvântez pe toţi cei care încercaţi să-mi ajutaţi copilul! 

A dumneavoastră sincer îndatorată, 

Victoria” 

23 aprilie 1998 


Cazul Sandu (crimă necercetată) 

17.11.1998 - Mesaj de la spiritul lui SANDU pentru fratele Nicu 

”Vă rog să-i spuneţi scumpului meu frate, Nicu, ceea ce vreau să-i 
comunic. 

Am fost omorât de fosta mea soţie, Lăcrămioara, din gelozie, printr-o 
otrăvire lentă cu o substanţă chimică greu detectabilă în timpul vieţii, 
simptomele fiind cu totul aparente şi înşelătoare. M-a ameninţat cu mai 
mulţi ani în urmă că nu-mi va permite să fiu crai de curte veche pe lângă 
târfele de modă nouă. N-am crezut-o şi mi-am văzut de treburile mele, 
nedorind să-i agravez starea psihică pe care o avea şubrezită încă din 
copilărie. După un timp de la ameninţările ei, am început să mă simt rău, 
mai ales cu ficatul şi îndeosebi după petrecerile la care apăreau femei 
tinere şi atrăgătoare. Am crezut multă vreme că sunt bolnav de ficat, deşi 
probele hepatice nu indicau nimic deosebit, decât o uşoară congestie a 
ficatului şi vezicii biliare. în ultimii ani, am avut dureri cumplite de cap. 
Am trecut şi pe la psihiatrie, unde iarăşi simptomele prezentau aparenţa 

unei afecţiuni psihice. îţi jur pe tot ce îmi este mai scump că nu am fost 
schizofren, dar nu am mai putut suporta mizeria umană în care mă 
zbăteam, dorind să rămân în continuare căsătorit cu Lăcrămioara. Mi-am 
pus capăt zilelor intr-un târziu, nemaiputând îndura simptomele ce mă 
chinuiau şi la care nimeni nu găsea un răspuns credibil. 

îţi cer iertare în genunchi, scumpul meu frate, pentru durerea ce ţi- 
am pricinuit-o prin dispariţia mea! Nu erau de ajuns durerile provocate 
de stingerea mamei şi a Anei, trebuia să mă sting şi eu din viaţă... Regret 
nespus ce am făcut, dar vina mea este doar pe jumătate. Nu am mai putut 
îndura comportarea femeii iubite, care mă înşela şi îşi bătea joc de mine 
cu orice ocazie. 

Tic-tac-ul din perete a fost un semn strămoşesc din neamul nostru, 
care prevestea moartea apropiată a unei fiinţe dragi din familie. Eu l-am 
auzit obsesiv câteva luni de zile înainte de a-mi pune capăt zilelor. Mă 
urmărea pretutindeni, îl auzeam şi pe stradă, şi în casă, mă trezea 
noaptea din somn. Am încercat să rezist presiunilor blestemate ale 
acestui sunet, dar în final am capitulat. 

Dragul meu Nicu, tu întotdeauna ai avut vise premonitorii, ai 
presimţit moartea mea cu câteva zile înainte, iar visul acela ţi-a spus clar 
ce se va întâmpla, dar sufletul tău minunat n-a vrut să creadă că se 
apropie încă o nenorocire. 

Neamul nostru a fost greu încercat cu pierderi omeneşti premature. 
Suntem blestemaţi din tată-n fiu să ispăşim cu grele suferinţe sufleteşti 
isprăvile unor strămoşi care s-au întrecut în războaie, crezându-se viteji 
peste poate, omorând şi schilodind în dreapta şi-n stânga. 

Suntem toţi trei aproape nedespărţiţi; şi eu, şi mama, şi tăticul ne 
înţelegem bine şi ne chinuim să-ţi dăm curajul necesar vieţii, temându- 
ne zi şi noapte să nu ne urmezi prea de timpuriu. 

Casa noastră părintească din Râmnic nu este blestemată, blestemaţi 
şi nenorociţi suntem noi, ca să ispăşim pedeapsa pentru vitejia ostaşilor 
neamului nostru! 

Dragul meu Nicu, ţie nu ţi s-au făcut farmece spre rău şi sper că vei 
reuşi să trăieşti până la adânci bătrâneţi, spărgând astfel lanţul 
ghinioanelor care ne-au înconjurat pe toţi. 

Ştiu că m-ai visat după dispariţia mea pământească. Mi-a fost ruşine 
să-ţi spun cauza adevărată a morţii mele. Ştii că am fost un om mândru şi 
cu mult bun-simţ. N-am vrut să-ţi sporesc durerea, care şi aşa te copleşea 
nespus de mult. 

Lăcrămioara, având o fire posesivă şi nestăpânită, încercând ani la 
rândul să mă despartă de rudele mele, a reuşit în final aceasta după ce 
am trecut în nefiinţă. A vrut totodată să evite o deshumare a cadavrului 
meu şi nişte analize subtile, care ar fi scos la iveală ticăloşia la care s-a 
pretat. 

Mă simt stingher aici, în locul acesta, printre oameni pe care îi 
consider străini de neamul meu. Aş vrea să stau lângă mama şi lângă 
Anişoara nu numai aici, în cer, dar şi în pământ! 

Vreau să te rog din tot sufletul să rămâi în viaţă! Te rog nespus de 
mult să iei calea preoţilor, pentru a te dezlega de pedeapsa năprasnică ce 
ne apasă neamul! 

Lăcrămioarei nu vreau să-i transmit nimic, deoarece încă sunt 
supărat pe ea. De altfel, mult nu mai are şi va veni lângă mine, ori printr- 
o accidentare, ori prin luarea vieţii în mod deliberat. 

Trosnetele mobilelor din casa ta reprezintă dorinţele noastre de a 
comunica cu tine. La fel şi pocnetele tabloului, atunci când vrei să stai de 
vorbă cu mine. Ţine în mână fotografia mea, priveşte-mă drept în ochi şi 
vorbeşte-mi în gând! Vei primi nişte semne de orice fel prin care vei şti că 
te-am auzit şi vreau să-ţi răspund. 

îţi doresc din tot sufletul meu nevăzut să trăieşti în continuare şi să 
cureţi neamul nostru de păcate prin credinţă în Dumnezeu şi făcând 
numai bine celor din jurul tău! Rămâi cu bine, scumpul meu Nicu! 

îţi mulţumesc şi îţi sunt recunoscător pentru că mi-ai dat glas 
omenesc şi m-ai ajutat să-ţi spun câte ceva din toate câte aş dori mereu 
să-ţi povestesc! 

Al tău scump frate pe vecie, Sănducu” 

17 noiembrie 1998 


15.08.2000 - Răspunsuri oferite de spiritul lui SANDU la întrebările 
fratelui Nicu 

Lăcrămioara m-a vrăjit din prima clipă în care am cunoscut-o, 
dată fiind privirea ei fantastică, halucinantă, pe care am crezut-o a unui 
om deosebit de înţelept, dar, spre nenorocul meu, nu a fost chiar aşa! Am 
urmat-o orbeşte, îndrăgostit fiind de ea ca de nimeni alta. Nu cred că a 
fost lucru curat la mijloc! Ştiam că ai dreptate în reţinerile tale faţă de 
persoana ei, dar inima mea era deja copleşită de o iubire nebună şi de 
dorinţa de a mă culca cu ea. 

- Era un fost maistru militar, trecut ulterior în rezervă, mare amator 
de femei gratuite şi proaste, snoabe ca soţia mea. Se cunoşteau de mai 
multă vreme. Mi s-a spus întâmplător că ar fi fost colegi de şcoală, dar eu 
n-am prea crezut o aşa gugumănie. Cert este că, la îndemnul lui, ea a 
început să se poarte agresiv cu mine şi să mă înşele cu oricine se nimerea. 

- Eram deja îmbibat de stricnină, pe care mi-o punea, nebuna, în 
mâncare, ca să devin un cadavru viu, ca şi ea. 

- S-a înţeles cu ofiţerul ei să mă ducă la Spitalul Militar, unde au 
aranjat cu medicul-şef să mă declare iresponsabil şi să mă interneze intr- 
un ospiciu de nebuni. Ea nu voia divorţul şi nici moartea mea imediată, 
ca nu cumva să-i răpească rudele mele o parte din bunurile materiale. 

- Tocmai de aceea te-am implorat să mă scoţi din Spitalul Militar, 
până nu era prea târziu, dar nu ai reuşit să mă salvezi imediat. 

- Intenţia ei era cea spusă de mine mai devreme, iar diagnosticul era 
deja aranjat în colaborare cu medicul de familie. 

- Erau în cârdăşie, ea şi medicul Mihai, ca să mă bage în ospiciu. I-a 
dat şarlatanului, ca mită, toate economiile noastre realizate împreună, în 
puţinii noştri ani de căsătorie. 

- Erau amanţi, că ea îşi oferea farmecele trupeşti oricui îi căşuna, 
numai ca să-şi poată satisface interesele de tot felul. 

- Psihoza mea a fost provocată pe cale chimică, prin administrarea 
unei doze infime de otravă puternică (stricnină), care a reuşit să-mi 
distrugă sistemul nervos şi comportamentul echilibrat, pe care l-am avut 
întotdeauna. 

- Lăcrămioara, prin medicul nostru de familie, a ajuns în policlinică, 
la un medic psihiatru cam ţicnit şi corupt, cu care s-a culcat şi a pus la 
cale distrugerea mea. Medicaţia total interzisă unui om otrăvit pe cale 
lentă mi-a nenorocit fiinţa. 

- Au urmărit să-mi provoace îmbolnăvirea ficatului şi pancreasului, 
ca să pot deveni un cadavru viu, aşa cum dorea ea. 

- Diagnosticul de schizofrenie a fost bine plătit de Lăcrămioara cu 
bani şi scene de amor dezgustător „ca-n filme”, cum îi plăcea să spună de 
multe ori. De altfel, era o maniacă sexuală, în intimitatea noastră se preta 
la anumite acte pe care şi prostituatele se cam jenează să le facă. 

- Situaţia mea la fabrică devenise insuportabilă. Râdeau de mine 
până şi muncitorii care se satisfăceau prin closete cu nevasta mea. 

- Nici nu avea de gând să vină după mine în altă unitate economică, 
din moment ce se simţea atât de bine acolo. 

- Ştiu că mi-a dat şi litiu, dar nu prea am vrut să-l iau. Cred că mi l-a 
pus în ceaiuri, fără să bag eu de seamă. Şi acela, şi altele îmi provocau 
stări de greaţă şi vomă, dar peste tot mi s-a spus că voi face ciroză. Toate 
diagnosticele mi-au fost falsificate cu bani mulţi. 

- Ţi-am spus mai înainte că mă droga şi mă otrăvea, de ciudă că ea 
era bolnavă incurabil, iar pe mine m-a luat ca bărbat sănătos şi zdravăn, 
aşa cum m-au crescut scumpii mei părinţi. 

- Trebuie să-ţi mai spun că ea avea o mare putere de sugestie asupra 
mea şi a tuturor celor mai slabi de nervi. Slăbit cum eram, nu mi-am dat 
seama ce fac. 

- Am fost la Spitalul Colţea, dar mi s-au cerut prea mulţi bani pentru 
multiplele analize pe care trebuia să le fac. M-a dus tot Lăcrămioara la 
policlinica noastră de sector. 

- Nu am crezut multă vreme în intenţiile ei ucigătoare. Eram prea 
ocupat cu munca, serviciul meu devenise cam nesigur, iar surmenajul, 
început cu mai mulţi ani în urmă, nu mi-a lăsat prea mult timp pentru 
reflecţie. 

- Ştiam că este bolnavă de nervi, dar am sperat că se va vindeca intr- 
un viitor apropiat. 

- Cred că glonţul acela a fost rătăcit, nu trimis de cineva anume. Cui 
să-i treacă prin minte că poate omorî un om (pe mine) trăgând prin 
fereastră, la nimereală?! 

- Lăcră primea bărbaţi în casa noastră în lipsa mea şi a ta. 

- A încercat să-mi bage în cap multe prostii, pe care nu le-am prea 
crezut. Lipsa mea de credulitate o enerva la culme. îi ieşeau ochii din cap 
de furie. 

- Nu consider că mi-a fost infestat creierul cu idei false ori psihoza 
dorită de ea. Dimpotrivă, nu ştiu prin ce fenomen miraculos, am fost 
lucid până în ultima clipă a vieţii mele. 

- Nu am fost în stare de inconştienţă atunci când m-am sinucis. Dar 
nu m-am aruncat de pe bloc! Ea m-a găsit leşinat în casă şi, de teamă că 
am murit (deşi nu eram mort), l-a chemat pe unul dintre vecini (un 
prieten de-al ei), cu care m-a urcat pe bloc şi m-a aruncat de sus. Am avut 
şi eu o parte de vină în această înscenare, întrucât luasem o mare 
cantitate din pastilele curente, dorind să mă vindec mai repede sau, dacă 
nu, să mor odată! 

- Verigheta mi-au scos-o ei şi au pus-o jos, ca să creadă lumea că am 
fost nebun, nemaidorind să port simbolul cununiei noastre. 

- Da, aşa este, i-am scris câteva rânduri, rugând-o să mă îngroape 
creştineşte dacă mă va găsi cumva mort. 

- în Justiţie nu vei avea niciodată succes atâta vreme cât Lăcră va mai 
fi în viaţă. Ea va nega totul, iar analizele asupra mea nu vor da rezultatele 
aşteptate de tine, cu posibilităţile de laborator din Bucureşti sau chiar din 
toată România. 

- Sunt adeseori lângă tine, locul meu preferat fiind tabloul pe care îl 
priveşti adeseori, cu tot dorul de fiinţa mea. Mă aflu oriunde doresc şi 
oricând pot să le dau semne de existenţă celor pe care îi iubesc. 

- Lăcră mi-a avertizat toate rudele că este prea puternică pe lumea 
aceasta pentru nişte neamuri blânde ca ale mele. Adică să nu încerce 
careva dintre rude să o acuze de comportare nedemnă faţă de mine! 

- Nu te sfătuiesc să continui demersurile pentru deshumarea mea şi 
pedepsirea vinovatei, pentru că nu ai şanse de izbândă! în trupul meu pot 
fi detectate multe substanţe toxice, dar sunt amestecate şi prea multe, 
îngreunând multiplele analize care s-ar face. Te-ar costa enorm de mulţi 
bani şi nu aş vrea să devii sărac lipit pământului din cauza amintirii mele 
prea dureroase. 

- La Râmnic ar fi fost prea mare pericol pentru vinovăţia ei. I-a fost 
teamă, în nebunia ei, ca nu cumva să mă ridic din groapă strigând 
adevărul morţii mele, aparent ruşinoase. 

- Nu s-a dorit depistarea unui factor chimic nociv şi letal în 
organismul meu. Eram îmbibat cu substanţe chimice care, combinându- 
se unele cu altele, au produs în sângele meu un amalgam chimic 
derutant. 

- Nu mi s-a dat mercur, pentru că simptomele ar fi devenit vizibile şi 
s-ar fi căutat vinovatul. Otrăvirea cu mercur intră sub incidenţa legii, iar 
medicii nu pot să o camufleze cu diagnostice false. 

- Ai fost atacat multă vreme prin vrăji, de către ţigăncile pe care le 
frecventa Lăcră, tocmai pentru că o suspectai de comportare 
necorespunzătoare în familie. 

- Lăcră este foarte bolnavă, aproape şi-a pierdut minţile, din cauză că 
mă visează noaptea în mod frecvent, iar eu îi reproşez fapta ei criminală. 

- Nu regretă fapta comisă, dar a încercat de mai multe ori să-şi pună 
capăt zilelor. Nu mai are mult de trăit. 

- Părinţii ei au crezut-o pe ea şi toate balivernele despre presupusa 
mea sinucidere. De fapt, adevărul este pe undeva la mijloc: mă săturasem 
de viaţa chinuită din ultimii ani. 

- Cum să-ţi dea, dragul meu, amănuntele cerute de tine?! îl crezi 
nebun, să-şi dea foc la carieră?! Evită -1 cât mai mult posibil, ca nu cumva 
să dea vreo maşină peste tine pe stradă! 

- A fost îndrăgostită de ofiţerul acela dement, ajuns alcoolic notoriu, 
care i-a vânturat pe sub nas ideea unei eventuale căsătorii cu ea. A 
părăsit-o după moartea mea, ca un laş idiot ce este. 

- Văd toată lumea aşa cum este alcătuită de Creatorul Suprem, 
frumoasă şi urâtă în acelaşi timp. 

- Vin adeseori lângă tine, pentru a-ţi mai alina dorul de mine. 

- Ţi-a făcut de toate, numai otravă nu ţi-a dat, pentru că ai fost 
prudent şi suspicios. 

- Am ciocănit în mobile, în ferestre şi în orice fel de obiecte care au 
putut să-mi facă prezenţa simţită de voi. 

- Gândurile tale curate, arse de dor şi durere, mă ard ca un fier 
încins! Dar nu mă consider prea vinovat de moartea mea. Adeseori mi- 
am dorit-o. 

- Majestatea Sa va reveni definitiv în ţară luna viitoare, în castelul 
său de la Săvârşin, pentru a-şi lăsa osemintele intr-un cavou din parcul 
castelului. Păcat că nu mai are mult de trăit! îi va lua locul un nepot, la 
succesiunea regală. 

- M-am rugat pentru tine în noaptea de înviere şi mă bucur că m-ai 
văzut! 

- Ţi-ai distrus sănătatea jelindu-mă şi căutând să răzbuni moartea 
mea. Te rog enorm de mult, din tot sufletul meu mare, să te resemnezi, să 
renunţi la răzbunare şi să îţi duci zilele intr-un fel mai liniştit şi mai 
plăcut decât până acum! 

- Ai farmece mari, făcute cu puţin timp înaintea morţii mele. încearcă să 
scapi de ele! 

- Te vei retrage de la societate pentru un post mai bun în străinătate. Cu 
meseria ta, ai putea câştiga infinit mai bine în Italia sau Germania. 

- Cred că vei câştiga procesul cu Marin. Ai grijă ce vei face cu banii, nu-i da 
oricui care ţi-ar putea promite o angajare peste hotare! 

- Cred că anul viitor vei contacta o firmă serioasă, care îţi va asigura un 
serviciu bun în Occident Apucă-te să înveţi bine vreo trei limbi străine! 

- Nu te grăbi cu construcţia de la Râmnic! Las-o peste câţiva ani, când te 
vei întoarce din Occident! 

- Renunţă la fugărirea Lăcrămioarei şi îţi va merge mai bine! Ura ei nu îţi 
face bine.” 

15 august 2000 

* * * 

31.08.1999 - Mesaj de la spiritul unchiului ANTON pentru 
Daniela (ucis prin teroare psihică) 

„Mă aflu în adâncul Cerurilor, sus de tot, unde numai îngerii cei 
puternici pot să ajungă. 

Am fost judecat foarte aspru pentru măruntele mele greşeli din 
timpul ultimei vieţi. Mi s-au găsit şi merite suficiente, avându-se în 
vedere bunătatea sufletului meu şi mila nesfârşită pentru durerile 
omeneşti de toate tipurile. 

Nu sunt chiar un înger, dar mi se face pregătirea pentru ultima 
viitoare încarnare pe Pământ. Dacă fiinţa umană ce va adăposti sufletul 
meu în viitor va duce o viaţă demnă şi plină de fapte caritabile, voi scăpa 
intr-un viitor nu prea îndepărtat de necazurile şi bucuriile vieţii de pe 
Terra. Aspir cu toată forţa lucidităţii mele la calitatea de înger, oricât ar fi 
de dificilă şi obositoare viaţa acestuia. 

Am fost ucis cu sânge rece, prin teroare psihică, de un criminal cu 
chip de sluţenie omenească, strâmb, holbat la privire şi câinos la suflet ca 
o fiară neîmblânzită. Ştii cine este şi nu mai vreau să-i pronunţ numele, 
pentru a nu le favoriza fiinţelor dragi producerea de gafe ireparabile. 

Scumpa mea Carmen, îţi urez din tot sufletul meu mare şi depărtat 
de tine ca om să ai puterea de a rezista în lupta cu viaţa, care este 
crâncenă şi nemiloasă! Te mai rog în mod insistent să-ţi îngrijeşti 
sănătatea, care ţi s-a înrăutăţit după dispariţia mea pământeană! Te rog, 
de asemenea, să ai grijă în continuare de fiinţa fiului nostru, al cărui 
suflet, zbuciumat şi nemângâiat în urma morţii mele, încă nu şi-a găsit 
alinarea. 

Draga mea Danieluţa, nu trebuie să regreţi atitudinea ta rezervată, 
plină de timiditate şi respect faţă de mine! Tu eşti un copil cu un suflet 
minunat, greu lovit de soarta cea crudă, care le este hărăzită unora pe 
nedrept. Am ţinut la tine ca la propriul copil, deşi nu ţi-am dovedit 
întotdeauna acest lucru. Nu fii îngrijorată în privinţa mea, eu te veghez 
atât pe tine, cât şi pe ceilalţi care îmi sunt dragi în continuare, în viaţa 
mea de aici! Vă veghez pe toţi, vă călăuzesc sufletele spre drumuri bune şi 
pline de reuşite, dar fiecare dintre voi îşi are soarta lui nemiloasă. Nu 
vreau să vă îngrijorez, mai ales pe voi, cei tineri. Aveţi şi aşa destule 
responsabilităţi, nemulţumiri şi dureri sufleteşti. Numai prin muncă 
grea, sacrificii nenumărate, dăruire de sine veţi reuşi în viaţă. Luaţi 
exemplu de la cel care am fost, Anton, şi veţi înţelege ce vreau să spun! 

Vă las cu bine, scumpii mei, regretând amarnic după fiinţele voastre 
dragi! 

Al vostru tată, soţ şi unchi, 

Anton (Toni)” 

31 august 1999 

04.04.2001 - Mesaj de la spiritul domnului CONSTANTIN 
pentru soţia Maria (crimă necercetată) 

„Scumpa mea Maria, 

Te rog din tot sufletul meu îndurerat de dispariţia prea timpurie a 
fiinţei mele să nu te mai adresezi autorităţilor pentru a mi se face 
dreptate, în lipsa unor dovezi mai sigure! Lucrarea diavolului ce mi s-a 
făcut a fost perfectă, ajungându-se la ţinta propusă. 

Au fost la mijloc mari interese politice ale unor belferi îmbogăţiţi 
peste noapte, nu prin muncă grea şi cinstită ca noi doi. Aceşti mizerabili 
au făcut rost de nişte chimicale nocive, aduse din import pe căi ilegale, de 
la contrabandişti. Au mai păţit-o şi alţii ca mine. Din imprudenţă, pentru 
că am fost un om popular cu oricine merita sau nu merita, am stat la câte 
o măsuţă cu mulţi, din dorinţa de a-i ajuta pe toţi. Medicii noştri nu pot 
să găsească urmele de otravă, pentru că ea este făcută dintr-o iarbă rară 
care nu creşte în ţara noastră. 

Te rog în mod serios să nu mai insişti asupra cauzelor ascunse ale 
bolii mele, ca nu cumva să ţi se tragă şi ţie sfârşitul! Ar fi păcat să nu mai 
trăieşti! Draga mea, tu mai ai încă multe lucruri bune de făcut în 
gospodăria noastră! 

Te îmbrăţişez cu drag şi dor, 

Scumpul tău soţ” 

4 aprilie 2001 


06.09.2001 - Mesaj de la spiritul tânărului VASILE pentru 
mama Maria (crimă necercetată) 

„Draga mea mamă, 

Te rog mult de tot să mă ierţi dacă ţi-am adus în suflet disperare şi 
durere fără margini. Eu am fost un om serios, muncitor, dar viaţa m-a 
despărţit de mata şi de alte fiinţe dragi, pentru că mi s-au scurtat zilele 
prin făcături de moarte. Fosta mea soţie a vrut să păstreze toate bunurile 
noastre comune, atât de ticăloasă este! A plătit în repetate rânduri două 
ţigănci de lângă Târgu-Mureş, care mi-au făcut de moarte grea prin 
tăietură de cuţit, şi aşa a fost. 

Aveam buzunarele pline cu bani strânşi de la clienţi într-o zi lungă şi 
obositoare, când am fost contactat de doi indivizi cam „bruneţi” la faţă, 
care mi-au cerut să îi duc până la Focşani. După ieşirea din Bacău, fiind 
noapte, au prins curaj şi m-au ameninţat cu un cuţit că mă omoară dacă 
nu îmi golesc imediat buzunarele. Am încercat să scot spray-ul paralizant 
din cuşeta de lângă volan, când am simţit o arsură la braţul drept, iar 
sângele mi-a ţâşnit cu putere. Pe la spate m-a sugrumat cineva, iar eu am 
pierdut volanul din mâini. Puţin a durat până să îmi dau duhul. 

După aceea, au telefonat unor camarazi de-ai lor, care au venit cu o 
dubiţă în care m-au urcat, au remorcat taxiul cu ea şi au pornit-o spre 

sud. Pe traseu au abandonat taxiul, dar pe mine m-au dus până aproape 
de Brăila, unde m-au aruncat într-o baltă, cu picioarele legate de un 
bolovan luat de pe câmp. Nu au mai rămas din mine decât oasele, pe 
fundul apei. 

Draga mea măicuţă disperată şi distrusă de durere, te rog mult de tot 
să mă ierţi pentru toate necazurile pe care ţi le-am pricinuit în timpul 
scurtei mele vieţi! îmi cer iertare pentru toate şotiile copilăriei, pentru 
toate bolile mele de copil, când m-ai îngrijit cu devotament de adevărată 
mamă iubitoare! 

Iartă-mă, măicuţă scumpă, şi nu mă da uitării! 

Mai am puţin până când voi ieşi de la Dreapta Judecată din Ceruri şi 
voi veni lângă matale, căci nu mai pot de dorul celor dragi. 

Vă rog pe toţi să nu mă uitaţi! 

Vasilică...” 

6 septembrie 2001 


03.01.2002 - Mesaj de la spiritul fratelui RADU pentru sora sa 
Oana (crimă nepedepsită) 

„Am fost aruncat de pe bloc de o gaşcă formată din trei derbedei 
şarlatani, care mă şantajau de mai multă vreme ca să le dau bani cu 
împrumut. M-au ameninţat în repetate rânduri că mă vor turna la Poliţie 
pentru un viol imaginat de ei, în colaborare cu concubina unuia din grup. 
Le-am rezistat cu îndârjire mai bine de un an, dar până la urmă m-au 
atras într-o cursă. în urma ultimului meu refuz, m-au împins peste 
balustradă, dorind să scape de mine odată pentru totdeauna. Nu doresc 
să le divulg numele criminalilor, pentru că viaţa ta este preţioasă şi ţin la 
ea. 

Mă aflu în largul zărilor, printre astre şi meteoriţi. Am scăpat de 
curând de la Dreapta Judecată Cerească, iar acum sunt liber să veghez 
asupra ta şi asupra celorlalte fiinţe dragi aflate încă în viaţă. într-o 
oarecare măsură mi-am liniştit sufletul, dar rănile amintirilor dureroase 
ale vieţii pământene încă mă mai chinuiesc. Aş fi vrut să duc o viaţă de 
om normal, liber, stăpân pe el însuşi, dar nu a fost aşa. Iar această 
neîmplinire mă doare. Nu pot spune că sunt mai fericit decât în timpul 
vieţii, ba chiar deloc, dar aştept vremuri mai bune pentru voi, cei dragi 
rămaşi în vâltoarea vieţii pământene. 

Da, scumpa mea surioară, încerc să te anunţ de fiecare dată când te 
pândeşte vreo primejdie sau vreo supărare deosebită. Ori de câte ori mă 
vei vedea în vis trist sau gânditor, să ştii că mă frământă grija pentru 
binele şi viaţa ta. Dacă vreodată îţi voi apare senin şi vesel, să ştii că 
vremurile bune îţi vor fi aproape. 

Scumpa mea surioară, aş dori din partea ta să îţi împlineşti viaţa şi 
visele, să nu dispari înainte de vreme! Fereşte-te, scumpa mea, de 


Ni na Petre - Glasuri de dincolo de moarte 


Pag. 75 


răzbunarea iubitelor lui Valentin! Are trei femei ambiţioase, una mai rea 
decât cealaltă. Anca este pentru el un paravan cam transparent şi de 
proastă calitate. Altele îţi poartă sâmbetele, dar tu trebuie să te prefaci că 
nu ştii de ele în faţa lui Valentin, pentru a te feri de răzbunarea lor prin 
farmece sau, Doamne fereşte, vreo crimă nenorocită, ca în cazul meu! 
Gândeşte-te mereu că viaţa ta şi a copilaşului tău valorează mai mult 
decât amorul unui bărbat nemernic, aşa cum este Valentin! 

Te rog, draga mea, să nu uiţi aceste sfaturi ale mele, pe care cu greu 
le-ai primit! 

Te îmbrăţişez şi te sărut cu dragoste de frate şi prieten nepreţuit, 

Răducu” 

3 ianuarie 2002 


06.06.2006 - Mesaj de la spiritul lui MUGUR pentru familie 
(crimă nepedepsită) 

„Dragii mei părinţi, scumpa mea surioară, 

Iertaţi-mă pentru că încep să vă vorbesc ca şi cum aş scrie o 
scrisoare, dar nu ştiu exact cum să-mi folosesc vorbele în această clipă de 
neimaginat pentru noi toţi. 

Mă aflu de aproape un an departe de voi, însă depărtarea această 
bizară, uimitoare, aproape falsă, mă înnebuneşte de durerea despărţirii 
noastre. Sunt lângă voi, printre voi de aproape trei luni, de când am fost 
pus în libertate de la Dreapta Judecată a îngerilor lui Dumnezeu. Am 
învăţat de la ei cum trebuie să îmi analizez greşelile vieţii din care tocmai 
am plecat şi să trag o mulţime de învăţăminte din păţaniile mele. 

Am fost ucis cu sânge rece, premeditat cu multe luni înainte. 
Anchetele nu se mai terminau odată, se reluau, fiecare dintre cei 
implicaţi mai avea ceva de spus. în cazul procesului celor zece traficanţi 
de droguri, mare parte din ei „importaţi” din Republica Moldova, 
lucrurile nu au fost limpezi şi legale de la început. Ameninţările cu 
moartea s-au ţinut lanţ, atât pentru mine cât şi pentru o parte din colegii 
mei. Procesul s-a încheiat după uciderea mea, pentru că unii dintre 
criminali au avut alibiuri puternice. în maşina care a dat peste mine au 
fost patru golani, asociaţi în afaceri dubioase cu doi dintre inculpaţii cu 
pricina. M-au obligat să ies de pe carosabil cu viteză mare. Urmarea se 
ştie. Se bănuieşte cine ar fi fost implicat în accidentul meu, dar lipsa 
dovezilor clare a condus la clasarea cazului meu. 

Draga mea surioară, dragii mei părinţi, iertaţi-mă, iubiţii mei, dacă 
prezenţa mea nu vă este evidentă! Sunt lângă voi acum, vă mângâi, vă 
vorbesc, vă alin durerea, dar există această neputinţă a minţii şi a 
trupului omenesc de a se simţi aproape de lumea nevăzută. 

Scumpii mei, ancheta a rămas neîncheiată. Pentru mine, pentru 
trupul meu neînsufleţit aţi făcut tot ce a fost omeneşte cu putinţă. M-aţi 

cinstit, m-aţi îngropat creştineşte, mă cinstiţi în continuare. Ca om, eu nu 
mai exist. 

Scumpă surioară, de ce nu poţi să îmi priveşti fotografiile? Ele ne-au 
mai rămas, ca suport de legătură pentru comunicare. Vorbeşte, scumpa 
mea, cu mine, cel din fotografie! îţi voi răspunde negreşit şi atunci mă vei 
simţi cât de aproape pot să îţi fiu! 

Scumpii mei părinţi, voi care m-aţi adus pe lume, aţi dorit enorm de 
mult să văd lumina zilei în căsuţa voastră, m-aţi îngrijit, m-aţi educat 
cum nu s-ar fi putut mai bine, vă sunt profund recunoscător pentru 
strădaniile voastre! Regret enorm de mult trecerea mea prematură în 
nefiinţă! 

încă nu pot să cred că nu voi mai fi niciodată ca mai înainte! Dar 
trebuie să ne obişnuim cu această falsă depărtare. M-aş bucura dacă mi 
s-ar îngădui să trec din nou în fiinţă şi mai ales ca o rudă a voastră. Dar 
nu depinde de mine în totalitate această alegere. 

Vă mulţumesc, dragii mei părinţi, pentru gândurile voastre curate! 
Nu sunt pe deplin fericit aici, în lumea lui Dumnezeu, ştiindu-vă 
îndureraţi, plânşi, disperaţi. Dar trecerea timpului ne va mai alina 
durerea tuturor. Paradoxal, ca o lege a firii, noi suntem din nou 
împreună, atâta doar că nu ne vedem, nu convieţuim ca înainte! Dureros, 
dar acesta este adevărul! 

Vă transmit de aici, de lângă voi, dar tare departe de viaţă 
omenească, un dulce sărut de adio, dar şi de viaţă lungă împreună, ca o 
familie adevărată, cum am fost întotdeauna! 

Mugurel...” 

6 iulie 2006 


24.06.2006 - Mesaj de la spiritul lui LILIAN pentru familie 
(moarte nelămurită) 

„Scumpii mei rămaşi în viaţă, 

Sunt Lilian, ruda voastră care de ceva vreme nu mai este printre voi! 
Mă îndurerează tot ce s-a întâmplat cu mine şi cu sufletele voastre 
întristate pe nedrept. Pe nedrept, scumpii mei, căci o moarte violentă m- 
a rupt dintre voi. Vouă, dragele mele care mă jeliţi zi şi noapte, vreau să 
vă spun cu deosebire că vă iubesc şi regret nespus faptul că am plecat 
prea de timpuriu dintre voi. 

Galinocika, scumpa şi nepreţuita mea soţie, să ştii că te iubesc şi 
acum la fel ca în clipa fermecată când te-am zărit pentru prima oară în 
faţa ochilor mei, miraţi de frumuseţea şi gingăşia ta! 

Măicuţă dragă şi mult iubită, mamaşa mea scumpă, nu te mai chinui, 
rogu-te, de atâta tristeţe! Chiar de nu mă mai vezi cu ochii, eu cu gândul 
şi cu fapta tot lângă matale stau! 

Tătăicule drag, iartă-mă, rogu-te, că te-am îndurerat atât de mult 
prin plecarea mea de lângă umărul matale drag şi suferind! 

Maşenka, scumpă şi iubită surioară, îţi sunt profund recunoscător 
pentru tot ceea ce ai făcut şi încă mai faci pentru liniştirea sufletului meu 
chinuit de dor. Tu nu mă visezi pentru că noi discutăm în gândurile 
noastre tot timpul, la orice oră din zi şi din noapte. Ai simţit răspunsurile 
mele atunci când m-ai întrebat câte ceva? încearcă să-ţi aminteşti 
răcoarea din jurul capului tău, care parcă te mângâia pe obrajii încinşi de 
suferinţă! Maşenka mea, scumpă şi nepreţuită surioară, să ştii că eu n-o 
să vă uit niciodată, pe nici unul dintre voi! 

Am scăpat zilele trecute de la Marea Judecată îngerească, din Marea 
şi Neasemuita Casă a Domnului Dumnezeu. Mi-au arătat cu toţii, îngerii 
cei mari şi cei mai mici, tot ce am greşit cu toţii, eu şi rudele mele, vii sau 
trecute în viaţa cea veşnică. Nu am avut mari păcate în prea scurtă mea 
viaţă. Acestea mi-au fost iertate cele mai dintâi. Dar ce nu mi s-a iertat 
încă este plecarea mea nesăbuită la Moscova, cu toate că am fost avertizat 
pe căi ocolite că nu este bine să mă duc intr-acolo, şi nicidecum la muncă. 
Am greşit plecând de lângă voi, dragii mei părinţi! Am greşit şi mi-am 
ispăşit greşeala plătind cu viaţa pentru inconştienţa mea! Mi-au rămas 
scumpa soţie şi copilaşii fără un ajutor îndeaproape al familiei! 

Saşa şi Serioja sunt principalii vinovaţi de ceea ce mi s-a întâmplat la 
Moscova. Eu nu am avut nici o vină. Trebuia să meargă Saşa la întâlnire, 
ducând pachetul acela nenorocit. Dacă ştiam că intr-insul sunt droguri, nu mă 
prindeam singur în acea cursă blestemată! Am păţit ruşinea, murind în locul 
altuia! Oare chiar aşa a vrut Dumnezeu să mi se întâmple în acel moment? Nu, 
nu trebuia să mi se întâmple aşa! Dar demonul de Serioja m-a sacrificat pe 
mine, ca să-l scape pe unul de-al lui de la o moarte sigură. Nu avea destui bani 
ca să plătească şi restul datoriei, aşa că i-a trimis banditului din reţea o parte 
din marfă înapoi. Ruşinea pământului am păţit-o eu! Nici bani nu am avut, ba 
chiar am dus şi marfa înapoi! Ce-a mai fost, a văzut toată lumea de prin 
preajmă. 

Dragele mele neamuri, bunele şi nepreţuitele mele mamă, soră şi nevastă, 
vă rog, vă implor să nu căutaţi răzbunare pe ticălos! Acela este un bandit, un 
om deosebit de periculos. El nu pregetă să bage cuţitul în om la cea mai uşoară 
enervare. Poartă şi pistol, nenorocitul! Ştie să le folosească pe amândouă, 
ticălosul de el! I se spune Vladimir Ivanovici, dar numele lui adevărat este 
Vania Iuşcenko. Este de origine de prin Munţii Ural, dintr-un centru minier. A 
venit la Moscova ca să facă bani cu nemiluita, şi aceştia numai prin escrocherii 
şi crimă îndelung pusă la cale. 

Dragii, scumpii mei, nepreţuiţii şi nepreţuitele mele rude, iertaţi-mă, vă 
rog, pentru îndelunga tristeţe pe care v-am pricinuit-o cu dispariţia mea 
prematură. Să ştiţi că sunt pretutindeni cu voi! Vă iubesc, vă ocrotesc viaţa şi 
vă apăr gândurile aşa cum pot, clipă după clipă! Nu mă uitaţi, iubitele mele 
fiinţe, dragi şi nepreţuite! 

Vă iubesc mult de tot, pentru totdeauna! 

Al vostru nefericit dispărut, 

Lilian” 

24 iunie 2006 

05.07.2006 - Mesaj de la spiritul tinerei ANDREEA pentru 
familie (crimă nepedepsită) 

„Scumpii mei părinţi, iubitul meu frăţior îndurerat de dispariţia mea, 
iubiţii mei care nu m-aţi părăsit nici după dispariţia mea prematură! 

Eu sunt Andreea, draga voastră care a plecat în lume pentru a-şi face 
un rost şi o carieră strălucită. Am dispărut dintre voi aşa cum nu meritam 
să mi se întâmple vreodată. Nu doresc nimănui, nici chiar duşmanilor 
mei, care nu au fost puţini la număr, să sfârşească aşa cum am sfârşit eu 
din această viaţă. Am fost lăsată să mor ca un câine, ca o biată zdreanţă 
aruncată la gunoi, pusă la expoziţie ca un exemplu de prostie şi laşitate. 

Nu, dragii mei, nu am fost nici proastă şi nici laşă! Am vrut să trăiesc 
onorabil şi să muncesc cinstit. Dar frumuseţea mea, gingăşia mea şi 
educaţia minunată primită de la voi, scumpii mei, au fost o ispită pentru 
acei nemernici de italieni care fac din femeile frumoase şi bine educate o 
marfă ieftină sau scumpă, după cum le este norocul nenorocitelor care 
ajung în ghearele lor murdare de sânge, droguri şi noroi. 

M-a strâns de gât aşa-zisul logodnic, un nemernic de lângă Brescia, 
un cuţitar, pistolar drogat, cu multe crime la activ. Se numeşte Ruggiero 
Alberto, i se mai spune Antonio sau Antonioni. Are mai multe nume, 
după cum are nevoie de ele. Ne-am certat foarte tare din cauza femeilor 
lui, una mai rea ca alta. Era mare şef peste câteva prostituate, pe care le 
exploata la sânge. Acum este fugit în Danemarca. A ajuns un hoinar prin 
Europa. Are bani destui, a plecat cu tot cu fetele lui. Câştigă bine de pe 
urma lor. 

Poliţia lor, carabinierii aceia blestemaţi, care nu s-au mirat deloc de 
moartea mea suspectă, au râs când m-au văzut atârnând ca o rufă 
murdară pusă la vederea tuturor curioşilor. M-au întors pe toate părţile, 
mi-au văzut vânătăile, dar nu şi-au făcut prea mari probleme. Ce-au spus 
între ei: o ragazza mai puţin, un loc liber în plus pentru alta ca ea! 

M-am luptat cu Rugi, care s-a repezit să mă sugrume. Nu mai 
suporta reproşurile mele, indignarea mea faţă de afacerile lui necurate. I- 
am spus că îl părăsesc şi plec înapoi în România, la părinţii mei. Asta le-a 
pus capac la toate vorbele mele de până atunci! I s-au înroşit ochii, i-au 
ieşit din orbite, a început să guiţe ca un porc şi a început lupta. A fost mai 
puternic decât mine şi m-a răpus. Totuşi, eram încă vie când m-a legat de 
scară. Dacă m-ar fi găsit cineva atunci, aş fi fost salvată. 

Cristi nu are nici o vină. Nici nu ştia unde locuiesc. Din cauza 
Mihaelei ne-am certat cu toţii. Cristi a fost bun cu mine, m-a respectat, 
dar Mihaela a intrat la idei mârşave, din cauza geloziei. Ea mi l-a adus pe 
Rugi, într-o seară blestemată. Ne-am plăcut unul pe altul şi ne-am mutat 
împreună. Dar în scurtă vreme, Rugi a plecat să doarmă la altele. 
Autorităţile italiene privesc cu nonşalanţă moartea imigranţilor şi a 
tuturor veneticilor. Toată lumea s-a săturat de noi acolo. Suntem bune 
pentru de toate, dar în ochii localnicilor nu suntem ca ei, ci mult mai jos. 

Rugi este brunet, cu părul ondulat, puţin grizonat la tâmple, are o 
privire dură, întunecată, bestială. Faţa lui este foarte prelungă, cu obrajii 

supţi, chiar adânciţi bine, nasul ca de vultur, încovoiat spre gură, buzele 
foarte subţiri, abia se zăresc de sub mustaţă. Provine dintr-un cătun de 
lângă Brescia, dar a fugit de la 8 ani de acasă. Are 3 buletine false, 5 
paşapoarte şi mulţi, foarte mulţi prieteni în lumea interlopă. Este un 
mare consumator şi traficant de droguri, cumpără arme din Orient 
pentru pungaşii oraşului, se laudă tot timpul cu talentele sale intr-ale 
negustoriei. 

Scumpii mei părinţi, vă rog din tot sufletul meu îndurerat să nu 
căutaţi răzbunare pe ticălos! Este un om periculos, are prieteni şi în 
România. Ei vă urmăresc fiecare pas pe care îl faceţi pentru aflarea 
adevărului. Să nu spuneţi nimănui, iubiţii mei părinţi, că îl căutaţi pe 
criminal. Moartea mea nu poate fi răzbunată fără a face alte victime 
omeneşti! Iubitul şi mult respectatul meu tătic, îţi înţeleg durerea! Dar 
vreau să îţi protejez viaţa, ca să poţi trăi mai departe lângă măicuţa mea, 
lângă Dănuţu’ şi lângă toate fiinţele noastre dragi care plâng zi şi noapte 
de mila mea! 

Ai grijă, tăicuţul meu iubit, să nu ţi se întâmple ceva rău şi ţie! 
Nimeni dintre cunoştinţele mele din Brescia nu îţi va da nicio informaţie 
reală. Sunt înspăimântaţi cu toţii. Carabinierii au recunoscut mâna şi 
stilul lui Ruggiero. Pentru ce să-l mai caute prin Interpol, pentru o 
amărâtă de româncă pripăşită în ţara lor?! Nici vorbă, totul s-a terminat! 
Şi Andreea s-a dus în ţara ei, ducându-şi în mormânt toate amintirile 
culese în ţara portocalilor şi a lămâilor!... 

Scumpii mei, dragii mei, nepreţuiţii mei rămaşi în viaţă! Dragele 
mele rude şi prietene! Vă mulţumesc tuturor pentru cinstirea trupului şi 
sufletului meu! M-aţi ajutat mult cu lacrimile voastre, cu durerea sinceră 
a despărţirii, cu toate gândurile voastre curate şi pline de evlavie creştină. 
M-aţi ajutat, dragi oameni minunaţi, să primesc iertarea Bunului 
Dumnezeu pentru micile mele păcate din timpul vieţii. 

Sunt liberă acum, vin mereu lângă voi, în căsuţa noastră. Nu îmi 
simţiţi prezenţa, scumpii mei? Atunci când vorbiţi cu mine în gând, nu vă 
simţiţi mângâiaţi pe faţă ca de o adiere uşoară de primăvară? Eu sunt, 
scumpii mei, eu sunt printre voi şi nu vă voi mai părăsi niciodată, câte 
zile veţi mai avea în această lume! Vă iubesc, vă mângâi cu mânuţele 
mele diafane şi nevăzute de voi, vă cer iertare pentru toate necazurile 
venite din partea mea! 

Rămâneţi cu bine, scumpii mei! 

A voastră neuitată, 

Andreea” 

5 iulie 2006 

04.03.2007 - Mesaj de la spiritul domnului CRISTIAN pentru 
soţia Dorina (crimă necercetată) 

„Am suferit enorm de mult în urma lovirii şi a cuţitului care m-a 
înţepat în plămânul stâng, foarte aproape de zona inimii. M-am mirat şi 
eu că am putut supravieţui loviturii de ciomag primită în creştetul 
capului şi a rănii, care mi s-a infectat destul de repede. M-au lovit şi m-au 
rănit doi derbedei care s-au luat după mine la plecarea din cabana Bâlea 
Lac. Mi-au cerut să îi conduc pe un traseu interzis iarna. Din cauza 
vremii rele, cărarea era acoperită cu gheaţă şi zăpadă alunecoasă. Le-am 
arătat drumul permis pentru excursioniştii fără experienţă pe munte. S- 
au supărat pe mine, m-au înjurat, m-au ademenit cu ţuică şi coniac. Le- 
am luat băutura, pentru că deja erau ameţiţi şi riscau să cadă într-o râpă. 
Atunci, pe neaşteptate, unul dintre ei m-a lovit în cap cu bastonul de 
munte, iar celălalt mi-a înfipt un cuţit în piept. Văzând ce-au făcut, m-au 
lăsat să cad în zăpadă, lac de sânge, şi au fugit. M-am târât până la un loc 
mai adăpostit, mi-am dezinfectat rana cu coniac, am băut din ţuică şi am 
strigat după ajutor. Nu m-a auzit nimeni, iar telefonul mi se stricase în 
timpul căderii. Am avut puţin noroc că s-a încălzit peste noapte, ferindu- 
mă Dumnezeu de îngheţ. Am doua zi, am început să mă târăsc pe o 
cărare printre piscuri, sperând că voi fi găsit de cineva. Ca un făcut, 
ceasul rău parcă i-a alungat pe toţi. Am avut aşa o dorinţă de viaţă, încât 
mi-am pus în aplicare toată ştiinţa mea, adunată în pregătirea pentru 
escalada din munţii Tibet. Aşa am supravieţuit 4 săptămâni, până când 
inima şi creierul meu au cedat. în aceste 4 săptămâni de chinuri în iadul 
muntelui, m-am autosugestionat zi şi noapte, tot timpul cât eram treaz. 
De altfel, am dormit foarte puţin, de teamă că nu mă voi mai trezi. îmi 
imaginam în permanenţă că voi fi găsit în clipa următoare, că m-au găsit 
deja, că am fost dus la un spital şi multe alte imagini de miracol salvator, 
înainte de a începe pregătirea pentru Tibet, am fost contactat de 
autorităţi (Poliţie mai ales) pentru misiuni de supraveghere montană. 
Cred că derbedeii care m-au atacat pe munte mă cunoşteau mai de mult 
şi au avut ceva monede să-mi plătească. Golanii aceia sunt din judeţul 
Harghita. Bântuie munţii, ca să fure de prin cabane de la turiştii cu bani 
şi bijuterii la ei. 

Scumpa mea soţie, 

Iartă-mă, copilă bună şi credincioasă, pentru toate necazurile 
îndurate din cauza mea. Am fost păcătos, neglijent, prea indiferent faţă 
de iubirea ta. Am plătit cu viaţa, cu chinuri groaznice, pentru a nu ştiu 
câta generaţie de păcătoşi din neamul meu sau al tău. Dumnezeu să mă 
ierte, că încă nu m-a iertat cu totul! încă mai sunt la Dreapta Judecată, cu 
toate că am avut un sfârşit plin de suferinţe îngrozitoare. Sper ca măcar 
copila noastră să fie protejată de soartă, datorită sacrificiului meu 
dinaintea sfârşitului. Sufăr îngrozitor de mult, din cauza nedreptăţii prin 
care trece şi tata. Aşa cum eu am fost desconsiderat de mulţi în timpul 
vieţii, tot aşa tăticul meu suportă batjocura unor demoni, iar aceşti 
demoni sunt rudele mele! Doamne, iartă-i pe cei aflaţi în suferinţă! 

Scumpa mea, te rog din sufletul meu nevăzut şi încrâncenat de 
durere să-l ajuţi pe tăticul în continuare, să nu moară ca un câine, singur 
şi părăsit ca mine! Te rog, scumpa mea soţie, în numele tuturor clipelor 
de bucurie pe care le-am avut împreună, să nu-1 părăseşti pe tăticu’, să 
nu -1 laşi pradă hapsânilor din familie! Tu meriţi o viaţă mai bună decât 
cea pe care ai dus-o cu mine. Am avut păcatele mele, pentru care am 
ispăşit cu grele suferinţe. Acum, de aici, din Cerul Sfânt, îţi trimit 
binecuvântarea şi mulţumirile mele pentru tot ceea ce ai făcut pentru 
descoperirea mea şi cinstirea memoriei mele. îţi mulţumesc, scumpa 
mea, ştiind foarte bine că tăticul meu nu va fi abandonat ca un câine, în 
pragul morţii. Tu vei avea grijă de dânsul, aşa cum inima ta bună te 
îndeamnă în fiecare zi. 

îmi este foarte dor de voi două. Am fost un păcătos, dar acum mă 
căiesc cumplit pentru fiecare greşeală faţă de tine şi copila noastră. 
Iertaţi-mă, dragele mele, vă implor să mă iertaţi! Iartă-mă, tată drag, 
pentru că nu ţi-am fost un sprijin în clipele grele de suferinţă! îmi cer 
iertare de la colegii mei, de la prietenii mei, care şi-au riscat viaţa sus pe 
munte pentru a-mi găsi trupul neputincios. Iertaţi-mă cu toţii, scumpii 
mei! 

Al vostru Cristi, nefericitul de el...” 

4 martie 2007 


19.03.2007 - Mesaj de la spiritul lui NICOLAE pentru soţia 
Violeta (crimă nepedepsită) 

„Dragele mele, scumpele mele, nepreţuitele mele Vio şi Mari, 

Eu am plecat de lângă voi pentru că aşa a vrut Bunul Dumnezeu, ca 
să nu mai fie discordie între neamuri. Dar mă îndurerează mult de tot 
urmarea lucrurilor după plecarea mea. Nimic nu s-a îndreptat şi îmi pare 
rău. 

Aşa cum bine ai zis, draga mea Violeta, sucul a fost otrăvit. Am murit 
în 2-3 ore, în chinuri groaznice. Numai Dumnezeu, Drăguţul, ştie ce 
sfârşit chinuitor am avut. Cine a ascuns sticla, ca să nu mai ajungă la 
analize, a ştiut ce face. Recunosc în toată această împrejurare criminală 
mâna fratelui meu, Dumitru, şi mintea blestemată a neveste-si. Ei au pus 
la cale toată afacerea cu otrăvirea mea, dar să ştiţi că nu vor primi casă 
numai pentru ei. Te rog pe tine, draga şi nepreţuita mea soţie, să nu le 
laşi ticăloşilor nici măcar o bucată de gard! Nu merită, blestemaţii, să fie 
premiaţi cu o casă pentru fapta săvârşită cu sânge rece. Nu s-au gândit că 
îmi rămâne familia fără un bărbat de nădejde. 

înainte de a închide uşa de cu seară, m-am văzut cu vecinul de 
alături, doar două vorbe şi atât. 

Blesteme au fost pe noi, draga mea Maricica, dar de acum încolo tu 
trebuie să rezişti la ele cu credinţa ta neclintită în puterea Domnului 
Dumnezeu! Numai tu, cu puterea ta de a trece curajoasă prin greutăţile 
vieţii, vei reuşi să-mi potoleşti neamurile şi să le pui la punct pentru 

totdeauna. Să nu laşi casa blestemaţilor, draga mea soţie, să te judeci cu 
ei dacă va fi nevoie! Aşa vei cinsti memoria mea şi vei face dreptate, după 
tot ce am suferit din cauza lor. Mă doare sufletul când mă gândesc ce om 
în putere am fost, iar acum nu te mai pot ajuta cu nimic altceva decât cu 
gânduri frumoase şi mângâieri la durerea ta. 

Soba noastră este foarte bună, ar fi păcat să minţim şi să dăm vina pe 
ea. Sâmbătă, pe 7 ianuarie, am ajuns acasă şi am băut restul de suc din 
sticlă. După vreo două ore, a început să mă doară ficatul şi stomacul, iar 
spre seară mi s-a făcut rău de tot. 

Despre banii datoraţi lui Costică nu am avut prea multe cauze de 
supărare. Ştiam că pot să-i înapoiez până la sfârşitul anului. 

Idu nu are nici o legătură cu sfârşitul meu. Minuţa a tras toate sforile 
pe la autorităţi, ca să nu se cerceteze cazul meu, aşa cum era normal. 

Adevărul l-aţi aflat acum, dar vedeţi ce mai puteţi face cu sticla de 
suc. Este cam târziu ca să se reia cercetările. Rea-voinţă este peste tot, 
mai ales pe plan local. 

Acum sunt mai liniştit decât la începutul vieţii mele de aici. M-aţi 
ajutat mult, dragele şi devotatele mele, cu toate câte le-aţi făcut pentru 
plecarea mea omenească la Ceruri. Aţi făcut multe, scumpele mele, iar 
sufletul meu se simte mai uşurat de povara suferinţelor îndurate până 
când am închis ochii pentru totdeauna. Mormintele sunt îngrijite, lucru 
care ne linişteşte pe toţi care ne-am lăsat osemintele acolo. Mă aflu lângă 
tata Nicu, el mă ajută să sufăr mai puţin. Toţi cei dragi pe care i-am găsit 
aici m-au încurajat şi m-au ajutat să-mi revin după durerea şi 
nedumerirea plecării de lângă voi. Cei rămaşi în viaţă ar trebui să se 
gândească la curăţirea faptelor şi sufletelor lor, pentru că aici, unde vor 
ajunge şi ei, se suferă nespus de mult pentru toate păcatele din viaţă! 

Vă mulţumesc, scumpele mele, pentru cuvintele voastre minunate! 
Chiar dacă nu mai sunt cel din viaţă, eu tot vă iubesc şi vă voi iubi 
întotdeauna. Dumnezeu să vă îndrume paşii pe căile cele bune, fie ca 
viaţa voastră să aibă mai puţine dureri şi nedreptăţi! 

Vă iubesc, vă respect şi vă port în sufletul meu zile şi nopţi, fără 
încetare. 

Al vostru drag şi plecat de lângă voi cu mare durere, 

Nicu” 

19 martie 2007 


15.05.2007 - Mesaj de la spiritul lui VASILE pentru fiica sa 
Carmen (crimă nepedepsită) 

„Scumpa mea fată, dragă şi mult respectată de toată lumea, 

Eu aş avea multe să-ţi povestesc despre felul îngrozitor în care mi-am 
trăit ultimele clipe de viaţă. Am fost omorât cu o răutate de neînchipuit 
de doi bandiţi tinerei, pripăşiţi în satul învecinat cu noi. Ajunseseră în 
comună cu trei zile înainte, umblând pe la porţile gospodarilor mai 

înstăriţi şi spunându-le că au nevoie de ceva bani pentru părinţii lor grav 
bolnavi în spitale şi că vor să muncească orice în gospodăriile localnicilor. 
Au ajuns şi la mine cu o zi înainte de a mi se întâmpla ceea ce mi-au 
făcut. Mi s-a părut cam ciudat interesul cu care au discutat cu poştaşul, 
întrebându-1 de una şi de alta. 

în seara aceea nenorocită, m-au strigat din nou la poartă. Tocmai se 
întunecase şi nu se mai ivea nimeni pe uliţă. Când am deschis poarta, mi¬ 
au arătat două cuţite şi mi-au spus să intru cu ei în casă. Aşa am făcut, 
înăuntru m-au întrebat unde ţin banii ascunşi. La început n-am vrut să le 
spun, aşa că au început să mă lovească. Le-am spus repede după ce m-au 
lovit, ca să mă lase în viaţă. Au luat banii, după care m-au lovit mortal. 
Asta a fost tot, fata mea, mi-a fost dat să mor de mână criminală, eu, care 
m-am străduit toată viaţa să fiu un om la locul meu şi întreg la minte. 

Scumpa mea copilă, tu mă poţi ajuta acum numai cu gânduri bune, 
cu uitarea tuturor neînţelegerilor noastre, cu iertarea faţă de mine, tatăl 
tău, care de multe ori nu m-am străduit să te înţeleg şi să te ajut. O 
lumânare la mormânt, un buchet de flori şi o lacrimă curată mă ajută să- 
mi duc viaţa de aici cu mai multă linişte în suflet. Te-am înţeles, copila 
mea, că ai şi tu necazurile tale. Poate că de aceea ai venit mai rar să mă 
vezi. 

Căutarea criminalilor s-a făcut, dar ei au fugit imediat cu banii mei. 
Este greu să-i mai dovedească cineva tocmai acum. Aşa a vrut Bunul 
Dumnezeu, ca să mor de cuţit, poate că am meritat-o, poate că nu. Cine 
ştie care o fi adevăratul motiv? Poate că am avut ceva de plătit pentru 
crimele altora din neamul meu. 

Dorinţa mea este să lăsăm uitarea şi timpul să şteargă ruşinea morţii mele. 
Nu vreau ca pe neamul nostru să mai dăinuie acest păcat, al morţii prin 
ucidere. Voi toţi sunteţi oameni cinstiţi, la locul vostru, de ce să vă arate lumea 
cu degetul fiindcă tataia Vasile a fost omorât? Unii cred că a fost răzbunarea 
cuiva, dar nu este adevărat. Au mai fost şi alte atacuri pentru jaf prin părţile 
noastre. Tineretul de acum nu mai ştie de unde să-şi facă rost de banii necesari 
vieţii. Grele vremuri aţi ajuns să trăiţi, sărmanii de voi! 

Fata mea dragă, 

Eu am stat puţin la Dreapta Judecată a Domnului din Cer. Abia am ieşit, 
iar acum sunt liber să vin lângă voi, cei dragi care aţi rămas în viaţă. Mă chinui 
să-ţi apar în vise, pentru ca dorul de mine să-ţi fie mai mic. Chiar dacă nu mă 
visezi, să ştii, fata mea, că eu nu te-am uitat, ci te urmez aproape peste tot pe 
unde ai de lucru. Aşa să ştii, copila mea, că eu, cel de acum, te iubesc mai mult 
decât atunci când eram în viaţă. Sufletul meu de acum este mult mai mare şi 
mai iubitor decât pe pământ. 

Te rog să mă ierţi pentru ruşinea dispariţiei mele din viaţa de om şi vă cer 
iertare tuturor care aţi suferit şi v-aţi străduit pentru păstrarea curăţeniei 
amintirii mele! 

Vă binecuvântez pe toţi, să vă dea Domnul Dumnezeu cât mai multe zile 
senine şi cât mai puţine necazuri! 

Al vostru pentru totdeauna, 

Vasile” 

15 mai 2007 


Ni na Petre - Glasuri de dincolo de moarte 


Pag.84 


26.05.2007 - Mesaj de la spiritul lui ION pentru fiica 
Florentina (crimă necercetată) 

„Scumpa mea copilă, bună şi ascultătoare, 

îmi este foarte dor de tine, cu toate că au trecut aproape 20 ani de la 
dispariţia mea din lumea pământească! Ştiu că nu m-ai uitat, buna mea 
fată, şi că te-ai ocupat mereu de cinstirea numelui şi osemintelor mele. 
Nici eu nu te pot uita, aşa cum nu voi uita niciodată pe aceia dintre voi 
care mi-au trimis vorbe şi gânduri frumoase de curată amintire a celui 
ce-am fost eu, Nelu Petre. 

Copila mea, sfârşitul meu tragic a fost provocat de acei oameni ai 
Securităţii care nu puteau trece cu vederea gura mea prea slobodă în 
vorbe cu tâlc. Atâta cât mai poţi să-ţi aminteşti despre mine, ai înţeles de 
mult că eu am dorit din tot sufletul binele familiei mele. Dacă viaţa şi 
răutatea celor din jur au făcut altceva din noi toţi, poate numai Bunul 
Dumnezeu din Cer ştie de ce s-au întâmplat atâtea nenorociri în neamul 
nostru. Nu am fost chiar un anticomunist, ci un om care a dorit libertatea 
şi onoarea neamului său. Poate că unii m-au înţeles în mod exagerat, dar 
un lucru s-a întâmplat aievea: am plătit cu viaţa pentru curajul meu de a 
spune lucrurilor pe nume. 

Da, fata mea, scumpa mea copilă, m-am străduit de foarte multe ori 
să-ţi atrag atenţia asupra situaţiei grele a mamei tale. Nu şi-a ales omul 
potrivit, iar ea, săraca, încă îl mai iubeşte. Omul acela ne-a făcut mult 
rău. îmi este foarte greu să mă exprim la adresa lui, cu atât mai mult cu 
cât mi-a luat locul lângă scumpa mea nevastă. Sfatul meu este să eviţi 
orice ceartă cu acel bărbat, pentru că este un om periculos, care te poate 
lovi cu setea lui de răzbunare. 

Despre moştenirea voastră de la tataia şi Costică se va discuta multă 
vreme. Mă tem că veţi ajunge la procese din cauza neînţelegerilor dintre 
voi. Numai ceartă mare să nu fie, că tare mă va durea sufletul de ruşine şi 
deznădejde! 

Marius şi Doina nu te văd cu ochi buni, din cauză că nu te grăbeşti la 
moştenire, ca să profite şi ei cu ceva de pe urma noastră. Sunt oameni 
capricioşi, nu tocmai sinceri şi ar fi bine să păstrezi pace cu ei, din respect 
pentru bărbatul tău. 

Cei care mi-au provocat sfârşitul nu mai se află în viaţă. Unul a fost 
împuşcat la Revoluţie, iar celălalt a murit de cancer acum câţiva ani. I-am 
văzut aici, în lumea noastră, neştiută de oameni. Primul care a murit încă 
mai stă la Dreapta Judecată. A avut multe suflete de oameni pe conştiinţa 
lui de criminal. 

Fata mea, sfatul meu părintesc este acela de a te purta corect şi 
cinstit cu toate rudele noastre. Dacă unele dintre neamuri sunt hapsâne 
şi bârfitoare, caută să te vezi cât mai rar cu ele. 

Pe mama ta să o ajuţi cu ce poţi, căci viaţa ei va fi tot mai grea în anii 
următori. Chiar dacă dânsa nu te-a înţeles întotdeauna aşa cum se 
cuvenea, totuşi îţi este mamă în faţa Bunului Dumnezeu. Iart-o şi pe ea 
pentru toate câte ţi-a greşit în viaţă! 

Pe mine m-ai iertat, buna mea copilă? Cu toate că am fost un om 
cumsecade, am mai făcut şi eu ceva greşeli în viaţă. Dar parcă prea am 
plătit din greu pentru tot ce am greşit! 

Aici, în înaltul Cerului, am împrejur Lumina şi Bunătatea Tatălui 
Dumnezeiesc. Vă trimit şi vouă, celor dragi mie, o fărâmă din această 
lume minunată, plină de dreptate şi bunătate nesfârşită. Fii 
binecuvântată, copila mea dragă şi nu uita că tata veghează asupra ta, ca 
nu cumva să pătimeşti pentru greşelile noastre, ale părinţilor tăi! 

Te veghez şi te binecuvântez, copila mea iubită. 

Tata” 

26 mai 2007 


16.07.2007 - Mesaj de la spiritul tânărului DORU pentru 
părinţi (crimă nepedepsită) 

„Scumpii mei părinţi, 

Eu, Doru, băiatul vostru, aştept de multă vreme onoarea de a vă vorbi 
despre moartea mea şi a scumpei mele Gabi. Acum, dacă am prilejul să- 
mi deschid sufletul către voi, invoc binecuvântarea Divină asupra 
capetelor voastre! 

Iubiţii mei părinţi, mămică scumpă şi nepreţuitule tată, viaţa mea a 
fost extrem de scurtă, din cauza unor manevre oculte săvârşite asupra 
familiilor noastre. Am fost şantajat de copiii a doi şefi din Poliţie ca să le 
dau bani suficienţi pentru droguri. M-au ameninţat că îmi vor viola soţia, 
pe nepreţuita mea Gabi. Le-am dat la amândoi cât am putut, pentru că 
ameninţările durau deja de câteva luni. Unul dintre escroci locuieşte intr- 
un bloc apropiat de locuinţa noastră, iar noi treceam zilnic prin faţa lui. 
Când eram cu Gabi, o perdea se dădea discret la o parte. Bănuiam că de 
acolo se aştepta trecerea lui Gabi prin faţa geamului. 

înainte de Crăciun cu două zile, am primit, chiar la miezul nopţii, un 
telefon de ameninţare. Ni se cereau 1000 euro în schimbul vieţii soţiei 
mele. Ne-am sfătuit amândoi despre ce este de făcut. Am luat o hotărâre 
nebunească pentru vremea aceea şi anume să nu le mai dăm bani. Ce a 
urmat s-a văzut. Au spart uşa noastră cu pistolul, apoi ne-au somat să le 
dăm banii. Le-am spus la amândoi că nu avem de unde să facem rost de 
atâţia euro. Ne-au secerat într-o clipă. Au fost doi mascaţi cu cagulă 
neagră, geci negre de piele, blugi albaştri, adidaşi din import. Nu cred că 
erau odraslele poliţiştilor, ci doar nişte executanţi ordinari. 

Cei doi poliţişti lucrează unul în Făgăraş, iar celălalt în Braşov. Nu 
pot să vă redau numele lor, dar îmi amintesc că lucrează prin birouri, nu 
pe teren. Pe odraslele lor le-am cunoscut la o nuntă şi ne-am împrietenit, 
crezând că sunt băieţi de treabă. Au şi fost la noi în vizită de două ori. 
Unul dintre ei, Gelu, a pus ochii pe Gabi încă de la nunta la care ne-am 
cunoscut. Eu, naiv pe vremea aceea, am crezut că glumeşte. I-am spus în 

treacăt că nu am nevastă de dat altora, fără să-mi dau seama că prin 
aceste cuvinte mi-am completat paşaportul de trecere în lumea celor 
drepţi. Gabi s-a speriat foarte tare văzând atitudinea tipului, care părea 
realmente îndrăgostit de ea. Biata de ea, îşi dădea seama ce înseamnă 
răzbunarea unei beizadele înfumurate şi pline de bani. 

La prima vizită pe care ne-au făcut-o la noi acasă, Gelu şi Ovidiu ne- 
au îndemnat să fumăm împreună cu ei ţigări cu droguri, fără să specifice 
conţinutul lor. Noi ne-am sfătuit după plecarea lor şi am presupus că în 
ţigări se găsea praf de cocaină. La a doua vizită şi ultima, Gelu ne-a pus 
problema pe tapet: sau acceptăm să tranzităm depozitele cu droguri prin 
locuinţa noastră, sau le achităm lunar câte 500 euro, drept garanţie 
pentru discreţia noastră. Am acceptat de frică, văzând ţevile pistoalelor 
îndreptate spre noi, fără să înţelegem pe moment la ce maşinaţie ne 
angrenau cei doi. Nu am rezistat cu plăţile decât două luni. După aceea, 
ne-au răpus fără milă pe amândoi. 

Dragii mei părinţi, redeschiderea dosarului crimei comise asupra 
noastră este prea puţin posibilă. S-au exercitat presiuni imense asupra 
procurorilor pentru muşamalizarea cazului. Au dispărut probele esenţiale 
de la dosar: amprentele criminalilor. Fără ele, totul va fi în zadar. Nu este 
primul caz de asasinat comis de drogaţii din Braşov asupra unor oameni 
nevinovaţi. Dar, subiectul drogurilor fiind deosebit de sensibil în acest 
oraş, totul se ascunde, iar adevărul se mistifică. 

Sfatul meu către voi, scumpii mei părinţi, este să aşteptaţi liniştit să 
vină vremuri mai bune pentru ancheta noastră. Foarte curând, cei doi 
criminali executori vor fi prinşi în străinătate pentru fapte similare cu cea 
comisă asupra noastră. Din nefericire pentru ei, amprentele luate în casa 
noastră (de pe mobilă şi rama uşii de la dormitor) există într-o bază de 
date de la Bucureşti. Imediat ce vor fi prinşi cu vreun mare păcat, vor fi 
identificaţi ca şi criminali asupra noastră. Ei nu vor păstra tăcerea la 
interogatorii. Dimpotrivă, îi vor trăda pe cei doi fii de bani gata ai 
poliţailor. 

Vă mulţumim la amândoi, scumpii noştri părinţi minunaţi, pentru 
tot ce aţi făcut spre liniştirea sufletelor noastre şi plecarea noastră 
onorabilă către lumea lui Dumnezeu! 

Acum suntem liberi să mergem oriunde, dar noi stăm mai mult pe 
lângă voi şi rudele noastre dragi. Lacrimile voastre fierbinţi şi gândurile 
voastre curate, pline de iubire, ne fac mult bine în această lume nevăzută. 
Am fost victimele unor criminali, iar acest lucru ne-a ajutat să stăm 
foarte puţin la Dreapta Judecată. 

Scumpă mămică, eu mă străduiesc să îţi apar în vise, dar căpşorul tău 
îndurerat peste măsură nu îşi aminteşte de apariţiile mele. Te rog, 
mămică scumpă, să priveşti seara înainte de culcare poza mea care îţi 
place cel mai mult şi să îl rogi pe Bunul Dumnezeu să te ajute în 
amintirea prezenţei mele din timpul somnului! 

Ne vom întâlni, cu siguranţă, în vieţile următoare, nu vă vom lăsa 
singuri niciodată. 

Eu, Doru, băiatul vostru, şi draga mea Gabi vă binecuvântăm de 
dincolo de mormânt!...” 


16 iulie 2007 


17.07.2007 - Mesaj de la spiritul lui CRISTIAN pentru fiica 
Cristina (crimă nebănuită) 

„Scumpa mea fată, 

Mă aflu aici de aproape două decenii. Am multe de făcut. Printre 
multele treburi obligatorii pentru un spirit de foarte înaltă calitate, aşa 
cum sunt eu, îndatoririle sunt nenumărate şi foarte dificile. Un singur 
exemplu pot să-ţi dau: am ca îndatorire de onoare de la îngerii cei 
Luminaţi ai Domnului Dumnezeu să mă ocup de liniştea sufletească şi 
echilibrul mental al tuturor navigatorilor aerieni de pe Pământ, care se 
află în mari pericole în timpul zborului. 

Mă simt bine aici, printre îngeri, pentru că pot munci în mod 
eficient, aşa cum am făcut în toată viaţa mea de om al trudei zilnice din 
ţara mea. 

Pomeni aţi făcut destule cu toţii, vă mulţumesc din suflet pentru ele 
şi vreau să afirm că m-aţi ajutat enorm de mult să trec liniştit şi resemnat 
în această lume a celor nevăzuţi. 

Scumpa mea copilă, moartea mea nu a fost ca a altora, ci mult mai 
complexă. Lovitura de la tâmplă am primit-o cu câteva clipe înainte de a 
intra în casă. Tocmai vorbisem cu câţiva colegi pensionari despre situaţia 
dramatică a populaţiei din ţară. Mai făcusem astfel de afirmaţii şi cu alte 
ocazii, dar nimeni nu mi-a atras atenţia că ar fi mai bine să îmi ţin 
vorbele în gât. Toţi comentam pe la cozi, în parc, în autobuze, pe stradă. 
La un moment dat, cineva a spus că ar trebui să facem ceva, măcar noi, 
militarii care avem mai mult timp liber. Ştiam că suntem ascultaţi peste 
tot de amici cu urechile de bou, dar vârsta venerabilă a mea şi a celor ca 
mine părea că se impune în faţa nimicniciei unor iscoade plătite din 
munca poporului. 

Tocmai plănuisem cu doi prieteni să scriem şi noi la Europa Liberă, 
că aşa făcea lumea bună pe atunci. Zis şi făcut. Am mâzgălit câteva fraze 
intr-un carneţel şi ne-am îndreptat cu toţii mulţumiţi spre casă. 
Apropiindu-mă de uşă, am simţit o lovitură puternică în tâmpla stângă. 
Am întors capul şi am văzut un individ cu şapca trasă pe ochi fugind de 
mama focului. Abia am reuşit să intru în casă şi să încui uşa. Restul îl 
cunoşti. Poate că aşa mi-a fost soarta, să mor de mână criminală, tocmai 
când mă pregăteam să fac o faptă bună pentru poporul meu drag, de care 
îmi era foarte milă. 

Scumpa mea copilă, aş vrea mult să puteţi vinde casa noastră dacă 
aveţi mare nevoie de bani. Eu văd în aceste clipe că va veni şi rândul 
vostru peste două-trei luni. Sper că se va întâmpla şi mai devreme. Poate 

că ar fi bine să daţi anunţuri şi în presa străină. Vin în Bucureşti mulţi 
oameni cu bani, dornici să cumpere case vechi şi solide. Să vă ajute Bunul 
Dumnezeu, dragii mei, ca visul acesta să vi se împlinească! 

Ţie, Cristinuţa mea, îţi dau acum un sfat pe care te rog să-l urmezi cu 
sfinţenie, pentru că el vine pe calea gândului de la scumpul tău tată, pe 
care l-ai iubit cu adevărat şi pe care l-ai plâns cu o mare de lacrimi: 
omenia este cel mai preţios dar de la Dumnezeu, pe care nu trebuie să-l 
calce nimeni în picioare. Să fii omenoasă întotdeauna cu cine merită, aşa 
cum am fost şi eu în timpul zbuciumatei mele vieţi! Omenie dacă dai în 
jurul tău, Domnul din Cer te ajută, pe măsura faptelor tale. Aşa să faci, 
copila mea, prin fapte bune le aduci celor din jurul tău bunătate din 
partea celor mai îndepărtaţi. 

în casa de la Otopeni o să vă meargă bine, aşa cum o meritaţi cu toţii. 
Să vă ajute Dumnezeu, copiii mei, ca viaţa voastră să fie mai liniştită şi 
mai îmbelşugată decât a mea! 

Vă binecuvântez pe toţi, scumpii mei, invoc asupra voastră Bunătatea 
Divină şi vă implor să vă aduceţi aminte de mine, pentru că v-am iubit ca 
pe nimeni altcineva! 

Fie ca viaţa voastră să fie plină de bucuriile pe care le meritaţi! 

Al vostru tată şi bunic, iubitor şi îndurerat de îndepărtarea care îl 
chinuieşte...” 

17 iulie 2007 


29.08.2007 - Mesaj de la spiritul lui ION pentru soţia Mihaela 
şi fiice (moarte nelămurită) 

„Scumpele mele dragi şi nepreţuite, 

Eu, soţul tău, scumpă Mihaela, şi tăticul vostru, îngeraşii mei de fete, 
plâng de aproape 3 ani de dorul vostru şi de durere pentru că v-am 
părăsit ca un nenorocit lipsit de apărare. Tu, draga mea soţie, iubită şi 
devotată, trebuie să afli tot adevărul despre sfârşitul meu dureros şi 
tragic. 

în acea seară blestemată, când m-am dus la cârciumă, în loc să vin 
direct acasă, cum ar fi fost frumos şi normal, m-au acostat doi indivizi pe 
care nu-i cunoşteam defel. La ieşirea din bar era cam întuneric, iar ei au 
apărut din umbră, ca doi strigoi. Mi-au cerut banii din buzunare. Le-am 
spus că nu am destui câţi vor ei. Ne-am certat un pic, după care unul 
dintre ei m-a înjunghiat cu un cuţit în dreptul inimii. După ce m-am 
prăbuşit, m-au târât în spatele barului, după care s-au dus să se 
sfătuiască cu cineva din bar. După miezul nopţii, m-au târât 3 indivizi şi 
m-au ascuns în beci. 

Eu, scumpa mea soţie, mai cred şi acum că a fost făcut ceva rău pe 
casa şi familia noastră. Altfel nu pot să înţeleg cum de mi s-a întâmplat 
tocmai mie aşa ceva. Mă tem tare pentru vieţile voastre, dragele mele. Mă 

tem că nu cumva blestemul care m-a secerat în floarea vârstei să nu cadă 
mai departe pe cine nu trebuie. Au mai fost bărbaţi morţi de timpuriu în 
neamul lui tata, dar să cadă pedeapsă şi pe mine, zău că este prea mult! 

Rugaţi-vă, scumpele mele, pentru iertarea păcatelor tuturor celor din 
neamul nostru, ca să scape şi strămoşii mei de pecetea năprasnică 
moştenită de mine şi de alţii! Vă rog frumos pe toate trei să fiţi bune şi 
cuviincioase cu toată lumea, ca să vă puneţi la adăpostul bunei cuviinţe! 
Să nu carecumva să vă blesteme oamenii, că deja avem durere destulă în 
familie şi printre neamuri... 

Fetiţelor scumpe, tata vă roagă să fiţi cuminţi, să învăţaţi multă carte, 
ca să ajungeţi oameni serioşi, dar mai ales să n-o supăraţi pe măicuţa 
voastră! Dacă o supăraţi pe mama, să ştiţi că pe mine mă doare mai tare 
decât pe dânsa! Aşa să ştiţi, scumpele mele, îngerii mei nepreţuiţi, şi aşa 
să faceţi, cum v-am spus, că tata vă vrea tot binele de pe lume! Vă iubesc 
pe toate trei, îmi este foarte dor de voi, nepreţuitele mele! 

Mă rog tot timpul la Bunul Dumnezeu să vă apere de răutatea şi 
invidia oamenilor. Doamne, Dumnezeule, apără-mi familia de 
nenorocirile care i-au lovit pe alţii şi m-au aruncat în altă lume! 

Vă binecuvântez, scumpele mele, şi vă rog să nu mă daţi uitării! 

Al vostru drag şi neuitat, 

Nelu.” 

29 august 2007 


30.03.2008 - Mesaj de la spiritul tinerei OANA pentru mama 
Camelia (crimă, nu sinucidere) 

„Scumpa mea mămică, nu m-am sinucis! Aşa să ştii, iubita mea 
măicuţă, care m-ai născut prin suferinţă şi durerile trupului tău mult 
iubit, nu m-am sinucis! Nu mămică scumpă, să nu crezi că am fost atât de 
laşă, de fricoasă, de speriată de viaţă! Nu, mămica mea, eu ţi-am ascultat 
întotdeauna sfaturile şi am ţinut seamă de ele, atâta cât s-a priceput 
mintea mea necoaptă de copil. Cum puteam să te fac de râs, măicuţă 
scumpă, să mă omor, pentru ce, draga mea? M-ai crescut şi educat cu tot 
respectul pe care îl ai întotdeauna faţă de tinerele suflete curate şi 
nevinovate. 

Am fost aplecată peste geam, ca să accept un viol, de doi colegi de 
grupă. în orele de practică îmi tot cereau să-i primesc în patul meu, în 
lipsa voastră de acasă. M-au urmărit în ziua aceea blestemată, s-au luat 
după mine, m-au aplecat peste geam, iar când am vrut să ţip după ajutor, 
mi-au făcut vânt în jos. Totul s-a petrecut atât de repede, că nici ei nu şi- 
au dat seama ce au făcut. 

Nu sunt supărată pe voi, scumpii mei de acasă, sunt supărată pe 
mine pentru că v-am făcut aşa o supărare mare! Acum sunt la Judecata 
cea Mare, unde îngeraşii mă ajută să înţeleg ce mi s-a întâmplat în ziua 

aceea nenorocită. Acum nu mai am nevoie nici de pomeni, nici de slujbe, 
doar de iubirea şi iertarea voastră pentru toate necazurile pe care vi le- 
am adus în căsuţa noastră dragă. 

Mămică scumpă, eu, Onuţa, copila ta sărmană şi tristă, te rog din tot 
sufletul care mi-a mai rămas acum să nu te grăbeşti la întâlnirea noastră 
din Cer! Ai încă multe de făcut pe Pământ, iar eu, unde am ajuns, în Cer, 
voi scăpa de la Judecată şi voi veni mai aproape de voi. V-am spus că mă 
voi întoarce, iar Dragoş ştie că aşa va fi. Dar nu voi mai fi om, ci doar o 
amintire frumoasă, o mângâiere pentru sufletele voastre pline de durere. 
Atunci când Dragoş va avea primul copilaş, voi încerca să fiu sufletul lui, 
ca să semene mult cu mine. 

Mămică scumpă, te iubesc la fel de mult ca şi atunci când trăiam 
lângă tine. Să ai speranţe, scumpa mea, că va veni un copilaş lângă voi 
care va semăna mult cu mine! Camera mea doresc să rămână la fel, ca să- 
i daţi primului copil al lui Dragoş hăinuţele şi jucăriile mele. 

Eu doream să te aştept acasă ca de obicei, dar s-a întâmplat 
nenorocirea în care mi-am pierdut zilele. Am plătit cu viaţa pentru că am 
dorit să-mi păstrez puritatea sufletului şi corpului! Cei doi băieţi 
criminali se numesc Nelu şi Ovidiu. Am văzut de aici, de sus, că vor să 
fugă din oraş imediat ce se va afla ceva despre fapta lor. 

Vă mulţumesc tuturor pentru frumoasa înmormântare şi pomenirea 
de 40 de zile! M-aţi ajutat cu toţii, mult de tot, să scap de ruşinea 
sinuciderii, care nici nu a existat. 

Dragul meu frăţior, te rog din tot sufletul meu mare şi nevăzut să ai 
grijă cu cine te vei căsători! Să iei o fată bună şi cuminte, aşa cum am fost 
şi eu! Primul vostru copil voi fi chiar eu. Vă rog să nu mă mai chemaţi o 
vreme, nu ştiu cât, dar când voi fi eliberată de la Marea Judecată, vă voi 
da semne că am din nou ceva de spus. 

Scumpa mea mămică, eu mă străduiesc să-ţi apar în vise. Poate că 
depărtarea noastră de acum ne împiedică să ajungem mai aproape una 
de cealaltă. îţi promit că, odată ce voi fi liberă, mă vei simţi mai aproape! 
Aşa să ştii, iubită mamă pierdută în durere. 

Onuţa te iubeşte, te respectă mult de tot, fetiţa ta iubită nu te-ar fi 
făcut niciodată de ruşine. Mami scumpă, iartă-mă pentru tot necazul 
pricinuit, dar te rog de mii de ori să mă crezi că nu mi-am luat viaţa de 
bunăvoie! 

Mămică scumpă, eu nu te chem la răzbunare! Lasă-i pe nenorociţii 
ăia să se căiască pentru tot ce mi-au făcut! Deja au ajuns aproape nebuni. 
Dacă mă ţineau bine, nu cădeam în gol. Pe cine să mai dăm vina? Nu 
ştiu... 

Te iubesc, mămico, 

A ta, Onuţa...” 

30 martie 2008 

26.12.1998 - Mesaj de la spiritul FLORICA pentru fratele Petru 
(sinucidere) 

„Am să vă spun toată povestea şi îmi cer mii de scuze de la toţi cei 
dragi aflaţi în viaţă pentru că le-am pricinuit o aşa de mare durere! I-am 
lăsat să se zbată în incertitudini, fără să-mi dau seama pe moment că voi 
lăsa atâta jale în urma mea. 

După ce m-a lăsat soţul în faţa spitalului, ştiind foarte bine ce aveam 
de făcut, mi s-a întunecat mintea şi m-am hotărât să-mi curm viaţa. 
Făcusem convenţie cu propria conştiinţă că, decât să ajung în metastază, 
să putrezesc de vie, să-mi chinuiesc la nesfârşit familia, devenind 
respingătoare şi inoportună, mai bine sa îmi curm viaţa, cu toate că nu 
aveam certitudinea că boala mea este nevindecabilă. Am fost o femeie 
mândră întotdeauna, robustă, de nădejde în familie. Nu doream sa ajung 
o epavă, o fiinţă neajutorată, chinuindu-se în cele mai grele dureri. Poate 
că, dacă nu aş fi lucrat în spital, aş fi avut curaj să trăiesc mai departe. 
Dar am văzut mulţi oameni putrezind de vii şi nu voiam să ajung ca ei! 
Ceea ce nu ştiau cei dragi de acasă era că îmi apăruseră alţi noduli în 
jurul operaţiei. Am aşteptat să se resoarbă, dar ei creşteau pe zi ce trecea. 
N-am mai avut curajul să mă duc la control. Aveam destule cunoştinţe de 
specialitate pentru a-mi da seama că metastaza începuse. Şi atunci am 
preferat să mor. 

Am privit în urma maşinii soţului meu până a dispărut în zare. Am 
avut grijă să nu fiu văzută de la vreun geam al spitalului şi am plecat la 
autogară. M-am suit în primul autobuz pe care mi-au căzut ochii, era o 
maşină de Valea Jiului, şi mi-am spus că aşa a fost să fie şi că Dumnezeu 
mi-a arătat calea. Voi pleca neştiută între munţi, unde îmi voi pune capăt 
zilelor. De mai multă vreme purtam ascunse în geantă două fiole cu 
stricnină. Totuşi, am avut momente când nu credeam că le voi folosi. Dar 
poate că Dumnezeu m-a ajutat să nu devin o povară celor dragi ai mei! 
Am coborât la întâmplare într-o comună dintre munţi, de unde se vedea 
apa Jiului destul de lată. Nimeni nu mi-a dat nici o atenţie, m-am dus pe 
malul apei, m-am uitat bine de jur împrejur, să nu mă oprească cineva 
din drumul pe care mi -1 alesesem. Am intrat în apă, mi-am înnodat o 
piatră în fusta cu care eram îmbrăcată şi m-am dus unde apa îmi vedea 
până aproape de gât. Am înghiţit fiolele cu otravă şi am lăsat apa să mă 
cuprindă. N-a durat mult pană sufletul meu s-a eliberat din trupul ostenit 
şi bolnav... Mă bucur că nu mi-a fost găsit trupul, n-aş fi dorit deloc acest 
lucru! 

Sufletul meu a simţit o mare uşurare după ce a ieşit din apă, dar apoi, 
întâlnindu-mă cu rudele mele dragi trecute în nefiinţă, am înţeles din 
spusele lor că am făcut cea mai mare greşeală a vieţii mele! Mi-am 
părăsit familia, am distrus sufletele celor mai dragi fiinţe, mi-am lăsat 
copilul de izbelişte şi cu sufletul rănit. Am fost atât de egoistă, gândindu- 
mă doar la frumuseţea trupului meu! Oare de ce nu m-am gândit şi la 
durerea ce o voi lăsa în urmă?! înainte de a mă sinucide, am crezut că 
Dumnezeu îmi arată calea cea bună. Abia acum îmi dau seama că am 

făcut jocul unor fiinţe nevăzute răuvoitoare, care au vrut să-mi distrugă 
familia... 

îi rog pe scumpii mei de acasă să mă ierte pentru fapta mea urâtă! Vă 
rog din suflet, dragii mei, să mă iertaţi pentru greaua greşeală pe care am 
înfăptuit-o! Iartă-mă, scumpul meu copil, pentru că te-am lăsat fără 
mamă în pragul vieţii tale de om tânăr şi dornic de viaţă! lartă-mă, 
scumpul meu soţ, dar să ştii că m-am gândit în primul rând la tine atunci 
când am dispărut fără urmă! Am vrut să-mi păstrezi amintirea femeii 
frumoase şi atrăgătoare, n-am vrut să te dezguşti de mine, să-ţi devin o 
povară, un putregai în aşternut. Iartă-mă, dragul meu frate, care te-ai 
zbătut atât de mult ca să mă găseşti! Iertaţi-mă, scumpii mei părinţi, 
pentru nenorocirea pe care v-am adus-o în casă! Sunt atât de nenorocită 
aici, în lumea celor drepţi care se străduiesc să mă judece după faptele 
mele! Vă rog din suflet pe cei rămaşi în viaţă să vă rugaţi pentru liniştirea 
mea! Am mare nevoie de iertarea voastră! îmi arde sufletul de durere şi 
de ruşine pentru că mi-am curmat zilele în floarea vieţii, lăsând atâtea 
suflete rănite în urma mea! 

Iertaţi-mă, dragii mei, doar atât doresc de la voi! îţi mulţumesc din 
suflet, dragul meu frate, pentru că te-ai străduit atât ca să mă găseşti! 
Iată că mi-ai găsit sufletul, dar trupul meu nu va mai fi găsit niciodată, 
îmi cer iertare încă o dată de la toţi cei dragi care suferă pentru mine! 
Rămâneţi cu bine, scumpii mei, şi urmaţi-mi cel mai sincer sfat pe care 
vi-1 pot da: niciodată să nu vă curmaţi zilele cu bună ştiinţă, este un mare 
păcat, pe care nu se ştie care dintre urmaşi îl va plăti! 

Vă binecuvântez, dragii mei, şi să ştiţi că voi veni lângă voi după ce 
voi fi eliberată de la Judecata cea dreaptă! 

Florica” 

26 decembrie 1998 


Mesaje de la copii decedaţi 


Cazul Alexandra 

31.08.2001 - Mesaj de la spiritul copilei ALEXANDRA pentru mama 
Elena 

„Scumpa mea mămicuţă, 

Eu vin uneori lângă tine, dar numai noaptea, când mi se dă voie să 
călătoresc spre căminul părinţilor mei. încă nu am terminat treaba la 
Dreapta Judecată din Cer, din cauza întârzierii iertării păcatelor unor 

strămoşi de-ai noştri. Din cauza lor m-am îmbolnăvit şi mi se iartă greu 
trecutul părintesc. 

Aş vrea mult de tot să mă visezi, dar cred că eşti prea obosită din 
timpul zilei şi nu mai reuşeşti să-ţi aduci aminte de mine când m-ai văzut 
în vis. 

îmi este dor de voi toţi! Dar, spre deosebire de voi, care nu mă vedeţi, 
eu vă pot vedea în fiecare săptămână, când vin lângă voi. 

Nu sunt lângă foştii mei prieteni din spital, din cauza separării 
noastre atunci când am ajuns la Poarta Raiului, pentru Judecată. Fiecare 
a trecut lângă îngerii săi păzitori şi judecători. 

Tataie are voie să mă vadă câteodată şi ne bucurăm tare mult unul de 
celalalt. 

Pentru că mi-ai adus pe lume un frăţior, mă bucur cel mai mult. 

Nu ai greşit mare lucru, draga mea mămicuţă, decât că ai venit pe 
lume cu moştenirea multor pedepse de la neamurile noastre! 

Nu m-am putut face bine, mami, ştii şi tu acest lucru! 

Mihai şi Eduard îmi sunt foarte dragi şi aş vrea să nu vă certaţi 
niciodată! 

Aici este foarte multă lumină, dar şi întunericul este aproape. Acolo, 
în umbra cea neagră, se află Iadul, care ne dă mereu spaime de 
neînchipuit pentru voi, oamenii. După ce voi ieşi de la Judecată, aceste 
spaime vor trece pe neobservate. 

Parastasele m-au ajutat mult să îmi liniştesc sufletul de durerea 
despărţirii noastre. Vă mulţumesc tuturor pentru tot ceea ce aţi făcut 
pentru mine! 

Vă văd pe toţi o dată pe săptămână, când pot trece pe lângă fiecare, 
pentru a afla ce mai faceţi. 

Dumnezeu nu ne face pe plac aşa cum îi cerem noi mereu. Soarta ne 
este dată după Voia Sa, iar noi trebuie să fim mulţumiţi cu ceea ce 
primim de la El! 

Mă bucur pentru frăţiorul meu şi sper că va trăi o viaţă întreagă, nu 
ca mine! 

Mami, ai să mă visezi din când în când, dar marea ta speranţă trebuie 
să rămână în frăţiorul meu! 

După ce voi ieşi de la Judecată şi voi sta mereu lângă tine, mă vei 
simţi mai aproape de sufleţelul tău îndurerat. 

Nu mă poţi vedea, scumpa mea mămicuţă, decât în visele tale. Ai 
răbdare şi ţi se va face pe plac! 

Nu m-am întâlnit decât cu rudele noastre. Foştii prieteni au şi ei 
necazurile lor, nu degeaba suntem ţinuţi departe unii de alţii... 

Mămicuţă, încearcă să dai lucrurile mele unor copii săraci şi cuminţi! 
Numai unor copii cuminţi să le dai, care nu au de unde să primească 
lucruri atât de frumoase ca ale mele! 

Chiar dacă îmi spuneai ce boală am, lucrurile nu se puteau îndrepta! 
Nu te învinovăţesc pentru că ai vrut să îmi păstrezi sufletul liniştit. 

Nici de la Fundeni încă nu am văzut pe nimeni. încă nu am înţeles 
prea bine de ce suntem ţinuţi atât de separaţi unii de alţii... 

Sunt mulţumită de frăţiorul meu şi de numele pe care i l-a dat tati şi 
de frumuseţea lui de înger! 

Draga mea mămicuţă, vei rămâne numai cu amintirea mea! Poate 
dacă vei mai aduce pe lume şi o fetiţă, ea ar putea semăna bine cu mine. 

îmi este dor şi de mama Lila, dar nu pot să o alint, aşa departe de ea, 
cum sunt acum. 

Mi-a făcut foarte bine şi parastasul de un an! Tot ce ai dat de pomană 
a fost bine primit de sufletul meu. 

Nu sunt supărată pentru culcuşul meu de la ţară. Acolo este mai 
multă linişte decât la oraş. 

Mami dragă, de ce te cerţi cu tati? Eu vă iubesc nespus de mult pe 
amândoi şi vreau să fiţi mulţumiţi unul de celălalt. 

Dumnezeu ţi-a dat fiinţa mea pentru scurtă vreme, pentru că aşa a 
fost să fie. Multe femei din neamul nostru şi-au neglijat copiii, lăsându-i 
flămânzi şi murdari. Tu, care m-ai crescut ca pe un bibelou, ai plătit cu 
mare durere pierderea mea, plătind cu durerea sufletului tău pentru 
neglijenţa altor femei. 

Dragii mei părinţi, scumpi şi nepreţuiţi pentru mine, vă rog din suflet 
să vă iubiţi întotdeauna, să nu vă certaţi, să nu vă urâţi nici pentru cel 
mai mic motiv! Viaţa trebuie trăită cu iubire! Dacă oamenii s-ar iubi cu 
adevărat, şi noi, copiii, am trăi mai mult. 

Vă sărut pe toţi cu mult dor, 

Alecuţa” 

31 august 2001 


06.02.2002 - Mesaj de la spiritul copilei ALEXANDRA pentru mama 
Elena 

„Scumpa mea mămică, 

în sfârşit, pot să îţi dau veşti mai bune decât anul trecut, când eram 
amândouă disperate, din cauza despărţirii noastre şi a neputinţei mele de 
a sta mai mult timp lângă tine. 

Află, draga mea, scumpă măicuţă, că am fost iertată de toate 
necazurile pricinuite de strămoşii noştri bunului Dumnezeu din Cer! Mi¬ 
au dat drumul de la Dreapta Judecată în seara din ajunul Crăciunului, iar 
de atunci nu v-am părăsit decât de foarte puţine ori şi numai noaptea, 
când voi dormeaţi cu toţii. Pedepsirea mea nu a fost dureroasă decât 
pentru sufletul meu. Mi s-a arătat ce au greşit strămoşii noştri, iar eu le- 
am promis îngerilor judecători că viitoarea fiinţă care îmi va purta 
sufletul nu va mai greşi ca ei. 

Oamenii greşesc mereu, scumpă măicuţă, dar ei nu îşi dau seama că, 
peste nu ştiu câţi ani, nişte fiinţe nevinovate vor plăti cu suferinţe 
nebănuite pentru păcatele altora. 

Draga mea mămică îndurerată, aş dori să fiu din nou lângă tine, ca 
un copil viu, dar aşa ceva nu se mai poate! Ţi-au rămas doar amintirea 
mea, visele nopţii, fotografiile. Atât, scumpa mea, şi, spre durerea 
noastră, a tuturor, este mult prea puţin! Dar nu ne putem împotrivi 
Voinţei Bunului Dumnezeu care, după ce ne dăruieşte viaţa, ne-o ia 
atunci când crede El că trebuie să o facă. 

M-am întâlnit în Cer cu toţi cei ce ne-au părăsit din viaţa omenească. 
Dar nu am stat prea mult de vorbă, pentru că fiecare dintre noi avea 
treburile lui, iar treburile din Cer nu prea seamănă cu cele de pe Pământ. 

M-au bucurat mult întrebările tale şi le-am răspuns cu plăcere. 
Acum, că sunt lângă tine, vorbim în gând aproape tot timpul. Atunci când 
te gândeşti la mine, când mă visezi noaptea sau când vorbeşti cu alţii 
despre mine, să ştii că şi eu particip la conversaţia voastră! 

Te mângâi mereu cu adierea mea de duh, dar mai mult decât atât nu 
pot să fac deocamdată! Sunt o biată fiinţă luminoasă, mică atât cât să pot 
exista, iar puterile mele nu seamănă cu cele ale oamenilor... 

îmi iubesc nespus frăţiorul cel mic, pentru că el va avea multă grijă 
de tine atunci când îţi vor slăbi puterile. 

Bunul Dumnezeu m-a trimis lângă familia noastră, dar ca fiinţă 
omenească nu mai pot să vin! Poate, dacă vei naşte o fetiţă, voi trece în 
trupuşorul ei, iar ea va semăna bine cu mine. Dar nu te oblig, draga mea 
măicuţă, să faci pentru mine un sacrificiu atât de mare! 

Pentru lucrurile rămase de la mine te las pe tine să alegi copiii care le 
vor primi. Eu nu am dorinţe anumite, iar dorinţa ta va fi lege pentru 
mine. 

Te rog să mă ierţi pentru că m-am amestecat în vorbele tale cu tati! 
Ştiu că vă iubiţi, dar eram atât de tristă şi disperată în Cer, încât orice 
vorbă a voastră mi se părea un strigăt. 

în ultimele zile şi ore petrecute la spital, am fost aproape conştientă 
de tot ce s-a întâmplat în jurul meu. Celor care s-au aflat aproape de 
mine le mulţumesc din tot sufletul şi te rog să le spui tuturor că îi 
binecuvântez, cu glasul unui copil nevinovat căruia viaţa i-a fost prea 
scurtă! 

Boala mea şi a altor copii nefericiţi ca mine are la origine viaţa 
zbuciumată şi plină de griji a mamelor care ne-au purtat în pântece, îa 
care se adaugă răutatea unor oameni care au trăit cu mulţi ani în urmă. 
Faptele lor pline de duşmănie şi-au primit pedepsele prin suferinţele 
urmaşilor lor. 

Dragii mei de acasă, vreau să ştiţi că vă iubesc, vă binecuvântez şi vă 
însoţesc cu gândul zi şi noapte, oriunde vă aflaţi! Veţi rămâne totul 
pentru mine. 

O fiinţă de lumină tristă şi singuratică, 

Alexandra” 

6 februarie 2002 


* * * 

Cazul Isabella 


10.06.2001 - Răspunsuri de la spiritul copilei ISABELA pentru mama 
Olimpia 

„Scumpii mei dragi părinţi, pe care vă regret imens de mult, 

Doresc din tot sufletul meu proaspăt înălţat la Cer să vă liniştesc 
inimile, dar cu greu s-ar putea imagina aşa ceva! Viaţa mea a fost scurtă, 
prea scurtă pentru câte aţi fi vrut să faceţi în creşterea şi educarea mea. 
Vă sunt recunoscătoare tuturor celor care m-aţi ajutat să supravieţuiesc 
fără să-mi lipsească nimic din cele necesare, mai puţin zilele de a trăi mai 
departe! 

Nu m-a omorât nimeni. Aşa m-am născut (nu spun că „m-ai născut”, 
ca nu cumva să te acuzi că mi-ai dat o viaţă prea scurtă!), cu stigmatul 
unei vieţi scurte, secerate prea de timpuriu, spre durerea tuturor celor ce 
mă iubeau. 

Mi-a făcut rău numai moartea mea, mult prea grăbită de a mă lua de 
lângă voi. Aveam atâta vitalitate în mine în primii ani de viaţă! Şi am 
iubit viaţa, am iubit fiecare zi ce mi-o dăruia Dumnezeu, îndată ce 
deschideam ochii dimineaţa! 

Ai făcut totul pentru mine, scumpa mea mămică, tot, tot ce putea 
face o mamă devotată trup şi suflet pentru unicul său copil. îţi 
mulţumesc, scumpa mea măicuţă, prea dur despărţită de sufleţelul şi 
trupuşorul meu! 

Aici, acum mă aflu la Sfânta Judecată din apropierea Porţii Raiului, 
în care sper că voi ajunge după ce mă vor pregăti îngerii care mă 
protejează şi mă sfătuiesc de bine. 

încă mă simt disperată, din cauza despărţirii noastre, mai ales că vă 
văd pe toţi cei dragi şi trişti, iar durerea voastră îmi arde sufleţelul ca o 
rană sângerândă. 

Tot ce ai făcut pentru ridicarea la Cer a sufletului meu m-a ajutat 
nespus de mult şi îţi mulţumesc, plină de recunoştinţă, pentru toate 
sacrificiile tale! Eşti şi acum o mamă minunată şi sunt mândră de tine! 

Nu mai am trup, ci doar un sufleţel greu de văzut de oameni, dar 
mare prin bunătatea sa. 

M-am ridicat la Cer în cea de-a 41-a zi de la închiderea pe vecie a 
ochişorilor mei obosiţi de boală, iar de atunci mi se dă voie doar o dată la 
30 de zile să vin noaptea lângă voi, pentru a vă veghea somnul şi a vă 
săruta obrajii ofiliţi de suferinţă. 

Pe Pământ, în timpul scurtei mele vieţi, nimeni nu mi-a dorit 
sfârşitul timpuriu. Dar, după cum am aflat aici, la Sfânta Judecată, mai 
mulţi copii au plătit cu viaţa pentru greşelile unor strămoşi de-ai noştri. 
Au fost mulţi luptători în războaie de-a lungul sutelor de ani, atât din 
partea ta, cât şi a lui tati. Şi-au omorât duşmanii, omorându-şi astfel şi 
urmaşii, de-a lungul multor generaţii. 

Vă văd şi vă aud tot timpul, ca pe un televizor imens, care este Cerul 
de deasupra voastră. 

în privinţa lucrurilor mele, dorinţa mea este cu totul alta. Mami, te 
rog mult de tot să nu te superi pe mine dacă îţi voi spune că vreau să am 
un frăţior! Un băieţel frumos ca mine, care să vă lumineze vieţile la 
amândoi, uşurându-vă astfel durerile sufleteşti. Ce spui, mami, vei 
încerca să îmi faci pe plac în felul acesta? 

Mami, culcă-te seara cu mine în gând şi, înainte de a adormi, 
priveşte-mă drept în ochi pe fotografii, pune-mi un deget pe frunte şi 
roagă-mă să îţi apar în vis! Cine ştie, poate că vei reuşi cu timpul să îmi 
auzi şi glasul sufletului...! 

Aici, unde mă aflu acum, nu mi -1 vei putea aduce pe Pinki. Dar la 
mormânt, florile proaspete aduse cu atâta milă şi durere mă ajută să 
îndur mai uşor tristeţea despărţirii noastre. 

Voi nu mi-aţi greşit cu nimic, scumpii mei, au greşit fără să vrea acei 
strămoşi care şi-au torturat şi ucis adversarii din războaie. 

Nici tu, nici Sorin şi nimeni altcineva aflat acum în viaţă nu sunteţi 
vinovaţi pentru dispariţia mea. 

încă nu mă aflu în Rai, ci lângă Poarta lui, înconjurată de noii mei 
prieteni, îngerii minunaţi care mă sfătuiesc zi şi noapte cum să mă 
comport în lumea de aici, care nu seamănă cu cea de pe Pământ. 

Tataie Nelu a fost primul care m-a ajutat să suport ieşirea sufletului 
meu din trup. De atunci, nu ne-am mai despărţit. 

Lăsaţi-mă, vă rog, 7 ani acolo unde m-aţi culcat! După aceea, puteţi 
să mă mutaţi în altă parte. 

Este foarte multă lumină aici, lângă Poarta Raiului. Este lumină mai 
ales în sufletele îngerilor mei păzitori, a căror curăţenie sufletească şi 
bunătate nu pot fi înţelese niciodată de fiinţele aflate pe Pământ. 

Toţi prietenii mei din spital au venit lângă mine: sufletele celor vii m- 
au vizitat noaptea, în timp ce trupurile lor dormeau, iar cei care au trecut 
în nefiinţă după mine sunt mereu în apropierea mea. 

Numai gânduri curate de iubire doresc de la tine, scumpa mea 
măicuţă îndurerată! 

încă nu s-a stabilit câtă vreme voi mai sta în Ceruri. Aceasta numai 
Bunul Dumnezeu o ştie şi îşi păstrează secretul cu sfinţenie. 

Priveşte-mă în fotografie şi roagă-te la Bunul Dumnezeu să-ţi dea 
puterea de a mă înlocui cu un nou copilaş, pe care îl vei iubi la fel de mult 
ca şi pe mine! 

Nu îmi faci niciun rău chemându-mă prin această femeie! Puterile ei 
sunt nemăsurate şi are puterea, dată de Sfântul Duh şi Domnul 
Dumnezeu, să ne ajute pe noi, cei chinuiţi de o depărtare necruţătoare, 
pentru a lua legătura unii cu alţii. 

Cheamă-mă oricând, scumpa şi nepreţuita mea mămică, eu voi veni 
şi îţi voi răspunde la tot ce doreşti să afli de la mine! 

Vin acasă uneori, când mi se permite să călătoresc spre Pământ, 
pentru a-mi vedea casa şi familia, rămase amândouă fără mine. 

Rugăciunile voastre sunt cuvintele lui Dumnezeu şi toate îmi liniştesc 
sufletul prea greu încercat de despărţirea noastră. 

Cum să nu mă ajute, mămicuţă iubită?! Şi eu mă rog pentru tine, 
pentru voi toţi cei rămaşi în viaţă care mi-aţi fost dragi şi cărora v-am 
distrus vieţile cu plecarea mea. 

Nu mă pedepseşte nimeni aici. Am fost un copil bun, ascultător, nu 
am purtat ură nimănui şi nu am dorit răul altora. 

Nu dau vina nici pe mamaie Lili. Alţii au făcut rău, sute de ani, 
omorând oameni nevinovaţi. 

Aş mai vrea să ştii, mămicuţă mea dragă, că nu este adevărat ce spun 
unii oameni, că ar fi păcat să vorbeşti cu sufletele celor plecaţi în lumea 
veşnică! Nu te uita la ce spun ei, pentru că nu ştiu ce vorbesc! Eu, de aici, 
din Libertate, ţi-am răspuns la toate întrebările, fără să mă tem de 
prietenii care mă însoţesc tot timpul. Avem voie să vorbim cu voi, dar nu 
orice om are voie să discute cu noi. 

De aici, din Văzduhul nemărginit, vă binecuvântez pe toţi ce îmi 
sunteţi dragi şi nepreţuiţi şi încerc să vă dau o parte din sufletul meu, 
acum nemărginit, pentru a vă prelungi vieţile pământene. 

Vă sărut pe toţi cu multă iubire şi recunoştinţă, 

A voastră pe vecie, 

Isabella” 

io iunie 2001 


20.06.2001 - Mesaj de la spiritul lui ION pentru nora Olimpia 

„Isabella, scumpa lui bunelu’, a plătit cu viaţa ei fragedă pentru 
păcatele mai multor strămoşi de-ai mei şi ai mamei sale. Noi am avut 
mulţi viteji în neamurile noastre, suntem urmaşii unor mari eroi care şi- 
au cinstit ţara luptând împotriva turcilor, tătarilor şi altor seminţii 
barbare care au vrut să ne cotropească pământul drag. Din nefericire 
pentru noi toţi, strădaniile înaintaşilor noştri nu au avut prea mare efect 
asupra binelui poporului, ci mai mult al domnitorilor ţării! 

Dar pedeapsa lui Dumnezeu, Drăguţul, nu s-a lăsat aşteptată! Legile 
vieţii şi ale morţii şi-au spus cuvântul lor mult prea aspru pentru nişte 
bieţi muritori de rând ca noi. Din 3 în 3 generaţii, un copil trebuia să 
moară în neamul nostru, greu încercat de boli şi dureri de tot felul. Dar 
acest blestem nu se împlineşte aşa cum ne-a fost dat, deoarece neam de 
neamul nostru am fost oameni gospodari, cu frică de pedeapsă şi 
credinţă în Dumnezeu, cu suflete bune şi iertătoare. Din câte ştiu, copiii 
noştri ne mor când se nimereşte vreo fisură în destinele lor. 

La Isabelluţa situaţia a fost foarte clară şi am aflat-o la scurtă vreme 
după ce m-am urcat la Ceruri. în soarta copiliţei noastre se aflau numai 
14 anişori de viaţă. Dacă nu murea de boală grea, murea de cuţit (într-o 
operaţie fatală) sau de inimă rea (printr-o sperietură puternică) sau intr- 
un accident de automobil (călcată pe stradă, zdrobită, ucisă fără şanse de 
a scăpa cu viaţă). Aşa ne-a fost dat, să suferim împreună cu acest copilaş 

nevinovat, să-l vedem închizând ochişorii pe veci, răsuflând pentru 
ultima oară, uşurată de chinurile bolii sale neiertătoare... 

M-am preocupat îndeaproape aici, unde mă aflu, printre duhurile 
cele bune ale Universului divin, de eşecul strădaniilor noastre pentru 
salvarea vieţii copilei noastre. Am aflat că un singur doctor mai putea să 
îi prelungească viaţa, salvând-o de la această pierdere prematură. Daca 
aţi fi ajuns de la început la el, fără să mai încăpeţi pe mâinile şmecherilor 
incompetenţi care au nenorocit-o definitiv, Isabelluţa ar mai fi trăit şi 
astăzi! Acel doctor minunat, care salvează mii de vieţi omeneşti aflate 
încă în fragedă copilărie, este cel mai bun prieten al cântăreţului Jose 
Carreras din Spania. Din cauza diagnosticului ambiguu, nu v-aţi orientat 
spre acest mare suflet de om al lumii medicale. Păcat de inimile voastre 
nenorocite de durere! 

Isabella este bine acum, nu o mai doare trupul pe care şi l-a lăsat în 
groapă, dar durerea despărţirii de voi încă o mai chinuieşte. Din fericire 
pentru voi şi pentru ea, se află în faţa Divanului înalt al Prea-înţelepţilor 
îngeri ai Domnului Dumnezeu, unde se va decide, în curând, dacă va 
rămâne alături de mine, printre sufletele cele bune ale Cerului sau va fi 
primită în Lumea îngerilor Domnului. 

Isabelluţa a fost urmărită pas cu pas, zi şi noapte, de un duh rău al 
întunericului, care abia aştepta să o ia cu el. Ne-am luptat unul cu altul 
pentru supremaţia asupra sufleţelului fraged al copilei mele. Am câştigat 
lupta cu mari eforturi, ajutat fiind de câţiva îngeri care o vegheau pe 
copilă. Greu mi-a fost în luptă, dar am învins răul! 

Dragii mei copii minunaţi, buni la suflet ca pâinea caldă proaspăt 
scoasă din cuptor, dar mult prea îndureraţi de greaua pierdere a unicului 
vostru copilaş, vă rog din suflet de aici, de dincolo de zidul gros ce ne 
desparte de cei vii şi văzuţi de toată lumea, să nu vă pierdeţi dorinţa de a 
trăi mai departe! 

Dragul meu Sorin, băiatul tatii, nu mai dispera atât de mult zi şi 
noapte, că îmi sfâşii sufletul cu durerea ta! Caută să trăieşti mai departe, 
copilul meu bun şi îndurerat peste măsură! Şi tu, Olimpia dragă, dă-i 
soţului tău speranţa de a trăi în continuare, dar nu ţi-o pierde nici pe a ta! 

Vă binecuvântez, dragii mei copii, de aici, din lumea nevăzută, atât 
de departe, dar şi aproape de voi! Rămâneţi cu bine, scumpii mei copii, 
draga mea soţie şi toţi cei care mi-aţi rămas dragi după plecarea mea! 

Al vostru pe vecie, 

Nelu” 

20 iunie 2001 


20.06.2001 - Analiza karmei spiritului Isabellei, realizată de Nina 
Petre 

încarnarea precedentă a spiritului său a fost un turc foarte bogat, dar 
rău şi criminal. A avut 3 neveste şi 12 copii, câte 4 de la fiecare. Dorinţa 

de a avea câte 4 copii de la fiecare nevastă l-a preocupat foarte mult în 
perioada tinereţii. Pe primele două soţii le-a ucis din gelozie, otrăvindu-le 
cu o substanţă greu de depistat. De altfel, nimeni nu s-a gândit că le-ar fi 
pus ceva. Au murit frumos, mângâindu-şi copiii pe creştet şi plângând pe 
tăcute. Turcul a trăit prea mult pentru o viaţă atât de păcătoasă: 102 ani! 

Isabella s-a născut cu predestinarea de a trăi până la maximum 15 
ani şi să se sfârşească în chinuri mari. 

20 iunie 2001 


20.06.2001 - Dialog cu Entitatea Roşie 

„O vreau pe Isabella şi acum, dar nu mai reuşesc să o smulg dintre 
îngeri. Am vrut-o, aşa cum i-am vrut şi pe alţii din neamul ei. Au avut 
mari păcate mulţi dintre strămoşii ei: crime frumoase cum nu se mai 
poate, durerile altora pe conştiinţele lor, multe, foarte multe păcate de 
toate felurile. Dar la ultimele generaţii, de vreo 200 de ani încoace, au 
început să se rărească crimele! Am luptat cu îndârjire pentru sufletele 
tuturor morţilor neamului lor. De multe sute de ani lupt pentru a aduce 
în Lumea întunecată cât mai mulţi criminali. Am reuşit cu unii, dar nu cu 
toţi. 

Aş vrea să o iau şi pe mama ei cu mine, dar mai am de vegheat câţiva 
ani buni, până când o să moară. Olimpia este bună în lumea voastră, dar 
ar fi şi mai bună lângă noi! Vin uneori şi o urmăresc prin casă, dar ea 
simte, afurisita, şi începe să se roage. Mă enervează îngrozitor, pentru că 
mă alungă de fiecare dată cu credinţa ei în Cel Alb! Nu am cum să devin 
periculos, sunt prea slab, fără putere, ca să-i pot arunca în cap cu ce 
merită!” 

20 iunie 2001 


20.06.2001 - Mesaj de la spiritului domnului ION 

„Nu am putut să-mi anunţ copiii cu scopul salvării Isabelluţei, din 
cauza interdicţiei ce am avut-o în această privinţă. Ştiam, presupuneam 
că ar fi existat măcar un medic priceput într-o astfel de boală, dar 
amănuntele mi s-au revelat mult prea târziu, după decesul copilei. 

Blestemul căzut pe capetele noastre a fost necruţător. Acest blestem 
dăinuie de foarte mulţi ani, din cauza curmării multor vieţi de către unii 
dintre străbunii noştri. Au fost făcute şi farmece asupra copilei noastre de 
către două vrăjitoare celebre în lumea interlopă. Nu le voi da numele, 
deşi le cunosc, pentru a-mi feri fiul şi nora de răzbunarea acelora. Se 
ocupă cu magia neagră, iar crima le-a reuşit 100%. Primejdia nu a trecut, 
efectele magiei negre încă mai dăinuie asupra casei lui Sorin. Cel mai 
puternic le simte Olimpia, prin starea ei sufletească şi trupească 

îngrijorător de alterată şi prin visele semnificative din timpul nopţilor, 
adevărate coşmaruri. 

Sorin va începe să o viseze pe fetiţă destul de curând, dacă influenţa 
noastră asupra minţii sale va da rezultatele scontate. Nu sunt supărat pe 
fiul meu, dimpotrivă, îl compătimesc din tot sufletul! Dar există anumite 
legi ale Divinităţii peste care nu poate trece nimeni: legea vieţii şi cea a 
morţii. în acestea sunt prevăzute pedepsele ce urmează a fi suportate de 
oameni, de la o generaţie la alta, pentru păcatele lor grele. 

Isabella va ieşi de la Judecata cea Dreaptă peste câteva luni 
pământene. Are toate şansele să devină un înger, dar numai Bunul 
Dumnezeu ştie acest secret. Noi, cei mărunţi, aflăm multe lucruri cu 
mare întârziere faţă de aşteptările noastre. 

Carmen şi Janet nu au avut niciun amestec în moartea Isabellei. 
Copilul a primit în curtea şcolii, de la unii dintre copii, bomboane şi 
fursecuri otrăvitoare. Nu voi dezvălui numele criminalilor, pentru a nu se 
înrăutăţi situaţia fiului şi a nurorii mele. Acei copii au fost de 
bunăcredinţă, ba chiar generoşi, dar unele dintre rudele lor au acest 
păcat pe suflet. Nu căutaţi răzbunare, dragii mei, pentru că nu veţi găsi 
înţelegere nicăieri! Nimeni nu-şi va recunoaşte fapta comisă. Aceasta este 
marea mea rugăminte în acest moment şi nu vă voi pune vieţile în pericol 
răspunzându-vă la întrebare. 

Vă urez să aveţi puterea de a supravieţui şi a lupta pentru viaţă! Peste 
maximum 2-3 ani va trebui să mai aduceţi pe lume un copilaş! 

Vă sărut cu drag, 

Tata Nelu” 

20 iunie 2001 


15.07.2001 - Răspunsuri de la spiritul copilei ISABELLA pentru 
mama Olimpia 

„îmi este foarte dor de părinţii mei, dragii de ei, care ar fi gata să îşi 
vândă şi sufletele la o bancă pentru a mă putea trezi din groapă! Dar nu 
se mai poate acest lucru, spre regretul meu şi al scumpilor mei dragi... 

Draga mea măicuţă, cât ai suferit până mi-am dat duhul, dar şi după 
aceea, ca şi acum! Regret mult, enorm de mult, soarta cea rea şi 
nemiloasă care ne-a despărţit pentru o perioadă mare de timp! 

Mămicuţă dragă şi iubită, eu sunt gata de drum către tine şi tăticuţul 
meu iubit. Mi-au dat drumul definitiv de la Marea Judecată, iar acum mă 
pregătesc să îmi iau zborul către voi. Vă voi însoţi pretutindeni, zi şi 
noapte, până când voi reveni intr-un trup de om alături de cei dragi. Deja 
la noapte voi fi lângă voi şi sper că mă veţi vedea în vis şi îmi veţi simţi 
mângâierile uşoare pe obrajii voştri ofiliţi de chinuri şi durere 
necruţătoare! 

Vom mai fi împreună, mămicuţă scumpă, atunci când eu voi trece 
intr-un trup de copil nou-născut, care va fi neam de sânge cu tine sau cu 

tati. Dacă vei mai naşte un copilaş, eu voi fi aceea, dar sub altă înfăţişare. 
Să nu-i crezi pe toţi medicii care te descurajează! Neamul nostru este 
sănătos, eu am avut doar soarta aşa cum o ştii, nenorocită peste măsură. 

Le vei ţine minte, mamă scumpă, dar vezi că omul nu-şi poate 
memora visele aşa cum le visează! Dar vom face un lucru mai bun decât 
visele: eu voi sta tot timpul lângă tine şi vom discuta în gând. Dacă te vei 
strădui, cu ajutorul meu şi al îngerilor noştri păzitori, mă vei putea vedea 
aievea: cam transparentă şi deformată, dar totuşi voi fi eu. 

Cu puţin noroc, îmi vei auzi şi glasul! Dar să nu aştepţi de la mine să 
am acelaşi glas pe care ţi -1 aminteşti tu! Eu acum aparţin altei lumi, unde 
sunetele nu sunt întocmai ca pe Pământ. 

Mami, dacă tu vrei să dai hainele mele de pomană unor fete cuminţi 
care m-au iubit cu sinceritate, dă-le cu toată inima! Dar păstrează câteva 
haine şi jucării, cele pe care eu le-am îndrăgit mult şi m-am despărţit cu 
durere de ele! 

Mămicuţă iubită, întrebările tale sunt atât de normale şi omeneşti, 
încât şi Bunul Dumnezeu mi le-ar aproba pentru răspuns. 

Tataie Aurel şi Viorica au fost mereu lângă mine, dar acum sunt 
departe de ei, pentru că mă îndrept spre căsuţa noastră din Bucureşti. 

Ţi-am mai pomenit de părerile medicilor: ei spun ce ştiu şi le 
dictează ştiinţa lor. Dar orice ştiinţă are fisuri şi neputinţe. Dacă vei 
aduce încă un copilaş pe lume, eu sunt sigură că va fi sănătos. Dacă nu 
vrei, nu vrei! Mă vei avea pe mine în continuare, dar nevăzută pentru 
ceilalţi. 

Pentru parastasul de 9 luni trebuie să îţi mulţumesc în mod deosebit! 
Lacrimile voastre fierbinţi şi rugăciunile îndreptate către Cer pentru 
eliberarea mea i-au convins pe paznicii şi judecătorii mei să mă elibereze, 
pentru a mă întoarce lângă voi. 

începând cu noaptea de 15 spre 16 iulie voi fi mereu lângă voi. 
Vorbiţi-mi în gând, dragii mei, şi vă voi răspunde la fiecare întrebare cu 
gânduri bune, mângâieri şi îndemnuri la fapte minunate! 

La toate parastasele pe care mi le-aţi făcut am fost de faţă. Am plâns 
odată cu voi, am suferit lângă inimile voastre. Rugăciunile preotului mi¬ 
au curăţat destinul de pedepsele grele care mă apăsau pe suflet. 

îngeraşul meu păzitor a plecat pentru alte ocupaţii, dar acum am alţi 
trei prieteni, cu care mă înţeleg foarte bine. împreună cu ei voi veghea 
mereu asupra voastră. 

Toate zodiile noastre, de la o viaţă la alta, se află înscrise în Marea 
Bibliotecă Cerească. 

A ta, mami, dar şi a lui tati. Acesta este răspunsul meu de acum. Sunt 
copilul vostru în egală măsură, vă iubesc şi vă respect pentru toate 
sacrificiile de care aţi fost capabili pentru binele meu! 

îmi cunosc foarte bine toate vieţile anterioare, dar nu am voie să le 
dezvălui oricând. 

înainte de a deveni copilul tău, am mai fost un copil care a murit mai 
curând decât mine. S-a numit Rajid şi a trăit în India. Noi două am mai 

fost surori, soţ şi soţie, fraţi vitregi, nepot şi mătuşă. Vom mai fi rude cât 
se poate de curând. încă nu ştiu sub ce formă şi când anume. 

Cu Simona aş dori să rămâi prietenă, dar să nu-i împărtăşeşti chiar 
toate tainele tale! Te-ar putea trăda, aproape fără voinţa ei. 

începând cu noaptea ce se apropie, îi va fi mai uşor şi lui tati să mă 
vadă noaptea. 

Mami scumpă, vorbeşte cu mine în gând şi te vei simţi mult mai 
bine! A sosit vremea să vă ajut eu pe voi, dragii mei părinţi disperaţi! 

Nimeni nu m-a putut ajuta să trăiesc mai departe. Nu numai soarta 
necruţătoare, dar şi abuzurile medicaţiei mi-au curmat firul vieţii. 

Amândoi m-aţi meritat, scumpii mei părinţi! 

Sufletul meu a ieşit din trup când nu a mai putut să stea încătuşat. 
Momentul plecării sale a fost stabilit cu multă vreme înaintea ultimei 
mele suflări. 

Dacă am fi fost locuitorii unei ţări mai civilizate în domeniul 
medicinii, poate că mi s-ar fi prelungit viaţa. Dar aşa a fost să fie... 

Diagnosticul pe care mi l-au pus a fost cu totul superficial. Poate, 
într-o altă ţară, boala mea ar fi fost mai uşor de înţeles pentru medici. 

Au fost farmece grele asupra casei noastre, provocate de nişte femei 
invidioase. Era prea multă iubire în familia noastră faţă de nefericirea 
altor familii. Nu mi s-a dat argint viu, dar am gustat de câteva ori 
bomboane şi fursecuri de la nişte copii. Unele erau infestate cu otravă 
sufletească, adusă de părinţii lor din diverse locuri. 

Aş dori să mai adorm lângă tine şi o voi face încă din această noapte! 
Dar ticuri de om viu nu mai am... 

Vă binecuvântez, scumpii mei, şi abia aştept să fiu lângă voi! Aştept 
lăsarea întunericului şi într-o clipă voi veni în căsuţa noastră. 

Vă sărut şi vă îmbrăţişez cu toată iubirea, 

Isabelluţa” 

15 iulie 2001 


* * * 

Mesaje ce înlătură suspiciuni nefondate (boli sau 

accidente) 


11.06.1997 - Mesaj de la spiritul lui DĂNUŢ pentru soţia 
Venera (accident) 

„Am stat la Judecată doar două luni. Am fost iertat uşor, pentru că 
am murit prin moarte năprasnică. De când mi-au dat drumul de la Sfatul 
înţelepţilor din Cer, stau zi şi noapte lângă soţie şi copil, doar rareori îi 
părăsesc. Mă străduiesc să-i transmit soţiei mele mângâierea ce n-o mai 
are de la fostul ei soţ şi puterea de a îndura lipsurile vieţii grele pe care o 
duce. 

Accidentul meu s-a produs fulgerător, abia dacă am apucat să-mi dau 
seama ce s-a întâmplat. Dureri n-am simţit, căci am intrat în comă. Am 
avut uşoare momente de luciditate în care mă gândeam la soţia şi copilul 
meu. Am murit relativ uşor, dar cu dorinţa cumplită de a-i revedea pe cei 
dragi. 

Aici unde mă aflu, în aerul veşnic, nu mai simt nici frigul, nici foamea 
şi nici o altă suferinţă fizică. Mă chinuie doar dorul de scumpii mei dragi, 
soţia şi copilul. Stau lângă dânşii mai tot timpul şi sufăr pentru durerile 
lor, mă bucur pentru rarele lor bucurii. îi sfătuiesc în fiece moment, 
călăuzindu-le paşii în viaţă. Regret nespus că ei nu pot să-mi audă glasul! 
Totuşi, am observat că multe din gândurile mele ajung în minţile celor 
dragi. 

Am primit tot ce s-a dat de pomană pentru odihna sufletului meu. 
Mi-au făcut bine toate pomenirile, uşurându-mi astfel suferinţele pentru 
greşelile din trecut. Nu doresc nimic mai mult decât lumânări la 
mormânt în ziua mea de naştere, în ziua decesului meu şi la marile 
sărbători religioase! Mai doresc să crească flori frumoase pe mormântul 
meu, iar soţia şi scumpul meu băiat să-mi trimită din când în când o 
lacrimă curată! O rog pe scumpa mea soţie să nu mai cheltuiască mulţi 
bani pentru pomeni! Vorbele bune şi câte o rugăciune seara îmi ajung. 

Aici, unde mă aflu, sunt înconjurat de toate rudele noastre decedate. 
Pentru pomeniri doresc să fiu trecut alături de toţi morţii noştri dragi. 

îmi este un dor nespus de apropierea soţiei şi copilului meu! Eu stau 
lângă dânşii, dar m-am transformat intr-un gând, nu mai sunt om şi 
lucrul acesta mă întristează şi mă doare! Ştiu că am fost şi încă mai sunt 
iubit de familia mea, lucru care mă bucură şi îmi uşurează suferinţa. 

Soţiei mele dragi, Venera, vreau să-i spun următoarele: 

Dacă va găsi un om bun, cu suflet cinstit, iubitor şi blând, care o va 
cere în căsătorie, să-l accepte de soţ dacă dânsa va dori acest lucru, dar cu 
o singură condiţie - să-mi iubească şi să-mi respecte copilul. îi dau 
libertatea soţiei mele să-şi refacă viaţa lângă un alt bărbat, dar numai 
dacă acela o va merita de soţie! 

Scumpul meu băiat va ajunge un om serios, cu picioarele bine înfipte 
în pământ, dacă va fi cuminte, ascultător către mama sa, cinstit, serios, 
iubitor de carte şi de muncă. Vreau ca fiul meu să ajungă om cu şcoală, să 
înveţe o meserie bună care să-l ajute să trăiască fără grija banilor! 

Ii mulţumesc scumpei mele Venera pentru că a avut curajul să spargă 
zidul tăcerii ridicat de preoţi între lumea noastră şi cea de pe Pământ! Nu 
uita, scumpa mea soţie, că mă aflu tot timpul lângă tine! Dacă vei avea 
nevoie de sfaturile mele, cheamă-mă în gândul tău curat şi vei vedea că 
răspunsul va sosi! 

Rămâneţi cu bine, scumpii mei pământeni, şi nu uitaţi că tata este 
lângă voi! 

Al vostru pentru totdeauna, 

Dănuţ” 

n iunie 1997 


22.08.1997 - Mesaj de la spiritul domnului GHEORGHE 
pentru prietena Anca (înec prin infarct) 

„Mi-am pierdut trupul în adâncul apei. Au năvălit nişte peşti mari 
asupra lui şi cred că vor rămâne numai oasele. 

Nu-mi găsesc liniştea, sunt năucit de-a binelea. 

Am intrat în apă mai adâncă, sperând că pot să ajung înot până la 
debarcader, dar m-am înşelat. M-a apucat un cârcel la piciorul stâng, 
dureri atroce până în şold şi am strigat în zadar. Nimeni n-avea cum să 
mă ajute. Mi s-a contractat muşchiul inimii şi n-am mai putut respira. 
Am murit instantaneu. Inima şi plămânii mei n-au rezistat la afluxul de 
apă rece ca gheaţa care a pătruns în interiorul trupului. 

Regret amarnic moartea cauzată de propria mea imprudenţă. îmi 
regret familia. Mi-e nespus de dor de dragii mei şi aş vrea să mă duc să-i 
văd. încă mai rătăcesc pe deasupra apei, neînţelegând cum am putut fi 
atât de naiv ca să mă scufund dintr-o prostie. Aş vrea să vină cineva să 
mă ajute să pot reînvia, dar cred că nu va mai fi posibil. Mi-e nespus de 
dor de dragii mei de acasă. Vă rog, ajutaţi-mă intr-un fel să scap de 
chinurile groaznice în care mi se zbate sufletul! 

îi văd cum mă caută, dar cu greu îmi vor găsi resturile. E aici o 
dihanie mare şi urâtă de tot, un fel de rechin, dar cu un cap aproape 
omenesc, de o urâţenie rară. E plin de oase pe fundul lacului, 
nenumărate victime omeneşti. Oare când îl vor prinde? E foarte pervers 
şi agil. Cum a văzut scafandrii, s-a ascuns în adâncuri şi stă la pândă. 
Dragii mei căutători, sunteţi intr-un foarte mare pericol! Poate ar fi mai 
bine să renunţaţi, scumpii mei! 

îi rog pe scumpii mei de acasă să-mi facă o slujbă simplă şi să se 
roage pentru sufletul meu neliniştit! îi rog să mă ierte pentru tot ce le-am 

greşit în timpul vieţii şi îi conjur să nu se distrugă plângând de dorul 
meu! 

Rămâneţi cu bine, dragii mei, şi, vă rog din suflet, încercaţi să 
supravieţuiţi durerii ce vă apasă cumplit inimile! Le mulţumesc tuturor 
celor care se zbuciumă pentru a-mi găsi neînsemnatele rămăşiţe 
pământeşti! Fiţi binecuvântaţi cu toţii, dragii mei oameni cu suflet mare! 

Gheorghe” 

22 august 1997 


04.10.1997 - Mesaj de la spiritul lui ONOFREI pentru fosta 
soţie Aurelia (înec din cauza unui cârcel) 

„Am murit înecat, m-a apucat un cârcel de picior, mi s-a oprit inima 
şi nu m-am mai putut ridica la suprafaţa apei. 

îmi este nespus de dor de Aurelia, de trupul ei cald şi inima duioasă. 
Regret tot ce s-a întâmplat rău cu noi şi cu copiii noştri! Vreau să-i 
transmit Aureliei următoarele veşti de la mine: 

Nu am blestemat-o pe Aurelia nici măcar cu gândul. I-am înţeles 
atitudinea faţă de mine şi am considerat că este necesar să aibă nevoie de 
zile pentru a trăi şi a creşte copiii noştri. Bineînţeles că de aici, din lumea 
nevăzută, veghez asupra ei şi a celor doi copii ai noştri. 

într-adevăr, a reuşit să primească noaptea în somn o mulţime de 
veşti de la mine. Le-a înţeles tare bine şi m-aş bucura tare mult dacă ar 
reuşi să primească şi alte sfaturi dintre multele pe care i le dau. 

De la Aurelia doresc un singur lucru: să aibă grijă de băieţii noştri, 
să-i ferească de furiile tatălui vitreg şi de batjocura unor copii de vârsta 
lor! 

Nici măcar o clipă nu m-am gândit să o pedepsesc pentru atitudinea 
ei faţă de mine. Nici eu nu am fost un sfânt, mă căiesc tot timpul şi încerc 
să repar răul pe care i l-am făcut. Nu o urăsc, ci dimpotrivă, o iubesc mai 
mult ca oricând, pentru că ea este mama copiilor mei. Vreau doar s-o rog 
încă o dată să le ofere cele mai bune condiţii de educaţie şi viaţă, pentru 
ca ei să înveţe carte şi să poată ajunge oameni stăpâni pe picioarele lor! 

Mă bucur că am fost chemat pentru a mi se auzi glasul şi le 
binecuvântez pe fiinţele care au reuşit să mi se adreseze pe această cale! 

Rămâi cu mine, scumpa mea soţie, şi nu uita că eu îţi doresc tot 
binele de pe Pământ! 

Al tău soţ, 

Onofrei” 

4 octombrie 1997 

10.04.2001 - Mesaj de la spiritul domnului ISTVAN pentru 
fiica sa Clara (accident de automobil) 

„A dat peste mine o nenorocită de maşină care venea din spate cu 
viteză foarte mare. Nu am putut evita coliziunea, iar restul îl ştiţi cu toţii. 
Vinovatul este greu de dovedit, aşa că numai Cel de Sus îl mai poate 
pedepsi. 

Lasă -1 în pace pe Ionică, om serios din el nu vei face niciodată! 

Mă puteţi ajuta, pentru liniştea sufletului meu îndurerat de dorul 
vostru, numai cu gânduri curate şi lacrimi de recunoştinţă, pentru că mi- 
am dat obştescul sfârşit la scurtă vreme după accident, fără să vă oblig pe 
toţi să mă îngrijiţi ani de zile. 

Eu vă urmăresc tot timpul cu privirea mea nevăzută de pământeni. 
Ştiu tot ce faceţi, ce gândiţi şi ce simţiţi. Mă bucur pentru bucuriile 
voastre şi mă necăjesc din cauza necazurilor pe care mereu le aveţi. 

îmi regret despărţirea de voi, dar moartea nu. Ce v-aţi fi făcut ani de 
zile cu un paralitic în casă? 

Aici, în Cer, este mult mai bine decât pe Pământ. Nu mai am trup, ci 
doar suflet. Mă dor numai simţămintele pentru cei dragi rămaşi în viaţă 
pe Pământ. 

Mă întâlnesc adesea cu toate rudele noastre care se află Dincolo de 
voi, ca şi mine. Ne sfătuim, ne bucurăm şi suferim împreună la vederea 
celor dragi pe care i-am lăsat în viaţă la plecarea noastră. 

Mi-am iertat fratele, ca şi pe toţi cei care mi-au greşit cândva. Sfânta 
împărtăşanie am primit-o aici, de la îngerii lui Dumnezeu 
Atotputernicul. 

Atunci când mă aflam în comă, auzeam tot ce se întâmpla în jurul 
meu, dar cum eram pe jumătate plecat Dincolo, nu îţi puteam răspunde 
la întrebări. 

Scumpei mele soţii vreau să îi transmit să aibă curajul şi puterea de a 
trăi mai departe, după cum îi este dat prin voia lui Dumnezeu! 

Dragele mele fete scumpe, vă rog, din tot sufletul meu mare şi 
nevăzut, să nu daţi înapoi în faţa greutăţilor vieţii! Ştiu că mai aveţi multe 
de îndurat de la viaţă, dar numai cu mult curaj veţi învinge greul fiecărei 
zi pe care o trăiţi. 

Eu mă străduiesc să mă fac văzut în visele tale, dar tu eşti atât de tristă, 
obosită şi îndurerată de lipsa mea, încât mintea ta nu mai reuşeşte să mă 
scoată la iveală. Ai să mă visezi frumos într-o zi de mare sărbătoare pentru tine 
şi familia ta. 

Pe Florin îl rog să rămână mai departe un om bun şi înţelegător, aşa cum 
l-am lăsat la plecarea mea! 

Te rog să mă chemi oricând vei simţi nevoia, dar nu prea des, pentru că vei 
suferi peste măsură de dorul meu! 

Ştiu că mă iubiţi, dragele mele şi dragii mei. Vă urez tuturor să aveţi parte 
de mai multă bucurie în zilele ce vor urma! 

Vă sărut pe toţi cu mult drag şi dor, 

Tătuţul vostru” 

io aprilie 2001 

Cazul Bernard (accident cu automobile) 

02.03.2007 - Mesaj de la spiritul tânărului BERNARD pentru mama 
Doina 

„Scumpii, dragii, iubiţii şi nepreţuiţii mei părinţi, 

Eu sunt Bernard, fiul vostru adorat, pe care l-aţi pierdut printr-o 
eroare a vieţii mele. 

Nu trebuia să mor atunci, în acel moment blestemat! Eu trebuia să 
trăiesc, să îmi văd de viaţă şi de viitorul meu. A fost o eroare a destinului 
şi a celor care mi-au grăbit sfârşitul. Ştiu, scumpa mea măicuţă, de multe 
ori m-ai atenţionat că nu trebuie să fiu grăbit şi imprudent la volan. Am 
făcut tot ce m-ai sfătuit în acea zi nefastă pentru noi toţi. Dar aşa a vrut 
ceasul rău, ca eu să pierd controlul volanului pentru o fracţiune de 
secundă. A fost de ajuns pentru ca un nemernic aflat sub influenţa 
băuturii să profite de neatenţia mea pentru a mă lovi cu putere în aripa 
maşinii. Restul se ştie, a fost groaznic pentru voi, dar şi pentru sufletul 
meu. 

Numai pe voi v-am văzut în clipa morţii, numai pe voi, scumpii şi 
nepreţuiţii mei dragi părinţi! Iertaţi-mă, iubiţii mei, vă implor să mă 
iertaţi pentru durerea pe care v-am adus-o în sufletele voastre curate! îmi 
este foarte greu fără apropierea voastră. încă mă mai găsesc la Dreapta 
Judecată a Domnului din Cer. Am de ispăşit pentru păcatele mari ale 
unora dintre strămoşii noştri. Aici, în Sfântul Albastru al Cerului, am 
aflat de la îngerii Domnului că fiecare al cincilea bărbat din neamul lui 
tata va avea un accident de moarte. Unii au scăpat de el, alţii abia au mai 
supravieţuit câţiva ani după nenorocirea produsă. 

Draga mea măicuţă, ai ştiut tu ceva despre soarta mea dacă m-ai 
atenţionat de nenumărate ori să evit o nenorocire care mă poate abate 
din drumul normal al vieţii mele? De unde ai ştiut, scumpă măicuţă 
îndurerată? Am încercat să-ţi ascult sfaturile venite din adâncul inimii 
tale, care presimţea mereu o viitoare nenorocire. Dar ceasul care vine 
pentru oprirea vieţii unui om nu poate fi defectat niciodată ca să nu mai 
sune. Aştept cu mare nerăbdare ieşirea mea de la Dreapta Judecată. 
După aceea, voi fi liber să vin lângă voi, acasă, pentru a vă mângâia cu 
mâinile mele nevăzute. 

Scumpii mei părinţi, eu nu mai sunt acum lângă voi ca om şi nu mă 
veţi mai vedea niciodată ca fiinţa vie care am fost. Nu mai am dorinţe 
pământeşti, doar o nesfârşită durere în suflet, pentru că nu mai fac parte 
din familia noastră. Regret, regret nesfârşit de mult că v-am pierdut 
apropierea, mângâierile, iubirea voastră de părinţi minunaţi! Am pierdut 
tot ce am avut pe pământ. 

Aici, în Cerul Domnului Dumnezeu, am lângă mine aproape tot 
timpul sufletele rudelor noastre venite înaintea mea. Fără mângâierea 
lor, sufletul meu ar fi fost sfâşiat de durerea plecării de pe Pământ. Mă 
voi întrupa din nou în om, dar acum nu mi se vorbeşte despre aşa ceva. 

Mai am câteva luni pământene să mai stau la Dreapta Judecată. Abia 
după ieşirea mea de aici se va discuta despre întruparea mea viitoare. 

Vă mulţumesc, scumpii mei, pentru minunatele cuvinte de 
încurajare! Am mare nevoie de ele, acum, în aceste clipe grele, când nu 
pot nici măcar să vin lângă voi. Aştept zilele fericite când mă voi plimba 
iar prin căsuţa noastră dragă. Nu mai este mult până atunci, dragii mei 
părinţi adoraţi şi regretaţi cu o durere nesfârşită! 

Vă iubesc, îmi este dor de voi, dar voi veni negreşit, nu vă voi mai 
lăsa singuri niciodată! Mă veţi vedea oare cum arăt acum? Ajută-mă 
Doamne, Binefăcătorule etern, să mă pot apropia din nou de fiinţele care 
mi-au dat viaţă pe Pământ! 

Vă iubesc, scumpii mei, vă rog să mă iertaţi pentru atâta durere şi 
disperare! 

Iubitul vostru copil...” 

2 martie 2007 


23.08.2007 - Mesaj de la spiritul tinerei FLAVIA pentru Doina, mamă 
îndurerată 

„Scumpă doamnă Doina, 

Eu nu am avut nici o vină în provocarea accidentului în care ne-am 
pierdut viaţa eu şi Bernard. Este adevărat că m-am apropiat cu maşina 
din faţă, venind pe contrasens, pentru a vedea mai bine cu cine era 
Bernard în maşină. Observasem o ţipă blondă, pe care nu o mai văzusem 
până atunci. 

Eu am plecat din local ceva mai devreme decât Bernard, însă m-am întors 
din drum pentru că îmi uitasem poşeta pe masă. Văzându -1 pe Bernard cu o 
ţipă şi observând că şoseaua este liberă, m-am apropiat de geamul lui ca să-l 
întreb dacă mi-a pus geanta undeva la adăpost de hoţi. Tocmai când a deschis 
geamul să vorbim, a frânat prea repede, iar tipa de lângă el s-a dezechilibrat, 
căzând peste Bernard. El a scăpat volanul din mână, ieşind de pe direcţia 
şoselei. Eu mi-am pierdut cumpătul, am scăpat volanul şi m-am dus după 
Bernard. 

Poate că aşa ne-a fost scris, să ne împrietenim într-o altă lume. Eu l-am 
văzut mai de aproape numai în seara aceea. îl ştiam din auzite că este băiat 
bun. Dar nu am fost prea insistentă, dimpotrivă, mi-am văzut de treburile 
mele. 

îmi pare rău pentru suferinţa dumneavoastră! Tot atât de mult suferă 
părinţii şi rudele mele. 

Noi aici, în lumea lui Dumnezeu, ne simţim bine şi ne vedem cu toţii de 
treburile noastre. Avem destule de făcut, cu deosebire trebuie să avem grijă de 
rudele şi prietenii noştri rămaşi în viaţă. Dacă v-am provocat suferinţa grea a 
pierderii lui Bernard, vă rog să mă iertaţi! 

A dumneavoastră fiinţă îndatorată, 

Flavia” 

23 august 2007 

* * * 

13.04.2007 - Mesaj de la spiritul lui GHEORGHE pentru soţia 
Viorica şi fiica Angela (infarct) 

„Scumpele mele Vio şi Angi, voi cele care m-aţi căutat şi după 
moarte, aflaţi de la dragul vostru Gigi că mă găsesc în împărăţia 
Cerurilor, la Dreapta Judecată a îngerilor lui Dumnezeu. Am aflat multe 
lucruri neplăcute după plecarea mea de lângă voi. Multe păcate au 
săvârşit strămoşii mei! Nu mă mai mir că mi-a fost dat sfârşitul prea de 
timpuriu din frumoasa viaţă pe care am avut-o lângă draga mea familie. 

Vă mulţumesc tuturor celor care mi-aţi uşurat suferinţele şi durerea 
trecerii pragului către lumea în care mă găsesc acum! Aţi făcut multe 
gesturi frumoase pentru odihna sufletului meu, chinuit de o moarte prea 
timpurie. 

în acea seară nefericită, am simţit o împunsătură drept în inimă şi o 
gheară cumplit de dureroasă mi-a tăiat răsuflarea. Am văzut negru în faţa 
ochilor mei, deja obosiţi de munca din timpul zilei. Mi-am pierdut 
echilibrul, m-am împiedicat de ceva şi am căzut, lovindu-mă la cap. 
Sfârşitul mi-a fost în câteva clipe. Nu am zăcut, nu am agonizat. M-a 
ajutat Bunul Dumnezeu să nu mă chinuiesc de unul singur, fără ajutorul 
vostru. Am întins mâinile către Ceruri, apucând doar atâta să mai rostesc 
în gând: „Doamne, nu mă lăsa să mor ca un câine părăsit de toţi!”. încă 
de dimineaţă mă simţeam cam obosit şi îngândurat. După aceea, în 
timpul zilei, am avut câteva stări de ameţeală. Am mai avut şi altădată 
aşa ceva, dar mi-au trecut de la sine, după puţină odihnă. Am fost 
îngândurat toată ziua, din cauza visului de astă-noapte. Se făcea că 
măicuţa mea mult iubită era tânără şi frumoasă şi îmi spunea: „Dragul 
maichii, vino la mama să-ţi dea ceva bun de mâncare!”. Nu am înţeles ce 
vroia să-mi dea de mâncare, că m-am trezit în toiul nopţii speriat şi 
năduşit. 

Acum, de aici de unde mă aflu, lângă măicuţa mea, vreau să vă spun 
tuturor care m-aţi iubit cu adevărat că nimeni nu a fost vinovat de 
scurtarea vieţii mele. Am plecat de lângă voi cu multă durere în suflet, iar 
acum încă îmi mai este dor de voi. 

Aş fi venit cu tine la Oradea, dar ceva nelămurit m-a îndemnat să 
rămân acasă. Aveam o presimţire pe care nu reuşeam să o înţeleg. Din 
nefericire pentru noi toţi, am înţeles-o greşit. Am crezut că vrea cineva să 
ne prade casa şi m-am gândit că ar fi mai bine să rămân la lucru toată 
ziua. Poate că dacă nu mă loveam la cap, aş mai fi trăit şi astăzi. Ce să fac, 
dragele mele, aşa mi-a fost dat să sfârşesc! 

Aici, în lumea celor nevăzuţi, m-am întâlnit cu toate rudele noastre 
care au plecat din viaţa pământească. M-au ajutat foarte mult să trec de 
prima durere a despărţirii de voi, care a fost cumplit de dureroasă. Nu 
mai am mult de stat la Dreapta Judecată. Poate că de Rusalii voi fi liber 
să vin lângă voi, ca să vă alin durerea pierderii mele. 

în privinţa moştenirii, te las pe tine, scumpa mea soţie, să faci 
dreptate între copiii noştri. Ştiu că eşti o mamă bună şi dreaptă cum nu a 
mai fost niciuna pe Pământul acesta. M-ar îndurera să vinzi căsuţa de la 

Iansoda. Am muncit atât până am ridicat-o şi să se bucure nişte străini de 
ea?! 

Dragele mele, gândurile voastre curate şi lacrimile fierbinţi pe care le 
vărsaţi la amintirea mea îmi sunt de ajuns pentru liniştirea durerii mele. 
Toate pomenile mi-au uşurat suferinţa şi m-au ajutat să trec mai uşor 
prin Judecata cea Dreaptă. O floare şi o lumânare la mormânt, în zilele 
de sărbătoare, îmi sunt de ajuns. 

Vă binecuvântez pe amândouă pentru că v-aţi amintit de mine în 
aceste vremuri grele pentru noi toţi! 

Vă iubesc, vă ocrotesc cu gândurile mele şi vă rog să nu mă daţi 
uitării! 

Tata...” 

13 aprilie 2007 


29.07.2007 - Mesaj de la spiritul lui MIRCEA pentru fiica Alina 
(operaţie medicală fatală) 

„Scumpa mea fată, eu sunt tăticul tău, care nu te-a dezmierdat 
niciodată aşa cum s-ar fi cuvenit. 

Am ajuns aici, în Lumea lui Dumnezeu, unde încă mai stau la 
Judecată cu îngerii Domnului. Am avut nişte păcate grave în tinereţe şi, 
din cauza lor, încă nu mi-au dat drumul în libertate. Sunt lângă tine cu 
gândurile mereu. Te însoţesc peste tot, unde mi se permite să ajung. 

Nu mai sunt bolnav de nimic, pentru că nu mai am trup. Am doar 
scânteia de viaţă de la Domnul Dumnezeu şi un suflet mare cât 
Universul. 

Linişte nu prea am, din cauza multelor convorbiri cu îngeraşii 
judecători. Nu mă lasă nici o clipă fără să îmi regret faptele, pe care ei le 
consideră păcate mari, de neiertat. Eu nu le cred aşa de mari, că doar om 
am fost şi eu. Dar ei sunt necruţători, vor să mă căiesc pentru tot ce am 
greşit în viziunea lor. Am luptat pentru viaţă cât am putut, până m-a lăsat 
biata mea inimă, obosită de o viaţă zbuciumată. 

Nu te condamn, fata mea dragă, pentru operaţia la care am fost 
supus aproape fără voia mea. Tu ai făcut tot ce era omeneşte posibil 
pentru a mă salva de la moarte. Oricum aş fi murit, cu sau fără operaţie, 
îmi venise vremea să plec. M-am tot străduit să nu plec, dar nu a fost să 
fie. 

Nu-mi regret plecarea, decât în măsura în care mă regretaţi voi, 
fiinţele care mi-au fost dragi pe pământ. 

Pentru Mioara aş avea câteva vorbe, chiar dacă nu vei putea să i le 
transmiţi: doi copii din acelaşi tată trebuie să se poarte ca două rude 
apropiate, nu ca doi străini. Sângele apă nu se face, oricât ne-am strădui. 

Alinuţa, scumpa mea copilă, să-l asculţi pe tata şi acum, că nu este 
prea târziu. Eu te-am învăţat de bine întotdeauna şi te-am iubit ca pe 

lumina ochilor mei. Dacă am fost prea aspru, te rog să mă ierţi! Sunt 
bucuros că îmi semeni la cinste şi corectitudine. Aşa te vreau, copila mea, 
un om de nădejde, aşa cum am fost şi eu toată viaţa. 

Noi doi ne vom reîntâlni peste foarte mulţi ani, când şi tu vei veni în 
această lume. Nu te grăbi, fata mea, că tu ai încă multe de făcut în viaţă. 

Te învăţ din nou de bine, fără să ţin cont că eşti acum un om matur, 
stăpân pe soarta şi pe faptele lui. Tata te veghează, copila mea. îţi apar în 
vise, pentru că aşa te pot ajuta mai uşor cu priceperea mea de fiinţă din 
lumea lui Dumnezeu. Te binecuvântez, scumpa mea copilă, te înconjor cu 
bunătatea şi grija mea părintească. 

îţi mulţumesc pentru că mi-ai dat glas, pentru a vorbi numai noi doi, 
ca odinioară. 

Să nu -1 uiţi pe tata, copilă bună şi înţeleaptă!” 

29 septembrie 2007 


29.08.2007 - Mesaj de la spiritul lui ALEXANDRU pentru 
familie (boală cardiacă veche) 

„Scumpii mei rămaşi în viaţă, 

A trecut mai bine de un an de când v-am părăsit, ca un laş 
neputincios ce eram. De ce am fost laş? Pentru că nu am avut curajul de a 
vă spune tuturor rudelor şi prietenilor mei că eram bolnav de inimă încă 
din copilărie. Mama ştia ceva, dar am rugat-o să nu spună tuturor cât de 
rău mă simţeam uneori. Am dat vina pe tot felul de fleacuri, motive 
uşoare, cum au fost enervările inevitabile vieţii. Atunci, la Constanţa, 
după un concediu minunat, inima mea a cedat, din cauza căldurii şi a 
apei reci, în care îmi făcea o nespusă plăcere să mă distrez. îmi regret 
sfârşitul, îmi regret trecerea prea timpurie în nefiinţă. 

Aici, în lumea celor sfinţi şi înţelepţi, unde mă găsesc de atâta vreme, 
am libertatea de a colinda oriunde printre oameni. Prefer totuşi să stau 
lângă voi, cei dragi. Vă ascult gândurile, vorbesc cu voi pe firul gândului, 
vă mângâi, vă consolez, vă încurajez. Mă doare suferinţa voastră, 
regretele că nu mă mai aveţi lângă voi. Vă binecuvântez, scumpele mele 
fiinţe dragi! 

Iartă-mă, bună şi frumoasa Izabela, lumina ochilor mei, soţie minunată şi 
devotată! Iertaţi-mă cu toţii, scumpii mei prieteni, dragele mele rude, pentru 
durerea despărţirii noastre! Aşa a vrut Bunul Dumnezeu, să ne separe intr-un 
chip atât de amar, tocmai când ne simţeam mai bine cu toţii. Dumnezeu să vă 
aibă în paza lui veşnică, fiinţe iubite şi mult regretate de sufletul meu! 

Vă binecuvântez, vă implor să nu mă daţi uitării, vă rog să-mi păstraţi 
amintirea curată, aşa cum a fost şi viaţa mea! 

Al vostru iubitor, 

Sandu...” 

29 august 2007 

23.09.2007 - Mesaj de la spiritul tânărului TITUS pentru 
mama Adriana (accident de motocicletă) 

„Scumpa mea măicuţă, 

Eu sunt băiatul tău mult iubit, Titus, cel care te-a părăsit ca un 
nemernic, tocmai când aveai mai multă nevoie de mângâierea mea. 

Mămică dragă şi neasemuită, eu nu te-am ascultat de câte ori m-ai 
avertizat, cu blândeţea ta din totdeauna, că trebuie să fiu foarte atent cu 
motorul înainte de a pleca la drum. Nu l-am verificat ca lumea în această 
ultimă călătorie a mea. Poate că doar atât a vrut Bunul Dumnezeu să 
trăiesc, dar mă căiesc foarte tare pentru neglijenţa mea. 

Dragul meu suflet de mamă, noi ne vom reîntâlni numai după ce vei 
veni aici, lângă mine, în lumea celor care nu mai au trup. Mintea noastră 
cuprinde lumea şi Universul. Dar nu putem face imposibilul: nu putem 
reveni în trup dacă nu primim îndrumarea de la îngerii Domnului 
Suprem. 

Tu, măicuţă iubită şi îndelung regretată de nevolnicul de mine, încă 
mai trebuie să stai în trup de om viu încă foarte mulţi ani de acum 
înainte. îţi văd încă un băiat, de care te vei ocupa îndelung şi cu multă 
pricepere, aşa cum m-ai crescut pe mine, în cinste şi corectitudine. 

Măicuţa mea, mormântul meu nu mai contează unde se află acum 
sau în viitor. Eu doresc numai ca tu să-mi fii aproape, să-ţi fie comod 
când vii ca să-mi cinsteşti locul de veci pentru chinuitul meu trup. 

Nu am vreo amintire de datorii de bani. 

Parola mea de la laptop este simplă, dar acum îmi este greu să mi-o 
amintesc. Suna cam aşa: „titusreibac”. Atâta reuşesc să-mi amintesc, 
scumpa mea mamă. Dacă nu este bună aceasta, prin combinaţii de litere 
poate fi găsită. 

Şi mie îmi este dor de tine, scumpa şi nepreţuita mea fiinţă rămasă în 
viaţă! Măicuţă scumpă, eu mai am puţin timp şi voi scăpa de la marea 
Judecată a îngerilor din Cer. După ce voi fi liber, voi veni lângă tine şi îmi 
vei simţi prezenţa mai uşor, mă vei vedea şi în visele tale. 

Voi veni, scumpă şi nepreţuită mamă, dar mă vei simţi ca pe un abur 
dulce şi mângâietor. Nu mai am trup, iartă-mă suflet nepreţuit de mamă, 
nu mai am trup, sunt doar o scânteie de viaţă pe care oamenii nu o pot 
vedea cu ochiul liber! 

Aşa doream să-ţi spun, măicuţa mea, că ai putea să înlocuieşti moartea 
mea cu o viaţă care îşi cere drepturile ei. Dacă vei găsi un băiat bun, cuminte şi 
serios cum am fost eu, ajută-1, scumpa mea, să devină un om realizat în viaţă. 
Poate că, după ce -1 vei aduce în căsuţa noastră dragă, vei trece mai uşor peste 
durerea despărţirii noastre. 

Te binecuvântez, suflet bun şi nobil, pe care viaţa l-a lovit atât de cumplit! 
Iartă-mă, bună mea mamă, pentru tot răul pe care ţi l-am adus în suflet şi în 
casă! Fie ca Domnul Dumnezeu din Cer să ne ierte tuturor păcatele şi 
nedreptatea de a-i chinui pe alţii care suferă pentru noi! 

Minunatul tău copil, care te iubeşte şi dincolo de mormânt, 

Titus” 

23 septembrie 2007 

Mesaje despre împărţirea averii şi neînţelegerile 

dintre neamuri 


Cazul doamnei Aniko (discordie între neamuri) 

19.04.1999 - Mesaj de la spiritul domnului IOAN pentru fiica Aniko 

„Scumpa mea Aniko, 

Aşteptam de mult o ocazie minunată ca aceasta pentru a-ţi vorbi mai 
direct decât în vise. 

La prima întrebare nu este greu de răspuns : Atti a fost prea răsfăţat 
de noi toţi încă de când era mic copil. Acum, când este aproape matur 
(dar nu destul la minte), vrea să i se dea numai lui atenţie, să aibă numai 
el dreptate întotdeauna. Pe Atti l-au vânat mai multe femei, iar până la 
urmă o ticăloasă i-a venit de hac, îmbolnăvindu -1 la minte şi la trup. Eu 
aşa văd lucrurile cu el şi te rog din sufletul meu nevăzut să-l ajuţi cum 
poţi, ducându -1 la dezlegări de farmece prin preoţi, nu prin ţigănci! Are 
farmece făcute de o ţigancă şi, dacă nu i se dezleagă, va muri de tânăr. 

Ţunţi, draga mea Ţunţi se ofileşte de dorul meu şi se pregăteşte să 
mă urmeze. Te rog frumos să-i spui mamei tale că mai are destule de 
făcut în lumea voastră şi, mai ales, că încă nu i s-a pregătit venirea aici. 
Are nervii slăbiţi şi de aici i se trag toate necazurile. Trebuie să o duci la 
un doctor mai bun. 

Ana i-a ţinut partea soţului tău, i-a luat apărarea, ca o mamă nebună 
ce este, şi, la cererea lui secretă şi nesăbuită, l-a ajutat să se despartă de 
tine. 

Emese este o femeie blestemată, are pe Necuratul în ea, se ocupă cu 
farmece urâte, de boală, de moarte, de pagubă. A pus mâna cu mare 
interes pe soţul tău, îţi trimite în casă blesteme şi farmece făcute cu 
pământ luat de pe morminte. De câte ori participă la o înmormântare, 
aruncă pe neobservate în groapa proaspăt săpată câte ceva de-al tău pe 
care a făcut farmece. Ţi se ia mereu din casă câte ceva. Cu asta se ocupă o 
prietenă a mamei tale (vecina de la etaj cu care v-aţi certat amândouă), 
care vă fură din casă. Emese a luat şi pământ de pe mormântul meu 
pentru farmecele ei. 

Ioan Maier, bietul de el, a murit otrăvit de Irma, care s-a răzbunat pe 
el pentru că o bătea din când în când pentru ticăloşia ei. Irma este o 
nebună care visează să se mărite cu un milionar. Cu voi nu prea mai are 
treabă, ştie că aveţi multe necazuri şi nu vă invidiază. 

în procesul pentru pământ se dau mulţi bani la avocaţi şi judecător. 
Va dura mult timp, aşa că te rog să-ţi stăpâneşti supărarea şi să rezişti! 

Aniko, tu ştii foarte bine că toate ţi se trag de la fostul soţ. Du-te la 
biserică şi roagă un preot să citească rugăciuni de îmbunare pe fotografia 
lui! 

Ai o frică de casa ta pentru că te-au ajuns necazurile şi te temi de 
viitorul tău şi al copiilor. Eu nu văd acum vreo nenorocire pe curând în 
casa voastră. Dacă te temi, atragi nenorocul asupra ta. Eu te-am învăţat 
să fii curajoasă. Ai uitat sfaturile mele? 

Eu am murit pentru că numai atât mi-a fost dat să trăiesc. De ce să 
dau vina pe alţii? 

Te rog mult de tot să-ţi continui studiile, ai nevoie de perfecţionare, 
iar după aceasta îţi va merge mai bine cu banii. 

Pentru Laura eu văd meseria de medic, cea pe care nu ai reuşit să o 
faci tu. Pe Torni îl văd aviator sau poate militar la arma care să-i placă lui. 

Luminiţa stă cam rău cu nervii. I-ar trebui un tratament mai serios, 
văd că are probleme cu glandele. Are mai mulţi duşmani, pentru că nu 
prea îşi ţine gura. 

Ibi ar fi o fată bună dacă n-ar fi atât de geloasă pe soţul ei. Bietul 
Joska, după ce că este cam suferind, mai are şi probleme cu serviciul. 
Lasă-i pe ei doi să-şi rezolve singuri problemele! 

Adam va scăpa cu bine din aceste necazuri dacă tatăl lui va renunţa la 
doi prieteni care îl urăsc şi îi trimit blesteme în casă. 

Joska şi Ibi trebuie să meargă mai des la preot pentru dezlegare de 
blesteme. 

Aniko, te rog să nu mai fi atât de sinceră şi cumsecade cu toate 
colegele tale! Agota şi Erika te invidiază pentru că eşti frumoasă, harnică 
şi mai deşteaptă decât ele. Ţine-te mai la distanţă faţă de ele şi nu le 
spune tot ce ai pe suflet! 

Csabi este rău la suflet, nu ai ce să-i faci. încearcă să nu te mai cerţi 
cu el, pentru că se răzbună pentru fiecare cuvânt care nu-i convine! 

Cristina i-a luat mintea, numai pe ea o crede şi o ascultă tot timpul. 
Este o rea şi ea, se potrivesc foarte bine. Fereşte-te de ei! 

Draga mea fiică, ştiu cât de greu vă este la toţi fără mine. încercaţi să 
vă obişnuiţi cu această pierdere dureroasă pentru voi! Te rog pe tine, 
copilul meu preferat, să te ţii tare, să fii curajoasă şi să rezişti greutăţilor 
vieţii! Eu cred din tot sufletul că îţi va fi mai bine în viitor. 

Te sărut cu drag, 

Tata” 

19 aprilie 1999 


21.02.2000 - Mesaj de la spiritul domnului IOAN pentru fiica Aniko 

„Draga mea Aniko, 

Mă întristez adeseori, din cauza suferinţelor tale şi ale mamei. De ce 
nu vă înţelegeţi amândouă ca două femei cu scaun la cap, deştepte şi cu 
bunătatea pe care v-a dat-o Dumnezeu? De ce vreţi să vă creadă lumea 
nişte rele la suflet, certăreţe şi nervoase din cale afară? 

Mă simt foarte singur aici fără voi două, pe care v-am iubit cel mai 
mult în lumea voastră. Vă cert mereu pentru greşelile voastre, vă dau 

sfaturi zi şi noapte, dar îmi dau seama că voi nu mă auziţi şi mă vedeţi 
numai câteodată, în somn. 

Vă rog pe amândouă, dragele mele fete scumpe, să căutaţi pacea în 
familia noastră, să nu mai fie duşmănie cu rudele şi vorbe grele mereu! 
Aşa să faci, scumpa mea copilă, să cauţi pacea şi liniştea în neamul 
nostru! Tu eşti copilul cel mai apropiat de sufletul meu şi aş dori de la 
tine să fii mesagerul păcii şi bunătăţii între rudele noastre. Nu te mai lăsa 
condusă de răutatea oamenilor care vor să ne distrugă liniştea familiei! 
Nu le mai da atenţie celor care te instigă împotriva mamei şi a rudelor 
tale! Tu trebuie să fii mai înţeleaptă decât toţi ceilalţi la un loc! 

Copila mea scumpă, vreau să ajungi un model de înţelepciune printre 
cei din jur! Ştiu că poţi acest lucru, pentru că eşti deşteaptă, luptătoare şi 
ai setea de dreptate adânc aşezată în inima ta. Te rog din suflet, scumpă 
fată, fă în aşa fel încât să nu mai existe discordie în familia noastră! 
Promite-mi, draga mea, în faţa fotografiei şi mormântului meu, că vei da 
semnalul păcii între toţi cei care suntem de acelaşi sânge! 

Te mai rog, sufletul meu, să înveţi mult, ca să-ţi termini studiile! Ai 
nevoie de facultate, pentru că eşti prea deşteaptă pentru munca pe care o 
faci acum. învaţă, dă-ţi toate examenele şi după aceea să te ocupi de alt 
serviciu! în străinătate este greu acum să te realizezi fără ajutorul unor 
oameni de acolo. După ce îţi vei da licenţa, vei avea mai multe şanse 
pentru a găsi un lucru mai bun în altă ţară. 

Eu presimt că îţi vei găsi un al treilea bărbat nu peste multă vreme. 
Aşa îţi este soarta, să suferi din cauza bărbaţilor, dar până într-o zi (care 
nu este departe), când vei găsi bărbatul bun care ţi se cuvine. 

Ştiu că ţi s-au făcut farmece din partea soacrelor şi a unor femei 
răutăcioase care te invidiau pentru că ai avut bărbaţi frumoşi. Ai scăpat 
de ei şi nu mai trebuie să te lupţi nici cu răutatea acelor femei. Se va 
întoarce împotriva lor tot răul pe care ţi l-au făcut. Una este foarte 
bolnavă, iar celelalte mult nu mai au până când nenorocirile vor veni 
deasupra lor ca grindina. 

împotriva vrăjilor trebuie să lupţi cu voinţa dată de Dumnezeu, cu 
icoana şi crucea, credinţă curată şi înţelepciune. Sper că sfaturile mele 
vor fi pentru tine un îndrumător spre bine, pace şi fericire! 

Te sărut cu tot dragul sufletului meu, 

Tata” 

21 februarie 2000 


21.02.2000 - Mesaj de la spiritul bunicului VASILE pentru nepoata 
Aniko 

„Draga şi scumpa mea nepoţică, 

Vreau de la început să te sfătuiesc spre binele tău, să nu te mai 
chinuieşti atât de mult din cauza răutăţii oamenilor din jurul tău! Eu îi 
văd pe toţi, le aud pe toate coţofenele clevetind, dar tu, dacă le mai dai 

atenţie la toate răutăcioasele, ai să ajungi în spital, ca şi tatăl tău. Eşti 
destul de inteligentă ca să le poţi închide gura tuturor bârfitorilor. Cu 
mintea ta ascuţită ar trebui să îi răsuceşti pe toţi cu vorbe iscusite, ca să 
nu mai aibă nimeni curajul să te insulte. Arată-le tuturor că ştii să te 
comporţi ca o doamnă care se deosebeşte de ţaţele care o bârfesc şi o 
insultă! Aşa să faci, draga mea scumpă copilă, şi cred că îmi vei urma 
sfaturile! 

în lumea voastră, plină de nedreptăţi şi răutate, omul bun are de 
suferit toată viaţa dacă nu îşi face singur curajul de a învinge piedicile de 
la tot pasul. 

îţi doresc multă sănătate, curaj în greaua luptă cu viaţa pe care 
trebuie să o duci mai departe! Nu-ţi pierde puterea de a face faţă cu bine 
tuturor greutăţilor şi lipsurilor din fiecare zi! Gândeşte-te că nici eu nu 
am trăit ca un împărat, ba dimpotrivă, am muncit şi m-am zbătut toată 
viaţa pentru o farfurie de mâncare! 

îţi doresc tot binele de pe lume şi fericire multă, câtă poate să încapă 
în sufletul tău însetat de iubire şi dreptate! 

Al tău drag bunicuţ, 

Vasile! 

21 februarie 2000 

•5f -5f -5f 


14.12.2000 - Mesaj de la spiritul domnului ION pentru fiica 
Mirela (sfadă între neamuri) 

„Scumpele mele, dragi şi iubite pentru veşnicie, 

Acum nu sunt decât un biet spirit, o scânteie de viaţă nemuritoare, 
înzestrată cu puterea de a călători pretutindeni, fără să fiu văzut sau auzit 
de muritorii de rând. 

Vă veghez pe amândouă ziua şi noaptea aproape fără întrerupere, 
deoarece ştiu că vă aflaţi în mare primejdie, din cauza neamurilor mele 
prea păcătoase. Am fost un om care a greşit adeseori faţă de voi şi de 
toată lumea, dar nu destul de păcătos pentru ca bietul meu copil să 
ajungă acum în gura lumii. Vinovate pentru suferinţele tale de acum, 
scumpa mea copilă, sunt neamurile mele pline de răutate şi invidie 
prostească. Mă doare sufletul când le văd ce fac împotriva ta şi a dragei 
mele soţii. Nu se mai satură de bârfă şi comploturi, de teamă ca nu 
cumva să te măriţi cu un bărbat corespunzător ţie ca inteligenţă şi 
frumuseţe. Te rog, draga mea fiică, să rezişti cu zâmbetul pe buze şi 
privirea senină la toate provocările perverse care îţi vor mai veni din 
partea lor! 

în privinţa bărbaţilor, norocul tău este pus deoparte, aşa cum spune 
o vorbă înţeleaptă din popor. Nu peste multă vreme, poate chiar anul 
viitor, vei găsi un soţ demn de tine. Dar să ştii că până atunci vei mai avea 

câteva decepţii. De ce? Pentru că ai fost îndemnată să te apropii de nişte 
indivizi care nu ţi s-au potrivit nici la suflet şi nici la minte. Nu dispera, 
scumpa mea copilă, căci viaţa ta cea adevărată încă nu a început cu 
adevărat! 

Te mai rog să fii optimistă, iubitoare faţă de mama ta, care la vremea 
aceasta este singurul om în care poţi avea încredere deplină! Eu voi fi cu 
adevărat fericit aici, in Ceruri, numai atunci când te voi şti pe tine la casa 
ta, adică măritată, iubită de soţ şi de copii. 

Vă mulţumesc la amândouă pentru tot ce aţi făcut pentru liniştirea 
sufletului meu, dar vă rog să nu mai cheltuiţi prea mult pentru 
pomenirile mele! Florile minunate pe care mi le aduceţi lângă cruce îmi 
ung sufletul ca un adevărat balsam. 

Cu mătuşile tale nu vei face niciodată o pace adevărată. Le macină 
invidia şi răutatea cu care s-au născut. Te rog să nu te mai duci pe la ele, 
ca nu cumva să îţi pună ceva rău în mâncare sau băutură! Să nu mănânci 
nici tu şi nici mama nimic din ceea ce aţi putea primi în dar de la ele! S- 
au dus, pe rând, pe la tot felul de femei ticăloase care se ocupă cu ghicitul 
şi vrăjile. 

Mergeţi cât mai des la biserică şi rugaţi preotul să vă citească de bine, 
împotriva duşmanilor voştri! Dacă te simţi câteodată lovită în ceafă sau 
în moalele capului cu nişte pumni nevăzuţi, fă-ţi semnul crucii de multe 
ori, roagă-te la Dumnezeu să te apere de răutatea oamenilor! Ar fi bine să 
porţi la gât sau în geantă o cruciuliţă sfinţită la o mănăstire, pe care să o 
ţii în mână când te rogi. 

Nu te descuraja din cauza intrigilor şi a vorbelor rele care se spun pe 
seama ta! Vei învinge răul, scumpa mea! Am încredere în tine, în 
frumuseţea şi deşteptăciunea ta! 

Eşti şi vei rămâne pentru vecie scumpul meu copil, frumos, 
inteligent, harnic şi iubitor, aşa cum ţi-am dat viaţă eu şi mama ta. Fii 
binecuvântată, buna mea copilă! Fie ca Domnul Isus să îţi aducă de 
Sărbători împlinirea tuturor viselor tale! 

Sărut-o pe mama din partea mea şi spune-i că vă stau aproape, 
dorindu-vă tot binele de pe lume! Sărbători fericite, scumpele mele fiinţe 
îndurerate de plecarea mea timpurie! 

Tata...” 

14 decembrie 2000 


07.03.2001 - Mesaj de la spiritul domnului DIMITRIE pentru 
fiica Lucreţia şi nepoata Denisa (împărţirea averii) 

„Către scumpele mele Lucreţia şi Denisa: 

Regret nespus de mult faptul că te-am nedreptăţit, fata mea, 
lăsându-te fără acte de moştenitor direct al meu! încearcă, te rog, printr- 
un proces drept, prin legalitate şi conştiinţă pentru toţi moştenitorii mei, 

să vă înţelegeţi asupra împărţirii averii mele! Nu vreau să aveţi şi în viitor 
mare discordie din cauza nehotărârii şi neputinţelor mele. înţelegeţi-vă, 
dragii mei urmaşi, ca nu cumva să agravaţi răul care ne apasă neamul de 
sute de ani! Am pătimit cu toţii, din moşi-strămoşi, din cauza ticăloşiei 
unor străbuni de-ai noştri care s-au dat drept mari luptători în multe 
războaie sângeroase, de pe urma cărora s-au ales numai cu răni grele, 
oase rupte, cruci pe morminte şi familii îndoliate. Aşa să faci, scumpa 
mea fată greu încercată de viaţă ca şi mine şi mulţi alţii! 

Caută să rezolvi problemele averii noastre prin bună înţelegere sau 
procese drepte, cinstite, fără duşmănie, bătaie sau răzbunări deşarte! Eu 
nu o sfătuiesc pe Denisa să îşi dea rudele în judecată, decât numai dacă 
ele refuză înţelegerea de împărţire a averii, după cum ţi-am spus mai 
înainte. Dacă nu se poate fără proces, atunci vă las pe voi două să alegeţi 
persoana pe care o veţi pâri. 

Draga mea fiică nedreptăţită de soartă, 

Sfatul meu la această dorinţă a ta este de a nu băga de seamă 
discordia dintre cei dragi ţie. Oamenii sunt însetaţi de bani, de avere, iar 
viaţa voastră, a tuturor, este foarte grea, mai ales în zilele de acum. 
încearcă să convoci un consiliu de familie în bună înţelegere cu cei 
invitaţi de voi. Eu vă dau dezlegare tuturor să vă stabiliţi calea de 
folosinţă a averii noastre. 

Puneţi un om priceput să vă calculeze tuturor părţile ce vi se cuvin 
într-o eventuală împărţire a bunurilor sau vânzarea lor! Dacă vrei să te 
sfătuiesc de bine până la capătul discuţiei de faţă, sunt convins că 
ştergerea urmelor dureroase ale trecutului nostru s-ar putea face numai 
prin vânzarea tuturor bunurilor şi împărţirea banilor obţinuţi pe ele, prin 
calcule corecte şi perfect legale. 

M-au ajutat din plin toate strădaniile scumpei Denisa. Mi-au mai 
liniştit durerile sufletului, care mă ard adesea, văzând câtă răutate şi 
duşmănie nedreaptă vă apasă pe amândouă. 

Pentru a stăvili durerile sufletului meu se va putea face un singur 
lucru: obţinerea liniştii şi armoniei între cei dragi mie rămaşi în viaţă. 
Numai Denisa va avea curajul şi puterea de a face pe avocatul păcii între 
neamuri. O rog, draga de ea, să cheme toate rudele moştenitoare într-o zi 
de mare sărbătoare, când nu vor avea lipsa de bunăcuviinţă să se certe 
între ele. Poate chiar de Sfintele Paşti. Dacă va fi prea târziu, atunci într-o 
duminică din acest mare post. Să îngropaţi cu toţii securea războiului şi 
să vă înţelegeţi omeneşte asupra divizării averii! Cu toţii aveţi nevoie de 
bani, dragii mei. 

Nu mi-aţi greşit cu nimic, scumpa mea fată. Alţii ţi-au greşit, mai ales 
dragul tău soţ, despre ale cărui păcate aş avea multe de spus, dar nu 
vreau să redeschid răni vechi ale sufletului tău minunat şi generos. Ca 
orice om ce se apropie cu paşi grăbiţi de asfinţitul acestei păcătoase vieţi, 
soţul tău ar trebui să se roage în fiecare zi către Cel Drept pentru iertarea 
greşelilor vieţii sale. Dar el este prea mândru de sine, mândrie care i-a 
adus multe chinuri de când a păşit pragul vârstei maturităţii. 

Vi s-au făcut multe rele pe toate loturile de teren, chiar şi în casă, în 
mai toate odăile. Ura celor invidioşi plus ranchiuna unor neamuri 
poftitoare la avere au pus în mişcare fel şi fel de persoane dispuse la 
descântat, făcut păpuşele, otrăvit pământul şi multe altele. Rugaţi-vă, 
dragele mele, zi şi noapte, pentru iertarea păcatelor rudelor noastre şi 
liniştirea duşmăniei din sufletele lor! 

Fie ca durerea pricinuită nouă, tuturor celor de acelaşi sânge cu 
mine, să se împrăştie în văzduh, ca un aer otrăvit ce nu mai trebuie să 
existe! Faceţi pace şi armonie între voi, dragii mei urmaşi! Numai astfel 
vă veţi izbăvi de ură, invidie, duritate şi veţi spăla durerea neamului 
nostru! 

Draga mea fiica Lucreţia, 

Doresc să îţi spun în mod sincer că te-am chemat să vii lângă mine cu 
câtva timp în urmă. Eşti prea obosită de viaţă, boli, suferinţe de tot felul. 
Dar setea ta de a trăi, pentru a-ţi vedea copila aşezată la casa ei, cu bărbat 
şi copii, îţi prelungeşte agonia vieţii. Dacă îţi doreşti în continuare viaţa, 
încearcă orice tratament îţi va face bine! Pentru aceasta vei avea nevoie 
de mulţi bani. într-un cuvânt, vinde, scumpa mea, vinde tot ce va avea 
căutare şi va fi bine plătit! Dar grăbeşte-te, scumpa mea, căci zilele tale 
sunt numărate! 

Cred că esenţialul ţi l-am spus deja. îţi doresc să fii, ca şi până acum, 
o femeie cu o voinţă de fier! Nu uita că pe tine te-am împuternicit să faci 
lumină în averea noastră, pe care eu nu am fost în stare să o împart celor 
îndreptăţiţi să primească din ea ce li se cuvine! O rog pe Denisa să te 
ajute în această grea operaţiune! Ea fiind tânără, în putere, va fi mâna ta 
de fier care va ţine răul între degete, strivindu-1 cu privirea senină. 

Draga mea nepoţică Denisa, 

îmi eşti foarte dragă, mai ales prin tot ceea ce faci spre binele mamei 
tale. Fă-ţi datoria, copilă scumpă şi devotată, iar Dumnezeu te va răsplăti 
pentru sufletul tău curat şi inima ta cea bună şi iertătoare! 

Vă binecuvântez pe amândouă, nepreţuitele comori ale sufletului 
meu îndurerat! Fie ca bunul Dumnezeu să vă ocrotească viaţa, uşurându- 
vă nemeritatele dureri! 

Vă las cu bine şi nu uitaţi că veghez asupra voastră, 

Tăicuţul” 

7 martie 2001 


28.01.2007 - Mesaj de la spiritul bunicii VETA pentru nepotul 
Dragoş (sfadă între neamuri) 

„Scumpii mei rămaşi în viaţă, 

Vă iubesc pe toţi, vă mulţumesc pentru că i-aţi dat voie lui Drăgoşel 
al meu iubit să stea de vorbă cu mine! 

Eu, dragii maichii, am scăpat uşor de la Marea Judecată a Domnului 
Dumnezeu. îngerii cei mari la suflet mi-au arătat unde am greşit în viaţă 
şi unde am făcut mult bine. La cântarul cel veşnic am ieşit bine, după 
binele pe care l-am făcut în viaţă. Voi ştiţi cu toţii ce om am fost şi suflet 
de femeie. Dacă mai trăiam măcar câţiva ani, te vedeam şi pe tine, 
Drăgoşelu’ bunicii, însurat la casa ta. Dacă nu a fost să fie, te privesc 
acum din apropierea ta şi mă bucur ce băiat deştept şi cuminte eşti şi 
acum. 

Dragii mei şi scumpele mele, cu câteva clipe înainte de ultima mea 
suflare omenească au venit lângă capul meu toate neamurile mele plecate 
în lumea înţelepţilor. M-au ajutat să plec alături de ei în Grădina 
Domnului. Ne întâlnim tot timpul, ne sfătuim şi vă ajutăm cum putem cu 
sfaturile şi puterea noastră. Eu vă veghez zilele şi nopţile, iar pe tine, 
draga mea fată, te însoţesc peste tot unde ai nevoie de înţelepciunea şi 
strădania mea. 

Dragele mele fete şi tu, nora mea certăreaţă, mă întreb mereu: când 
va veni pacea între voi? Ce tot aveţi de împărţit, că mâine-poimâine vă 
chem la mine pentru sfada cea dreaptă şi tare vă veţi mai căi pentru ce aţi 
făcut în viaţă! Nu vă gândiţi că viaţa-i scurtă şi vine Judecata de Apoi? 
Pentru ce atâta sfadă, scumpele mele? Nu se poate face pace odată între 
voi? Haideţi să vă adunaţi toate laolaltă şi să spuneţi pe faţă tot ce vă 
nemulţumeşte. Mă supăr tare de tot când vă văd mereu bosumflate şi 
ciudoase! E ruşine mare, dragele mele! 

Dorinţele mele sunt că trebuie să facem pace în neamul nostru, ca să 
vă simţiţi bine unii cu alţii, iar noi aici, în Cer, să nu mai îndurăm ruşinea 
schismei voastre. 

Mai am o dorinţă: ca voi, cei pe care îi iubesc de o viaţă întreagă, să 
ne trimiteţi gânduri frumoase, fără schismă şi răzbunare, celor care am 
plecat de lângă voi. Haideţi să ne iertăm unii pe alţii, că aşa este frumos 
între neamurile creştine! 

Da, şi scumpii mei părinţi, bunica şi bunelul, vă îndeamnă la pace, 
iubire şi respect. Bucuriile voastre sunt şi ale noastre. Durerile voastre le 
simţim şi noi. Pacea dintre voi ne va unge sufletele. Vă trimitem la toţi 
binecuvântarea şi credinţa noastră de creştini adevăraţi! 

Vă iubim pe toţi, pe toate, şi nu mai putem trăi fără voi. 

Sufletele noastre vă veghează oriunde vă aflaţi. 

Vetuţa, 

draga şi iubita voastră mamă şi mamaie... 

Nu mă uitaţi, copiii mei dragi! Dumnezeu să vă aibă în paza lui!” 

28 ianuarie 2007 

14.05.2007 - Mesaj de la spiritul lui GHEORGHE pentru fiica sa 
Carmen şi familie (sfadă între neamuri) 

„Scumpa mea copilă, 

M-am săvârşit din ultima mea viaţă de pe Pământ pentru că doar 
atâta mi-a fost dat să trăiesc. 

Cu mare durere în suflet m-am despărţit de voi, copiii mei iubiţi. Ce a 
rămas în urma mea mă îndurerează foarte tare. Eu v-am crescut, v-am 
îngrijit şi v-am dat pe la şcoli, ca să-mi fac datoria de bun părinte, ca nu 
cumva, după ce voi intra în ţărână, să-mi aud vorbe dureroase în lumea 
de după moarte. 

Ai dreptate, copila mea, că puteam să mai trăiesc lângă voi, dar multe 
rele s-au pus la cale împotriva familiei şi neamurilor noastre. Prea multă 
ură, duşmănie, vorbărie fără rost, care ne-au făcut rău tuturor. Poate că şi 
vrăji s-au pus la cale împotriva noastră. încă nu m-am dumirit dacă au 
fost chiar făcături sau numai vorbe şi fapte rele pentru distrugerea 
vieţilor noastre. 

Aici, unde mă găsesc de mai bine de un an, în împărăţia Bunului 
Dumnezeu, am trecut prin grele suferinţe de suflet după trecerea 
pragului vieţii celei veşnice. Am stat la Marea Judecată a îngerilor 
Domnului doar câteva luni, atât cât mi-a trebuit să înţeleg tot ce au greşit 
neamurile şi strămoşii mei veniţi în această lume. Eu am fost un om bun 
la suflet, cinstit şi corect cu toată lumea din jurul meu. Am avut multe 
fapte bune, iar rele mai puţine. Am fost iertat de Bunul Dumnezeu pentru 
ceea ce am greşit în viaţa de om. Acum sunt liber să zbor peste tot, să vin 
lângă voi şi lângă toţi cei dragi rămaşi în viaţă. 

Aşa după cum ţi-am mai spus, copila mea, faptele unora din neamul 
nostru nu sunt tocmai demne de laudă. Prea multă ură, invidie, sete de 
bani şi de avere! Şi pentru ce? Că moartea tot va veni pentru fiecare, nu-i 
aşa, copilă scumpă?! 

Lui Ghiţă i-aş opri drumurile către judecători, că mare păcat îşi face 
cu procesele acelea! Mai multă dorinţă de înţelegere omenească i-ar face 
bine băiatului meu, că aşa l-am învăţat de mic. Oare cu cine să semene 
copilul acesta? Poate cu unul dintre străbunicii mei, care a fost un boier 
tare hapsân şi crud cu supuşii săi. Păcat de copilul meu, că-şi încarcă 
viaţa cu atâta răutate! Va vedea el câte va îndura la Dreapta Judecată din 
Ceruri! 

Iar Olivia mă miră şi ea foarte tare! Cum de s-a schimbat aşa de mult 
copila mea cea dragă? Ce-a făcut viaţa din ea! De unde atâta egoism şi 
răceală în suflet? Draga mea fată, voi, copiii mei, sunteţi foarte diferiţi la 
fire. Cât am fost lângă voi m-aţi respectat cu toţii şi v-aţi străduit să nu 
ieşiţi din cuvântul meu. După ce aţi intrat în viaţa de om matur, firile 
voastre au ieşit la iveală ca untdelemnul deasupra apei. V-au schimbat şi 
oamenii din jurul vostru. 

Ce te rog eu pe tine, copila mea bună şi înţeleaptă, este ca să veghezi 
şi să lupţi tot timpul pentru pacea şi liniştea cu fraţii tăi şi rudele noastre! 
Ţie îţi dau marea împuternicire să fii omul păcii şi bucuriei în tot neamul 

nostru. Vei reuşi, scumpa mea copilă, să faci în aşa fel ca binele să 
împrăştie răul care se întinde tot mai mult printre voi? Ce-ar fi să te ajuţi 
de amintirea mea frumoasă, de tată demn şi corect, atunci când au loc tot 
felul de certuri şi vorbe urâte, meschine între rudele noastre? Spune-le 
tuturor: „tata nu s-ar bucura să vă audă ce spuneţi şi să vă vadă cum vă 
purtaţi unii cu alţii!”. 

Fata mea, eu te voi ajuta cu vorbele mele părinteşti de fiecare dată 
când mă vei chema să vorbesc pentru tine. Aşa să ştii, copila mea, că nu 
te voi lăsa niciodată fără un sfat de părinte, fără o vorbă de alinare şi 
împăcare. Te binecuvântez, sufletul meu de copil mult îndrăgit, copila 
mea bună şi înţeleaptă! Tata veghează asupra ta zi şi noapte, pentru ca tu 
să mergi mai departe pe calea vieţii tale, plină de necazuri şi bucurii, dar 
dreaptă şi curată! 

Tata vă binecuvântează pe toţi! Să fiţi buni, copiii mei, să vă aveţi ca 
fraţii adevăraţi, să nu vă mai certaţi niciodată! Asta este dorinţa mea 
aprigă de dincolo de mormântul pe care mi-1 cinstiţi cum se cuvine! 
Cinstiţi-mi şi memoria, copiii mei iubiţi! 

Vă iubesc pe toţi şi sufăr pentru suferinţele şi păcatele voastre! Mă 
bucur pentru bucuria şi faptele voastre bune! 

Vă rog să nu mă daţi uitării! 

Cu multă dragoste în suflet, 

Tata” 

14 mai 2007 


21.09.2007 - Mesaj de la bunicul ALEXANDRU pentru nepoata 
Laura (bunicul din străinătate) 

„Draga mea, nepoată, eu sunt bunicuţul tău drag Sandu. Acolo unde 
mi-am găsit obştescul sfârşit mi se spunea Alex. 

Eu am fost grav bolnav în ultimii 5 ani ai vieţii. Am avut un cancer la 
intestinul gros care, descoperit mult prea târziu, nu a mai fost operabil şi 
vindecabil. 

Voi, vei dragi din ţară, m-aţi ajutat mult de tot cu toate pomenirile 
organizate foarte frumos. Aş dori mult de tot să fiu adus în ţară, dar în 
acelaşi timp nu aş vrea să vă fiu o povară cu mari cheltuieli inutile. 
Mormântul meu acum este cam părăsit, căci nu mai are nimeni nicio 
treabă cu el. 

La succesiunea casei s-a făcut o potlogărie mare, ca să i se ia lui 
Panait partea lui de avere. Panait nu a avut testament şi nici asigurare de 
viaţă. 

Dacă voi aveţi nevoie de o sumă foarte mare de bani, eu vă dau 
dezlegare să vindeţi casa din Bucureşti. Dacă o mai renovaţi puţin, s-ar 
putea să o vindeţi, până intr-un an, unui om de afaceri foarte bogat. Cu 
banii proveniţi din vânzare faceţi ce credeţi voi că este mai cu folos. După 

umila mea părere, casa tot la casă trage. Aşa cum dintr-un om adult 
provine un copil, tot aşa dintr-o casă cu vechime trebuie să iasă la iveală 
o căsuţă nouă şi curată. 

Rudele noastre care au avut cheile casei s-au înfruptat din bunurile 
cele mai de preţ găsite în casă. 

Vreau să vă mai spun vouă, urmaşilor mei, că eu, bunicuţul şi 
străbunicul vostru, vă îndemn să fiţi oameni cinstiţi şi drepţi, să nu luaţi 
seama la toate minciunile care vi s-au spus despre mine! Chiar dacă am 
fugit din ţară, din cauza prigoanei comuniste, eu am rămas toată viaţa un 
om al muncii, al cinstei şi al onoarei. 

Vă îndemn pe toţi, cei care v-aţi născut cu sângele neamului nostru 
în vine, să vă câştigaţi dreptul la o viaţă demnă numai pe căi legale şi 
omeneşti! 

Eu, Alex, cel pe care încă nu l-aţi uitat, vă binecuvântez din înaltul 
Cerului şi vă veghez viaţa, pentru că mi-aţi fost dragi cu toţii, chiar dacă 
soarta ne-a separat pentru multă vreme. 

Fiţi binecuvântaţi, scumpii mei!” 

20 septembrie 2007 


Mesaje despre procese injustiţie 


11.01.2001 - Mesaj de la spiritul domnului TICĂ pentru soţia 
Paraschiva (vânzarea unui imobil ce nu fusese partajat) 

„îmi este foarte dor de Nuţi. Mi-a fost o soţie minunată şi regret 
nespus de mult că nu am făcut actele cu ea! Numai în faţa lui Dumnezeu 
pot mărturisi cât de bună şi înţelegătoare a fost cu mine şi cât de bine m- 
a îngrijit şi m-a omenit după ce mi-am dat obştescul sfârşit. 

Cu Paul nu va ajunge la nicio înţelegere, deoarece el este bolnav de 
nervi, ca şi maică-sa. Garsoniera a închiriat-o unor şarlatani care şi-au 
bătut joc de naivitatea lui, iar acum nu mai poate scăpa de ei. L-au 
ameninţat că îl omoară dacă mai încearcă încă o dată să îi dea afară din 
ea. O rog foarte mult pe Nuţica să nu renunţe la proces, dar să se şi 
păzească de vreun atac din partea lor! 

Procesul nu va mai dura multe luni dacă Paul se va hotărî să dea 
cărţile pe faţă, recunoscând în faţa instanţei că a dat garsoniera cu 
chitanţă de mână la un preţ de nimic. Banii i-a cheltuit, iar acum se 
preface că nu mai ştie nimic despre ea. 

Numai judecata dreaptă a tribunalului va hotărî suma ce se cuvine la 
amândoi. 

Fiul meu îşi schimbă des locuinţele, fiindcă stă mereu cu chirie şi, 
cum se scumpeşte aceasta, îşi caută în altă parte. 

O rog pe Nuţica să nu se grăbească la măritat! Dacă a stat cu mine 
atâţia ani, de ce să îşi caute neapărat altul? Numai dacă găseşte un om 
bun şi iubitor să se grăbească la cununie şi acte legale! Altfel, pentru ce?! 
Numai să se ştie măritată?! 

Am vorbit la telefon de câteva ori cu fiul meu, iar cu mama lui numai 
când aveam mare nevoie să discut cu ea unele lucruri legate de soarta 
copilului nostru. 

A primit nişte bani, nu prea mulţi, şi le-a dat o chitanţă de mână. 
Aceasta nu valorează mare lucru, dar o ascunde cu grijă, ca nu cumva să 
i-o fure cineva şi să o aducă la proces. 

Nu poţi vinde casa fără acordul lui, deoarece amândoi sunteţi 
moştenitorii mei! Numai tribunalul va hotărî ce trebuie să faceţi. 

Ştiu că m-aţi iubit, dragii mei! Şi eu vă iubesc din tot sufletul şi îmi 
este foarte dor de voi! Vă ajut cum pot, vă dau sfaturi noaptea, prin 
somn, vă dau putere şi răbdare să treceţi prin toate necazurile voastre de 
oameni oropsiţi de soartă. 

Draga mea Nuţica, te rog mult de tot să nu mă dai uitării, cu toate că 
ţi-am greşit de multe ori în timpul vieţii noastre împreună! Dar să ştii că 
te-am iubit enorm de mult şi mi-am regretat moartea timpurie, cea care 
m-a despărţit de tine pentru totdeauna! 

Te sărut cu mult drag şi dor, sărută-i şi tu pe cei dragi din partea mea 
şi dă-le tuturor curajul tău, care nu te va părăsi niciodată! 

Fie ca amintirea mea să te însoţească mereu şi peste tot! 

Al tău soţ iubitor şi de neuitat, 

Ticuţu” 

n ianuarie 2001 


Cazul Sorin (fiul doamnei Lucia, drogat şi acuzat pe 
nedrept de crimă odioasă) 

25.07.2001 - Mesaj de la spiritul domnului GHEORGHE pentru Lucia, 
mama lui Sorin 

„Sorin nu este vinovat pentru ce s-a întâmplat atunci. A intrat într- 
un bar, unde patru indivizi suspecţi, traficanţi de droguri, i-au pus un 
drog în băutură, prefăcându-se că i-au devenit prieteni. El nu i-a 
cunoscut dinainte, de aceea nu a ştiut ce diavol zace în fiecare dintre ei. 
L-au descusut cu întrebări meşteşugite, dacă are bijuterii în casă, dacă se 
înţelege bine cu mama lui, dacă are vecini bogaţi. El le-a spus tot ce ştia 
în materie de „bogăţie” prin vecini, că la el acasă nici vorbă de aşa ceva. 
După ce s-a îmbătat pe jumătate şi s-a ameţit bine, din cauza drogului, 
trei dintre ei l-au însoţit până pe scară şi au intrat cu toţii în 
apartamentul doamnei O. Când ea a venit, cei trei răscoleau prin casă, iar 
când ea a vrut să ţipe, unul dintre ei a strâns-o de gât. Impresionat, Sorin 
s-a repezit să îi ia mâinile de pe gâtul femeii, dar ea deja murise. Unul 

dintre borfaşi, fiind obsedat sexual, a ejaculat pe cadavru, spunându-i lui 
Sorin: „Uite ce ai făcut, dobitocule! Puşcăria te mănâncă!” Văzând că 
Sorin vrea să sară la bătaie, iar vecinii puteau auzi zgomote suspecte în 
locuinţă, au dat foc şi au fugit. Din cauza drogului amestecat cu alcool, 
Sorin a rămas cu impresia că faptele lor au fost ale lui. Ieşind la aer, şi-a 
revenit puţin, căpătând discernământ. Mai departe ştiţi ce s-a întâmplat. 

Nu pot să cred că justiţia nu îi va face dreptate acestui copil 
nevinovat, ajuns în grea cumpănă! Dar tot aşa de mult pot să cred într-o 
posibilă greşeală judiciară. Numai Dumnezeu cu voia Lui îi va face 
dreptate! 

Moartea lui Iova a fost provocată de farmecele blestemate ale unei 
femei care l-a vrut de soţ înainte de a se căsători cu Lucia. Cu ajutorul 
unei vrăjitoare de magie neagră, renumită în acea vreme, i-a luat lui Iova 
zilele, i-a luat Luciei dreptul la fericire, sănătate şi belşug, iar lui Sorin i-a 
legat norocul pentru vecie. Numai şi numai cu rugăciuni fierbinţi către 
bunul Dumnezeu va reuşi fata aceea să îşi uşureze greul necaz căzut pe 
soarta ei.” 

25 iulie 2001 


25.07.2001 - Mesaj de la spiritul doamnei MAGDALENA pentru Lucia 

„Sorin nu este vinovat, dragul de el, decât că a băut cu cine nu 
trebuia, lăsându-se influenţat de trei derbedei, care au părăsit oraşul 
chiar în ziua aceea de pomină. Sorin trebuie să fie foarte sincer cu 
autorităţile care îl anchetează, să le spună tot ce ştie despre faptele sale 
reprobabile şi să se roage la bunul Dumnezeu pentru izbăvirea sa! 

Toate necazurile fiicei şi nepotului meu îşi au originea în răutăţile a 
două femei, care mi-au omorât ginerele. Una dintre ele, părăsită de el, l-a 
blestemat şi a plătit o vrăjitoare ca să îi facă farmece grele pentru 
distrugerea lui şi a familiei. A reuşit cu mare răsunet, după cum s-a văzut. 

Atât Lucia, cât şi nepotul meu vor rezista numai cu o puternică 
credinţă în voia lui Dumnezeu, care le face dreptate tuturor celor necăjiţi 
şi nedreptăţiţi de viaţă.” 

25 iulie 2001 


25.07.2001 - Mesaj de la spiritul domnului IOAN pentru Lucia 

„O mare nedreptate judecătorească i s-a făcut până acum fiului meu. 
Ar fi trebuit să se ia în consideraţie atâtea şi atâtea probe care îi dovedesc 
nevinovăţia. Am totuşi încredere în cei care se străduiesc să facă lumină 
în această poveste îngrozitoare. 

Sunt atât de îndurerat, încât nici nu mai pot să vorbesc! Dumnezeu 
să vă aibă în paza Lui, draga mea soţie şi scumpul meu copil!” 

25 iulie 2001 

* * * 

Mesaje de cercetare genealogică 


Cazul doamnei Carmen 

(binefăcătoarea boieroaică, mama vitregă profitoare) 

21.03.2002 - Mesaj de la spiritul lui VIRGIL pentru presupusa fiica 
Carmen 

„M-am despărţit de Marioara pentru că era depravată şi m-a păcălit 
cu naşterea copilului. Am avut dovezi că s-a culcat cu mai mulţi bărbaţi 
după cununia noastră. Aproape de fiecare dată şi-a acoperit păcatul cu 
motivele ei plictisitoare: că s-ar fi dus pe la ei să le vândă câte ceva din 
dota copilului. Adesea am certat-o că aduce fetiţa la sapă de lemn. Un 
copil nepot de boier, venind dintr-o familie atât de bogată, avea dreptul 
la averea lăsată de locuitorii castelului. Dar şi eu m-am temut de sărăcie 
şi am fost părtaş la jefuirea dotei micuţei copile. Cât timp am trăit, mi-au 
ascuns originea copilului. Am aflat-o după ce m-am retras în cele veşnice. 
Tot timpul mi s-a spus că este copilul meu, născut de Marioara la 7 luni, 
în lipsa mea. Cum ştiam că avusese necazuri printre picioare, nu prea o 
credeam că ar fi născut. Din comoditate, am acceptat situaţia, care de 
fapt, tot o minciună era. 

După divorţ mi-am văzut de viaţa mea, dar pe micuţă nu am uitat-o 
niciodată. Avea ceva deosebit în firea ei, parcă ar fi venit dintr-un castel 
cu zâne. Nici infirmitatea de la picior nu a reuşit să o facă vulgară. 

Aici, în Cer, am aflat că micuţa era de origine nobilă, fiind înrudită 
mai pe departe cu boieroaica Ghica cea bătrână, dar şi cu boierul cel 
bătrân. Părinţii copilei s-au prăpădit din cauza răutăţii nevestei mele 
Marioara. Ea a aranjat să fie arestat Ionel, prin denunţuri repetate, iar pe 
Luizica a terminat-o în câteva luni, tot cu bani mulţi. Pentru fosta mea 
nevastă, banul şi averea au fost mai presus de omenie. Nici acum nu 
înţelege câte păcate are de ispăşit în lumea cea veşnică! Mai are puţin şi 
va veni aici, mai aproape de Dumnezeu şi de Judecătorii Cerului, care o 
vor lămuri ce prostii mari a făcut în viaţă. 

Draga mea copilă, dacă ţi-am greşit cu ceva în scurta perioadă cât am 
locuit împreună, te rog din suflet să mă ierţi! Am încercat să mă justific 
în jurnalul pe care ţi l-am adresat, dar nu cred că ai avut prea multe de 
ales din el. Marioara a decupat unele pasaje despre care a crezut că sunt 
prea compromiţătoare pentru ea. 

Te las cu bine, draga mea, şi nu uita că eu veghez asupra ta şi a 
familiei tale! 

Virgil” 

21 martie 2002 

21.03.2002 - Mesaj de la spiritul bunicii FLORICA, mama presupusei 
mame Maria, pentru Carmen 

„Moşiereasa Dica nu a avut copii. A avortat cu puţin timp înainte de 
naşterea lui Carmen şi a murit lăsând cu limbă de moarte soţului ei să 
aibă grijă de copilaşul ce va veni de la Luiza, ca şi cum ar fi fost al său. 

Trăsnea s-a culcat cu multe femei, fiindcă Dica era cam suferindă cu 
ovarele, dar cu slujnicele niciodată. Mergea des pe la bordel în Caracal şi 
în capitală. 

Luiza şi Ion s-au iubit mult, a lor este Carmen. 

Odată născută copila, către miezul nopţii, Trăsnea a aranjat cu 
guvernanta să o dea în sat la o femeie, că nu era dispus să piardă vremea 
cu creşterea ei. A adus-o la Maria, că tot fusese ea bună prietenă cu Dica. 

Părinţii fetiţei au fugit odată cu boierii, de frica jandarmilor. Trăsnea 
a murit la Paris prin anii 70. Luiza a murit într-o încăierare de stradă, în 
1947, la Constanţa. Ion a muncit la ocnă, la canal. Nu s-a avut bine cu 
comuniştii. Nu mai trăieşte nici el, a murit de tuberculoză la Ocnele Mari. 

Carmen nu este nici copil de boier, dar nici a fiicei mele. Am crescut - 
o amândouă, dar mai mult eu. Marioara nu prea a avut-o la inimă. 

Când avea doar câteva ore după naştere, au adus-o la poarta noastră 
împreună cu o avere întreagă. Boierul Greceanu i-a dat fetii mele o mare 
dotă, ca şi cum ar fi fost copilul său. El voia să plece din ţară şi aşa a 
făcut. Fetiţa a avut bani mulţi ascunşi în scutece. Bani nu a mai primit 
fata mea după aceea şi a fost foarte supărată, spunea mereu că boierul a 
păcălit-o şi i-a lăsat ploconul pe cap. Peste 2-3 luni, când boierul se 
pregătea de plecare, ne-a trimis nişte tablouri, bijuterii, vase scumpe şi 
multe altele. O căruţă plină. Multe le-am ascuns în pivniţă, sub pământ, 
dar încet-încet Mărioara s-a descurcat cu ele, vânzându-le ba în Caracal, 
ba la Bucureşti. 

Despre părinţii fetiţei a mai ştiut notarul, dar el a păstrat secretul. 
Ne-a fost tare frică de comunişti, aşa că am crescut copila şi am zis 
bodaproste că ne-am înstărit pe seama ei. Singurul certificat de naştere 
este cel care există şi acum: o cacealma care ne-a salvat onoarea la toţi. 
Maria a avut grijă să distrugă hainele bogate ale fetiţei şi a ascuns cu grijă 
secretul naşterii ei. 

Mărioara a primit două scrisori de la Luiza, după dispariţia ei. După 
aceea, nimic. Nu i-a răspuns, că nu ştia unde să-i scrie. Luiza o ruga să 
aibă grijă de fetiţă, că va veni să o ia peste câteva luni. Mă bate gândul că 
fata mea, cu toate relaţiile ei, i-a pus capăt zilelor bietei femei, ca să nu 
iasă afacerea la iveală. 

Dovezi nu mai sunt, dar Maria mai are ceva argintărie în pământ şi îi 
este frică să o scoată de acolo. 

Luiza s-a prăpădit repede, iar Ion a dus-o dintr-o puşcărie în alta, 
pentru că a luptat împotriva bolşevicilor. Bietul băiat, era de neam 
boieresc, din nişte rude mai îndepărtate şi mai scăpătate din neamul 
Ghica. 

Pe la 3 ani şi ceva, pe Virgil l-a apucat turbarea cu divorţul şi răscolea 
prea mult în viaţa noastră. Maria a spus într-o zi: mai bine o omor cu 
mâna mea decât să i-o dau lui! A pus mâna pe cleştele de jar şi a lovit-o, 
dar nu prea tare, că i-am prins eu mâna. Fata a făcut febră mare, dar am 
lecuit-o cum m-am priceput, că mi-a fost frică să chem un doctor. Nu a 
fost poliomielită. 

Servitorii de la castel nu au ştiut mare lucru despre această afacere. 
Unii, mai îndepărtaţi, au rămas cu credinţa că fetiţa este a boierilor. 
Notarul s-a înţeles cu Maria să păstreze secretul acestei afaceri, pentru că 
şi el a primit mulţi bani pe seama copilului. Carmen a fost pusă la 
adăpost de trecutul ei şi al părinţilor. 

Drăguţa mea nepoţică, 

Am mari dureri în suflet, din cauza suferinţelor pe care le-ai îndurat 
câtă vreme ai fost în casă cu noi. Te rog să mă ierţi dacă nu am ştiut 
întotdeauna să te apăr de mâna fetii mele! Iartă-mă, scumpa mea copilă!” 

21 martie 2002 


21.03.2002 - Mesaj de la spiritul doamnei GENA, sora bunicii 
Florica, pentru Carmen 

„Părinţii lui Carmen au fost rude de-ale boierilor Ghica. Mama fetiţei 
a fost cameristă şi guvernantă în casa Greceanu. S-a numit Luiza, avea 21 
de ani când a născut-o pe Carmen. După ce doamna Dica tocmai s-a 
săvârşit din viaţă, după o lună a născut Luiza. Boieroaica lăsase cu limbă 
de moarte ca boierul Greceanu să crească copilul ca pe un nepot al său şi 
să aibă grijă de Luiza ca de fiica lui. Dar el, păcătosul, a ales libertatea. I-a 
lăsat pe tineri în plata Domnului, după ce le-a lăsat casa plină ca 
moştenire. S-au descurcat şi ei cum au putut, după ce au fugit de 
bolşevici. Luiza a murit la Constanţa, fiind înjunghiată şi împuşcată pe 
stradă de un necunoscut. Cred că l-a tocmit Mărioara, ca să nu-i ia fata. 
Luiza se întorsese în sat după o jumătate de an, ca să ia copilul, dar nu i 
s-a dat certificatul de naştere, pe care l-a „pierdut” Mărioara. I s-a făcut 
încă unul şi i-au promis fetei că vor accepta înfierea lui (a doua oară) de 
către Luiza. După cum vedeţi, bietul copil trebuia să fie înfiat de mama 
lui! S-a împotrivit foarte tare bărbatul Mărioarei, care spera pe jumătate 
că ar fi fost copilul lui. Pe de altă parte, nici Mărioara nu ar fi vrut să 
scape de copil şi de dota lui, în acelaşi timp. Dacă nu venea Carmen pe 
lume şi în casă, amândouă ne-am fi zbătut în cea mai neagră sărăcie. 

Ion a fost înnebunit de dorul fetiţei. După ce a fost arestat pentru purtare 
ilegală de armă şi aderare la partizani, a stat la ocnă şi la Canal, cu foarte mici 
întreruperi, până când i-au dat drumul definitiv şi a murit de tuberculoză, în 
1961. 

Vreau să îi transmit dragei mele Carmenuţa să ne ierte pe toţi cei care am 
greşit faţă de ea, de dragul banilor şi de frica sărăciei! Dumnezeu să o vegheze 
şi să-i lumineze calea în viaţă!” 

21 martie 2002 

* * * 

Mesaje care aduc mângâiere sufletească, 
încurajări şi sfaturi de viaţă 


Cazul doamnei Teodorina (fiica iubeşte un bărbat de 

culoare) 

06.07.1996 - Mesaj de la spiritul doamnei MARIA pentru fiica 
Teodorina 

„Teodorina să nu vândă casă sub nicio formă! Să nu accepte 
pretenţiile fratelui său, care este cam speculant şi ar vrea bani pentru o 
afacere de-a lui personală! Teodorina, draga de ea, să fie mai puternică 
decât o ştie el, să păstreze casa pentru un membru al familiei, oricine ar fi 
el, numai rudă să fie! Casa trebuie să rămână în neamul nostru, nu vreau 
să fie înstrăinată sub nicio formă! Aşa să ştie şi aşa să facă Teodorina! 

Ştiu despre isprăvile Codruţei şi m-am întristat foarte tare. Eu nu pot 
să uit ce fată bună a fost şi încă mai este! Teodorina a crescut-o cum 
trebuie, dar soarta o mână către alte păcate. Zi şi noapte se gândeşte să 
plece în Africa, ea nu spune la nimeni, dar eu ştiu. Aşteaptă prilejul s-o 
ducă cineva în Africa, dar ajunsă acolo va fi o nenorocită. Teodorina mea 
cea dragă ar trebui să facă tot ce poate pentru a o împiedica să plece! Fata 
nu va avea noroc acolo, va ajunge o sclavă la batjocura oricui. Este 
frumoasă şi negrii sunt foarte atraşi de ea. 

Eu, ca bunică răposată care vede şi aude tot, aş vrea să-i atrag atenţia 
Teodorinei că fata nu trebuie lăsată de capul ei! Are mamă şi un tată care 
au datoria de a o căuta mereu şi a-şi spune părerea despre viaţa ei. Chiar 
dacă se fereşte de ei, copilul nu are mintea coaptă ca a părinţilor. Dânşii, 
ca oameni cu scaun la cap, ar trebui să încerce a-i deschide lumina minţii 
pentru a o abate de pe căile lăturalnice pe care a apucat! 

Crinuţa are probleme cu soţul ei, pentru că nu se ocupă îndeajuns de 
dânsul. Băiatul acela simte nevoia de apropiere sufletească puternică. 
Crinuţa să aibă mai multă răbdare cu el, deşi poate că este şi o 
nepotrivire de caracter! Teodorina, ca mamă cu experienţă, are datoria 
de a veghea asupra căminului fiicei sale, să nu uite că ea este omul-cheie 
în familie, pe ea cade răspunderea faptelor copiilor. O rog să plângă mai 
puţin şi să acţioneze mai mult! Dacă ea este slăbită şi îndurerată mereu, 
atunci Necuratul, care sălăşluieşte pretutindeni, se va distra de minune şi 
le va îndemna pe fiicele sale să greşească mereu. 

O rog pe Teodorina, din tot sufletul meu nemuritor, să-şi păzească 
sănătatea, să nu se distreze plângând, ci să treacă la acţiune directă, să 
găsească toate căile ca să-şi ajute copiii! 

îi doresc să se roage pentru sufletul meu, pentru că şi eu mă rog 
pentru sufletele tuturor neamurilor mele care mai sunt pe Pământ! 

Rămas bun, draga mea Teodorina, şi nu uita că eu veghez mereu 
asupra ta şi a familiei! îţi doresc să ai puterea de a lupta cu viaţa, care nu 
a fost uşoară pentru tine şi nici de acum înainte nu va fi prea simplă! 

A ta mamă trecută în lumea celor nevăzuţi, 

Maria” 

6 iulie 1996 


06.07.1996 - Mesaj de la spiritul domnului PAVEL pentru fiica 
Teodorina 

„Teodorina să nu vândă casa, vreau ca această casă să rămână 
moştenitorilor mei. Dacă ei nu au nevoie de ea, să o închirieze unor rude! 
Dragii mei copii, vă rog să nu vă înstrăinaţi bunurile familiei şi 
neamurilor, aveţi dreptul să vă bucuraţi de ele, chiar dacă aveţi impresia 
că nu vă trebuie! Acolo se află tinereţea noastră şi copilăria voastră, nu vă 
ştergeţi amintirile, ele vă vor folosi acum şi mai târziu! 

O rog frumos pe Teodorina să fie mai energică cu nepoatele mele! 
Codruţa trebuie să se mărite cu un român şi, chiar dacă a făcut nişte paşi 
greşiţi, ea trebuie adusă pe calea cea bună! A fost botezată creştină şi aşa 
trebuie să rămână! Fata trebuie convinsă că locul ei este aici şi nu în 
mijlocul unor negri blestemaţi, care şi-a bate joc de ea din zori şi până în 
noapte! Teodorina, te rog foarte mult ca tu şi soţul tău să treceţi mai 
energic la acţiune, pentru a salva fata din mâinile negrilor care îşi bat joc 
de ea! 

în ceea ce o priveşte pe Crinuţa, aş spune că ai răsfăţat-o prea mult. 
Dacă s-a măritat, atunci să-şi vadă de bărbat, să-l îngrijească cum se 
cuvine şi să se înţeleagă în toate privinţele! Dacă nu poate trăi cu el, 
atunci să divorţeze cu bună înţelegere şi să-şi caute alt bărbat! 

îi doresc Teodorinei mele scumpe să-şi vadă de treburile ei de familie 
cu mult curaj şi voinţă neclintită! Aşa cum până mai ieri a ştiut să-şi ţină 
familia în frâu, trebuie să o facă şi de acum înainte! Nu există nesupunere 
în familia Teodorinei, ci doar prea mult răsfăţ. Fetele trebuie să o asculte, 
pentru că ea este şi a fost o mamă foarte bună! Teodorina să treacă la 
luptă deschisă, să facă ordine în viaţa fetelor ei, să le amintească faptul că 
prea mult răsfăţ nu duce la nimic bun! 

Cu bine, draga mea Teodorina, şi îţi doresc să ai parte de bucurie şi 
din partea nepoţilor, ce vor veni în curând!” 

6 iulie 1996 


06.07.1996 - Mesaj de la spiritul lui ISUS CRISTOS pentru Teodorina 

„Draga doamnă Teodorina, 

Situaţia din familia dumitale este deosebit de grea, pot să spun chiar 
deosebit de gravă! Este uimitor faptul că fiica dumitale Codruţa, o fată 


Ni na Petre - Glasuri de dincolo de moarte 


Pag.132 


atât de bine crescută şi botezată în credinţa către Maica Domnului şi 
Domnul Isus Cristos, a putut să treacă cu atât de mare uşurinţă lângă un 
om care nu-i era predestinat şi cu care nu avea nimic în comun! în 
această cruntă situaţie se vede clar mâna diavolului... 

Asupra fetei dumitale planează un blestem. Nu este blestemul mamei 
iubitului care a părăsit-o, nu avea pentru ce să o blesteme; ea şi-a văzut 
visul cu ochii, băiatul ei căsătorindu-se cu o femeie bogată. Blestemul 
vine din altă parte. 

într-o viaţă anterioară acesteia, fata dumitale a fost iubită de un 
bărbat foarte orgolios. Ea era o grecoaică tânără, frumoasă, foarte 
inteligentă, iar el era un tânăr sărac, dar cu multă prestanţă, licenţiat în 
Litere. Ea era bogată, trufaşă, învârtea peţitorii pe degete. Tânărul a 
iubit-o enorm, cerând-o în căsătorie. Fata l-a lăsat să înţeleagă că îl 
acceptă, dar foarte curând după aceea l-a anunţat că se va mărita cu un 
bărbat bogat şi mult mai în vârstă ca ea. Tânărul îndrăgostit s-a 
îmbolnăvit de tuberculoză, a murit blestemându-şi viaţa şi norocul care i- 
a lipsit în iubire. Blestemul său nenorocit s-a întors împotriva celei care i- 
a provocat dezamăgirea şi boala care l-a cuprins. Tânăra nu s-a potolit, 
şi-a înşelat soţul de multe ori, provocându-i şi acestuia moartea 
prematură. 

Din acea viaţă, spiritul actualei Codruţa a rămas încărcat cu multe 
probleme deosebit de grave. Iată, reversul medaliei s-a împlinit în viaţa 
Codruţei: Codruţa a fost părăsită în plină iubire, speranţele i-au fost 
călcate în picioare, mândria sa a fost stropită cu noroi. S-a aruncat în 
braţele acelui negru, simţind nevoia de o iubire puternică ce ar fi putut să 
o facă să uite întrucâtva durerea sfâşietoare ce îi chinuia inima. 

Doamnă Teodorina, este dureros ce vă voi spune în continuare. Fiica 
dumneavoastră a fost negresă într-o anumită viaţă anterioară. A fost o 
negresă pătimaşă, a avut mulţi admiratori, dar s-a măritat cu unul căruia 
i-a dedicat întreaga şi scurta ei viaţă. A murit de tânără, răpusă de o boală 
îngrozitoare ce bântuia prin jungla unde locuia tribul său. Spiritul 
fostului soţ s-a încarnat în negrul Andela, cu care s-a căsătorit fiica 
dumneavoastră. A fost deci apropierea temporară a unor spirite care 
acum 500 de ani au fost soţi. Dar s-a întâmplat că fiica dumneavoastră 
avea această problemă karmică grea, trebuind să sufere în această viaţă 
din cauza bărbaţilor pe care îi va iubi. Şi astfel negrul a părăsit-o... 
Spiritul Codruţei îl caută în continuare pe cel dispărut. Neputându-şi uita 
durerea despărţirii, Codruţa se consolează cu altul. 

Doamnă Teodorina, numai dumneata o mai poţi ajuta să-şi revină 
din starea întunecată în care se află mintea fetei. Iată ce ai de făcut: 

în fiecare seară, timp de 40 de seri la rând, te vei ruga la miezul 
nopţii, începând cu ora 12, timp de 5 minute, în faţa icoanei Maicii 
Domnului avându -1 în braţe pe pruncul Isus, pentru fericirea fiicei 
dumitale! Vei pronunţa în gând sau şoaptă sau cu voce tare, fără să fi 
auzită de nimeni, următoarele cuvinte: 

„Prea-sfântă Fecioară Maria, Maică a Domnului nostru Isus Cristos, 
ajută-i fiicei mele, Codruţa, să se dezlege de blestemul ce o apasă de sute 
de ani! Dezleag-o, Prea-sfântă Maică a noastră, a tuturor, şi ajut-o să-şi 
găsească bărbatul potrivit care s-o facă fericită pentru tot restul vieţii! în 
numele Tatălui şi al Fiului şi al Sfântului Duh. Amin. A ta credincioasă şi 
prea-supusă Teodorina” 

Vei începe chiar în seara zilei de primire a acestui mesaj divin. în cea 
de-a 41-a zi vei primi răspunsul Meu şi al Maicii Domnului la rugăciunile 
dumitale. Acesta va fi un semn ce va prevesti sfârşitul chinurilor 
dumitale. Situaţia nu se va rezolva imediat, va mai trece un timp în care, 
prin gândurile dumitale de bine, vei îndemna spiritul Codruţei pe calea 
cea bună. 

Roagă-te puternic în biserică timp de jumătate de oră în ziua Prea- 
sfintei Maria, atât în luna august, cât şi în luna septembrie! Aprinde 
atunci în biserică 7 lumânări, la aprinderea fiecăreia dintre ele vei 
pronunţa în gând aceleaşi cuvinte ca şi la rugăciunea celor 40 de zile! Vei 
întări astfel puterea rugăciunilor dumitale asupra destinului Codruţei. 
Vei vedea că lucrurile se vor limpezi. 

Rămâi cu bine, doamna Teodorina, şi nu uita că familia are foarte 
mare nevoie de dumneata! Păstrează-ţi sănătatea bună, pentru a-i ajuta 
pe cei care îţi sunt dragi! 

A trimis cele de mai sus Prea-sfântul nostru Isus Cristos, fiul 
Domnului Dumnezeu şi al Prea-sfintei Fecioară Maria, Maica Domnului 
şi a tuturor celor buni” 

6 iulie 1996 


25.02.1997 - Mesaj de la spiritul bunicii NASTASIA pentru 
nepoata Carmen (lumânarea ruptă) 

"Draga mea Carmen, 

Blestemul vine de la socrul meu, care m-a blestemat până la a zecea 
generaţie ca fetele să nu aibă noroc în căsnicie, dumnealui crezând că 
soţul meu nu a avut noroc căsătorindu-se cu mine. Poţi scăpa de blestem 
numai rugându-te la Bunul Dumnezeu în fiecare zi de luni în faţa icoanei, 
acasă sau la biserică, la vreme de seară, cerând iertare şi ajutor pentru a 
scăpa de blestem. 

în privinţa soţului tău, aş vrea să-ţi atrag atenţia să ai grijă, pentru că 
el nu este un om prea sincer şi nici grozav de bun la suflet! Soţul tău nu-ţi 
ia apărarea în faţa rudelor lui, chiar dacă uneori se preface că este de 
acord cu tine. Această dovadă de laşitate trebuie pedepsită. Dacă vei mai 
avea vreun incident cu soacra sau cu alte rude din neamul lui şi 
dumnealui nu-ţi va ţine partea, atunci tu să-i reproşezi aceasta din 
adâncul sufletului! 

Dacă el ar fi fost un bărbat cu mai multă ambiţie şi iubire faţă de 
soţie, ar fi ştiut să pună piciorul în prag. El, ca bărbat, ar fi trebuit să îşi 
recunoască greşeala de a rupe lumânarea de nuntă fără intenţie şi ar fi 
trebuit să curme toate poveştile mamei lui şi ale altor persoane. Ruperea 
lumânării de nuntă înseamnă nereuşită în căsnicie, poate chiar 
despărţire, dar nu neapărat moartea unuia dintre soţi. Vorbele ce au 
început după acest incident şi s-au continuat de-a lungul anilor sunt o 
dovadă că soacra ta nu te-a iubit niciodată şi nici nu te-a vrut de noră. 

în această privinţă, cel mai bun lucru ar fi să mergi cât mai rar în 
vizită la rudele soţului sau chiar deloc. Ai mare grijă să nu pună mâna pe 
vreun obiect folosit de tine, pe care să facă farmece de despărţire! Dacă îţi 
vin în casă rude de-ale soţului, să fii cu băgare de seamă la cadourile pe 
care ţi le aduc - şi pe acelea s-ar fi putut face farmece. Refuză orice fel de 
cadouri din partea lor. 

în privinţa banilor, ei nu ajung pentru întreţinerea familiei, din cauză 
că salariile sunt prea mici, iar nereuşita căsătoriei tale îţi poartă ghinion 
şi în această privinţă. O veţi duce greu până când fetele vor ieşi la banii 
lor. Dacă soţul tău va deveni şomer, se va înrăi şi s-ar putea să bea cam 
mult alcool. Cred că deja are acest obicei. Spui că el te ameninţă cu 
divorţul. Răspunde-i că, decât o viaţă de chin cu el şi de lipsuri de tot 
felul, mai bine singură cu copiii tăi. Când nu vei mai reuşi să îl suporţi, 
acceptă divorţul! Prefer să te ştiu singură, fără bărbat, decât bătută, 
chinuită şi flămândă alături de el. 

Caută să fii cât mai harnică la serviciu! Nu te băga în bârfa comună a 
celor din jur şi, mai ales, să nu rosteşti nicio vorbă împotriva şefilor tăi, 
deoarece orice cuvânt rău spus împotriva lor va ajunge la destinaţie şi 
rezultatul se va întoarce împotriva ta. 

Fetele tale şi strănepoatele mele au încă mintea necoaptă şi îl cred pe 
cel care are gura mai mare. încearcă să le explici că nu ai nicio vină în 
povestea cu lumânarea ruptă şi că nu meriţi să fii izolată de către rudele 
tatălui lor. Pe măsură ce vor creşte, îşi vor da seama cine greşeşte în 
familia ta şi cine are dreptate. Fetiţele tale, dacă îşi vor vedea de carte, 
vor ajunge în viaţă mai bine decât tine. încearcă să le linişteşti sufletele şi 
explică-le că, pentru ele, acum şi în următorii ani, lucrul cel mai 
important este să înveţe carte. Nu este cazul să se amestece în discuţiile 
dintre tine şi soţul tău. 

Draga mea nepoţică, vreau să te mai rog un lucru: Carmen, încearcă 
să-ţi găseşti liniştea sufletească şi stăpânirea de sine! Tratează-ţi bolile de 
care suferi şi nu uita un lucru foarte important: copiii tăi au nevoie de o 
mamă sănătoasă la trup şi la minte, încrezătoare în viitor! Echilibrul tău 
sufletesc se va răsfrânge mai ales asupra copiilor tăi. 

A ta bunică ce te iubeşte şi acum de acolo unde se află, 

Nastasia" 

2 7 februarie 1997 

11.03.1997 - Mesaj de la spiritul lui DUMITRU pentru fiica 
Corina (singurătate şi disperare) 

„Trăiesc zi şi noapte lângă fata mea, deşi nu mă vede, nu mă aude. 
Atâta reuşesc să-i transmit în somnul de noapte, anumite avertismente, 
pentru ca ea şi nepoata mea să se ferească de lucrurile rele ce le pun alţii 
la cale împotriva lor. Sănduţa, nepoţica mea, primeşte mai bine sfaturile 
mele decât Corina. Mă bucur că amândouă sunt fiinţe inteligente şi cu 
scaun la cap! Totuşi mă îngrijorează Alexandra, Sănduţa - cum îmi este 
mie drag să-i spun acuma - pentru că are o fire cam ambiţioasă şi uneori 
nu reuşeşte să se exprime aşa cum trebuie în faţa mamei sale! Am 
cunoştinţă despre toate chinurile lor din ultimii ani. 

Draga mea Corina, aş vrea să te încurajez, pentru ca tu să nu cazi în 
disperare! Ai încă ani destui de trăit şi viaţa îţi este deschisă în 
continuare la bune şi la rele! Vei reuşi să-ţi găseşti un bărbat mai bun 
decât primul, dar trebuie încă să mai aştepţi o vreme! 

Nepoţica mea trebuie să-şi vadă de carte, să fie cuviincioasă cu cei 
mai în vârstă ca ea şi, mai ales, să nu se lase influenţată şi înrobită 
sufleteşte de oamenii răi, care vor să o facă să sufere! Sănduţa trebuie să 
înveţe carte pentru binele ei, pentru viitorul ei şi pentru binele copiilor 
ce-i va avea după ce se va căsători! 

Dragele mele fete, vreau din tot sufletul meu de acum să vă încurajez. 
Mergeţi înainte în viaţă, faceţi-vă datoria aşa cum trebuie şi veţi reuşi să 
învingeţi piedicile! 

Scumpei mele soţii aş vrea să-i transmit următoarele cuvinte: Să nu 
mă mai plângă atâta, ci să-şi păstreze durerea pentru altă dată, când va 
mai fi nevoie de ea! Să-şi încurajeze fiica şi nepoţica, să le dea un 
adevărat sprijin sufletesc! Să nu se grăbească pentru a veni lângă mine, 
pentru că mai are multe de făcut pe Pământ! îmi este dor de dânsa, dar 
ştiu să-mi potolesc acest dor, venind zi şi noapte în apropierea sa. 

Vă las cu bine, dragele mele, şi vă rog să-mi urmaţi sfaturile! 

Tătuţul Dumitru” 

11 martie 1997 


Cazul doamnei Maria (singurătate, dezamăgire) 

02.07.1997 - Mesaj de la spiritul doamnei MARIA pentru fiica Maria 

„Scumpa mea fiică, ştiu că ai trecut prin greutăţi, multe chinuri 
sufleteşti, umilinţe pe care nu le meritai, dar ţi-au fost scrise să le înduri. 
Vreau să te încurajez, aşa cum am făcut-o aproape întotdeauna când 
eram în viaţă şi mi-ai cerut sfatul şi sprijinul! 

Scumpa mea fată, te rog din sufletul meu cel nemărginit să ai 
încredere în viitor! Fără această încredere, voinţa te va lăsa şi vei cădea 

pradă deznădejdii şi întunericului din suflet şi minte, care te va duce la 
prăbuşirea mintească. 

Măriuţa mamii, trebuie să ştii că îţi mai este hărăzit un bărbat, 
încearcă să ieşi din izolarea în care te-ai retras! Pentru aceasta, spune-le 
prietenelor tale că vrei să te măriţi din nou! Străduieşte-te, chiar dacă 
este cam costisitor, să faci călătorii pentru odihnă, pentru a-ţi vedea 
rudele sau prietenele de suflet! într-una din aceste călătorii s-ar putea să- 
ţi cunoşti viitorul bărbat. Să nu te grăbeşti măritându-te cu el la scurtă 
vreme după ce l-ai cunoscut! Caută să păstrezi o prietenie de cel puţin 
câteva luni, pentru a te lămuri asupra lui, ca nu cumva să fie un om rău şi 
prefăcut, ca acela pe care mi l-ai adus ca ginere! 

Draga mamii, caută şi-ţi înveseleşte viaţa! Tu nu ştii decât munca şi 
iar munca. Te rog să te duci mai des la spectacole, citeşte tot ce-ţi 
pofteşte inima şi fă-ţi un grup de prietene (femei serioase) cu care să te 
poţi ajuta la nevoie! 

în privinţa banilor, să ştii, fata mea, că primeşti atâţia câţi se dau 
tuturor care au pregătirea ta. Eu te sfătuiesc să mai înveţi ceva, pentru a- 
ţi schimba oarecum mersul vieţii! Caută să mai faci nişte cursuri dacă te- 
ai săturat să lucrezi în învăţământ! 

Pentru liniştea ta sufletească, cred că va fi bine să-ţi găseşti un 
prieten de suflet, la început fără pretenţii de căsătorie, dar să ştii, draga 
mea, că el nu-ţi va veni de-a gata! Tu trebuie să cauţi, să-ţi faci relaţii, 
cunoştinţe serioase, prin care îl vei putea cunoaşte. 

Văd că stai cam rău cu nervii. încearcă să ţi-i stăpâneşti şi Bunul 
Dumnezeu te va ajuta în toate, potrivit rugăciunilor tale! 

Rămâi cu bine, fata mea, şi nu uita că singurătatea şi durerea ta 
sufletească îmi produc nespus de mult rău, mă întristează peste măsură 
şi tristeţea mea trece în visele tale! 

Eu stau mai tot timpul lângă tine, iar noaptea, prin somn, te sfătuiesc 
cum să faci ca să-ţi fie cât mai bine. Visele tale sunt rezultatul 
convorbirilor noastre din timpul nopţii şi dorinţelor tale de a evada din 
starea de izolare şi plictiseală în care te afli. Nu te lua după vise, decât în 
măsura în care ele îţi prevestesc ceva şi îţi pot fi folositoare vieţii! 

îţi doresc din tot sufletul să ai parte de norocul care ţi-a lipsit pană 
acum! Roagă-te Bunului Dumnezeu ca dorinţele tale să se împlinească! 

A ta scumpă şi neuitată, 

Mămăica” 

2 iulie 1997 


02.07.1997 - Mesaj de la spiritul MAICII DOMNULUI pentru Maria 

„Draga Mea Măriucă, 

Te văd însingurată, dezamăgită de soarta ta, dornică de o viaţă mai 
plină decât cea pe care o duci, aspirantă spre puritate sufletească şi 
perfecţiune spirituală. Te rog de la bun început să-mi asculţi sfaturile şi 
să le urmezi în întregime sau atât cât îţi va sta în putinţă! 

Draga Mea fiică nefericită, încep prin a-ţi da următorul sfat: Nu mai 
fii atât de dezamăgită de viaţa pe care o duci! Nu eşti singura dintre 
femeile de pe această lume. Ai o profesiune frumoasă, onorabilă şi nobilă, 
întrucât prin puterea minţii şi mâinilor tale tu transformi micile 
sălbăticiuni în oameni adevăraţi. Trăieşti intr-un oraş mare şi frumos, 
care îţi oferă posibilităţi mari de destindere şi studiu. Ai o locuinţă 
confortabilă şi eşti respectată de semenii tăi. 

Ştiu ce-ţi doreşti mai mult, ştiu că îţi lipseşte un soţ iubitor şi corect. 
Şi mai ştiu că modestele tale venituri băneşti îţi sunt insuficiente pentru 
traiul îmbelşugat pe care ţi l-ai dori. Şi mai ştiu că ţi-ai dorit 
dintotdeauna să înveţi mai mult decât ai învăţat până acum. 

Draga Mea Maria, trebuie să înţelegi un lucru, că încă nu eşti bătrână 
şi neputincioasă! Ai toată viaţa deschisă înaintea ta. Mai trebuie să ai 
încă puţină răbdare, câteva luni sau poate chiar un an, până îţi vei găsi 
perechea bărbătească mult aşteptată şi potrivită ţie! 

în privinţa banilor, dacă vei rămâne la actuala meserie, ştii că nu vei 
fi niciodată mai înstărită ca acum. încearcă să mai înveţi ceva, încă o 
meserie, pentru ca în timpul liber, pe care îl ai din belşug, să mai poţi 
câştiga un ban! Vezi şi tu ce fel de muncă ţi se potriveşte: de contabilitate, 
de comerţ, de vindecări sau altele! Nu aştepta să-ţi vină totul de-a gata! 
îţi este hărăzit ca în această viaţă să trudeşti din greu pentru orice 
reuşită. Ai un destin de truditor care nu va avea odihnă decât după clipa 
morţii. 

Anul acesta va trebui să începi o a doua viaţă. Străduieşte-te să mai 
înveţi ceva, să-ţi faci mai multe relaţii în societate, să-ţi găseşti bărbatul 
potrivit şi să ieşi din starea de disperare în care te afli! 

Te rog, draga Mea, să îţi schimbi modul de a gândi şi a simţi, adică să 
devii mai optimistă, mai încrezătoare în viaţa şi destinul tău şi mai bine 
orientată către oamenii cu suflet distins şi generos! 

îţi doresc numai bine, draga Mea, şi reuşită deplină în tot ce vei 
încerca să faci de acum încolo! 

Cu multă dragoste pentru tine şi pentru toţi cei care merită, 
Prea-sfânta Fecioară Maria, Mamă a Domnului nostru Isus Cristos, 
Fiul lui Dumnezeu” 

2 iulie 1997 

* * * 


07.07.1997 - Mesaj de la spiritul domnului NECULAI pentru 
fiica Angela (tânăra fiică satanistă) 

„Spuneţi-i fiicei mele dragi că a făcut tot ce era omeneşte posibil 
pentru odihna trupului şi liniştirea sufletului meu. îi mulţumesc pentru 
toate câte a fost în stare să facă, uneori chiar peste puterile ei financiare! 
Apreciez cu mult respect şi iubire atitudinea ei de fiică iubitoare şi 
ascultătoare. 

Regret nespus că nepoţica Ema nu-i seamănă. Ea seamănă cu unul 
din strămoşii mei căruia i-au plăcut aventurile şi ţările îndepărtate, 
rămânându-i osemintele intr-un cimitir dintr-o ţară nordică, într-un loc 
uitat de lume. 

Aici unde mă aflu am dezlegare pentru toate. Am scăpat de multă 
vreme de Judecata cea Dreaptă şi de pedepsele destinului, pe care a 
trebuit să le suport. Acum sunt liniştit, pot călători oriunde doresc şi vin 
adeseori pe lângă membrii fostei mele familii şi rudele ce mi-au fost dragi 
în timpul vieţii. 

Ema, draga mea nepoţică, pe care am iubit-o nespus şi care acum se 
află în pragul morţii, a vrut să-şi înceapă viaţa aventuroasă din fragedă 
tinereţe. însă soarta îi este potrivnică, pentru că a provocat prea multă 
suferinţă în sufletul celor dragi. A năpăstuit sufletul mamei sale şi, dintr- 
o femeie energică, frumoasă şi fermecătoare, draga mea fiică a rămas o 
ruină de om. 

Vreau să-i spun scumpei mele Getuţa că doresc nespus ca ea să se 
liniştească. Vreau ca Getuţa mea să-şi refacă viaţa! Să-şi găsească un 
bărbat bun care s-o merite! 

Am încercat de-a lungul timpului, în ultimii ani, să-i transmit Emei 
sfaturile cele bune şi necesare vieţii ei, dar Ema nu a înţeles ce i-am spus 
eu. Are mintea rătăcită, din cauza unor practici sataniste care au 
îndepărtat-o de societate şi au făcut din ea o pasăre rătăcitoare. Numai o 
minune dumnezeiască a făcut-o să-i dea telefon mamei sale, dar a minţit- 
o şi de data aceasta - acum nu se află în Spania, ci într-o sectă satanistă 
din sudul Italiei. Prea multe nu mai putem aştepta de la ea. Are de ispăşit 
păcatele din altă viaţă, când a fost un bărbat rău la suflet, hoţ de drumul 
mare, având pe conştiinţă enorm de multe vieţi omeneşti. Nu prea sunt 
speranţe ca Ema să se mărite. 

O rog pe scumpa mea Getuţa s-o poarte pe Ema în suflet ca pe o 
amintire a copilăriei sale! Să-şi amintească doar acele momente când 
Ema a fost un copil ascultător, drăgălaş, superb şi iubit de toţi cei din jur. 

O rog pe Geta mea să-şi poarte în continuare credinţa nestrămutată 
în Bunul Dumnezeu! Să meargă la icoane făcătoare de minuni şi la preoţi 
cu har dumnezeiesc! Să se roage ca şi până acum, zi şi noapte, pentru 
binele său şi al fiicei sale! 

în privinţa lui Marian, vreau să-i spun doar că a fost nedemn de Geta 
şi nu merită să fie regretat. 

Ştiu că draga mea soţie nu reuşeşte întotdeauna să-şi pună frâu gurii. 
A fost de multe ori prea severă cu Geta şi iată rezultatul: Geta a ajuns un 
om şovăielnic, nesigur pe soarta sa, răvăşit sufleteşte şi descumpănit. I- 
am spus de multe ori soţiei mele că prea multă severitate strică uneori. A 
bodogănit-o pe Geta de foarte multe ori cu cuvinte aspre, lăsând răni 
adânci în sufletul copilului. Nu a făcut-o cu rea intenţie, ci doar din 
dorinţa de a îndrepta nişte lucruri. Geta le-a luat drept blesteme şi iată 
rezultatul: răul din jurul său i-a însângerat sufletul. O rog pe Getuţa să nu 

ia în serios chiar tot ce spune mama sa şi să se gândească la faptul că un 
om bătrân adeseori nu mai are mintea limpede ca unul tânăr! 

Sunt convins că Geta va reuşi să-şi refacă viaţa cu un alt bărbat, dar 
nu înainte de a-şi linişti sufletul şi a-şi trata trupul aşa cum se cuvine. 
Obiceiul fumatului nu este prea dăunător dacă nu este folosit în exces. 
Dacă pe Geta o linişteşte ţigara, atunci să nu renunţe brusc la ea, ci 
treptat, micşorându-şi doza zilnică. 

îi mulţumesc fiicei mele pentru toate urările de bine şi o rog să aibă 
încredere în viitor! Sunt convins că se vor lumina cerurile şi pentru ea, 
aducându-i alinare sufletească şi mai multă mulţumire în viaţă. 

Rămâi cu bine scumpa mea fiică şi, ori de câte ori vrei să-mi mai ceri 
un sfat, priveşte-mi fotografia, discută cu ea şi încet-încet vei primi 
răspunsurile pe care le aştepţi! 

Al tău tată mult regretat, 

Culai” 

7 iulie 1997 


Cazul domnişoarei Carmen (teama de viitor) 

19.01.1998 - Mesaj de la spiritul bunicii MARIA pentru nepoata 
Carmen 

„Scumpa mea nepoţică, tare dor mi-e de ea! Vreau să-i transmiteţi 
fătuţei mele următoarele cuvinte mângâietoare pentru sufletul ei dulce şi 
mult iubit: 

Scumpa mea Carmenuţa, ştiu cât de mult îmi duci dorul, dar din 
nefericire pentru tine şi nemulţumire dureroasă pentru sufletul meu, nu 
ne mai putem întâlni în această viaţă a ta! Sunt foarte îndurerată pentru 
tot ce ţi se întâmplă în aceste vremuri! 

Ştiu că Gheorghiţă este foarte grav bolnav şi îi veghez adeseori 
somnul, când mi se dă voie să plec de aici, de la Sfânta Judecată cea 
dreaptă şi neiertătoare pentru cei păcătoşi ca mine şi ca alţii. îl aştept pe 
Gheorghiţă să vină lângă mine şi-l voi ajuta cât de curând să plece din 
lumea celor făcuţi din carne şi oase. Am de gând să-i ajut sufletul să urce 
lin la Ceruri şi îi voi ţine loc de mamă, soră şi prietenă, până când va fi în 
stare să scape de la Judecată şi să zboare singur lângă cei dragi ai noştri. 

Carmenuşca bunichii, eu văd că tu şi acum eşti o fată frumoasă, 
deşteaptă şi cuminte, pe placul meu, ca întotdeauna. Dar mai vreau să-ţi 
spun, draga mea nepoţică, că dacă măcar pentru două clipe îţi pierzi 
încrederea în oameni şi în soarta pe care ţi-a dat-o Dumnezeu, să ştii că 
după aceea prăbuşirea ta şi năpastele vieţii vor veni la grămadă şi nu vei 
mai şti cum să ieşi la liman cu toate câte le vei avea de făcut! Iată ce-ţi 
spun eu, scumpa mea fată, ce ai de făcut: 

Cată de-ţi fă curaj pentru a îndura toate câte ţi se vor ivi în viitorul 
apropiat şi îndepărtat! Vei avea încă mult de suferit şi îndurat până când 
Dumnezeu îţi va lumina viaţa şi vei deveni şi tu nevastă cu bărbat şi copii, 
aranjată la casa ta. Eu văd că ţi se arată în curând un bărbat tânăr, înalt, 
frumos, brunet, deştept şi cu şcoală, care te va iubi nespus de mult. Ai să 
simţi tu singură în sufletul tău dorinţa de a-1 lua de bărbat, dar să ştii, 
draga bunicii, că vei avea o rivală! Dacă vei avea puterea s-o învingi şi să 
nu-1 îndepărtezi pe el, după aceea fericirea va fi în mâinile tale. 

Ştiu că mă visezi adeseori şi destul de tristă. Sunt tristă acum pentru 
tristeţea ta şi mai ales pentru că mi se dă voie foarte rar în timpul 
nopţilor tale să plec de la Judecata cea dreaptă şi să vin lângă tine pentru 
a-ţi alina chinurile sufleteşti. Fii încredinţată, fata mea, că mi se va sfârşi 
în curând pedeapsa de izolare, iar apoi voi sta mai tot timpul lângă fiinţa 
ta, pentru a te ajuta în încercările vieţii! 

îţi mulţumesc nespus de mult pentru toate pomenirile şi omenia de 
care ai dat dovadă după moartea mea! 

Rămâi cu bine, scumpa mea fetiţă, şi caută să-ţi mai alini sufletul în 
toiul greutăţilor vieţii, care încet-încet ţi se vor mai termina! Eu ştiu că 
vei fi fericită, dar nu acum, imediat, ci peste puţin timp! 

Spune-i fiului meu şi tatălui tău drag să nu-şi chinuiască sufletul 
temându-se de trecerea în lumea nevăzută! Eu voi avea grijă de dânsul să 
nu sufere prea mult la despărţirea de cei dragi. 

Rămâi cu bine, fata mea, şi nu uita că îţi doresc toată fericirea de pe 
lume, de care n-ai avut parte până acum! 

A ta scumpă bunicuţă, 

Mărioara” 

19 ianuarie 1998 


19.01.1998 - Mesaj de la spiritul MAICII DOMNULUI pentru 
domnişoara Carmen 

„Scumpa Mea domnişoară, 

Vreau să-ţi spun de la început că suferinţele tale sunt cauzate în 
primul rând de starea de nesiguranţă trupească şi sufletească în care te 
afli. Trăieşti cu spaima morţii în suflet, văzându-ţi tatăl grav bolnav de o 
boală de care te temi să n-o faci şi tu. 

Draga Mea fată, vreau să-ţi spun că, în comparaţie cu altele de vârsta 
ta, o duci destul de bine. Eşti frumoasă, deşteaptă, ai un loc de muncă 
unde te simţi bine şi, de n-ar fi durerea din casă, ai fi şi tu mai optimistă. 
Nu cred că este cazul să cazi în cea mai neagră disperare! 

Curând tatăl tău se va sfârşi din viaţă şi, cu toate că vei suferi enorm 
la dispariţia dânsului, cu timpul, rana sufletului tău se va închide şi te vei 
resemna să trăieşti fără să-l mai vezi. 

Anul acesta încă ţi se mai arată o mulţime de necazuri, dureri 
sufleteşti şi trupeşti, tristeţe şi însingurare. Abia spre sfârşitul anului 
sufletul tău se va însenina treptat, datorită sprijinului unui bărbat tânăr, 

care se va ocupa de tine până la căsătorie. Eu cred că anul viitor vei reuşi 
să-ţi găseşti tovarăşul de viaţă. îl vei cunoaşte cu siguranţă anul acesta, 
dar nu vei crede la început că el este cel pe care îl aştepţi de atâta vreme. 

Eu te rog, draga Mea, să ai curajul necesar pentru a rezista 
încercărilor următoare ale vieţii! La frumuseţea şi inteligenţa ta, altele se 
cred nemuritoare şi atotstăpânitoare. Tu eşti modestă din fire, aceasta 
însemnând multă suferinţă şi nesiguranţă sufletească... 

Gândeşte-te la Mine ori de câte ori te vei simţi în nesiguranţă sau 
prăbuşită sub greutăţile vieţii! Te rog să-ţi aşezi în casă o icoană care Mă 
reprezintă împreună cu pruncul Isus! Roagă-te Mie ori de câte ori te 
simţi îndurerată şi disperată! Te vei simţi mult mai bine şi vei căpăta din 
puterea Mea, pentru a îndura cu nădejde încercările vieţii. 

Nu vei mai îndura prea multă vreme singurătate, disperare şi teamă 
de boală. Te vei lumina încet şi vei reuşi să-ţi împlineşti dorinţele cele 
mai arzătoare şi bine ascunse în sufletul tău. 

Te mai rog să cauţi o biserică ce poartă hramul Maicii Domnului şi să 
te opreşti acolo, la icoanele ce Mă reprezintă, pentru a-ţi uşura sufletul de 
suferinţă şi a-Mi aminti că trebuie să-ţi dau din ce în ce mai multă 
putere! 

De vei face aceste lucruri, te voi lua cu deosebire sub ocrotirea Mea şi 
vei vedea ce prietene bune vom fi de acum încolo! 

Rămâi cu bine, scumpa Mea fată, dorindu-ţi tot binele de pe Pământ, 
şi te mai rog încă o dată să nu-ţi prăbuşeşti sufletul în cea mai neagră 
disperare! 

A ta şi a tuturor fericiţilor şi nefericiţilor, 

Sfânta Mamă a celor vii, 

Maica Domnului nostru Isus Cristos” 

19 ianuarie 1998 

* * * 


03.09.1998 - Mesaj de la spiritul doamnei FLOAREA pentru 
fiica Elena (soţul e o brută) 

„Am scăpat de la Dreapta Judecată şi vă rog să-i spuneţi fetei mele, 
Lenuţa, că mi-e tare dor de ea, cu toate că stau zi şi noapte lângă sufletul 
ei, veghind-o şi dându-i curajul de a trăi! 

Scumpa mea Lenuţa, aş vrea să-ţi spun o mie de lucruri care să-ţi 
vină în ajutor şi să-ţi dea curajul de a te rupe de ticălosul acela de Imrea. 
Draga mamii fată, eu numai de bine te-am învăţat întotdeauna şi acuma 
tot de bine îţi spun. Şi să ştii că ai adus o mare bucurie sufletului meu de 
acum căutându-mă şi dându-mi glas omenesc. 

Mă întrebi mai întâi dacă o să mai trăieşti cu Imrea. Cum să trăieşti 
cu el toată viaţa, scumpa maichii fată? Vrei să te omoare cu zile? De pe 
acuma eşti bolnavă coaptă, din cauza bătăilor şi vieţii de chin la care te-a 
supus atâta amar de ani. Alungă- 1 , draga mamii, şi caută-ţi un bărbat cu 
suflet bun, gospodar şi fără păcatul băuturii! Cu el nu ţi-a dat Dumnezeu 

copii, spre norocul tău şi al celor ce nu s-au născut. De ce să aduci pe 
lume nişte suflete nevinovate, ca să se chinuiască din cauza unui tată 
ticălos?! Bine ai făcut, draga mamii, că nu te-ai cununat cu el! Atâta îţi 
mai lipsea, să aibă pretenţii după aceea la căsuţa în care mi-am dat 
sufletul! 

Draga mamii fată, eu îi văd lui Imrea o cruce neagră deasupra 
capului. Să ştii că una din neamurile lui îi face vrăji cu Necuratul, ca să-l 
despartă de tine. Dar ştii cum să-l despartă? Ca să mori tu înaintea lui, să 
rămână el cu casa şi cu pământul, de care să se bucure nepoatele lui. Uite 
că Dumnezeu îţi dă zile, iar eu mă rog zi şi noapte pentru viaţa şi bucuria 
ta. Pe Imrea o să-l ia Necuratul la el nu peste multă vreme. I se arată un 
accident de la băutură şi o moarte năprasnică. Dar să ştii, fata mea, că 
dacă nu-1 alungi din casă, alt bărbat la tine nu se va uita, de frica lui 
Imrea, care ştie foarte bine să dea cu cuţitul. 

Lenuţă, draga mamii, nu te grăbi să aduci un copil în casă atâta timp 
cât trăieşti cu Imrea. Ce viaţă va duce acel copil? Vrei să se mai 
chinuiască încă o fetiţă din cauza lui? 

Vrei să ştii, draga maichii, la câţi ani vei muri? Eu mă rog pentru 
viaţa ta şi tu te gândeşti la moarte? Nu, fata mea, nu-mi chinui sufletul 
dincoace de viaţă! Eu vreau să mai trăieşti încă mulţi ani de acum înainte 
şi să te văd scăpată de ticălosul de Imrea şi măritată cu un bărbat 
gospodar şi om de treabă! 

Cu ce bani să-ţi cumperi maşină, draga maichii? Tot ce pui de-o 
parte, Imrea găseşte şi bea tot. Dacă o să ai norocul să câştigi o maşină, el 
o să o vândă a doua zi şi o să-şi bea banii cu mândrele lui. Noroc la loterie 
nu poţi să ai atâta vreme cât trăieşti cu Imrea. Neamurile lui ticăloase v- 
au făcut vrăji şi v-au luat sporul din casă. 

Omul acesta este o satană, care nu ştiu de ce ţi-a ieşit în cale. Prea 
multe ai îndurat de la el! Caută şi fă-ţi curaj să te desparţi de el! E cea mai 
aprigă dorinţă pe care o am de la tine. Ştiu că mă plângi adeseori, că ţi-e 
dor de mine, că mă rogi la mormânt să te ajut şi să-ţi dau putere. Dar 
înţelege, draga mamii, că eu nu pot veni să-l alung pe Imrea din casă! 
Asta trebuie s-o faci tu, cerând ajutor de la alte persoane, neamuri de-ale 
noastre sau vreun om de-al poliţiei. Şi fii cu băgare de seamă: dacă vei 
deschide gura să-i arăţi lui Imrea poarta şi-i vei spune să plece pentru 
totdeauna, vei fi în mare pericol de moarte! Va sări să te omoare cu 
cuţitul sau să-ţi sfărâme capul cu toporul. Ai grijă, draga mamii, pentru 
viaţa ta, care acum îmi e mai scumpă decât orice! 

Te binecuvântez de dincoace de mormânt şi te rog să fii puternică, 
aşa cum te-am născut şi te-am crescut! 

Te binecuvântez pentru că m-ai chemat şi m-ai ajutat să-mi uşurez 
puţin durerea din suflet sfătuindu-te de bine, aşa cum am făcut 
întotdeauna! 

A ta scumpă măicuţă, 

Florica” 

3 septembrie 1998 

Cazul doamnei Elena C. 


16.01.1999 - Mesaj de la spiritul lui ALEXANDRU pentru soţia Elena 

„Eu n-am urât-o pe soţia mea, Nuţica, ba chiar am iubit-o enorm, 
mai ales în tinereţe. Ca dovadă a fost faptul că nu m-am despărţit de ea 
până în clipa morţii mele. Nuţica mi-a fost o soţie devotată, foarte atentă 
cu mine şi cu toată familia, o femeie foarte harnică şi cu mult bun simţ. 
Ea are o inimă de aur, de care eu am profitat şi mi-am făcut de cap atât la 
tinereţe, cât şi la bătrâneţe, ştiind că o să mă ierte întotdeauna. 

Pe mine m-au stricat băutura şi femeile. Mi-au plăcut muierile toata 
viaţa. încă din copilărie mă uitam după femeile grase şi frumoase. Mi-au 
stricat firea şi purtarea prietenii de băutură, care mi-au ruinat sănătatea 
îndemnându-mă să beau de multe ori pe stomacul gol, fără să mă întrebe 
dacă am mâncat ceva în acea zi. Prostul de mine, credeam că ei îmi sunt 
cei mai buni prieteni, dar după ce am murit, mi-am dat seama că îmi 
erau cei mai mari duşmani. Ei o bârfeau pe Nuţica, spunând că de tânără 
şi-a făcut de cap cu bărbaţii satului, iar eu am luat-o de nevastă de fraier. 
La aceasta au contribuit şi neamurile mele, foarte bârfitoare, care au 
duşmănit-o pe Nuţica pentru frumuseţea şi hărnicia ei. 

Eu mai ştiu că mi s-au făcut şi vrăji din partea a trei femei cu care mi- 
am făcut de cap, fără să mă gândesc că ele vor să mă despartă de nevastă, 
mai ales spre sfârşitul vieţii. Mi se întuneca mintea de la băutură şi o 
vedeam pe Nuţica urâtă ca muma-pădurii. îmi venea s-o omor, ca să n-o 
mai văd aşa de urâtă. Când mă trezeam din beţie, nu îmi mai aminteam 
nimic. Cred că Dumnezeu m-a pedepsit pentru ticăloşia mea şi mi-a 
scurtat viaţa, pentru a face puţină linişte în familia mea care a rămas în 
viaţă. 

Despre Dan nu pot să spun prea mult, decât că este un nemernic ce 
îmi seamănă mie. El m-a iubit foarte mult şi a învăţat de la mine numai 
apucăturile urâte. O să-şi primească şi el pedeapsa pentru ticăloşia lui. 
Cred că Nuţica n-ar mai trebui să sufere atâta pentru el. Nu -1 poate face 
om de treabă, aşa că să-l lase în treburile lui! 

Mai umblă zvonul prin sat că Nuţica s-a dus pe la ţigănci şi mi-a 
făcut vrăji de moarte. De aceea, toţi copiii au ceva de spus împotriva ei. 
Eu ştiu că moartea mea n-a fost de mână criminală şi sper că duşmănia 
din familie va dispare cu timpul. 

Vreau să-i spun soţiei mele, Nuţica, să meargă des la biserică, la fel 
ca şi până acum! Eu nu m-am făcut strigoi, ca s-o chinuiesc pe ea. O 
chinuiesc vrăjitoriile pe care le face nevasta lui Dan, ca s-o omoare mai 
repede pe Nuţica şi să pună ea mâna pe casă. Ca să fiu sincer, mai umblu 
şi eu prin casă uneori noaptea, când îmi este dor de viaţa pământeană, 
dar nu fac dezordine şi nu umblu cu ură. Am să mă străduiesc să vin mai 
rar, ca să n-o mai sperii pe biata femeie.” 

16 ianuarie 1999 


Ni na Petre - Glasuri de dincolo de moarte 


Pag.144 


07.04.1999 - Mesaj de la spiritul doamnei SOFICA pentru sora Elena 

„Nuţica m-a iubit foarte mult şi îi sunt nespus de recunoscătoare 
pentru tot ce a făcut întru pomenirea sufletului meu cel zbuciumat o viaţă 
întreagă! 

Multă vreme nu am putut vorbi şi sufeream crâncen, nu atât din 
cauza durerilor care îmi sfârtecau trupul bucăţică cu bucăţică, ci mai 
mult din cauză că nu-i puteam mulţumi cum se cuvine fetei mele dragi, 
Dorinuca, scumpa mamei. Aş fi vrut să-i spun multe lucruri, dar moartea 
mi-a închis gura şi treburile au rămas nerezolvate. 

Pe pământul meu s-au făcut acte pe care eu le-am ascuns în casa 
veche de la ţară, într-un sipet vechi şi putrezit din podul casei. Este vorba 
de casa noastră din Ştefeşti, în podul căreia nu s-a umblat de mult pentru 
curăţenie. Pământul meu, de drept îi revine Dorinei după moartea mea. 
Dacă ea stă la oraş, îi dau voie să îl dea în custodie unei rude care s-ar 
ocupa ca lumea de el. Dacă Nuţica s-ar înţelege cu Dorinuca în privinţa 
pământului, eu n-aş avea nimic împotrivă. 

O rog foarte frumos pe Nuţica să nu se mai uite în gura ţaţei Ţinea, 
pentru că dânsa a băgat zâzanie în neamul nostru de când mă ştiu eu pe 
pământ! 

în privinţa lui Dan, nepotul meu cel neascultător, vreau să-i spun lui 
Nuţi că prea l-a cocoloşit când era flăcău, i-a promis marea cu sarea, mai 
ales taică-său, iar acum Dan aşteaptă să-i dea lui toată averea. Nebuna de 
nevastă-sa vrea s-o ducă pe Nuţi la azilul de bătrâni. 

Dragă Nuţi, tu ştii foarte bine că eu ţi-am fost o soră bună şi sinceră, 
chiar dacă uneori te-am luat cu vorbă aspră. Fată dragă, dacă omul te ia 
cu huo, aşa cum face feciorul tău, nu-i răspunde cu bunătate, ci cu 
nepăsare! Ia-ţi pe cineva în casă, nu sta singură, ca să nu te omoare 
careva, şi nu te da bătută nici în ruptul capului! Casa şi pământul sunt ale 
tale şi faci ce vrei cu ele. Nu te grăbi să-i laşi cuiva averea ca moştenire! 
Eşti încă în putere şi poţi să stăpâneşti multă vreme ceea ce ai. Decât să-i 
dai lui Dănuţ, ca răsplată pentru beştelelile lui, mai bine vinde câte puţin 
şi uşurează-ţi viaţa, că prea te zbuciumi în lipsă mare de bani! 

A ta scumpă soră, care te roagă să o ierţi pentru că te-a părăsit de 
timpuriu, 

Sofica” 

7 aprilie 1999 


07.04.1999 - Mesaj de la spiritul lui VASILE pentru sora Elena 

„Draga mea Nuţica, 

Ştiu că ai suferit mult de durere şi ruşine din cauza morţii mele laşe 
şi ruşinoase. întotdeauna m-am simţit un om slab în faţa vieţii, lucru pe 
care arareori l-am spus cuiva. Mi-am iubit enorm de mult nevasta şi 
copiii şi n-aş fi vrut să-i părăsesc pentru nimic în lume. Dar mă ştiam 
bolnav, fără prea multe speranţe de vindecare, iar un moment de 

disperare m-a făcut să-mi curm viaţa, lucru pentru care am avut mult de 
suferit în Cer, unde am ajuns după aceea. 

Vreau să le spun tuturor celor rămaşi în viaţă că nu trebuie să-şi 
curme singuri zilele! Este un păcat atât de mare, încât nu se poate curăţa 
nici într-o sută de ani de pribegie printre duhurile Cerului. 

Mă bucur că o am aproape de mine pe Sofica. Am ajutat-o să treacă 
cu bine vămile morţii, călăuzind-o spre lumea celor drepţi care ne judecă 
pe toţi. îmi este foarte dor de copiii mei, pe care acum nu-i mai pot ajuta 
cu nimic. Pe nevasta mea o las în pace să-şi găsească un om mai potrivit 
cu ea decât am fost eu. 

Vă sărut pe toţi cu drag, 

Sile” 

7 aprilie 1999 

* * * 


30.09.1999 - Mesaj de la spiritul doamnei ELISABETA pentru 
fiul Sorin (plecat din gaşcă) 

„Dragul meu Sorinuţ, 

Mama ta cea dragă, pe care ai iubit-o atât de mult, dar pe care ai 
chinuit-o destul cu capriciile tale care nu se mai sfârşeau odată, îţi 
transmite de dincolo de moarte următoarele vorbe de suflet, de care sper 
că vei ţine seama. 

Dragul meu băiat, ştiu tot ce s-a întâmplat în trecut şi tot ce se 
întâmplă cu tine acum. Eşti victima unor foşti amici „de gaşcă”, după 
cum li se spune adeseori, care te-au transformat într-un individ supus 
voinţei lor mizerabile. Te-ai certat cu ei şi te-au lovit pe nevăzute drept în 
suflet. Rezultatul se vede: te simţi mai singur, mai bolnav şi mai 
nedreptăţit de toată lumea decât eşti în realitate. 

Dragul meu copil, te rog din tot sufletul meu mare şi nevăzut de tine 
să-mi asculţi sfaturile măcar acum, în ceasul al 12-lea, când eşti pe cale 
să-ţi pierzi definitiv curajul, sănătatea şi setea de viaţă! Te rog mult de tot 
să nu te mai întâlneşti cu foştii tăi prieteni, despre care ştii cât sunt de 
periculoşi! încearcă să-ţi faci cât mai mulţi cunoscuţi printre oamenii 
sănătoşi la minte, cu o comportare normală şi realistă! 

Eu am fost o femeie destul de modestă, cu un suflet deschis către 
facerea de bine. Dacă am murit de timpuriu, nu a fost vina mea. Atât mi- 
a fost scris să trăiesc. Ştiu că dispariţia mea ţi-a dat o stare de însingurare 
şi deznădejde care ţi-a zdrobit sufletul şi încrederea în viaţă. Te rog, 
scumpul meu copil să lupţi pentru viaţă, pentru o viaţă curată şi normală! 
Căsătoreşte-te, dragul meu, cu o fată de pe la noi! Nu-ţi căuta norocul 
prin alte ţări, unde nu toţi reuşesc să se aranjeze bine! 

Te mai rog să te tratezi cum trebuie, prea îţi neglijezi sănătatea ta 
cam şubredă! 

în privinţa căruţurilor de butelie, bătrâna este de vină, pentru că a 
uitat de multe ori să încuie poarta, iar hoţii de ţigani din apropiere fură 
orice le pică în mână. Eu cred că ar fi bine să te muţi la altă gazdă sau să- 
ţi cauţi o fată cu locuinţă, scăpând astfel de viaţa mizerabilă de la această 
bătrână. 

Dragul mamei copil, dacă îmi vei asculta sfaturile, sunt sigură că vei 
reuşi să ieşi din viaţa grea pe care o duci acum. Du-te, dragul meu, mai 
des la biserică şi închină-te în fiecare dimineaţă şi seară la icoana 
Mântuitorului şi a Sfintei Fecioare Maria! Te binecuvântez, dragul meu 
copil nefericit! 

Ori de câte ori vrei să-mi ceri vreun sfat, priveşte-mi fotografia, 
cheamă-mă în gând şi culcă-te seara cu chipul meu în minte, rugându-mă 
să te sfătuiesc de bine în timpul somnului! Vei vedea că la trezire, 
dimineaţa, vei şti mai bine ce ai de făcut pentru îndreptarea necazurilor 
tale. 

Te sărut cu mult drag, 

Măicuţa ta iubitoare, Saveta.” 

30 septembrie 1999 


04.12.1999 - Mesaj de la spiritul doamnei PARASCHIVA pentru 
fiica Nina (fiica se ceartă cu tatăl vitreg) 

„Ceea ce se întâmplă cu Nina şi familia ei este revoltător! Nu mi-am 
imaginat vreodată că scumpa mea fiică, pe care o iubesc nespus de mult, 
să ajungă să suporte atâtea umilinţe şi nedreptăţi! Viaţa este prea dură cu 
ea şi, din prea multă bună credinţă şi bunătate a sufletului, rabdă ca o 
martiră toată batjocura celor din jurul ei. 

Situaţia din casa Ninei, după umila mea părere, este următoarea: 
fetiţa (Mariana) suferă cumplit de când mama ei s-a recăsătorit cu 
Valerian. Antipatia fetei a ajuns la limita suportabilului de când a aflat 
întâmplător că tatăl ei vitreg o înşeală pe mama sa. într-o zi, în 
primăvara acestui an, l-a văzut cu o ţipă blondă în maşină. După câteva 
săptămâni, o colegă i-a spus că Valerian se afişează prin oraş (la 
restaurante, baruri) cu o duduie blondă, mai înaltă şi mult mai tânără 
decât el. Ruşinea şi revolta fetei a fost imensă. S-a certat cu el de câteva 
ori, ameninţându-1 că va răzbuna ruşinea mamei, pe care o iubeşte 
enorm! De atunci (sunt câteva luni de zile) se răzbună unul pe celălalt. El 
sustrage din casă obiecte femeieşti, pe care i le duce cadou amantei, iar 
după fiecare dispariţie, Mariana calculează în mintea ei cam cât ar costa 
obiectele şi îi fură lui banii din buzunare. Ba i-a ascuns şi nişte pantaloni 
vechi, aşa, ca să-l enerveze şi mai tare! 

Draga mea scumpă fată, atâta vreme cât veţi locui toţi trei sub acelaşi 
acoperiş, linişte în casă nu va fi! Fetiţa trebuie să se mute în altă parte şi 
te rog să o ajuţi pentru aceasta! Cel mai uşor ar fi să se mărite cu un băiat 

de casă. încearcă tu, ca mamă disperată, să-i găseşti, prin prietenele tale, 
un soţ cu casă şi meserie bună, nu prea bătrân, care să-i dea Marianei 
speranţa unei vieţi normale şi sănătoase! 

Pentru tine, draga mea fată, am numai sfaturi bune să-ţi dau. Caută 
şi te îngrijeşte cum se cuvine! Eu te-am născut frumoasă şi deşteaptă şi 
vreau să rămâi aşa până în ultima zi a vieţii tale! îngrijeşte-ţi trupul, faţa, 
hainele, sfideaz-o pe nemernica aceea care îi mănâncă banii soţului tău şi 
se bucură la nişte lucruri care au fost ale tale! 

Mă necăjeşte obiceiul tău periculos de a mânca prea puţin. Ai nevoie 
de mâncare mai multă, draga mamii, ca să ai putere de muncă şi de viaţă! 
Aşa să ştii, scumpa mea fetiţă, că omul flămând nu are putere să le îndure 
pe toate ce-i vin de la soartă şi de la Dumnezeu! 

în încheiere, te binecuvântez, comoara mea, rugându-te să ai grijă de 
tine şi copila ta, care te adoră şi suferă pentru mama ei! 

Va sărut cu drag pe amândouă, 

A voastră scumpă mamă şi bunică, 

Chiva” 

4 decembrie 1999 


Cazul doamnei Liana — copil vitreg din adulter 

06.09.2000 - Mesaj de la spiritul doamnei FLORICA pentru fiica 
Liana 

„Draga şi scumpa mea fată Liana, 

îmi este foarte dor de tine, cu toate că te văd zilnic, dar nu te pot 
săruta cu dragoste, aşa cum am făcut întotdeauna! 

Mama ta adevărată, pe care am fost geloasă când s-a înălţat la Cer, 
acum 20 de ani, a fost o martiră, ca şi mine, victime amândouă ale 
aceluiaşi bărbat - ticălosul, dar fermecătorul Marian. Acum este un 
moşneag hodorogit, dar să ştii, draga mamei, că încă nu se dă bătut în 
lupta cu viaţa şi cu moartea. Mai vrea să trăiască, ticălosul de el, ca să te 
mai chinuiască încă puţin. Dar mult nu mai are de trăit, se va înălţa la 
Ceruri în preajma Crăciunului, poate chiar anul acesta dacă va avea 
norocul să cadă pe stradă cu capul de bordura trotuarului şi să moară 
mai repede. Dacă se va feri de acest accident, va muri tot de comoţie 
cerebrală, la sfintele Sărbători ale Paştelui de anul viitor, când va bea 
ceva tărie care îi va face rău. Nu sunt sigure aceste perioade. El fiind 
foarte răblăgit, ar putea muri oricând. Oricum, mult nu mai durează până 
va veni aici, Sus, este o problemă de câteva luni. 

îţi va fi greu cu înmormântarea lui, dar te vor ajuta rudele şi străinii 
cu suflet. După aceea, va trebui să scapi de toate belelele şi ghinioanele 
pe care le-ai avut din cauza lui. Ţi-a purtat pică toată viaţa, pentru că în 
tine o vedea pe femeia care şi-a sacrificat viaţa iubindu-1 ca o disperată. 

Nu a vrut să se însoare cu ea. Asta ar fi însemnat să divorţeze de mine şi 
l-ar fi costat ceva bani. El a ţinut toată viaţa la avere şi bani, nu i-ar fi 
împărţit cu nimeni, nici chiar cu mine, soţia lui credincioasă. 

Mama ta s-a numit Maria D., a fost vânzătoare intr-un magazin de 
lux, dar rămânând fără serviciu în urma naşterii tale, nu a mai vrut 
nimeni să o angajeze. Era foarte bolnavă, a avut o mică pensie medicală, 
care nu-i ajungea nici de mâncare. A ajutat-o Marian cu bani şi cu ceva 
haine. Am îngrijit-o înainte de a muri, cu ajutorul unei vecine de-a ei. 

Tu nu ai avut voie să afli nimic, din cauza tatălui tău, care a spus 
mereu că semeni leit cu mama ta şi nu ar fi dorit să ajungi o „neisprăvită” 
ca ea. 

Te iubesc, scumpa mea fată nefericită şi îţi doresc să ai parte de 
fericirea meritată de sufletul tău!” 

6 septembrie 2000 


06.09.2000 - Mesaj de la spiritul doamnei MARIA pentru fiica Liana 

„Vreau să le spun tuturor că am fost victima nevinovată a acelui 
Marian, un ticălos fără pereche, care a profitat de bunele mele intenţii şi 
inima mea iubitoare, curată, îndemnându-mă să rămân însărcinată şi să- 
i nasc un copil. Mi-a spus că soţia lui este stearpă, cam suferindă şi n-ar fi 
vrut un copil cu ea, ca nu cumva să iasă vreun rahitic sau paralitic. M-am 
lăsat înduplecată, crezând că fac o faptă bună în faţa Celui de Sus ajutând 
o familie să aibă un copil. Ba mai mult, văzând că ezitam, mi-a promis că 
va divorţa de Florica dacă ea nu se va dovedi o mamă bună pentru 
viitorul copil. Dar n-a fost aşa. 

Florica te-a iubit ca şi cum ai fi fost copilul ei. Marian s-a răzgândit, 
nu a mai divorţat, iar eu, considerată o delincventă, am fost chemată la 
Miliţie, ca să declar de ce am renunţat la copilul meu. Le-am spus 
adevărul, iar ei m-au lăsat în pace, mai ales că, după naşterea ta, am 
rămas şubredă cu picioarele şi m-au dat afară de la magazin. M-au 
pensionat medicii de milă, ca să am o bucată de pâine pe masă. 

Este drept, trebuie să recunosc faptul că Marian şi Florica m-au 
primit uneori în casă, ca nu cumva să mă prăpădesc de dorul tău, dar 
numai până când ai împlinit 5 ani (aşa a fost înţelegerea). După aceea, m- 
au dat cu totul deoparte, lăsându-mă să te văd numai pe stradă, când 
reuşeam să te zăresc. M-am prăpădit de supărare, foame şi boli grele. 

Draga şi iubita mamii, te rog din suflet să nu te laşi zdrobită de viaţă, 
aşa cum am fost eu! Nu am avut destulă voinţă să trăiesc şi să îmi refac 
viaţa cu alt bărbat. L-am iubit enorm pe Marian, el a fost bărbatul 
visurilor mele, dar s-a dovedit un ticălos de bărbat. 

Caută-ţi unul cumsecade, poate să fie şi puţin mai bătrâior decât tine, 
dar Om să fie! Eu doresc din tot sufletul să te măriţi cu un om 
cumsecade. Uite, văd un vecin de bloc, om de treabă, pensionat medical, 

care te place foarte mult. Este aproape vindecat şi bun de muncă. Cine 
ştie, poate că el va fi norocul tău! 

Draga mamii, caută-ţi mereu de lucru, citeşte anunţurile din ziare şi 
îţi vei găsi ceva de muncă anul acesta! Nu te mai lăsa încătuşată de 
ghinioanele vieţii! Luptă, scumpa mea, pentru reuşita în viaţă şi vei vedea 
că totul se va aranja! Te rog, de aici, din Cer, să nu te dai bătută în lupta 
cu Răul pe care ţi l-au adus bărbaţii aceia în casă! 

Te las cu bine, te sărut cu drag şi îţi doresc să ai parte de mult curaj şi 
poftă de viaţă! 

Cu toată dragostea mea nevăzută, 

Mama ta, Mia” 

6 septembrie 2000 

•5f 


Cazul doamnei Cristina 

05.12.2000 - Mesaj de la spiritul bunicii PAULA pentru nepoata 
Cristina 

„Scumpa mea Cristinuţa, 

Eu, bunicuţa ta scumpă şi îndelung regretată, doresc să te asigur că 
sunt bine, sănătoasă aici, în lumea celor drepţi! Noi nu ne îmbolnăvim la 
trup, fiindcă nu îl mai avem. Dar durerile sufletului nostru nemuritor nu 
ne ocolesc, simţindu-le adesea ca pe nişte adevărate suferinţe trupeşti. 

îmi este dor de tine şi de voi toţi cei dragi rămaşi în viaţă. Vă veghez 
tot timpul meu disponibil pentru a sta lângă rudele mele scumpe şi prea 
chinuite de viaţa voastră grea. Tata şi unchiul Laurenţiu sunt mai mult 
lângă mine decât lângă sufletul unor persoane străine. Sunt bine şi ei, 
liberi ca păsările cerului. 

Vreau să-ţi dau fericita veste că tata a scăpat de toate pedepsele vieţii 
sale trecute! S-a ţinut cont de viaţa sa chinuită de muncă şi necazuri. 
Acum te poate veghea oricând, vine lângă voi, cei dragi rămaşi pe 
Pământ, şi vă sfătuieşte de bine pentru a vă mai uşura de necazuri. Păcat 
că nu prea îl auzi noaptea, în timpul somnului, şi îl visezi rar! Poate că, 
dorindu-1 atât de mult să fie lângă tine, îi vei simţi mai uşor prezenţa. 

Unchiul Laurenţiu este bine şi el, vă vizitează destul de des, dar mai 
are şi alte treburi pe aici. A fost îndemnat de Judecătorii noştri să aibă 
grijă de toate rudele rămase în viaţă, pentru că necazurile celor din 
neamul nostru sunt nedrepte şi strigătoare la Cer. Asupra voastră 
planează nenumărate blesteme şi făcături de ţigănci, care îi fac jocul 
Celui necurat. Atât tu, cât şi toate rudele noastre sunteţi oameni generoşi, 
sinceri, cumpătaţi în toate, cu suflete minunate. Astfel de oameni nu sunt 
simpatizaţi de cei răi, care au împânzit ţara noastră. Te rog din suflet să 

ne chemi în ajutor pe mine, pe tata Narcis şi pe Laurenţiu ori de câte ori 
te vei simţi în pericol! 

Draga mea fată scumpă şi nepreţuită pentru noi, viitorul tău ţi -1 văd 
luminos ca şi sufletul tău. Dar te rog să fii prudentă în relaţiile cu bărbaţii 
care se prefac în comportarea lor faţă de tine! Prietenul tău Paul este un 
băiat bun şi serios, te iubeşte enorm de mult, dar are o fire cam geloasă. 
Din acest motiv s-a tot amânat căsătoria voastră. El vrea să fie sigur pe 
tine, pe iubirea şi credinţa ta. Fii prudentă, mai ales că există cineva la 
locul tău de muncă, un bărbat care ar vrea să vă strice legătura de iubire! 

Eu cred că anul viitor îţi va aduce împlinirea vieţii prin căsătorie şi 
un loc de muncă mai bun. Vei avea şi doi copii, dacă îi vei dori cu 
adevărat. Cred că după terminarea facultăţii (să-ţi ajute Dumnezeu!) îţi 
vei găsi un post la o firma mai mare, cu un salariu mai bun. 

Eu îţi doresc tot binele de pe lume, mai ales că am enorm de multă 
încredere în tine, ca rudă apropiată! Pentru că nu este păcat să vorbeşti 
cu scumpul tău tată, care stă acum lângă mine, aşteptând să îţi comunice 
şi el ceva, îi voi face pe plac, lăsându-1 să vorbească. 

Te sărut cu toată dragostea mea de bunică, 

Mamaia...” 

5 decembrie 2000 


05.12.2000 - Mesaj de la spiritul domnului NARCIS pentru fiica 
Cristina 

„îmi este foarte dor de voi, dragele mele şi scumpii mei rămaşi în 
viaţă! Vă dau fericita veste că am scăpat de Marea Judecată, iar acum 
sunt liber să vă veghez oricând doresc să fac acest lucru. 

Scumpa mea copilă, te rog din tot sufletul meu chinuit de dor să 
rămâi o fiinţă demnă, generoasă şi cinstită, aşa cum eşti de când ai văzut 
lumina zilei! Ajută-ţi mama pe cât îţi stă în putinţă! Vorbele şi 
mângâierile tale îi mai alină dorul şi suferinţele provocate de săvârşirea 
mea din viaţa omenească. Numai tu reuşeşti să îi alini durerile sufletului, 
dar păcat că pentru prea puţină vreme! Ele reîncep şi mă tem să nu mă 
urmeze prea de timpuriu! 

Doresc să te văd măritată cât mai curând cu cel pe care îi iubeşti, să 
ai casa ta şi copiii tăi în ea! Sper că anul viitor vei fi căsătorită şi cu 
studiile terminate. 

îţi mulţumesc pentru gândurile bune pe care mi le trimiţi adesea, 
sărut-o pe draga mea soţie şi luptă mai departe pentru viaţa şi viitorul 
tău! 

Vă sărut cu drag pe amândouă, 

Tata...” 

5 decembrie 2000 

* * * 

27.07.2001 - Mesaj de la spiritul domnului IOAN pentru fiica 
Ionela 

„Draga mea scumpă fată Ionela, 

Eu, tatăl tău cel bun, care ţi-a purtat de grijă ani mulţi la rând aşa 
cum m-am priceput, ca un bărbat prost şi indolent ce am fost, te rog din 
tot sufletul meu mare şi transparent de acum să mă ierţi pentru tot ce ţi- 
am greşit în scurta şi chinuita ta copilărie! Ştiu că te-ai maturizat la minte 
cu multă vreme înaintea altor copii de vârsta ta. Durerea şi chinurile tale 
sufleteşti ce au urmat decesului mamei ţi-au înnegurat copilăria şi tot 
restul vieţii. 

Recunosc greşeala mea capitală de a fi fost un om prea ocupat de 
treburile serviciului şi prea puţin interesat de viaţa intimă a familiei 
mele. Am crezut că, recăsătorindu-mă, îţi voi asigura necesarul zilnic de 
viaţă civilizată: o mâncare caldă, un pat bine îngrijit, un ban de buzunar 
pentru ceva dulce. Dacă nu au fost toate aşa cum am dorit şi cum ai 
sperat tu, atunci te rog nespus de mult să mă ierţi pentru tot ce am greşit 
faţă de tine! 

Am fost mulţumit, fără să îmi fac prea multe probleme, că ai reuşit să 
îţi întemeiezi o familie onorabilă, frumoasă şi cinstită. Nu mi-a stat 
niciodată gândul la iubirea cea mare sau alte simţăminte de acest fel. 
Grija zilei de mâine m-a urmărit toată viaţa şi am muncit atât cât mi-a 
stat în puteri să pot câştiga banul necesar vieţii de familie. Nici eu nu am 
avut parte de prea multă iubire de la părinţi şi am crezut că numai un 
copil crescut în sobrietate şi decenţă poate deveni un om serios, cu 
picioarele pe pământ. Dacă m-am înşelat în propriile concepţii 
pedagogice, te rog din nou să mă ierţi! 

După plecarea din lumea pământească am înţeles multe lucruri triste 
din familia mea, pe care înainte nici măcar nu le-am luat în seamă. Cu 
toate acestea, în ciuda indiferenţei şi nesimţirii mele aparente, eu te-am 
iubit, copila mea, şi te voi iubi pe vecie. Nu mă simt bine deloc ştiind cât 
suferi din cauza răutăţii şi ticăloşiei unor oameni. Dar încearcă să devii şi 
tu mai nepăsătoare în relaţiile cu cei vii! Oamenii sunt aşa cum îi vezi şi îi 
ştii, mai mult răi decât buni. Sunt apăsaţi pe suflete de grijile vieţii zilnice 
şi, pentru a-şi câştiga hrana, mulţi dintre ei sunt capabili de orice. 

Tu, cu toată drama ascunsă în inimioara ta, ai fost totuşi ferită de 
multe necazuri grele: foamete, izolare de lume, de cultură. încearcă să 
supravieţuieşti mai departe după propria ta voinţă! 

Eşti o femeie matură, inteligentă, trecută prin viaţă. Dacă vrei să 
devii manager, nimeni nu te va opri să faci acest lucru. Copilele tale au 
nevoie de o mamă energică, voioasă, capabilă să le îndrume pe căile 
periculoase ale vieţii. Iar pe soţul tău lasă -1 intr-ale lui! Nu -1 mai poţi 
schimba la vârsta pe care o are. 

îţi doresc tot binele de pe lume, exact binele pe care ţi-1 doreşti 
dintotdeauna! Fii curajoasă, fata mea, şi vei vedea că Bunul Dumnezeu îţi 
va întinde o mână de ajutor ori de câte ori o vei cere! 

Te îmbrăţişez cu drag, aşa ca niciodată până acum, al tău tată 
îndurerat de depărtare...” 


27 iulie 2001 


07.08.2001 - Mesaj de la spiritul domnului ILIE pentru soţia 
Elena 

„Draga mea nevastă, 

Te rog foarte mult să nu te mai consumi atâta pentru problemele tale 
şi ale celor din familie! Ştiu că eşti o femeie harnică, deosebit de devotată 
familiei noastre, dar şi sănătatea ta are nevoie să fie ocrotită de prea 
multele necazuri pe care le iei din greu asupra ta. Eu te mai rog să rezişti 
greului vieţii atâta vreme cât mai ai de trăit, căci altfel Dumnezeu te va 
aduce imediat lângă mine şi ar fi prea devreme! 

Procesul cu terenul trebuie să dea roadele aşteptate de tine. Mai 
trebuie să aştepţi ceva vreme şi vei vedea că rezultatele vor fi pe placul 
tău. 

Băiatul nostru mai are puţin şi se însoară cu o fată bună, pe placul 
nostru, al tuturor. 

Corneluşa va găsi până la urmă un doctor mai bun decât alţii, care o 
va trata aşa cum trebuie. 

După cum vezi, eu mă străduiesc să fiu optimist, ca să ţi -1 pot da şi 
ţie, pentru că altfel decât cu sfaturi şi gânduri bune nu te pot ajuta. 

Rămâi cu bine, draga mea soţie, şi Dumnezeu să te aibă în paza Lui! 

Ilie” 

7 august 2001 


09.08.2001 - Mesaj de la spiritul lui VIRGIL pentru fiica Livia 
(singurătate) 

„Scumpa mea fiică dragă şi nepreţuită, 

Eu sunt bine, sănătos, aici, în Cer, unde mă aflu de ceva vreme. Nu 
mă mai dor oasele, nu mă mai chinuiesc durerile trupului. Am scăpat de 
pedeapsa cea grea a morţii lente prin putrezirea fiecărei părticele a 
trupului neputincios. 

Sunt bine şi liniştit acum, dar un lucru nu îmi dă pace nici ziua şi nici 
noaptea: de ce copilul meu, draga mea copilă, pe care te-am iubit ca om şi 
te ador ca duh ce sunt acuma, trebuie să se chinuiască în izolare de lume 
şi singurătate sufletească de atâta amar de ani? încă nu am găsit 
răspunsul la această grea întrebare, dar mi-au promis cei de aici, 
Judecătorii mei cereşti, că îmi vor revela tot adevărul despre fiinţa ta cât 
mai curând cu putinţă. 

Aş vrea din tot sufletul meu nevolnic de acum să-ţi pot da speranţa 
de a trăi liniştită, fără necazuri şi dureri. Dar ştiu că nu se poate aşa ceva, 
pentru că orice om are o soartă a lui, de care nu scapă nici pe lumea 
cealaltă, în care am ajuns şi eu. 

Te binecuvântez, copila mea, şi te rog nespus de mult să ai curajul de 
a trăi mai departe, aşa greu cum îţi este de când te ştiu, dar viaţa trebuie 
trăită neapărat! 

Te sărut şi te îmbrăţişez cu mult dor de tată...” 

9 august 2001 


28.09.2001 - Mesaj de la spiritul lui FRANCISC pentru fiica 
Maria (boală de îndurat) 

„Te-am iertat, fata mea, te-am iertat mai de mult pentru izbucnirile 
tale de furie necontrolată! Am înţeles că ai suferit enorm de mult în 
ultimii tăi ani de viaţă, iar acum nu mai rezişti aproape deloc grelelor 
încercări ale vieţii. 

Draga mea fată, sănătoasă ca în copilărie sau tinereţe nu vei mai fi 
niciodată! Aşa cred eu şi trebuie să te obişnuieşti cu acest gând şi această 
tristă situaţie! Dar poţi să te simţi mult mai bine ca acum, adică să redevii 
aproape sănătoasă dacă vei face eforturi foarte mari de voinţă şi gândire. 
Nu te mai gândi tot timpul că eşti bolnavă, că eşti nenorocită, că nu te 
mai iubeşte nimeni şi că ai peste tot numai duşmani! Fii mai curajoasă, 
draga mea fată, aşa cum te-a adus pe lume scumpa noastră Sarika! 

Banii din Ungaria nu ai prea mari şanse să îi recapeţi, dar cel puţin 
nu îţi mai consuma nervii atât de mult din această cauză! Aţi greşit 
amândouă când i-aţi dat Johannei mai mult decât merita. Nu aţi văzut-o 
ce caracter oribil poate să aibă?! Acum plătiţi amândouă pentru 
naivitatea voastră... 

Despre ginerele meu, Mircea, mai nimic bun nu pot să îţi spun. Eu 1 - 
am văzut de la începutul căsniciei voastre că îi cam plac femeile şi nici 
băutura nu o prea refuză. Nu v-aţi potrivit deloc, dar tu l-ai iubit cu 
adevărat şi ai suferit pentru iubirea ta. Nu te sfătuiesc să te împaci cu el; 
doar din cauza lui ai ajuns atât de disperată şi bolnavă! Lui îi plac femeile 
ordinare şi multe dintre ele umblă pe la ţigănci ca să îl despartă definitiv 
de tine. Mai bine să divorţaţi decât să vă apropiaţi din nou! Aceasta este 
părerea mea şi ţin foarte mult la ea. 

Despre Sarika am numai vorbe bune. Mi-a fost o soţie bună, 
credincioasă, iubitoare şi sinceră. Se pregăteşte, sărmana, să vină mai 
aproape de mine, şi bine ar face, pentru că aici, în Cer, este linişte şi 
armonie între sufletele bune! 

Vreau să-ţi mai spun, scumpa mea fată, că te ajut cu gândurile mele 
bune atât cât îmi stă în putere, dar minuni cu tine, nu pot să fac. Fă-ţi 

curaj, fata mea, şi luptă cu viaţa, pentru că vei mai trăi destui ani dacă nu 
vei încerca să îţi pui capăt zilelor! 

Vă îmbrăţişez şi vă sărut cu drag pe amândouă, 

Tata” 

28 septembrie 2001 


26.07.2005 - Mesaj de la spiritul lui REMUS pentru fiica 
Mariana (amor adulterin) 

„Scumpa mea copilă, 

Ştiu câtă suferinţa v-a adus tuturor celor dragi mie dispariţia mea 
prematură. Aşa a vrut Bunul Dumnezeu, ca să mă săvârşesc din viaţă mai 
devreme decât am vrut-o cu toţii. Nu mai sunt la Judecata cea Dreaptă, 
scumpa mea copilă îndurerată. Am aflat tot ce am greşit în viaţă, m-am 
căit sincer, iar de ceva vreme încoace stau mai mult pe lângă voi, dragele 
mele fete iubite. 

Despre acel Mituş, nu am nimic bun a-ţi spune. A venit în viaţa ta ca 
un tractor, prea grăbit pentru munca ce avea să o facă. Ţi-a zbuciumat 
sufletul, fără să fie prea lămurit de ceea ce face. Te-a făcut să te 
îndrăgosteşti de el, fără speranţă de viitor. Mituş nu are un suflet blând, 
draga mea. Dimpotrivă, are o fire violentă şi o inimă dură, deşi se 
străduieşte zadarnic să şi le ascundă. 

Nu, draga mea copilă, nu te pot ajuta să îl iei aproape pe Mituş. El are 
familia lui, tu pe a ta. Dacă vei ajunge vreodată să te desparţi de soţul tău, 
să nu o faci de dragul lui Mituş. Omul acela nu merită să investeşti atâta 
iubire în el. 

Mituş nu te va iubi niciodată aşa cum te iubesc eu, copila mea. Eu ţi- 
am fost tată, iar acum îţi sunt aproape un înger păzitor. Deocamdată, eu 
te sfătuiesc să nu-ţi părăseşti familia de dragul unei iubiri prea tinereşti. 
Mai lasă puţin să treacă timpul şi vei vedea cum ţi se va limpezi inima şi 
te vei linişti cumva. 

Oricât te-ai ruga la Dumnezeu, fata mea iubită, suferinţa rămâne 
suferinţă. Numai Domnul Dumnezeu va decide ce va mai fi cu voi doi. 
Dar un lucru este sigur: vieţile voastre, familiile voastre sunt separate şi 
aşa vor rămâne întotdeauna. 

Soţul tău este grav bolnav, cu toate că el nu prea ştie acest lucru. S-ar 
putea să facă un accident de maşină din cauza nervilor şi să-şi piardă 
viaţa. Sfatul meu părintesc este ca tu, ca o soţie cinstită ce eşti, să nu-i 
grăbeşti cumva sfârşitul. încearcă să-l mai suporţi aşa cum este, 
prefăcându-te că nu -1 bagi în seamă când îl apucă nervii. Ar fi păcat să-ţi 
încarci sufletul şi soarta cu vina de a fi grăbit moartea soţului tău. Eu mă 
străduiesc îndeaproape să-l mai ţin în viaţă până când îţi va trece iubirea 
pentru Mituş. Vom vedea ce va mai fi. 

Rugămintea mea cea mai mare este ca tu să rămâi mereu aceeaşi 
copilă bună şi blândă la suflet, serioasă şi credincioasă familiei noastre. 
Aceasta îmi este dorinţa şi sper că o vei respecta! Eu veghez asupra ta şi 
asupra tuturor celor dragi, zi şi noapte, fără odihnă. Am grijă de voi, de 
inimile şi de sufletele voastre, ca ele să rămână neîntinate, aşa cum le-am 
lăsat când am plecat de lângă voi. 

Vă sărut cu drag pe toţi şi pe toate, cu multă iubire şi cu tot dorul 
depărtării dintre vieţile noastre. 

Al tău tată şi al vostru credincios, 

Remus” 

26 iulie 2005 


28.07.2005 - Mesaj de la spiritul doamnei ELENA pentru fiul 
Gabriel (spre căsătorie sau nu) 

„Scumpul meu copil, 

Văd că te găseşti într-o situaţie foarte delicată şi nu te poţi hotărî să 
faci pasul final pentru căsătoria cu Vali. Dragul meu băiat, tu eşti şi acum 
copilul meu iubit, pentru care am făcut în timpul vieţii nenumărate 
sacrificii. întotdeauna mi-ai ascultat sfaturile, cu unele mici abateri, pe 
care bineînţeles că ţi le-am trecut cu vederea. Acum te găseşti la un drum 
cu răscruce: pe ce cale să o iei? Pe cea dreaptă, căsătorindu-te imediat cu 
aleasa inimii tale, sau pe cea stângă, alegând şi aşteptând o fată mai bună 
decât ea? Eu te sfătuiesc aşa: dacă o iubeşti cu adevărat şi nu vrei nici în 
ruptul capului să renunţi la ea, atunci acordă-i fetei o perioadă de 
obişnuinţă cu noua situaţie în care ai adus-o chiar tu. Ea încă mai 
gândeşte ca un copil alintat ce este, dar trupul ei a trecut la viaţa de 
femeie. O iubesc mult pe această copilă, dar trăiesc aici, departe, cu 
impresia că nu ar fi cea mai bună soţie pentru tine. Ştii şi tu, dragul 
mamii, că primii şapte ani de acasă sunt decisivi pentru educaţia unui 
om. Gândeşte-te şi tu, băiatul meu scump, ce educaţie a primit Vali de la 
Felicia? îţi spun eu: să mintă, să se prefacă tot timpul că este alta decât ea 
însăşi, să se dea mare cu ceea ce de fapt nici nu are, să păcălească bărbaţii 
cu mişcări fermecătoare şi vorbe meşteşugite, pentru a obţine de la ei 
diverse favoruri. Aşa cum o vezi pe Vali cea de acum şi cunoscând-o bine 
pe mama ei, vezi vreo deosebire importantă între ele două? 

Dragul mamii, eu te sfătuiesc să nu te grăbeşti încă la căsătorie, nici 
cu ea şi nici cu alta. Mai aşteaptă puţin, un an-doi, până când soarta ta se 
va mai limpezi. Eu am dorit să am o noră mai bună, mai iubitoare şi mai 
respectuoasă decât prima. Dacă o vezi pe Vali mai bună decât aceea, 
atunci poţi să o ceri în căsătorie fără nici un fel de dubii. Dar dacă nu este 
aşa? Să te nenoroceşti încă o dată? 

Aş mai avea ceva să-ţi spun, copilul meu drag: te rog, din tot sufletul 
meu de mamă, să ai grijă ce faci la serviciul tău, fiindcă eu văd o mare 

primejdie cum se apropie de tine! Unii dintre colegi te duşmănesc, 
pentru că eşti făcut dintr-un aluat mai nobil decât ei. Ai grijă, dragul 
mamii, ca nobleţea ta să nu te coste viaţa! Mai ales unul dintre colegi vrea 
să te trimită într-o misiune foarte periculoasă. El crede că vei fi omorât 
de cuţit şi va scăpa de concurenţa ta. 

Scumpului meu soţ vreau să-i spun că încă nu trebuie să vină lângă 
mine. Mai are de trăit câţiva ani, dragul de el, dacă va avea parte de 
linişte în suflet şi în casă. 

Atât am vrut să-ţi spun, copilul meu drag şi trist. Ca mamă, îţi vreau 
numai binele. Mai am puţin de stat la Sfânta Judecată, după care voi veni 
lângă voi doi, ca să vă veghez zilele şi nopţile. 

Vă sărut pe amândoi, scumpii mei şi vă rog să nu o uitaţi pe mama, 
că nici ea nu v-a uitat pe voi!” 

28 iulie 2005 


01.06.2006 - Mesaj de la spiritul doamnei LUCREŢIA pentru 
fiica Anca 

„Scumpa mea fată, 

Nu trebuie să fii îngrijorată şi nici uimită pentru ceea ce s-a 
întâmplat cu mine după plecarea voastră în străinătate. Moartea mea a 
fost prevăzută cu multă vreme în urmă. Ştii foarte bine, draga mea copilă, 
nu am avut o viaţă uşoară nici în tinereţe şi nici mai târziu. 

Sunt fericită şi nu sunt fericită aici, unde mă găsesc acum. Dorul de 
casă, de familia noastră, de rudele noastre dragi încă îmi mai arde 
sufletul. Am trecut dintr-o comă în alta, fiindcă inima şi trupul meu erau 
istovite de muncă, de supărare şi de multe altele. Primii doi ani după 
plecarea voastră au fost cumpliţi pentru biata mea inimă. Dorul de tine, 
de copilaş, de glasurile voastre dragi m-a răpus încetul cu încetul. 

Te-am iertat, copila mea, te-am iertat curând după aflarea veştii că 
nu m-ai lăsat degeaba. Ai plecat pentru a-ţi ajuta familia, pentru a deveni 
ceva mai mult şi mai preţios decât aici, în ţară. 

Pe Nicoleta are cine să o ajute, dar nu-i place să ceară de pomană, 
asta este problema ei de bază. Poţi s-o ajuţi, scumpa mea, dar fă-o în aşa 
fel ca ea să nu se simtă jenată de mâna pe care i-o întinzi ca ajutor. 

Copila mea, eu te-am înţeles perfect întotdeauna. Tu ai fost inima, 
trupul şi sufletul meu. Numai eu ştiu cât am suferit şi prin câte am trecut 
ca să te pot aduce la lumina zilei. Cum să spun eu aşa ceva, cum să spun 
că am murit din cauza plecării tale? Te-ai dus ca să-ţi faci datoria faţă de 
tine şi ca să-ţi ajuţi familia, copilul mai ales. 

în 2004 eram încă la Dreapta Judecată. Am avut multe de îndurat, 
din cauza păcatelor bunicilor tăi. Dar au trecut toate, iar acum sunt liberă 
să stau lângă voi oricât de mult doresc. De câte ori îmi vezi chipul sau mă 
vezi întreagă în timpul vieţii, eu sunt lângă tine, copilul meu şi mă bucur 

pentru toate bucuriile tale, mă întristez şi sufăr pentru toate suferinţele 
tale. 

Mi-ai cerut iertare de nenumărate ori şi acest gest din partea ta mi-a 
făcut enorm de mult bine. Atâta mai doresc de la tine: să faci un mic altar 
în casă, unde să te rogi la o icoană a Maicii Domnului pentru bucuria şi 
mulţumirea familiei tale şi pentru liniştirea sufletului meu. O lumânare 
aprinsă lângă icoană şi lângă poza mea în zilele de sărbătoare, în ziua 
naşterii mele şi mai ales în zilele în care eşti foarte, foarte fericită pentru 
împlinirile vieţii tale şi ale celor doi băieţi dragi de lângă tine. 

Minunată poezie, scumpa mea copilă! Mi-ai uns sufletul cu iubirea ta 
şi tristeţea despărţirii noastre! 

Despre cei dragi din căsuţa ta frumoasă, numai lucruri bune am să-ţi 
spun. Ai un bărbat minunat, care te va însoţi până în ultimul ceas al 
vieţii, iar copilul, copilaşul meu drag, nepoţelul meu scump, dragul de el, 
va ajunge un om de mare seamă în această ţară îndepărtată. Un om de 
mare carieră, un politician şi savant renumit în toată lumea. Să-i ajute 
Bunul Dumnezeu să i se împlinească toate lucrurile bune pe care 
bunicuţa lui le vede încă de pe acum. 

Ancuţa, scumpa mamii, pe tine te văd sus de tot, în conducerea ţării 
numită Canada. Nu vor trece doi ani şi vei concura pentru un post înalt în 
Guvernul ţării. Poate că nu vei reuşi de la început, dar tot pe aproape vei 
lucra. 

Acum, la sfârşitul acestei convorbiri nepreţuite pentru bietul meu 
suflet chinuit de dor, vreau să-ţi mai spun că am cea mai mare încredere 
în tine, cum nu am avut în nimeni până acum. Te-am adus pe lume cu 
noroc şi mama ta cea iubitoare te roagă, te imploră să nu-ţi alungi 
norocul de lângă tine nici măcar o clipă din câte îţi mai sunt date în viaţă! 

Te sărut, scumpa mea copilă şi nu uita niciodată că mama vine lângă 
tine de câte ori o chemi...” 

1 iunie 2006 


16.08.2006 - Mesaj de la spiritul doamnei MARIA pentru fiul 
Viorel 

„Dragul mamii, drag băiat, 

Ştiu că vrei să te sfătuieşti cu mine despre toate câte le ai de trăit şi 
de suferit în această lume în care ai rămas orfan de mamă şi de tată. 

Copilul meu drag, să ştii că mama întotdeauna ţi-a vrut binele, iar 
acum nimic nu este schimbat, decât că nu mă mai vezi pe lângă tine. Eu 
te-am lăsat să îţi alegi singur ursita. Este viaţa ta în joc şi iubirea voastră, 
a doi oameni care se vor căsători în curând. Pe Mihaela, dacă o iubeşti 
mai mult decât pe Oana, atunci luaţi-vă, copiii mei dragi, luaţi-vă şi fiţi 
fericiţi până la adânci bătrâneţi! Casă de piatră să vă dea Dumnezeu! 

Tata socrul nu mai are mult de trăit. A obosit, săracul, de atâtea 
greutăţi ale vieţii. O să-l ierte Dumnezeu şi pe el, ca şi pe alţii! 

Pe tine te veghez zi şi noapte, copilul meu iubit, ca să primeşti de la 
Cel Mare şi Bun tot ceea ce îţi doreşti. Dar să ştii că trebuie să te zbaţi cu 
greul vieţii, să lupţi pentru fiecare fărâmă de pâine. După ce vei fi muncit 
din greu, atât tu, cât şi viitoarea ta soţie, vei ajunge la bogăţia pe care ţi-o 
doreşti de mult. 

Dragul mamii, eu mă chinuiesc să îţi dau cele mai bune sfaturi, fără 
să te pot ajuta îndeaproape, ca pe vremea când trăiam alături de voi toţi. 
Dar pentru a reuşi în viaţă, numai tu ştii cel mai bine ce cale trebuie să 
urmezi. 

Poate că nu ar fi bine să pleci prea curând la Bucureşti. încearcă, 
dragul mamii, să îţi întemeiezi familia, iar apoi vei vedea cum va fi mai 
bine cu plecarea. 

Poate că ar fi bine să îţi păstrezi afacerea şi să te ajute la lucru 
viitoarea nevastă. 

Da, în octombrie vreau să fie o nuntă mare în neamul nostru! în ziua 
nunţii tale să aprinzi o lumânare şi la bietul meu mormânt! 

Copilul meu iubit, să n-o uiţi pe mama niciodată! Te veghez tot 
timpul, îţi dau curaj pentru a trăi ca un om bun şi drept. Aştept să te văd 
mulţumit şi fericit, aşa cum meriţi! Vreau să dispară suferinţele care te- 
au chinuit atâta vreme. Aşa să ştii, dragul mamii, că mama este şi va fi cu 
tine mereu! 

Te sărut pe fruntea ta de copil bun şi cuminte, băiatul meu cel drag şi 
frumos! N-o uita pe mama care te-a adus la lumina zilei şi te-a crescut 
cum s-a priceput ea mai bine! 

Fii binecuvântat, copilul meu! 

Maria, mama ta” 

16 august 2006 


Cazul Liliana (afaceri şi sentimente) 

11.10.2006 - Mesaj de la spiritul domnului GRIGORE pentru fiica 
Liliana şi nepoata Anca 

„Şi mie îmi este dor de voi, scumpele mele! Atât de dor îmi este, că 
nu mai ştiu cum să fac să stau lângă voi tot timpul, ziua şi noaptea. Dacă 
aţi fi mereu una lângă cealaltă, m-aş simţi şi eu mai folositor. Dar mă 
descurc oricum, făcând naveta între oraşele voastre. Nu mă plâng deloc, 
pentru că aceasta este misiunea pe care am primit-o de la îngerii 
Domnului: să am grijă de voi două, pentru că viaţa voastră este foarte 
grea şi plină de pericole ascunse, uneori chiar nebănuite de voi. 

Dragele mele, eu asist aproape neputincios la suferinţele voastre 
trupeşti şi sufleteşti. Mă doare şi pe mine sufletul, din cauza durerilor 

voastre. Dar să ştiţi că am reuşit totuşi, cu ajutorul îngerilor Domnului, 
să vă salvez vieţile de mai multe ori. Sunteţi vii, dragele mele, cu toate că 
în inimile voastre tristeţea este nepotolită. 

Tu, Liliana tatii, m-ai ascultat întotdeauna, ca un copil bun şi 
cuminte, aşa cum te-am ştiut întotdeauna. Te rog să mă asculţi încă o 
dată, cu mare atenţie, scumpa mea copilă, fata tatii mult iubită, comoara 
sufletului meu! Tu cu sănătatea o să te descurci ca şi până acum. Te vei 
trata şi te vei simţi mai bine. Dar ceea ce îţi lipseşte ţie acum, ca şi în 
ultimii ani, este speranţa într-o viaţă mai bună pentru tine şi copilul tău 
mult iubit. Draga mea, doresc nespus de mult să îţi dau, încă o dată, 
curajul şi puterea de a trăi. Gândeşte-te că Ancuţa va avea în continuare 
nevoie de sfatul şi mângâierea ta! Nimeni mai mult ca tine, măicuţa ei 
iubită, nu va reuşi să o determine să-şi facă ordine în inimioara ei 
răvăşită de prea multe suferinţe şi decepţii. 

Cu vrăjile te-ai descurcat cumva, scumpă fată, dacă ai supravieţuit şi 
ţi-ai continuat munca la magazin. Acolo încă mai sunt probleme, din 
cauza sărăciei oamenilor din zonă. Eu văd că peste o lună, două vă va 
merge mai bine, mult mai bine. Costel trebuie să se antreneze mai mult 
în această muncă a lui. Cam comod şi naiv, băiatul acesta! Ţi-ar mai 
trebui un colaborator tânăr şi mai de nădejde decât el. Nu să-l dai afară, 
Doamne fereşte, el este camaradul şi ajutorul tău de foarte mulţi ani, dar 
simte şi el nevoia unui braţ şi unei minţi mai tinere şi mai agere. 

Cu datoriile îţi va fi greu încă o perioadă de timp, până când vei reuşi 
să le returnezi. Despre Emilian, soţul tău, nu prea am veşti încurajatoare. 
Boala lui mai veche îi face necazuri. Se cam neglijează omul acesta! Parcă 
şi-a pierdut şi el speranţa de viaţă! 

Ancuţa, nepreţuita bunicului, vreau să te rog din tot sufletul meu 
mare şi îndurerat să nu-ţi părăseşti părinţii la nevoie, indiferent câte s-au 
petrecut între ei doi. Tu eşti fiinţa îndreptăţită să-i încurajezi, să-i ajuţi cu 
ce poţi şi să-i menţii în viaţă atât cât mai au de trăit. 

Cu prietenul acela, Cătălin, nu am fost de acord niciodată. Chiar dacă 
te-a iubit, chiar dacă te mai iubeşte încă, tot un om fără caracter rămâne. 
Eu văd venind spre tine un băiat bun, serios, cuminte, care va ştii să-ţi 
cucerească inima. Deschide-ţi inima, scumpa mea copilă, spre o nouă 
iubire curată, puternică, purificatoare pentru sufletul tău chinuit! Te rog, 
te implor, copilă dragă, să lupţi pentru viaţa şi viitorul tău! Iubirea 
pentru Cătălin te-a îndepărtat de oamenii buni, aceia care te pot ajuta cu 
adevărat pentru a-ţi împlini viaţa. 

Ai avut cununiile legate chiar de Cătălin, din egoism, din spirit de 
dominaţie. Dar ele au slăbit cu timpul, iar Dumnezeu a început să facă 
lumină în relaţia voastră. Cu un astfel de individ nu vei reuşi să mai 
trăieşti multă vreme, chiar dacă te vei căsători cu el. După ce vei trece 
puţin de 30 ani, viaţa ta se va schimba în chip uimitor. Vei vedea, copila 
mea, că am dreptate. 

Costel s-a obişnuit cu viaţa lui chinuită. Dacă ar fi avut puterea 
morală pentru a-şi clarifica viaţa personală, totul s-ar fi schimbat de mult 

pentru el. Atâta a ştiut să facă şi nimic mai mult. Poate că la adânci 
bătrâneţi îşi va da seama cu ce a greşit faţă de mama ta. Atunci va fi prea 
târziu ca să mai repare ceva. 

Dragele mele iubite şi nepreţuite, vă rog din tot sufletul meu trist şi 
nemărginit să îmi ascultaţi sfaturile părinteşti. Atât eu, cât şi mama 
Aurora veghem asupra voastră. Nu vă părăsim nici în vecii vecilor, aşa să 
ştiţi scumpele noastre copile! Aveţi încredere în noi, în viaţa voastră 
dăruită de Bunul Dumnezeu, în Binele care încă mai există în această 
lume zbuciumată şi prea pătrunsă de păcătoşenie! 

Vă sărutăm amândoi cu toată sfinţenia şi iubirea noastră 
nemărginită, 

Aurora şi Grigore. 

Fiţi binecuvântate, bunele noastre copile!” 

n octombrie 2006 


28.01.2008 - Mesaj de la spiritul domnului GRIGORE pentru fiica 
Liliana şi nepoata Anca 

„Scumpele mele fete, Liliana şi Ancuţa, 

Eu, tata şi bunelul Grigore, vă rog de aici, din înaltul Cerului, să nu 
vă pierdeţi optimismul şi speranţa că viitorul vostru va fi mult mai bun 
decât felul cum trăiţi acum. Vă rog din tot sufletul meu mare şi iubitor să 
aveţi încă puţină răbdare şi curajul omului stăpân pe sine, până când 
problemele voastre vor avea o rezolvare bună. 

Tu Liliana, fetiţa tatii, mi-ai ascultat întotdeauna sfaturile părinteşti, 
dar neputinţa şi răutăţile lumii te-au împiedicat să duci la bun sfârşit 
îndrumările mele. Acum, în aceste zile grele pentru tine, doresc să-ţi dau 
îndrumări precise pentru ceea ce va trebui să faci de îndată. Se impune, 
de urgenţă, alungarea lui Costel din apropierea ta. Acest individ abject, 
pentru care tu ai avut sentimente frumoase, a profitat de bunătatea ta 
îngerească pentru a câştiga şi a fura nişte bani pe care nu i-a meritat. Este 
drept că a participat şi el la afacerea voastră comună, dar în final paguba 
adusă în buget depăşeşte cu mult sumele încasate prin munca voastră. 
Nevasta lui s-a răzbunat pe tine pentru că l-ai primit în casă, învăţându -1 
să fure cu 7 mâini. Acum ei au un buget al familiei satisfăcător, conturi la 
bănci, iar pe tine te paşte un faliment de răsunet. 

în continuare, te învăţ ce să faci cu firma şi magazinul. Te rog din 
suflet să nu-i predai afacerea lui Costel, pentru că el te va da în judecată, 
pentru a-ţi pasa ţie toate datoriile către furnizori. Rezultatul va fi acela că 
nu vei primi de la el nici un ban drept beneficiu, ci te va obliga prin 
proces să-ţi vinzi apartamentul, pentru a plăti toate datoriile. Această 
mârşăvie ţi-o pune Costel la cale, împreună cu blestemata de nevastă-sa. 
Ideea ei cea mare este să te alunge din oraş, să-ţi vândă apartamentul şi 
să rămână ei cu afacerea curată, fără datorii. 

Te sfătuiesc să desfaci în mod legal asocierea voastră, împărţind pe 
din două obligaţia de a achita datoriile restante. în felul acesta, vei păstra 
magazinul, te vei ocupa de el ca lumea şi vei vedea că, sub conducerea ta 
unică, comerţul tău va merge mult mai bine. încă eşti o femeie în putere, 
energică, dornică de muncă. Dacă vrei neapărat să te pensionezi, pentru a 
primi un venit suplimentar şi constant, te încurajez să o faci. Dar cum 
banii de la Stat îţi vor fi total insuficienţi pentru traiul zilnic, vei avea 
nevoie de un venit în plus. Acesta trebuie să provină din continuarea 
afacerii la magazin, ca unic proprietar. Aceasta este părerea mea şi cred 
că este cea mai rezonabilă. Te avertizez că va trebui să te cerţi cu Costel 
pentru a pune în aplicare ideile mele, dar, pentru a suferi mai puţin, este 
bine să plăteşti un avocat şi un expert financiar. 

Ancuţei vreau să-i spun că bunelul veghează asupra ei, îi doreşte să 
nu o părăsească norocul niciodată şi o îndeamnă la înţelepciune şi 
răbdare în lupta cu greul vieţii. Eu văd că tu, Ancuţa, scumpa bunelului, 
te vei căsători în curând, iar anul viitor vei aduce pe lume un copilaş 
frumos şi inteligent ca tine. S-ar putea ca mirele să fie chiar omul lângă 
care trăieşti de mulţi ani, dar nu este sigur acest lucru. Eu văd, este drept 
că slab conturat, viitorul tău lângă un bărbat mai bun decât acesta. 
Pentru a scăpa de el, atunci când nu-i vei mai suporta greşelile, vei 
încerca să te întorci lângă mama ta. Dar mai este ceva timp până atunci. 

Dragele mele, scumpele mele copile îngândurate, Grigore cel din 
Ceruri vă îndeamnă la curaj şi multă îndârjire în lupta cu greutăţile vieţii. 
Dorinţa mea cea mai aprigă este ca voi să fiţi fericite şi mulţumite de 
traiul vostru. Mama Aurora este acum lângă mine, participând cu tot 
sufletul la emoţiile acestui dialog. Amândoi vă veghem ca doi îngeri şi 
aducem asupra voastră bunătatea Celui de Sus. Lumina soarelui să 
coboare asupra voastră, mângâierea razelor fericirii să vă înconjoare 
pretutindeni! Rămâneţi cu bine, scumpele, nepreţuitele noastre copile! 

Vă sărută mama şi tata...” 

28 ianuarie 2008 

•5f -5f -X- 


20.10.2006 - Mesaj de la spiritul doamnei CONSTANŢA pentru 
fiul Răzvan 

„Da, scumpul meu copil, aici mă simt mult mai bine, dar numai 
dintr-un anumit punct de vedere. Pentru că nu mai am trup, sufletul meu 
nu mai duce grija purtării trupului în condiţii normale de viaţă. Dar acest 
suflet se bucură şi se întristează clipa de clipă văzând şi auzind ce se 
întâmplă cu scumpii mei copii, rămaşi în viaţă pe Pământ. 

Sunt mulţumită de voi, scumpii mei copii, mă simt mândră de viaţa 
voastră cinstită şi dedicată muncii. Aşa cum v-am crescut şi v-am educat, 
aşa sunteţi acum. Fiţi binecuvântaţi, fiinţe iubite, suflet din sufletul meu! 
Ce să mai aştept de la voi, nepreţuiţii mei urmaşi? Da, m-aş bucura 

nespus aflând că aveţi cu toţii casele voastre, familiile voastre, copilaşii 
voştri, nepoţeii mei... 

Dragul meu soţ, îţi înţeleg durerea pricinuită de dispariţia mea 
prematură. Ştiu cât de greu îţi este fără mine, fără privirea mea 
înţeleaptă, fără vorbele mele pline de bun simţ. Te rog totuşi să nu rămâi 
tot restul vieţii singur în casă, fără un suflet de femeie lângă tine. 
Bătrâneţea are hainele ei grele şi pline de dureri nenumărate. Nu te 
sacrifica, dragul meu soţ, pentru amintirea mea, a scumpei tale soţii, care 
nu se mai poate întoarce niciodată lângă tine! Dacă vei găsi o femeie 
cumsecade, cu sufletul bun şi curat, gospodină aşa cum am fost eu, te rog 
să ţi-o apropii de sufletul şi trupul tău. Am o singură dorinţă aprigă în 
privinţa ei: să se poarte bine cu copiii noştri, să nu-i jignească şi să nu te 
îndepărteze de ei! Aceasta îmi este dorinţa, de aici, din lumea de dincolo 
de moarte. 

Răzvănel, dragul mamii, cum să nu vreau eu să ajung printre 
copilaşii tăi? Atâta doar că nu va depinde în mod direct de mine acest 
mare pas spre întoarcerea la viaţa lumească. Numai Bunul Dumnezeu va 
decide ce va trebui să fac mai departe, în viitorul apropiat de aceste zile 
ale pământenilor. 

Nu m-am supărat pe voi, dragii mei copii, după trecerea mea în 
nefiinţă. Cum să mă supăr pe voi, cei care m-aţi plâns cu tot amarul 
sufletelor voastre nevinovate?! M-aţi îngropat creştineşte, mi-aţi cinstit 
plecarea aşa cum se cuvine în religia noastră. 

Ce să vă mai învăţ, dragii mei, de aici de unde mă aflu în starea de 
duh?! Ce facem noi aici nu pot să înveţe pământenii, pentru că ne ducem 
traiul în condiţii de neînchipuit pentru voi. Numai cine ajunge aici poate 
să înţeleagă, în sfârşit, cât de multe obiceiuri ne despart de cei rămaşi în 
trup de om! Cu toate acestea, gândurile mele, simţămintele mele şi ale 
celor ca mine sunt de nenumărate ori mai puternice şi mai curate decât 
ale oamenilor. Atât cât pot să vă cer, cu suflet de mamă, este să rămâneţi 
mereu neîntinaţi la trup şi suflet, cinstiţi şi drepţi, iubitori de rude şi 
urmaşi, omenoşi cu celelalte fiinţe din jurul vostru. 

Dragul mamii, copil bun, eu vin lângă tine în fiecare zi şi noapte, dar 
nu numai lângă tine, ci lângă voi toţi cei ce compuneţi iubita mea familie. 
Vă dau curaj, puterea de a lupta cu viaţa şi cu complicaţiile produse de 
cei din jurul vostru. Vorbeşte cu mine în gând, dragul mamii, în fiecare 
seară, după ce îţi spui rugăciunea creştinească. Priveşte-mi fotografia, 
vorbeşte cu ea ca şi cum aş fi chiar eu. Vei simţi prezenţa mea şi tu îmi vei 
auzi vorbele cum vei putea. 

Despre draga ta, Irina, am numai vorbe frumoase să-ţi spun. Atâta 
doar că te rog să fii foarte atent cu ea, ca un adevărat bărbat. Nici o urmă 
de grosolănie să nu aibă purtarea ta faţă de ea! Este un copil bun, timid, 
care a suferit mult încă de mic şi încă mai suferă, din cauza familiei în 
care trăieşte. Vei vedea că se va deschide ca o floricică minunată după ce 
o vei răpi din casa părinţilor săi. 

Da, scumpul meu, abia aştept să vin lângă voi la cununia voastră! Ce 
zici, dragul mamii, te poţi cununa cu Irinuca până la sărbătorile de iarnă? 
Ce bine v-ar sta să petreceţi Crăciunul şi să întâmpinaţi noul an cu multă 
bucurie, ca doi însurăţei frumoşi şi veseli! Te ajut, copilul meu, te ajut, cu 
gânduri frumoase despre voi doi! 

Să vă ajute Dumnezeu să vă însoţiţi cât mai curând, că tare doresc să 
îmi aduci doi nepoţei! 

Multă iubire vă trimite mama, de aici din lumea celor drepţi. Dragii 
mei, să n-o uitaţi pe cea care v-a dat viaţă şi puterea de a trăi! Vă sărut pe 
toţi, cu toată iubirea mea, pe care o ştiţi cu toţii! 

A voastră fiinţă care nu v-a uitat, 

Mama” 

20 octombrie 2006 


23.10.2006 - Mesaj de la spiritul lui MIRCEA pentru fiica Ema 

„Abia astăzi am ieşit de la Judecată, după doi ani de suferinţă, chin, 
reproşuri, remuşcări. Mii de îngeri adunaţi în jurul meu, zi şi noapte, fără 
întrerupere. A fost un chin dulce, o suferinţă constructivă, o durere fără 
seamăn, destinată înălţării mele cu o treaptă sau două faţă de cum am 
fost în timpul ultimei vieţi de pe Pământ. Acum mă simt curat, un suflet 
pur şi nesfârşit de bun, îngăduitor cu cei ce comit fapte şi greşeli minore, 
pe care şi le pot corecta cu mare uşurinţă, având deschidere spre 
autoevoluţie. 

După înălţarea umilului meu suflet către lumea lui Dumnezeu, suflet 
pe care scumpa de Ema l-a văzut (luându-şi rămas bun de la mine şi de la 
el), am fost luat de bunicii mei dragi şi dus către lumea Raiului, lăsându- 
mă în grija altor îngeraşi. Imediat după sosirea mea, a început Judecata. 
Nu m-au bătut, nu m-au chinuit, nu m-au torturat, deoarece în lumea 
îngerilor tortură nu există. Există numai comunicarea sufletească, 
schimbul dumnezeiesc al gândurilor permanente. 

Da, scumpa mea copilă, între noi există o prietenie sufletească, o 
colaborare spirituală din totdeauna, de când existăm în lumea cea 
veşnică. 

Nu, draga mea Ema, nu am ajuns la sfârşitul zilelor în scurta mea 
viaţă din cauza neglijenţei. Am simţit că trebuie să plec în mare grabă, 
pentru a face loc unui alt suflet să prindă chip de om. Da, urmează ca 
sufletul meu să vină din nou în lumea voastră, peste câţiva anişori. Eu va 
trebui să port trupul fiului tău, care nu va aştepta mai mult de 10-15 ani 
pentru a vedea lumina zilei. 

Te vei căsători cu un om frumos la chip şi suflet, bogat în bunuri 
lumeşti şi sentimente, scumpa mea copilă. Destinul trebuie să te ajute la 
împlinirea tuturor visurilor tale. Eşti o fată cum rar se poate întâlni în 
lumea în care trăieşti. Dumnezeu trebuie să te ajute să supravieţuieşti 

mulţi ani, să devii celebră cu harul tău de medium, să ajuţi la rândul tău 
mii şi mii de oameni, pentru a scăpa de multe din necazurile lor. 

Te rog din tot sufletul meu mare să-l dai uitării pe nemernicul de 
Alex. Individul acela şi-a vândut sufletul Diavolului. A intrat într-o 
grupare satanistă, cu apucături demonice, din dorinţa inconştientă de a 
deveni puternic, celebru şi mai ales plin de bani. Fereşte-te de el, scumpa 
mea copilă, bună şi blândă! Oamenii neasemuiţi ca tine pot să cadă uşor 
răpuşi de egoismul şi vulgaritatea unor diavoli cu chip de om. încearcă, 
draga mea, să-l eviţi pe acest ticălos! Dacă te-ai gândit să pleci de la TVR, 
bine ai făcut. Locul tău nu este acolo, copilă scumpă şi deşteaptă. 

Mihai este un băiat bun, dar cu foarte multe defecte de caracter, tare 
spirituale şi genetice. Karma lui este năprasnică, bine că nu i-o cunoşti şi 
nu şi-o cunoaşte nici el! îi este hărăzită o viaţă scurtă, plină de necazuri şi 
neîmpliniri. Numai cu eforturi extraordinare şi fapte de omenie nesfârşit 
de multe va reuşi să îşi cureţe păcatele moştenite de peste tot. Dar cred că 
am spus deja prea multe secrete. Abia am scăpat de la Divanul îngeresc şi 
iată că m-a luat mintea la plimbare prin Cosmos... 

Scumpa mea soţie, te rog din tot sufletul meu, întristat peste măsură 
de despărţirea noastră, să ai grijă de copiliţa Ema, care încă mai are 
nevoie de iubirea şi mângâierea mamei. Dacă eu acum nu mai trăiesc 
lângă voi, ţie ţi-a rămas chemarea spre a o ajuta pe fata noastră să intre 
în viaţă, avându-te pe tine mereu lângă ea. Ema este delicată, sensibilă, 
peste măsură de îndârjită în munca ei. Ajut-o, scumpa mea soţie, să 
răzbească printre piedicile şi greutăţile care i se pun mereu în cale! Este 
un copil deosebit, am iubit-o ca şi cum ar fi fost suflet din sufletul meu. 

Vă iubesc pe amândouă. Vă promit că, începând de astăzi, voi sta tot 
timpul lângă inimile voastre. Vă sărut pe frunte, vă îmbrăţişez cu mult 
drag, 

Al vostru prieten pentru totdeauna, 

Mircea” 

23 octombrie 2006 


14.01.2007 - Mesaj de la spiritul doamnei JENICA pentru fiica 
Gertrude 

„Scumpele mele fete, 

Eu sunt mama voastră, Jeni, pe care o regretaţi de când a închis 
ochii. 

Fetele mele dragi, moartea omenească vine atunci când vrea Domnul 
Dumnezeu, nu atunci când o cheamă omul. Vreţi, nu vreţi, ea soseşte, 
pentru unii ca o binecuvântare cerească, pentru alţii ca o durere 
nesfârşită. Eu m-am chinuit mult până Dumnezeu, Drăguţul, m-a luat în 
lumea Lui. De aici, de unde mă găsesc acum când vă vorbesc la 
amândouă, privesc trecutul vieţii mele ca pe un chin nesfârşit. Am avut o 

soartă amară, iar viaţa mi-a fost ca o traistă plină cu pietre ascuţite. Nu 
am chinuit pe nimeni, nu am avut nici un omor pe conştiinţă, am dorit 
binele tuturor, iar răsplata pentru faptele mele bune nu am aşteptat-o 
niciodată. 

Voi, copiii mei, aţi fost comorile mele nepreţuite. După ce tatăl vostru 
a închis ochii cu multă durere în suflet şi regret pentru viaţa ce urma să i 
se sfârşească, toată puterea vieţii din mine v-am dat-o vouă, copiii mei 
dragi! Prea puţin noroc aţi avut şi voi în viaţă până acum! Poate că de 
astăzi înainte, când tu, Gertruda mea scumpă, ai curajul să te gândeşti la 
mine şi cu fapta şi cu vorba, Bunul Dumnezeu va hotărî cine m-a îngrijit 
cum se cuvine şi cine nu. Eu cred că fiecare dintre voi, cele care aţi fost în 
preajma mea când obştescul sfârşit îmi era aproape, v-aţi făcut datoria 
creştinească spre a-mi uşura suferinţele. 

Nu dau vina pe nimeni, iar dorinţa mea cea mai aprigă, de aici de 
unde mă găsesc, este ca între voi, copiii mei, şi între voi, rudele mele, să 
nu mai fie discordie. Eu, mama ta, scumpa mea Gertruda, te rog din tot 
sufletul meu mare şi îndurerat, să faci pace între toate fiinţele care mi-au 
fost dragi în trista mea viaţă! 

Nu m-am supărat, draga de tine, pentru că m-ai înmormântat în altă 
haină. După ce am ajuns în lumea lui Dumnezeu am înţeles că puţin 
contează capriciile lumeşti, atât de legate de haine, mâncare şi destul de 
multe ca ele. 

Cu o zi înainte de a închide ochii mei îndureraţi, am vrut să te rog 
ceea ce ţi-am spus acum: că te rog din suflet să faci pace între rude, să nu 
o cerţi pe Lucica pentru că m-a adus la cămin şi mai ales să-ţi creşti 
copilaşii în cinste şi demnitate, aşa cum tatăl vostru a dorit-o pentru 
nepoţii săi. 

Am mai vrut să-ţi spun că nu trebuie niciodată să-ţi iei vorbele 
înapoi: ceea ce ai promis trebuie îndeplinit! Scumpul tău tată a fost un 
om de o mare cinste şi onoare. întotdeauna mi-a atras atenţia că trebuie 
să vă dau o educaţie potrivită pentru oamenii cu demnitate, nu pentru 
criminalii care i-au distrus tinereţea, viaţa şi familia. Onoare, acesta a 
fost cuvântul lui preferat! După ce am închis ochii, nepreţuitul meu soţ a 
venit lângă capul meu şi mi-a spus: „Iubita mea, ne-am regăsit, în sfârşit! 
Haide să mergem împreună pe drumul luminii, spre Bunul Dumnezeu, 
care ne vrea din nou alături!” De atunci nu ne-am mai despărţit, iar după 
ce eu am fost iertată la Judecata cea Mare, am început amândoi să vă 
veghem împreună şi să vă ajutăm cu sfaturile noastre părinteşti. 

Gertruda, tu eşti copilul nostru cel mai iubit. îţi ducem grija tot 
timpul, te ocrotim de rele, iar în timpul somnului tău te învăţăm cum să 
supravieţuieşti în cinste şi onoare. Doar câţiva ani mai grei urmează 
pentru tine. După ce copiii vor ieşi la pâinea lor, te vor ajuta şi vor fi 
lângă tine mereu. 

Vă doresc tuturor celor dragi mie şi lui tata să trăiţi şi să vă purtaţi 
aşa cum v-am învăţat noi, cu bietele noastre puteri chinuite de viaţa 
amară pe care am trăit-o lângă voi! 

Vă iubesc pe toţi, vă rog să mă iertaţi dacă plecarea mea v-a îndurerat 
peste măsură! Mama este lângă tine, Gertruda mea, nu te-a părăsit. 

Vă iubesc pe toţi, dragii mei! 

Jeni, cea de dincolo de viaţă...” 

14 ianuarie 2007 


26.01.2007 - Răspunsuri de la spiritul doamnei GISELLA 
pentru fiica Victoria 

„Scumpa mea fată, 

Am plecat de lângă voi îndeplinind voia Domnului Dumnezeu din 
Ceruri. Atât mi-a fost să trăiesc pe Pământ, după ce mi-am făcut datoria 
creştinească faţă de rudele şi prietenii noştri. 

Scumpa mea copilă bună şi cinstită la suflet, tu eşti omul care m-a 
îngrijit şi m-a ajutat cel mai mult să plec în această lume a nevăzuţilor 
înţelepţi, cu sufletul uşurat de povara păcatelor lumeşti. Te binecuvântez, 
copila mea, pentru tot ceea ce ai făcut înainte şi după plecarea mea în 
nefiinţă! 

Aici o duc bine, sunt un simplu duh care aleargă zi şi noapte pe lângă 
cei dragi rămaşi pe Pământ. Mă străduiesc să vă încurajez, să vă dau 
gândurile cele bune şi drepte, pentru ca voi să vă duceţi traiul în cinste şi 
omenie. 

Sora mea ţi-a luat din casă actele, că ea ştia unde le-ai pus. Grea 
povară pe sufletul meu de mamă! Dumnezeu să o ierte pe făptaşă, că tare 
multă supărare mi-a făcut! 

Eu nu i-am vândut surorii mele nici un teren. Poate că a făcut ea un 
act fals, pe care nu vrea să vi-1 arate vouă. 

Da, i-am dat Magdalenei grădina de peste deal, dar numai până când 
vă veţi înţelege la moştenire. 

Răducu este o minune de om, aşa cum aş vrea să fie toţi nepoţii şi 
strănepoţii mei. 

Călinuţ, scumpul bunicii, va fi la fel de fericit în familia lui ca şi 
Răducu. 

îţi mulţumesc, draga mea copilă, pentru că te-ai interesat de bietul 
meu suflet, destul de îngrijorat de schisma dintre rudele mele! Te rog pe 
tine, Ica mamii dragă, să te împaci cu mătuşa ta asupra moştenirii, că de 
procese între rude este mare ruşine. Eu v-am învăţat să vă iubiţi ca două 
rude adevărate, dar văd că pofta necurată a averii le întunecă unora 
minţile. Aceste cuvinte vi le repet mereu, zi şi noapte, dar numai Bunul 
Dumnezeu mai înţelege câte auziţi voi de la mine! Cu toată mâhnirea din 
sufletul meu, vă îndemn să trăiţi în pace şi bună înţelegere! 

A voastră mamă, plecată de mult dintre cei vii, 

Ela...” 

26 ianuarie 2007 

13.02.2007 - Mesaj de la spiritul tânărului DANIEL pentru 
iubita Mariana (iubire întreruptă de boală mortală) 

„Iubita mea dintotdeauna, 

Noi doi am fost atât de apropiaţi, încât despărţirea noastră 
fulgerătoare ne-a ars inimile cu un fier încins la roşu. Sângerăm de 
durere amândoi prin sufletele arse de durerea despărţirii. 

Iartă-mă, iubita mea curată, iartă-mă, odorul meu nepreţuit, pentru 
tot ce ţi-am greşit cândva în scurta mea viaţă de lângă tine! Am plecat ca 
un naiv, ca un orgolios, ca un nedemn de iubirea şi sinceritatea ta. De ce 
am plecat, Doamne?! Cum să nu plec, cum să nu dispar din calea ta, din 
lumina ochilor tăi minunaţi, când ştiam că boala de care sufeream mă va 
secera în curând?! Oare am fost un laş lăsându-te să mă aştepţi în zadar? 
Poate că da, poate că nu. 

Bunul Dumnezeu a vrut ca noi să ne reîntâlnim în această viaţă 
pentru a nu ştiu câta oară în sute de ani. Am fost fraţi, am fost prieteni 
credincioşi unul celuilalt, am fost orice se poate numi apropiere 
omenească. Acum, de aici de unde mă aflu de puţină vreme, văd totul 
prin ochii unui spectator îndurerat, care asistă la filmul a două vieţi 
împletite pentru scurtă vreme. 

Ar fi trebuit să mai trăiesc, iubirea mea, să ne unim destinele şi să 
înfruntăm greul vieţii împreună. Dar, din nefericire şi durere fără 
seamăn, planurile noastre tainice s-au spulberat. Iartă-mă, iubita mea 
copilă, dacă dispariţia mea prematură ţi-a produs atâta durere şi 
disperare în sufletul tău curat! Nu te voi uita niciodată, cum nici tu nu mă 
vei uita! 

Scumpa mea iubită, aici unde mă găsesc acum, la Dreapta Judecată 
Cerească, văd tot ceea ce va mai fi cu tine peste luni şi ani. Tu trebuie să- 
ţi găseşti un bărbat mai bun decât mine, un bărbat care să te facă fericită 
cu adevărat. Poate că, într-o mică măsură, am fost nedemn de iubirea ta. 
Dar am făcut greşeli pentru că doream să te cruţ intr-un fel anume de 
durerea despărţirii noastre. Nu am reuşit, iar acum sufăr şi eu la fel de 
mult ca tine. 

Nu ştiu când voi fi eliberat de la Marea Judecată a Domnului din Cer. 
Am avut destule păcate în scurta mea viaţă. Abia acum înţeleg tot ce am 
făcut şi nu trebuia neapărat să fac. Pentru toate greşelile mele plătesc în 
aceste clipe cu grea durere în suflet. îmi este atât de greu să îndur tot 
ceea ce trebuie să înţeleg şi încă nu reuşesc să fac lucrul acesta! Aştept să 
treacă timpul, care mă va face mai bun şi mai înţelept, aşa cum nu am 
fost niciodată. 

Scumpa mea prietenă mult iubită, despre munca ta nu pot să te 
sfătuiesc nimic în acest moment. Tu ai rămas în viaţă, liberă să decizi pe 
ce drum îţi vei urma destinul şi planurile de viitor. Nu am puterea să te 
sfătuiesc mai mult decât îmi este permis. I-am rugat mult pe îngerii 
Domnului să mă elibereze pentru câteva momente, ca să-ţi pot spune cât 
de mult te iubesc şi pentru a-ţi cere iertare pentru tot ce ţi-am greşit din 
orgoliu şi nepricepere la oameni. 

Te-am iertat de mult, iubita mea, cu atât mai mult cu cât şi eu am 
greşit mult în legătura noastră atât de puternică, dar şi atât de fragilă 
totodată. Cea mai mare dorinţă a mea, în clipele în care pot să-ţi vorbesc, 
este să te văd fericită, mulţumită de viaţa ta, aşa cum nu ai fost în prea 
scurta noastră prietenie. 

Dumnezeu să te binecuvânteze, frumoasa mea fată, copilă dragă şi 
nepreţuită! Acum, când nu mai suntem aproape ca doi oameni obişnuiţi, 
parcă te iubesc mai mult ca niciodată! Iartă-mi, Doamne, sufletul 
încărcat de durere şi regrete nesfârşite! 

Al tău iubit, 

Dan” 

13 februarie 2007 


Cazul Irimia 

27.02.2007 - Mesaj de la spiritul domnului IRIMIA pentru nepoata 
Ioana şi fiica Viorica 

„Dragele mele Viorica şi Ionica, 

Vreau să vă spun la amândouă că suferinţele voastre încă nu s-au 
oprit ca prin farmec, ci mai aveţi destule de îndurat din cauza neamurilor 
noastre, peste măsură de rele şi de hapsâne. Viorica, tu singură să 
hotărăşti ce vei face cu părţile din moştenire pe care le-ai obţinut pe cale 
legală! în primul rând, să te gândeşti la nevoile copilei tale, care sunt 
destule. Ajută-ţi fata, draga mea, cu bani şi ce-i mai trebuie, că ai de unde 
să iei! 

Procesele, bine că s-au terminat, dar ai grijă, scumpa mea, să nu-ţi 
facă neamurile o mie de necazuri, că ai şi aşa destule pe cap! 

Procesele de la Eforie încă mai sunt cu probleme deosebite. O parte 
le vei câştiga în mod sigur, iar o parte au slabe şanse de reuşită. După ce 
vei reuşi să scapi de ele, vei vedea singură ce este de făcut: parţial vei 
vinde, restul va fi bun de închiriat. 

Cu Tanţa ar fi bine să nu te mai cerţi, că tot nu ajungi la vreun 
rezultat cu ea. Mai aşteaptă, draga mea, până la momentul potrivit, când 
Tanţa va înţelege că împotrivirea ei nu-şi mai are rostul. 

Toţi pe care i-ai pomenit în scrisoare îţi fac câte o poznă, pe rând, 
parcă stau la coadă la Diavolul. îi mănâncă pe toţi invidia şi răutatea! 

Bunica ta, Ioana, nu mai are mult de trăit. Pregătiţi-vă şi tu, şi mama 
ta, pentru a o ajuta să treacă la cele veşnice. Nici nu mai are rost să vă 
supăraţi din cauza ei. 

Ion este slab de minte, după cum îl ştiţi şi voi. Dar în afară de 
problemele capului, mai are multe şi la trup. Aveţi grijă şi cu el, când o să 
cadă beleaua pe voi, să-l îngrijiţi şi să-l feriţi de alte prostii mai mari! 

Dragoş va intra în mod sigur la liceu dacă îi mai acordaţi puţină 
pregătire în plus. Dragoş trebuie să meargă acolo unde îl îndeamnă 
inima. Să nu-i alegeţi profilul liceului împotriva voinţei lui! 

Ionica, soţul tău mai are ceva de studiat, apoi va reuşi să-şi rezolve 
situaţia profesională. Ioana, tu ai fost întotdeauna o fată răzbătătoare, 
energică şi pricepută în toate. La fel te vei descurca în viitor cu treburile, 
până când îţi vei lumina mai bine drumul vieţii. Pe soacra ta nici nu 
merită să o bagi în seamă, zău aşa! Dacă poţi pleca la muncă în altă ţară, 
ar fi bine să o faci, dar nu singură, ci cu familia ta. 

Constantin îşi va primi pedepsele foarte curând pentru toate câte le- 
a făcut până acum. Aşa este firea lui şi nu avem cum să-l schimbăm 
tocmai acum. Mai bine feriţi-vă de el, că nu-i lucru curat la mijloc! Să-i fi 
făcut cineva farmece, că parcă nu mai gândeşte limpede la toate câte le 
face? 

Ionica mea dragă, tu ştii mai bine decât mine de cine trebuie să te 
fereşti. Eşti o fată isteaţă la minte şi reuşeşti întotdeauna să-ţi afli 
duşmanul. Dacă vei da dovadă de vigilenţă toată viaţa, vei reuşi să te 
descurci în toate. 

Cel mai bine ar fi să-şi aleagă Dragoş drumul în viitor. Este un copil 
cu o personalitate remarcabilă, care nu se va lăsa niciodată influenţat 
împotriva voinţei şi idealurilor lui. Dragoş are mare nevoie de linişte în 
jurul lui, de sprijinul părinţilor săi, de grija ta de mamă şi, mai ales, de 
bani suficienţi până la terminarea studiilor. Poate că şi după aceea. 

Dragele mele, aţi dat destul de pomană în numele meu! Vă 
mulţumesc mult pentru grija şi iubirea voastră sinceră! Sufletul meu este 
liniştit şi mulţumit de voi două. Sunteţi fetele mele dragi, frumoase şi 
ascultătoare. Aveţi binecuvântarea mea şi a Bunului Dumnezeu pentru 
toate faptele bune de care nu vă lipsiţi niciodată! Să vă ajute Dumnezeu, 
sufletele mele de oameni inimoşi, să scăpaţi cu bine din toate necazurile 
care încă vă mai împresoară! 

Rămâneţi cu bine, dragele mele fiinţe nepreţuite cum se cuvine de 
către cei din jurul vostru! 

Vă iubesc şi vă veghez zi şi noapte, 

Al vostru drag, tata Irimia...” 

27 februarie 2007 


18.03.2009 - Mesaj de la spiritul bunicului IRIMIA pentru nepoata 
Ioana 

„Scumpa mea copilă, Ionica bunelului, eu mă pregătesc pentru a 
trece intr-un nou trup de om. Am stat destul în lumea lui Dumnezeu, mi- 
am făcut întreaga muncă de spirit liber, iar în curând se va naşte un 
prunc nevinovat căruia îi voi da viaţă tocmai eu. Este pentru ultimă dată 
când mai pot să răspund la chemarea ta şi a fiicei mele. îmi este foarte 
dor de voi două şi de celelalte rude ale noastre rămase încă în viaţa de 
om. Voi deschide ochii din nou, ca fiinţă omenească, după Marea şi 

Sfânta Sărbătoare a Paştelui, într-o ţară foarte depărtată de voi, pe un alt 
continent. 

Vreau să îţi răspund cât mai bine la ultimele tale întrebări, ca să nu te 
dezamăgesc nici de această dată. Văd că aveţi cu toţii necazuri mari, dar 
am speranţa că veţi scăpa de ele până în doi ani. Casa noastră din Eforie 
va deveni a voastră, cu mare greutate, cu condiţia să vă schimbaţi 
avocatul, care v-a înşelat de prea multe ori. Casele din Bucureşti vor mai 
sta nevândute un an cel puţin, aşa că aveţi nevoie de multă răbdare până 
când veţi reuşi să le daţi pe un preţ convenabil. 

Draga mea Viorica va veni în această lume după ce eu voi fi plecat din 
nou printre oameni. îmi pare rău că nu ne vom mai putea întâlni nici în 
lumea spiritelor şi nici a oamenilor. Tu trebuie să o mai duci la nişte 
doctori deştepţi, că până acum cine a tratat-o nu a dat dovadă de prea 
multă seriozitate. 

Pe tatăl tău nu prea ai cum să îl mai ajuţi, fiindcă este prea îndărătnic 
şi nu vrea să asculte de sfaturile care nu îi plac. 

Dragoş, strănepotul meu, a ajuns băiat mare. Trebuie să vă purtaţi cu 
el ca şi cu un om adult, pentru că este foarte mândru şi face dovada că nu 
este destul de copt la minte pentru mândria lui. Are o perioadă cam 
zbuciumată, când nu prea ştie încotro să o apuce. Este un băiat cu suflet 
bun şi educaţie potrivită să ajungă om în toată firea. L-au influenţat mult 
colegii de la şcoală şi unii dintre prietenii lui, care îşi dau prea multe aere 
de oameni maturi. Pe măsură ce va înainta în vârstă, băiatul va înţelege 
care este rostul lui în această viaţă. 

Soţul tău, Dumitru, ar face bine să rămână mai departe lângă voi, să 
nu vă părăsească nici o clipă. Fără tatăl lui lângă el în fiecare zi, Dragoş o 
va lua razna cu totul şi nu te vei mai înţelege cu el. Sau plecaţi toţi trei 
împreună, sau renunţaţi la străinătate şi vă faceţi o afacere a familiei din 
care să trăiţi liniştiţi. 

Tu, Ionica bunicului, să nu pleci niciodată de lângă familia ta. Fără 
tine, totul se duce de râpă: bărbatul o ia aiurea pe alte drumuri, iar 
copilul va lua exemplul prost de la el. Singura cale spre binele vostru o 
văd ca pe o afacere comercială a familiei voastre. Gândiţi-vă foarte bine 
ce marfă să vindeţi, ca să vă meargă bine de pe urma ei! în străinătate nu 
mai este bine pentru românii noştri. Sunt prigoniţi ca nişte barbari, iar 
câştigurile lor au ajuns prea mici pentru a-şi duce traiul în linişte. Mai 
aşteptaţi în ţară, dragii mei, nu vă grăbiţi să plecaţi chiar acum, ca nu 
cumva să rămâneţi acolo pe drumuri! 

îţi mulţumesc din tot sufletul, copila mea, pentru toate chemările 
tale, care mi-au adus mult bine în lumea aceasta! Cu ajutorul tău şi al 
Vioricăi am suferit mai puţin decât mi-a fost dat de la început. Vă sunt 
recunoscător pentru curajul şi bunătatea voastră faţă de mine! M-aţi 
ajutat să mă înalţ printre spiritele Domnului şi să înţeleg ce mare lucru 
este să putem vorbi cu oamenii noştri rămaşi în viaţă. Dacă v-am putut 
ajuta după aşteptările voastre, mă simt fericit. V-aş ajuta la nesfârşit, dar 
în curând legătura noastră de suflet se va rupe. 

Sunt mândru de voi, de tine şi de mama ta, fiindcă sunteţi oameni de 
omenie, cu tot amarul vieţii voastre. Aşa să rămâneţi, oameni adevăraţi, 
cum am fost şi eu! Să nu vă lăsaţi întinate de murdăria unor oameni din 
jurul vostru! Mai ales tu, Ionica bunicului, care eşti tânără şi ai multe 
lucruri bune de făcut în această viaţă. Creşte-ţi copilul cu multă răbdare 
şi curaj, ca să ajungă şi el un om serios, cu picioarele pe pământ! 

Eu vă binecuvântez pe toţi cei dragi rămaşi în viaţa de om, spre care 
mă îndrept cu mari emoţii. Vom fi departe unii de alţii şi nu ştiu acum 
dacă ne vom recunoaşte vreodată. Dumnezeu împreună cu îngerii Săi să 
vă ocrotească sufletele şi să vă dea puterea Lor ca să trăiţi în bună pace! 

Irimia” 

18 martie 2009 

•5f -5f 


02.06.2007 - Mesaj de la spiritul lui PETRE pentru fiica Liliana 

„Scumpa mea copilă, bună şi frumoasă ca un înger al Domnului, 

Eu, tatăl tău Petrică, vreau să-ţi transmit de aici, din înaltul Cerului, 
că te veghez zi şi noapte, fără să fi pierdut nici măcar o clipă din viaţa ta 
fără mine. 

De când am plecat de lângă voi mă străduiesc din toate puterile 
sufletului meu înalt, căci trup nu mai am de la trecerea în această lume, 
fac eforturi disperate, neomeneşti, ca familia şi rudele rămase în viaţă să 
suporte mai uşor vicisitudinile vieţii pământeşti. Cu toţii aveţi mari 
necazuri, scumpa mea copilă. Toţi sunteţi nemulţumiţi de viaţa voastră 
de acum. Cu toate că neamul nostru a fost şi încă mai este compus din 
oameni deosebiţi, viaţa grea de astăzi vă ameninţă pe toţi cu înrăirea, cu 
abrutizarea. Acesta mi-a fost cel mai urât lucru pe lume: purtarea unui 
om bun ca un om rău. 

Aici, unde am ajuns prin bunătatea Domnului din Cer, mă înţeleg 
bine cu toate rudele venite înaintea mea. Cu toţii ne-am împărtăşit miile 
de amintiri şi am înţeles de ce a rămas atâta durere şi nemulţumire 
printre rudele noastre de pe Pământ. Noi am fost un neam blestemat din 
moşi-strămoşi, din cauza bunătăţii noastre. Am încercat cu toţii să 
aducem pacea printre semenii noştri, dar nu a fost să fie aşa. Ne-am ales 
cu tot felul de pedepse, mai mici sau mai mari. 

Despre casa lui Petrică, nimic bun nu se vede. Setea de avere a unora 
îţi pricinuieşte multe necazuri. Numai litera legii mai poate face dreptate, 
dar şi aceasta cu mare greutate. 

Cărţile mele, scumpa mea copilă, încă nu trebuie să vadă lumina 
tiparului. Te rog să păstrezi cu sfinţenie toate manuscrisele mele pentru 
vremuri mai bune pentru tine, ce se vor arăta în curând. 

Te mai rog să-i spui mamei tale şi dragei mele soţii că eu mă aflu aici 
într-o lume plină de sfinţenie şi adevăr, de bunătate şi dreptate. Am tot 
ce-i este necesar sufletului, mai ales că gândurile voastre curate m-au 

ridicat mult la rangul cuvenit printre îngerii Domnului. Eu încă nu mă 
pregătesc să revin lângă voi sau lângă alţi pământeni. Mai am încă multe 
alte fapte de făcut în această lume nevăzută pentru muritorii de rând. 

Fetiţa ta şi nepoţica mea seamănă leit cu străbunicul meu, la fel ca şi 
mine. Când eram copil, semănăm leit cu străbunicul copil în poze. 

Scumpa mea soţie, te rog să fii convinsă că nu te-am părăsit 
niciodată, nici măcar după plecarea mea de lângă tine! Te veghez, 
scumpa mea, te sprijin în clipele cele mai grele ale vieţii tale şi voi fi 
alături de tine în clipele plecării din viaţa de om. Te voi însoţi 
pretutindeni acolo unde Voinţa Domnului ne va trimite sufletele. Nu te 
teme de moarte, draga mea soţie, nu te teme să vii alături de mine, aşa 
cum ai făcut-o la cununia noastră! încă nu ţi-a venit momentul trecerii 
pragului cel veşnic, dar mult nu va mai fi până atunci. Eu, soţul tău 
Petrică, nu te voi părăsi niciodată! 

Nepoţica mea iubită îmi seamănă mult, atât la inteligenţă, cât şi la 
chip. Aş dori mult de tot ca ea să înveţe carte cu toată convingerea că va 
ajunge un om bine realizat în viaţă. Tu, Liliana fata mea, ai datoria de a 
încuraja copila să-şi urmeze calea sufletului în viaţă, în tot ce va face ea 
de acum încolo. Chiar dacă viaţa omului bun la suflet este mai spinoasă 
decât a celui rău şi zgârcit, voinţa mea dintotdeauna a fost şi este ca 
printre noi, cei din familie şi din neam, să vieţuiască numai bunătatea şi 
omenia. 

Tu, copila mea dragă, să nu te sperii de necazurile ultimelor două 
luni! Vei străbate cu bine şi aceste ultime obstacole, aduse în calea ta de 
meschinăria unor neoameni. Te vei restabili cu munca şi cu banii. Greu, 
foarte greu, dar vei reuşi! 

Copila mea nepreţuită, eu, tatăl tău, care te iubeşte ca pe o floare 
minunată, vreau să te asigur că viaţa ta va deveni mai bună şi mai 
frumoasă peste câteva luni de zile. Vei învinge şi de această dată, aşa cum 
ai învins întotdeauna! Şi nu uita, scumpa mea, că tata se află mereu lângă 
inima ta, lângă sufletul tău minunat! 

Vă binecuvântez pe toate, nepreţuitele mele fiinţe dragi! 

Tata” 

2 iunie 2007 


23.08.2007 - Mesaj de la spiritul domnului MARIN pentru fiica 
Ruxandra 

„Scumpa mea copilă, ştiu că nu te poţi obişnui cu gândul dureros că 
nu ne vom revedea niciodată în această lume. Eu m-am săvârşit din viaţă 
pentru că trupul meu era vlăguit de boli şi de neputinţa de a-mi duce 
zilele mai departe. 

Aici, în lumea Domnului Dumnezeu, unde mă găsesc în aceste clipe 
şi tot timpul, nu mă mai doare decât sufletul, de dragul şi de milă pentru 

suferinţele voastre. Dragele mele, eu nu v-am uitat nici o fărâmă de 
moment de când am închis ochii mei, nenorociţi de dureri nesfârşite. 

îţi mulţumesc, copila mea iubită, pentru tot devotamentul pe care mi 
l-ai dovedit în ultimele clipe de viaţă! îţi sunt recunoscător pentru tot ce 
ai făcut împreună cu iubita mea soţie, mama ta dragă, atunci când 
trecerea mea în lumea de dincolo era de neevitat. Acum, voi două nu mai 
aveţi mare lucru de făcut pentru trupul meu, care zace în pământul din 
care a venit pe lume. Dar pentru bucuria şi odihna sufletului meu, puteţi 
să faceţi nespus de multe gesturi de iubire şi mângâiere. 

Am foarte mare nevoie în aceste clipe de recunoştinţa voastră pentru 
tot ceea ce am făcut pentru voi două în timpul scurtei mele vieţi. Aici, în 
lumea lui Dumnezeu, unde mă găsesc acum, avem foarte mare nevoie de 
iubirea şi mângâierea celor mai apropiate rude, fie că ele se mai află în 
viaţă sau, pur şi simplu, au ajuns în această lume înaintea mea. Iubiţii 
mei părinţi m-au ajutat şi ei cum au putut, spre a-mi uşura durerea 
desprinderii de familia mea iubită. Au venit lângă mine, la o clipă după ce 
am închis ochii, bunicii şi străbunicii mei. I-am văzut foarte liniştiţi şi 
bucuroşi pentru că am scăpat, în sfârşit, de chinurile trupeşti pe care le- 
am îndurat în ultimele luni de viaţă. 

Ai dreptate, scumpa mea fată, că nu am reuşit să duc la bun sfârşit 
toate treburile lumeşti pe care doream tare mult să le fac. Cel mai tare mă 
îndurerează regretul că mi-am lăsat familia fără apărare, fără un om de 
bază care să facă pace şi ordine între rude. 

Ce vă rog eu, dragele mele, este să căutaţi a vă înţelege cu neamurile 
recalcitrante, care mereu comentează câte ceva împotriva voastră. 
Căutaţi să nu ajungeţi la procese, că atunci liniştea voastră se va duce de 
râpă! Mama este şi ea cam bolnavă, iar tu, fata mea, nu trebuie să îţi 
iroseşti puterile lămurind neamurile noastre că nu este bine, frumos şi 
sănătos să se certe şi să se duşmănească mereu pentru toate fleacurile. 

Lângă voi două am venit de mai multe ori, când mi s-a dat voie de la 
Dreapta Judecată a îngerilor din Ceruri să îmi văd familia îndeaproape, 
încă mai am multe de învăţat din păcatele şi greşelile ultimei vieţi. Mi-au 
promis că mă vor lăsa liber în curând, pentru că nu mai au ce să-mi 
povestească spre învăţătura mea. Am fost un om corect şi cumsecade, aşa 
că pot fi lăsat liber să mă pot întoarce la familia mea, care mă plânge şi 
mă regretă cu multe lacrimi şi suferinţă grea. 

Fata mea scumpă, eu voi veni să vă vorbesc pe această cale oricând 
mă vei chema. Atunci când mă voi întoarce acasă lângă voi, fiinţele mele 
dragi, vă voi da semne nenumărate, ca să ştiţi că tata este lângă voi. Până 
atunci, vă cer iertare, cu multă durere în suflet, pentru toată suferinţa pe 
care aţi îndurat-o din cauza neputinţei şi chinurilor mele de om grav 
bolnav! 

Vă iubesc pe amândouă, vă binecuvântez, cu mare dragoste de soţ şi tată! 

Al vostru neuitat, Marinică... 

Dumnezeu să vă aibă în paza lui!” 

23 august 2007 

05.12.2007 - Răspunsuri de la spiritul lui GEORGICĂ pentru 
fiica Lavinia şi familie 

„Vă sunt recunoscător tuturor, dragele şi dragii mei rămaşi în viaţă! 
îmi este foarte dor de voi, iar dorul vostru pentru mine este un adevărat 
chin. Moartea mea ne-a despărţit de timpuriu, poate prea devreme decât 
mi-a fost prevăzută. 

De moartea mea nu mai este nimeni vinovat. I-am iertat pe toţi, 
duşmani şi prieteni. Aici, unde mă aflu acum, nu există patimă, ură şi 
dorinţă de răzbunare. 

Banii împrumutaţi s-au dus pe apa Sâmbetei. Nici nu mai vreau să 
aud de ei. 

Da, am murit de supărare. Aşa mi-a fost scris, aşa a vrut Domnul din 

Cer. 

Da, fata mea, aveam multe să vă mărturisesc, ţie şi mamei tale. Mi-au 
rămas multe treburi nerezolvate. Poate că voi, cei rămaşi în viaţă, să 
faceţi lumină în toate necazurile mele. 

Aş fi dorit să vă am pe toţi lângă mine în ultimele clipe ale vieţii. Aşa 
s-a întâmplat, dar nu dau vina pe nimeni. Eram foarte sigur că am o 
familie iubitoare, chiar dacă uneori mai aveam câte ceva de comentat, 
înmormântarea mea, pomenile, regretele voastre au fost aşa cum era 
bine să fie. M-aţi cinstit cum se cuvine, vă mulţumesc pentru tot. 

Vă apar în vise, pentru că sufletul meu a rămas aproape de sufletele 
voastre. Vă avertizez de fiecare dată când vă este dat să se întâmple ceva 
ce voi nici nu visaţi că o să se întâmple. Aşa a fost şi cu tataia Sandu. în 
vise mă arăt că sunt viu, ca să vă micşorez cumva dorul de mine şi 
suferinţa despărţirii. 

M-am întâlnit cu toate rudele noastre plecate înaintea mea. Cu toţii 
veghem asupra voastră, ca totul să vă fie bine. Nicu mi-a povestit ce-a 
fost la Buziaş. Aici, în lumea aceasta, aflăm toate amănuntele. Mama a 
presimţit ceva rău şi s-a grăbit să se întoarcă din Grecia. 

Fata mea scumpă, eu îţi aud gândurile tot timpul. La fel ca şi ale 
celorlalte fiinţe dragi. 

La naştere nu am fost alături de tine. Aveam de dat nişte răspunsuri 
la Marea Judecată a îngerilor. 

După moartea lui Gelu s-au întâmplat multe lucruri, şi bune, şi rele. 

Maria, scumpa de ea, este bucăţică ruptă din neamul nostru. 
Dumnezeu să o ţină bine sănătoasă şi fericită toată viaţa! 

Sfaturi pentru voi am multe să vă dau. Voi ştiţi ce aveţi de făcut în 
casele voastre. Un lucru este foarte important pentru mine: voi toţi să vă 
aveţi în pace şi bună înţelegere. Acolo unde se naşte duşmănia, norocul s- 
a dus definitiv. 

Eu regret numai că am plecat prea devreme de lângă voi. Mai aveam 
încă multe probleme de rezolvat. Dacă aşa a vrut Dumnezeu, mă supun 
voinţei Sale. Acum mă găsesc în lumea sufletelor libere şi curate, 
împreună cu toate rudele şi toţi strămoşii noştri. în lumea noastră, frăţia 
adevărată alungă orice urmă de răutate. Vă veghem cu toţii şi ne chinuim 

să vă îndreptăm gândurile şi faptele să faceţi numai bine în jurul vostru. 
Dacă voi vă simţiţi bucuroşi şi mulţumiţi de viaţa voastră, noi ne simţim 
fericiţi. 

Despre viaţa ta nu am prea multe de spus. Tu eşti o fată deşteaptă, 
care ştie care-i este rostul în lume. 

Mimi are nişte probleme pe care nu poate să şi le rezolve singură. Are 
mare nevoie de ajutorul vostru, deşi nu vrea întotdeauna să recunoască 
aşa ceva. 

Merg adeseori în apartament. A rămas un loc pe care nu reuşesc să-l 
uit. 

Divorţul lui Robert a venit exact la timpul potrivit, înainte de a se 
produce o nenorocire. 

Orice om are dreptul să afle adevărul unor lucruri care îl privesc şi pe 
el. De ce să nu le afle şi Ştefan? 

Tataia Aurel este cam ciudos, dar nu are un suflet rău. Luaţi -1 cu 
binişorul, că voi sunteţi tineri şi aveţi mai multă înţelepciune decât el, la 
vârsta lui. 

Fată dragă, prea te critici singură, în loc să-ţi faci rost de curajul care 
îţi trebuie în fiecare zi! Nu te mai gândi la atâtea greşeli! Toţi oamenii 
greşesc, mai mult sau mai puţin. 

Pentru voi, toţi cei dragi care mă iubiţi şi mă regretaţi, am doar două- 
trei cuvinte să vă spun: faceţi pace între voi! Să fiţi sănătoşi, dragii mei de 
pe Pământ, să vă dea Bunul Dumnezeu noroc şi fericire, iar dacă unii 
dintre voi se pregătesc să vină încoace, îi vom primi cu toată cinstea şi 
dragostea noastră! 

Ce ţi-am spus acum, fata mea, a fost ascultat şi încuviinţat de toate 
rudele noastre, care m-au înconjurat şi m-au rugat să vă transmit tuturor 
celor dragi cele mai frumoase gânduri din partea lor. Eu mă bucur enorm 
că m-ai chemat, la fel ca şi cei dragi care îmi stau alături. Dacă vreunul 
dintre noi va dori să fie chemat, vei primi dorinţa noastră negreşit. 

Un an nou fericit, cu belşug şi fericire vă dorim cu toţii! Doamne, dă- 
le rudelor mele tot binele pe care şi-l doresc! 

Sărbătoarea Sfântului Crăciun să vă găsească în bună pace! 

Tata, împreună cu ai noştri dragi plecaţi dintre voi...” 

5 decembrie 2007 


22.04.2008 - Mesaj de la spiritul domnului TUDOREL pentru 
fiica sa Carmen (alegerea viitorului soţ) 

„Scumpa mea copilă, sufletul şi inima mea de pe Pământ, te rog să 
mă crezi că te înconjor cu grijă şi iubirea mea ocrotitoare zi şi noapte, 
fără încetare! Ştiu că mă auzi în visele tale, mă vezi adeseori, însă 
neputinţa minţii omeneşti te face adeseori să uiţi ceea ce ai văzut şi ai 
auzit în somn. Eu sunt mereu prezent lângă tine şi lângă draga mea soţie. 

Mi-a rămas doar fărâma de viaţă şi putere pe care nimeni nu o poate 
vedea. Am suflet, un suflet iubitor şi sincer, ca pe vremea când eram 
omul drag de lângă voi. 

Ştiu, copila mea, că ai sufletul îndurerat din cauza unui bărbat care 
nu te merită. El nu trebuie să-ţi devină soţ, copila mea, chiar dacă tu 
doreşti enorm de mult acest lucru! Este un om pervers, care se 
recomandă drept altul decât cel adevărat. Un ticălos cu vorba mieroasă, 
înnebunit să cucerească tot timpul câte o femeie. 

Eu te văd căsătorită peste un an cu un tânăr cumsecade, om serios şi 
la locul lui, pe care îl vei cunoaşte chiar anul acesta. El va şti să îţi şteargă 
din sufleţelul tău drag toată durerea pricinuită de acest Adrian. Sunt 
mândru de tine, copila mea frumoasă şi deşteaptă, pentru că nu te laşi 
călcată în picioare de acest monstru cu chip de om blajin. Nu te duce 
după el, scumpa tatii, că dacă vei face aşa, multe necazuri vor veni peste 
biata ta fiinţă! Este bine că trăieşti retrasă, evitând să intri în gura lumii. 

La serviciul tău eşti bine apreciată de cine trebuie, iar la gurile 
colegilor invidioşi să nu te uiţi! 

Bărbatul care îţi va fi soţ va veni în calea ta pe neaşteptate, ca o 
cunoştinţă oarecare. Mai târziu, după aceea, vă veţi apropia sufleteşte. Eu 
văd că Dumnezeu v-a hărăzit să aveţi doi copilaşi. Atunci când va veni 
ceasul, îţi voi da un semn că acesta îţi va fi alesul. 

La serviciu stai bine încă două luni. După aceea vor începe nişte 
discuţii care te vor deranja foarte mult. Mă întreb dacă nu cumva unii te 
urăsc pentru că eşti mult mai capabilă decât ei. Presimt că până la 
toamnă îţi vei căuta un loc de muncă mult mai bun decât acesta. Nu 
cumva ar fi mai bine să lucrezi undeva în administraţie, ca salariul să fie 
mai mare decât cel de acum? Te-ai gândit să intri în politică, fata mea? 
Cu mintea ta strălucită, ai avea multe lucruri bune de făcut pentru acest 
popor chinuit şi prea nedreptăţit de cei care conduc ţara. 

Scumpa mea fetiţă, Reluţa tatii, în zilele Sărbătorii Paştelui care se 
apropie, te rog să te gândeşti în linişte la viitorul tău. Să-ţi asculţi 
conştiinţa şi glasul inimii, să-ţi faci ordine în sentimente şi dorinţe, astfel 
ca după Sfintele Paşti să ştii exact ce ai de făcut pentru viitor! Eu vreau 
pentru tine un soţ bun, bărbat serios şi corect în familie. Dacă îl mai 
iubeşti pe acela din Iaşi, încearcă să îl scoţi definitiv din viaţa ta! Cel bun 
se apropie de tine, iar cei răi, care nu te merită, să plece din calea ta! 
Acest lucru ţi -1 doreşte tatăl tău, de dincolo de moartea lui, care ţi-a adus 
în suflet atâta durere! Viitorul tău soţ va trebui să fie înalt, frumos la 
chip, cu ţinută de sportiv, cu purtări frumoase, iar în privinţa studiilor, să 
aibă o facultate sau două, ca să nu-ţi fie ruşine cu el în lume. Aş prefera 
să se ocupe de afaceri, ca să câştige mai mult decât tine. Să fie un român 
de-al nostru, cu rude serioase, să-l cheme frumos, pe placul tău. îl vei 
alege dintre două persoane pe cel care îţi va da mai multă încredere şi 
iubire. Nu te necăji, copila tatii, că te vei mărita după Diana! Soarta nu 
este la fel pentru toată lumea. Te va ajuta Cel de Sus în clipele 
maternităţii, ca să aduci cu bine copilaşii la lumina zilei. 

Pentru scumpa mea soţie am numai cuvinte de laudă. Ţi-ai crescut 
copiii exemplar, iubita mea soţie, iar acum, când ai rămas fără sprijinul 
meu, te descurci minunat. Nu te voi uita nicicând, tovarăşa vieţii mele! 
Fii binecuvântată de Tatăl Ceresc, femeie minunată şi mamă înţeleaptă! 

îţi mulţumesc nespus de mult, copila mea dragă şi nepreţuită, pentru 
poezia scrisă doar pentru mine, cel de departe, din lumea nevăzută! Mă 
găsesc departe de lumea omenească, dar foarte aproape de sufletul tău. 
Fii binecuvântată, copilă cu suflet de aur! Rămâi cu bine în lumea ta, cu 
bucuriile şi durerile tale! 

Tata veghează asupra ta, ca un bun părinte ce te înconjoară din alte 
zări cu toată iubirea şi grija lui dintotdeauna! Să nu mă uiţi, copil bun şi 
cuminte, cum nu te voi uita nici eu în veşnicie! 

Te mângâi cu mâinile mele nevăzute, 

Tata...” 

22 aprilie 2008 


28.07.2008 - Mesaj de la spiritul doamnei VALERIA pentru 
familie 

„Scumpii mei copii, iubitul meu soţ, v-am părăsit prea de timpuriu 
pentru că Domnul Dumnezeu a vrut să mă cheme lângă Domnia Sa. 

Am fost ca un înger de bunătate întreaga mea viaţă, iar ca om am 
suferit pe nedrept cât alte femei în 10 vieţi. Nu regret nimic din toţi anii 
trăiţi lângă voi şi lângă părinţii mei. Mi-am făcut datoria de om după cum 
m-am priceput mai bine. V-am iubit pe toţi ca nimeni altcineva pe 
Pământ. De câte ori am fost la un pas de moarte în tinereţe, numai 
iubirea de mamă şi de soţie m-a menţinut în viaţă. Tot timpul m-am 
rugat la Domnul Isus şi la Măicuţa Maria să mă ajute să trăiesc până când 
îmi voi vedea copiii mari, aşezaţi cum se cuvine la casele lor. 

Trupul meu, vlăguit de muncă, sacrificii şi dureri, a rezistat până în 
clipa când un înger luminos, domol şi bun la suflet a venit lângă patul 
meu de om muribund şi mi-a spus: „Vei veni cu mine, femeie minunată, 
te-ai chinuit destul, dar pleci de lângă oameni cu datoria împlinită!” M-a 
vegheat acel înger minunat 3 zile şi 3 nopţi, până când m-a luat cu el. 
Doream să vă anunţ pe toţi că trebuie să vă părăsesc, dar limba şi buzele 
mele nu mai puteau da glas cuvintelor. Aşa am plecat de lângă voi, 
scumpii mei, cu multe regrete în suflet că nu mai am zile să trăiesc pe cât 
aş mai fi dorit. 

Vă rog pe toţi să îmi păstraţi o amintire frumoasă, pentru că 
gândurile voastre curate îmi uşurează datoria pe care o am de îndeplinit 
aici, în Cerul înalt al îngerilor Dumnezeieşti! încă mă mai aflu la Dreapta 
Judecată a îngerilor Domnului, care mă ajută să înţeleg cu ce am greşit 
eu faţă de oameni în viaţa pe care tocmai am pierdut-o. îngerii mi-au 
arătat că am primit un mare blestem de boală grea şi moarte timpurie, 

din partea unei tinere femei care l-a iubit pe soţul meu tot atât de mult 
cât l-am iubit şi eu. Dar, spre deosebire de această femeie, eu am avut 
soţul lângă mine, în familia mea. 

Dragul meu soţ, te rog să mă ierţi dacă nu am fost atât de pricepută 
pe cât ar fi trebuit, pentru ca tu să te porţi mai blând şi mai înţelegător cu 
mine! Ai şi tu supărările tale de o viaţă întreagă, nervii tăi au fost puşi la 
grea încercare încă din copilăria ta tristă. Eu mi-am văzut de obligaţiile 
vieţii lângă tine, fără să mă mai ocup şi de liniştirea sufletului tău. Iartă- 
mă, dragul meu bărbat! Eu, Valerica, soţia ta, nu te voi uita niciodată! 
Dumnezeu să te aibă în grija lui! 

Dragii mei copii, eu, mama voastră, sunt acum doar o fiinţă de 
lumină, supusă Judecăţii celei Mari, spre a mă lumina îngerii Domnului 
pentru rostul faptelor mele trecute şi pentru cele ce voi avea de făcut în 
vieţile următoare. De aici, de la Marea Judecată, primesc încuviinţare să 
vin lângă fiecare dintre voi doar de câteva ori pe lună, fără să am voie să 
vă vorbesc. Dacă aţi reuşit să mă visaţi noaptea, a fost o minune pentru 
voi! 

Am aflat de la îngerii Domnului că, în preajma Sfintei Sărbători a 
Crăciunului, mi se va da eliberarea de la Marea Judecată a Domnului. 
După aceea mă veţi simţi lângă voi ca pe o adiere bună şi caldă, aşa cum 
îmi simţeaţi căldura mâinilor atunci când vă mângâiam pe căpşoarele 
voastre iubite. Scumpii mei copii, atât cât îmi este îngăduit acum să vă 
vorbesc, vreau să ştiţi că mama voastră, deşi nu mai are trup şi nu o 
puteţi vedea, vă veghează din înaltul Cerului şi se roagă la Domnul 
Dumnezeu ca viaţa voastră să fie mai blândă şi mai liniştită decât a ei. Vă 
mulţumesc pentru tot ce aţi făcut pentru liniştirea sufletului meu 
îndurerat! 

Vă doresc tuturor şi dragului meu soţ să trăiţi mai mult decât mine, 
iar venirea în lumea de aici să vă fie uşoară şi liniştită! 

Fiţi binecuvântaţi cu toţii! 

Mama...” 

28 iulie 2008 


04.01.2009 - Mesaj de la spiritul domnului AUGUSTIN pentru 
fiica Marcela 

„Copila mea dragă, eu sunt tăticul tău scump şi drag, pe care l-ai 
chemat de foarte multe ori în ajutor, în clipele cele mai grele ale vieţii 
tale. Atunci când vin aproape de tine, la chemarea ta disperată şi plină de 
dor, tot răul se dă la o parte. Este drept că uneori m-ai chemat în gând şi 
nu am putut veni lângă tine. Atunci ţi-a răspuns doar mintea ta, aşa cum 
i-a fost îngăduit să o facă. 

De azi încolo, draga mea copilă, atunci când mă vei chema în ajutor, 
să nu începi discuţia cu mine până când nu vei reuşi să îmi vezi chipul şi 

să simţi prezenţa mea aproape, ca o căldură binefăcătoare dată de o sobă, 
ca pe vremea copilăriei tale. 

M-ai ajutat mult, draga mea copilă. Rugăciunile şi pomenirile tale m- 
au ajutat să mă înalţ bine la Cer, unde îmi fac treburile aşa cum se cuvine. 
Pe Margareta ai ajutat-o mult. Fără tine, murea în câteva luni. Mai are de 
trăit, draga de ea, până după anul 2010. Acel an va fi decisiv pentru viaţa 
ei următoare. îmi este dor de dânsa, aş vrea să vină lângă mine, dar nu se 
face totul după voia mea. 

Sandra, mica ta fetiţă, va deveni mare foarte curând, că nici nu o să-ţi 
vină să crezi. Este o fetiţă cu un caracter bun, ca al tatălui ei. Să ai grijă, 
fata mea, ca peste câţiva ani să nu o apuce pe calea băieţilor, la fel ca 
mama ei. Aici este problema ta cea mai mare, să o păstrezi cuminte până 
se va mărita. Cu cartea, sănătatea şi celelalte vei găsi rezolvare mai uşor. 

Sandra îşi va da seama singură că nu este copilul vostru. Las-o în 
pace să trăiască liniştită, fără să îi vorbeşti despre părinţii ei! Răutatea 
lumii o va încrâncena într-o zi şi va dori să facă lumină în paternitatea ei. 
Nu văd să ai probleme cu părinţii ei naturali, pentru că ea nu provine 
dintr-o familie unită şi serioasă. 

Cu serviciul tău vor începe marile necazuri chiar anul acesta, înspre 
primăvară, când situaţia va deveni imposibilă. Poate că ar fi bine să vinzi 
acţiunile repede, cât mai au o valoare. Peste puţină vreme, valoarea lor de 
la început va fi doar o amintire. Un serviciu mai bun vei avea norocul să 
găseşti cam tot pe la primăvară, dacă vei căuta bine în ziare şi la 
calculator. 

Despre purtarea lui Nelu, noi am mai discutat. Omul acesta are 
patima femeilor, pe care cu greu şi-o poate stăpâni. Aşa s-a născut el, 
într-o ureche. Nu avem ce să-i mai facem acum, când se apropie de 
bătrâneţe. Când era mic de-o şchioapă, se îndrăgostise de maică-sa. Este 
şi aceea o femeie cam nebună, Dumnezeu să o ierte. Nelu va fi cam ciudat 
de felul lui până la pragul trecerii dincolo. Chiar i se vede un accident cu 
maşina cea nouă. încercaţi să o vindeţi! Cu Maria s-a certat, şi-au 
încheiat socotelile. Acum se mai distrează câteodată cu o colegă de-a lui, 
şi aceea măritată la casa ei. Are şi copii mari, dar tot o destrăbălată a 
rămas. Ai grijă, fata tatii, să îl sfătuieşti mereu să fie atent când pleacă la 
drum! Este totuşi bărbatul tău, cu bune şi cu rele. Dacă i se întâmplă 
ceva, îţi va fi foarte greu fără el. 

Pentru sănătatea ta, pe lângă tratamente, cel mai bun lucru este 
resemnarea. Trebuie să te obişnuieşti cu gândul că aşa este viaţa ta şi nu 
altfel, că el este bărbatul tău, pe care singură ţi l-ai ales de soţ. Ai 
sănătatea delicată plus un copil de crescut. O mai ţii şi pe Margareta în 
grija ta. Ce te-ai face dacă ai rămâne fără bărbat? Vremurile sunt grele, 
câineşti, oamenii tot mai răi. Singură, cu o mamă bolnavă şi un copil de 
crescut ţi-ar fi foarte greu. Gândeşte-te, fata mea, că blândeţea şi 
bunătatea ta l-au schimbat mult pe Nelu. Atunci când te-ai măritat cu el 
era foarte rău. Tu nu l-ai cunoscut bine dinainte. Cu toate că ai doi 
bărbaţi în soartă, acum el este cel prezent zi de zi lângă tine. Peste câţiva 

ani, vom vedea ce va mai fi cu voi... După cum ţi-am spus, maşina cea 
nouă nu vă este bună. Trebuie să o schimbaţi neapărat! 

împrumutul la bancă trebuie achitat, cu toate eforturile voastre. 

Copila mea, te-ai rugat mult la Bunul Dumnezeu, multe lacrimi ai 
vărsat, mult te-ai mai căit. Ajunge de acum cu atâta suferinţă! încearcă să 
trăieşti liniştită, fără să te mai gândeşti la păcatele bărbatului tău! Dacă 
Dumnezeu va voi să ţi -1 ia înainte de vreme, tu nu te vei putea împotrivi. 
El va plăti cu grea suferinţă pentru tot ce-a greşit faţă de tine. Nu te mai 
necăji pentru ieşirile lui nelalocul lor! Lasă -1 în nervii lui, tu să fii 
sănătoasă şi să îţi vezi nestingherită de treburile tale! Familia voastră să 
meargă înainte, el să nu aibă ce să-ţi reproşeze! 

Vremurile sunt din ce în ce mai grele, iar viaţa pe Pământ tot mai 
nesigură. încearcă, fata mea dragă, să ai linişte în casă! Tu eşti omul- 
cheie în familie, tu trebuie să dai exemplu de om calm, echilibrat, calculat 
în cele mai mici situaţii. Dacă Nelu nu vrea armonie între membrii 
familiei lui, atunci să existe numai calm şi echilibru între voi. Aşa să vă 
ajute Dumnezeu! 

Te veghez şi te ajut, copila mea. 

Tata...” 

4 ianuarie 2009 


Mesaje spiritiste cu explicaţii suplimentare 
oferite de mediumul Nina Petre 


Cazul GEORGE şi Rozica 

19.05.2005 - Mesaj de la spiritul domnului GEORGE pentru soţia 
Rozica 

„Mă simt bine, scumpa mea soţie, atâta doar că nu pot fi lângă tine 
ziua şi noaptea, aşa cum am fost obişnuiţi în traiul nostru de o viaţă 
împreună. 

Ai făcut tot ce ai putut mai bine, draga mea, chiar ţi-ai depăşit 
puterile trupului şi forţa banilor de dragul meu, de dragul amintirilor 
vieţii noastre împreună. Am fost doi soţi model, am învins împreună 
multe greutăţi ale vieţii, dar despărţirea finală nu a putut fi evitată. Inima 
mea a fost slăbită de mai multă vreme şi nu a rezistat, biata de ea, traiului 
zbuciumat din Capitală. 

Draga mea, scumpa mea soţie, Robert va avea nevoie în curând de 
toată libertatea unui om matur, capabil să îşi ducă traiul pe propria 

răspundere. înţeleg că eşti o mamă model, dar te implor să îi respecţi 
dorinţa de a-şi croi viaţa aşa cum consideră el că este mai bine. Poate că 
ar fi bine să îl ajuţi dacă veţi locui separat unul de celălalt. 

Draga mea, un trai liniştit va fi greu să duci fără a avea sprijinul 
copilului nostru. De aceea, te rog din suflet să ai grijă ca între voi doi să 
nu fie loc de neînţelegeri! Este dorinţa mea cea mai fierbinte, care îmi 
arde sufletul, din cauză că nu pot să vă ajut aşa cum ar trebui. Eu încă mă 
mai găsesc la Dreapta Judecată, mai am nevoie de timpul necesar pentru 
a afla ce am greşit şi cum trebuie să ispăşesc pentru păcatele mele. Nu 
ştiu când voi fi liber definitiv. Acum doar mi se dă voie uneori să vin 
lângă voi, pentru a vă privi chipurile dragi şi îndurerate. 

Robert este un băiat excepţional. Viaţa lui trebuie să fie mai bună 
decât a noastră. Mă rog tot timpul la Judecătorul cel Mare ca să aibă grijă 
şi îndurare de familia mea rămasă în viaţă pe Pământ. 

Profesional vorbind, tu trebuie să ai grijă pentru a-ţi asigura bucata 
de pâine zilnică. Cred că îţi vei mai găsi un loc de muncă în curând. Banii 
câştigaţi acum îţi vor deveni insuficienţi peste foarte puţină vreme. 

Robert va avea mai multe locuri de muncă, pentru că el va lupta toată 
viaţa pentru a câştiga pe măsura dotării sale intelectuale deosebite. Va 
avea multe greutăţi de îndurat, din cauza răutăţii oamenilor. Te rog să îi 
comunici din partea mea că am încredere în voinţa şi inteligenţa lui. 
Acum, când mă aflu foarte departe de voi, nu doresc altceva mai mult 
decât să îmi păstraţi o amintire frumoasă, de soţ şi tată iubitor. 

îmi este foarte dor de voi, scumpii mei, dar am încredere în 
bunătatea Tatălui înţelept, care într-o bună zi mă va lăsa liber. 

M-ar bucura foarte mult şi alte convorbiri cu tine, măcar în acest fel, 
dacă altfel nu se poate. Te las pe tine să decizi, scumpa mea. Eu încă mai 
aştept eliberarea, iar atunci îţi voi da semne de apropiere în visele tale şi 
prin atingerea obiectelor din casă. Pentru că nu ştiu de pe acum când va 
veni ziua aceea, te rog să ai grijă să nu te sperii de mine. Poate că te voi 
mângâia cu mâinile mele nevăzute, dar tu să ştii că sunt eu şi nu 
altcineva, şi că îţi vreau tot binele din lumea voastră, în care ai rămas fără 
mine. 

Te sărut şi te îmbrăţişez cu gândul, scumpa mea soţie, şi aştept cu 
multă durere în suflet apropierea clipei libertăţii mele. 

Al tău soţ iubitor...” 

19 mai 2005 


06.07.2005 - Mesaj de la spiritul domnului GEORGE pentru soţia 
Rozica 

„Scumpa mea soţie, 

Vreau să te asigur că acum sunt liber ca toate fiinţele văzduhului 
nemărginit. Am ieşit de la Judecata cea Dreaptă şi Definitivă cu fruntea 
sus, cu sufletul plin de bucurie şi recunoştinţă faţă de Tatăl Ceresc. Mi s- 

au iertat micile păcate şi s-a ţinut seama de buna mea purtare în această 
ultimă viaţă, pe care am trăit-o împreună cu tine şi copilul nostru drag. 
Sunt tot timpul lângă voi de câteva săptămâni, mai exact, să fie trei sau 
patru. Nu mai am noţiunea exactă a timpului pământesc, deoarece acum 
sunt o fiinţă a Spaţiului Ceresc, liber de orice fel de cifre şi canoane. 

Draga mea soţie, acum sunt puţin altfel faţă de cel din viaţa mea 
recent trecută. Nu mai sunt un biet om, draga şi scumpa mea fiinţă de pe 
Pământ! Am un suflet mare, nemărginit, şi atât. Dar cu acest suflet vreau 
să te ajut cât pot mai mult: să te mângâi sufleteşte, să te încurajez, să îţi 
alin durerile. Nu îţi vorbesc în vise, pentru că îţi vorbesc în gând. 
întreabă-mă în gând, draga mea, şi vei primi răspunsul meu imediat! Nu 
te jena, nu te speria şi, mai ales, nu spune nimănui că stăm de vorbă 
oricând avem nevoie unul de celălalt! 

Aştept din partea ta să dai dovadă de multă bărbăţie în lupta cu viaţa. 
Nu este uşor, scumpa mea, dar tu trebuie să ţii cont de prezenţa mea 
încurajatoare lângă draga ta fiinţă. Nu insist să îi relatezi cuiva despre 
contactele noastre spirituale. Poate că este mai bine pentru tine şi pentru 
amintirea mea în sufletele celor dragi să nu se ştie că suntem într-o 
permanentă legătură spirituală. Dar, după cum bine ştii, eu ţi-am 
respectat întotdeauna dorinţele şi punctele de vedere. Te las şi acum să 
decizi ce cale de colaborare cu cei din jur vei alege la un moment dat. 

Băiatului nostru doresc să îi spun că am foarte multă încredere în el, 
atât ca om, cât şi ca viitor specialist de o certă valoare în profesia lui. 

Casa noastră este acum numai a voastră. Amândoi, de comun acord, 
după ceasuri întregi de deliberare, veţi alege soluţia cea mai potrivită. 

Pe Mihaela o rog să fie şi de acum înainte cea mai înţelegătoare, mai 
harnică şi mai diplomată fiinţă aflată în vecinătatea noastră. 

Pe doamna Predoiu o rog din suflet să se trateze ca lumea, să nu se 
mai neglijeze, pentru că neglijenţa în menţinerea stării de sănătate este 
un act condamnabil, ce poate avea de multe ori consecinţe irevocabile. 

Draga mea măicuţă a fost întotdeauna foarte mulţumită de tine, chiar 
dacă s-a abţinut în mare parte să afirme acest adevăr. Ea doreşte ca tu să 
te păstrezi frumoasă şi demnă, aşa cum te-a considerat de-a lungul vieţii 
sale. 

Ce să mai aştept în plus de la tine, draga mea? Tu eşti un om aproape 
perfect, atât de perfect cum nu poţi găsi mulţi pe Pământ. îmi intuieşti 
gândurile, dorinţele şi acum, ca şi de-a lungul vieţii noastre în comun. 
Mult succes, scumpa mea, în tot ceea ce întreprinzi în frumoasa ta viaţă şi 
activitate! Te mai rog să nu uiţi nici o clipă că sunt lângă tine mereu, ceas 
de ceas, zi de zi şi noapte de noapte! Te las cu bine, scumpa mea! 

Al tău soţ iubitor, 

George” 

6 iulie 2005 

06.07.2005 - Explicaţii suplimentare oferite de mediumul NINA 
PETRE 

„Dragă doamnă Rozica, 

în urma lecturii ultimelor dumneavoastră scrisori, am desprins 
concluzia că vă datorez nişte răspunsuri sincere, ca de la inimă la inimă. 
Faptul că aţi apreciat exactitatea răspunsurilor primite din partea 
domnului George la prima noastră convorbire, este un lucru absolut 
firesc. Spiritul lui George este de o foarte bună calitate energetică, iar eu 
m-am străduit să preiau în mod fidel tot ceea ce mi-a transmis. Nu l-am 
influenţat cu nimic şi nici nu aş fi putut face mare lucru în acest sens, 
pentru că nu am verificat nimic dinainte pe fotografia dumneavoastră. La 
fel am procedat şi în al doilea caz. Am gândit asemenea unui 
binecunoscut personaj născocit de marele I.L.Caragiale: „Nu voi să ştiu 
nimic!”. 

Referitor la perioada reţinerii spiritelor la Marea Judecată, am 
remarcat multe şi diferite situaţii, atunci când le-am chemat pentru a sta 
de vorbă. Aş putea distinge 3 etape: 

1) De la deces până în ziua a 40-a, sufletul celui decedat este foarte 
legat de recenta sa viaţă de om. Gândeşte şi simte asemenea celui săvârşit 
din viaţă. Aceasta este perioada propice pentru a afla de la el tot felul de 
amănunte ale vieţii sale de până acum. 

2) Perioada şederii la Marea Judecată este destul de dificilă pentru 
cei aflaţi acolo. Li se arată ce au greşit în toate vieţile din urmă, dar mai 
ales din cea recent încheiată. Acest proces de conştientizare este extrem 
de dureros pentru bietele suflete, mai dureros chiar decât suferinţele 
fizice îndurate pe Pământ. Chemate pentru convorbire, bietele entităţi se 
străduiesc să vorbească intr-un mod cât se poate de corect, ştiindu-se 
supravegheate îndeaproape de o armată întreagă de îngeri. 

3) După ce a ieşit de la Judecată, spiritul beneficiază de libertate în 
gândire şi acţiune. Pe măsura trecerii timpului, el devine din ce în ce mai 
detaşat de mizeriile vieţilor anterioare. Priveşte totul cu ochii înţeleptului 
care ştie totul, dar nu ia nimic drept literă de lege. 

Doamna Rozica, mai doresc să vă spun că priceperea transmiterii 
celor două mesaje îi aparţine în totalitate domnului George. Eu sunt doar 
un „channel”, dar nu un canal oarecare. 

Cu mult drag, 

Nina Petre” 

6 iulie 2005 


* * * 


Nina Petre - Glasuri de dincolo de moarte 


Pag.184 


Cazul CARMEN 


05.10.2007 - Mesaj de la spiritul lui CARMEN pentru sora Cristina şi 
familie 

”Dragii mei de acasă, îmi este foarte dor de voi. Nici nu vă gândiţi cât 
de dor îmi este de voi. Nu v-am uitat nici o clipă. Cu toate că de multă 
vreme am scăpat de la marea Judecată, încă nu m-am obişnuit cu viaţa 
de aici. Mi se pare foarte ciudat şi dureros să stau lângă voi tot timpul, iar 
voi să nu mă vedeţi şi să nu mă auziţi, decât noaptea, în timp ce mă visaţi 
în somn. 

Şi mie îmi pare rău că viaţa mi-a fost prea scurtă. Poate că aş fi trăit 
mai mulţi ani dacă aş fi avut mai multă grijă de sănătatea mea. Eu mă 
găsesc la hotarul dintre viaţă şi moarte, în lumea celor drepţi şi nevăzuţi, 
dar foarte aproape şi de voi. 

Nu am văzut iadul, iar aici nici nu se pomeneşte despre aşa ceva. Noi 
suntem fiinţele lui Dumnezeu, mai bune şi mai rele, după cum ne 
pricepem să ne purtăm. 

La Marea Judecată am stat până la jumătatea anului 2000. îngerii 
Domnului Dumnezeu mi-au arătat cu multă răbdare şi îngăduinţă ce s-a 
întâmplat cu mine, ce păcate am avut în ultima viaţă şi ce păcate au avut 
neamurile noastre, pe care le-am găsit aici, în această lume. 

Am primit tot ce aţi făcut pentru sufletul meu plecat de lângă voi. Vă 
mulţumesc tuturor, că mult bine mi-aţi făcut. Durerea voastră sinceră, 
lacrimile voastre curate, m-au ajutat mult să mă ridic în faţa îngerilor 
Judecători. Am mare nevoie de gândurile voastre frumoase, de cuvintele 
minunate pe care le spuneţi adeseori despre mine. 

De moartea mea nu vreau să acuz pe nimeni. Ce a fost, s-a dus, totul 
s-a petrecut în istoria timpului. Iertarea s-a aşternut în sufletul meu. 

Draga mea surioară, evoluţia spirituală este un fenomen complicat, 
mult mai complex decât îl văd oamenii. Dacă toţi ar şti să-şi vadă de 
treburile lor omeneşti, să-şi facă datoria cu omenie şi cinste în toate 
lucrările lor, atunci s-ar umple Cerul cu îngerii apropiaţi Domnului 
Dumnezeu. Oamenii nu înţeleg ce mult vrem noi să ajungem în 
apropierea Domnului. Dar avem nevoie de mii şi milioane de ani ca să 
scăpăm de păcatele oamenilor. 

în scurta mea viaţă, aş fi dorit să fac mult mai multe fapte bune. Dar 
nu am fost lăsată de Bunul Dumnezeu să-mi văd copiii la casele lor, să-mi 
ajut rudele cum se cuvine, să fac şi eu multe lucruri bune pentru toţi 
oamenii din jurul meu. Cât am trăit, nu am înţeles ce scurtă este viaţa 
omului. Dacă ştiam că voi muri atât de repede, poate că le făceam pe 
toate mult mai repede. 

înmormântarea mi-am văzut-o de sus, de deasupra voastră, 
plângându-mi amarnic plecarea de lângă voi. 

Yasmina şi Cătălin vor ajunge oameni de nădejde, buni şi harnici, aşa 
cum le-am dorit întotdeauna. Eu vă veghez pe toţi cei dragi, fără nici o 
excepţie, vă vorbesc în gând, vă mângâi cu sufletul meu, că mânuţe de om 

nu mai am de când m-am înălţat la Ceruri. Doresc să vă spun tuturor că 
aveţi mai mulţi ani de trăit decât mine. Eu am plecat mai repede, din 
cauza unor blesteme ale vecinilor, care m-au urât prea mult pentru 
frumuseţea şi educaţia mea. Sunt fericită că vă ocupaţi de Cătălinuţul 
meu drag. Vă binecuvântez pentru bunătatea voastră! Pentru el doresc 
tot binele care-i poate veni în viaţă! 

Ştiu tot ce se întâmplă cu voi, dar nu pot să intervin ca oamenii 
atunci când unii vor să vă facă rău. Atunci sufăr foarte tare, pentru că nu 
vă pot ajuta. 

Ştiu, Cristinuţa, că am o nepoţică, fetiţa ta. Să trăiască fericită şi 
mulţumită, să aibă noroc şi să vieţuiască o sută de ani! Nepoţica mea îmi 
este o bună prietenă, de când a venit omul pe Pământ. 

M-am întâlnit cu toate rudele noastre, chiar şi cu cele plecate acum 
500 de ani. Dacă aţi şti ce neamuri distinse avem în lumea istoriei! 
Boieri, contese de prin Europa, cărturari, oameni de afaceri! 

Vă dau tuturor îndemnul să fiţi oameni cinstiţi şi buni la suflet! 
Aceste două calităţi ale sufletului sunt cele mai importante în faţa 
Domnului Dumnezeu. 

îţi mulţumesc, surioara mea iubită, pentru curajul de-a mă chema 
din lumea de aici! Fie ca Domnul să te aibă în grija lui, să te ocrotească de 
cei răi! 

Vă binecuvântez pe toţi, scumpii mei de pe Pământ! 

Neuitata voastră, Carmen...” 

5 octombrie 2007 


Explicaţii suplimentare oferite de mediumul NINA PETRE 

„Dragă Cristina, 

M-am gândit mult cum să interpretez mesajul primit de la sărmana 
Carmen. în final, am decis să îţi relatez pur şi simplu ce am înţeles din 
acest mesaj, ţinând cont şi de imaginile primite pe ecranul mental, în 
timp ce preluam convorbirea. 

înainte de a trece la analiza textului, doresc să îţi prezint câteva 
dintre concluziile mele desprinse din numeroasele comunicări cu 
spiritele. Ca să fiu sinceră, de fiecare dată când trebuie să încep o 
transcomunicare, am emoţii ca în faţa unui examen dificil. De ce? Pentru 
că o transcomunicare este ca un joc de noroc: îl începi, dar nu ştii peste 
ce dai şi cum se termină. Majoritatea spiritelor pe care le-am contactat 
de-a lungul timpului au fost absolut obişnuite, cu o inteligenţă medie, la 
fel ca şi cei mai mulţi dintre oameni. Foarte puţine s-au dovedit a fi de 
elită, adică superinteligente şi culte. Am dat şi peste unele mai bădărane, 
dar lucrând cu protecţie psihică, le-am împiedicat să mă atace. La astfel 
de spirite necioplite, mincinoase, agresive, oamenii le spun „demoni”. 

Am observat multe aspecte comune la spiritele oamenilor care au 
avut o moarte violentă: sunt buimăcite, îndurerate, amnezice un număr 

foarte mare de ani. în mesajele lor pot să apară confuzii, lacune, 
lamentări la nesfârşit, sentimentul culpabilităţii pentru că au plecat prea 
repede. Pe scurt, au un înalt grad de subiectivitate în exprimare. 

Mai apare o problemă: mulţi oameni cred că regretatul plecat în 
lumea de dincolo este acelaşi cu cel ce a fost în viaţa de om. Se aşteaptă 
de la el acelaşi limbaj, aceleaşi obiceiuri, preferinţe, sentimente. Se poate 
întâmpla să apară câte ceva din acestea, dar de obicei spiritul se 
dovedeşte a fi cu totul altă fiinţă. în acest context, am observat că toţi mi 
se plâng că nu mai au trup, că au numai suflet, un suflet nesfârşit de 
mare, în care s-a adunat toată suferinţa din viaţa de om şi din cea de duh. 

Acum să-ţi explic ce am înţeles din mesajul primit de la spiritul lui 
Carmen. Dorul de cei rămaşi în viaţă este foarte puternic. încă nu s-a 
desprins cu totul de ultima viaţă. A spus că stă lângă voi tot timpul. 
Aceasta înseamnă că a scăpat de la Judecată şi este liberă să stea unde-i 
place. Aşa se întâmplă cu toate spiritele relativ recent plecate din trupul 
omenesc. Abia după o perioadă de timp (diferită de la un caz la altul) îşi 
poate lua în primire atribuţiile de spirit „lucrător”. O menţiune: toate 
spiritele muncesc, în maniera lor specifică, iar munca lor este dedicată 
ajutorării oamenilor. 

Carmen spune că nu a văzut iadul. Aceasta înseamnă că a fost 
primită de la început în lumea spiritelor bune. A povestit ceva şi despre 
Marea Judecată. Relatarea ei seamănă cu cele spuse şi de multe alte 
spirite. Judecătorii sunt îngeri înalţi, specializaţi în această muncă. 
Judecata seamănă cu o vizionare continuă a tuturor etapelor vieţii 
precedente, dar şi a vieţilor anterioare. Aici apar şi rudele plecate din 
viaţă mai de mult. Are loc o colaborare, un schimb de idei. Nu este vorba 
de nici un cazan cu smoală şi de nici o sală de tortură. Imaginaţia 
omenirii a născut multe aberaţii de-a lungul secolelor şi mileniilor care 
au trecut. 

Recunoştinţa faţă de cei rămaşi în viaţă care au organizat slujba de 
înmormântare şi pomenile, este caracteristică la toate spiritele bune. Ele 
se simt mult mai liniştite dacă mormântul lor este îngrijit periodic, dacă 
în zilele mari de sărbătoare şi în zilele lor de naştere (sau de nume) li se 
pun flori şi lumânări aprinse la mormânt. în plus, gândurile de pomenire 
au o foarte mare importanţă pentru spirite. 

Referitor la momentele accidentului, am observat nişte aspecte 
deosebite: 

- Carmen avea o sensibilitate pulmonară deosebită care, probabil, nu 
s-a manifestat în timpul vieţii. Pe aura ei am remarcat un început de 
cancer pulmonar şi o predispoziţie spre alergii respiratorii. Ea a încercat 
să ne explice că abia ajunsă „dincolo” a observat că viaţa ei urma să fie 
scurtă, din cauza apariţiei unei boli grave la plămâni. Poate că dacă nu ar 
fi avut această boală în faza incipientă (energetică), ar fi rezistat mai bine 
intoxicaţiei cu monoxid de carbon. 

- Am desprins ideea că fata nu a fost căsătorită. Cum în destinul ei 
erau prevăzuţi doi copii, ea regretă acum că nu i-a adus pe lume, nu i-a 
crescut şi nu i-a văzut la casele lor. 

- Despre rudele rămase în viaţă, un amalgam de idei. Mulţi dintre cei 
care îmi solicită transcomunicări le adresează spiritelor întrebări de 
control, ca să se convingă dacă vine intr-adevăr cel chemat şi nu altul. De 
exemplu: „Te gândeşti acum la ce mă gândesc eu?”, „Maria ce mai face?”, 
Ce să-i spun lui Gheorghe?” şi multe altele de acest fel. Poate că nu 
cunosc oamenii că spiritele plutesc într-o aglomeraţie de nume, fapte, 
idei, sentimente etc. 

Le atrag atenţia doritorilor de transcomunicări că este foarte 
important să le adreseze spiritelor întrebări în aşa fel încât să le 
amintească persoanele şi faptele la care se referă întrebările! Dacă 
spiritul nu înţelege întrebarea, el se chinuie să răspundă la ea, dar poate 
să spună şi lucruri de neînţeles pentru oameni. 

Ai remarcat faptul că ţi-a spus Cristinuţa, în loc de Nina, cum 
obişnuia pe când trăia. Asta pentru că am întrebat-o: Cristinuţa este sora 
ta, Cristina? A răspuns DA.” 

26 noiembrie 2007 

•5f -5f 


Cazul BOGDAN 

06.04.2008 - Mesaj de la spiritul domnului BOGDAN pentru soţia 
Adina (crimă în Republica Dominicană) 

„Scumpa mea Adinuţa, 

Ştiu că încă mă iubeşti, că nu te poţi consola cu gândul dispariţiei 
mele din această viaţă. Aşa este, draga mea soţie, m-a ucis blestematul de 
Pascal, la porunca banditului de Bart. Erau înţeleşi amândoi să închidă 
şcoala, să vândă tot, să ne dea nouă, intruşii dependenţi de banii 
clienţilor, ceva bani, după care să dispărem cu toţii de acolo. Eu nu prea 
am fost de acord, după ce mi-au povestit în mare secret planul lor de 
lichidare a şcolii. Am avut argumente suficiente ca să-i întorc din 
pretenţiile lor absurde. Nu mi-am dat seama, în ziua aceea nenorocită, că 
puneau ceva mârşav la cale împotriva mea. Dacă dispăream cu totul, 
intenţia lor era ca unul din gaşca lor să anunţe autorităţile că eram 
neglijent din fire şi nu îmi verificam ca lumea echipamentul înainte de 
scufundare. L-am auzit pe unul dintre ei insinuând că eu, cu 
neseriozitatea mea, puneam în pericol vieţile clienţilor lipsiţi de 
experienţă. De la început nu prea le-a plăcut firea mea cinstită şi 
deschisă. Dar nu am avut încotro, pentru un venit nenorocit primit de la 
ei, îmi întreţineam cu greu familia. După coborârea în apă, Pascal a 
început să facă nişte mişcări comice şi surprinzătoare, parcă ar fi dorit să 

danseze cu mine. într-un moment de neatenţie din partea mea, mi-a tăiat 
rapid tubul de alimentare cu oxigen. Am rezistat foarte puţin după acest 
ultim şoc. M-am sufocat, cu plămânii inundaţi de apă, după ce mi-a 
smuls casca de pe faţă. Muribund şi fără vlagă cum eram, m-a târât o 
distanţă destul de mare în largul apei, unde curenţii îndepărtau orice 
obiect de ţărm. Curenţii m-au purtat fără oprire, astfel încât nimeni nu 
mi-a mai putut găsi nici măcar echipamentul. Timp de câteva zile, 
sufletul meu nefericit s-a zbuciumat la marginea plajei, căutându-mi 
trupul disperat. A văzut tot ce s-a întâmplat după dispariţia mea în 
adâncul apei. Mă mir cât de bine erau văzuţi cu toţii la Poliţie. Eu am fost 
considerat un nimic printre colegii mei. Pascal s-a îndepărtat de trupul 
meu, în apa blestemată, şi s-a refugiat pe un mic vas de croazieră care îl 
aştepta în larg. După aceea, vasul l-a debarcat pe coasta americană. 

Adina, draga mea copilă, nu văd cum vei putea să-mi faci dreptate 
fără ca viaţa ta şi a lui Axei să fie puse în primejdie. în ţinutul acela exotic 
este atâta corupţie şi nedreptate cât ar încăpea într-un continent întreg. 
Săracii ca noi nu au nici un cuvânt de spus în faţa celor care conduc 
instituţiile din zonă. Cu atât mai mult cu cât au trecut aproape 4 ani de la 
dispariţia mea. Tot ce mi-a mai rămas din recenta viaţă pierdută este 
noianul de gânduri frumoase şi de regrete venite din partea celor dragi, 
care mă aşteaptă şi acum. Tot ce pot să-ţi spun, spre binele tău, este să 
pleci departe de ţinutul acela blestemat, de ţara aceea care ţi-a furat 
bărbatul cu atâta brutalitate şi neruşinare. Se va găsi un loc sub soare şi 
pentru tine, mai bun şi mai liniştit decât cel de acolo. 

Nu vreau răzbunare, iubita mea soţie, doar mângâiere la amintirea 
zilelor frumoase petrecute împreună. îmi pare nespus de rău că nu m-ai 
putut înmormânta sau incinera, după obiceiul nostru de oameni 
civilizaţi. Gândurile tale frumoase, pline de iubire şi tandreţe, îmi mai 
alină uneori durerea despărţirii. Am stat foarte puţină vreme la Judecata 
cea Dreaptă din Cer. Acum sunt liber să vin lângă tine oricând doresc. Mă 
îndurerează profund tristeţea şi disperarea ta. Eşti tânără, frumoasă, 
inteligentă, ai toată viaţa înainte. îţi doresc din tot sufletul meu disperat 
şi îndurerat să ai în viitor mai mult noroc decât până acum! Ai grijă de 
Axei, scumpa mea! 

Aş vrea ca amintirea mea să nu îţi mai aducă atâta durere în suflet. 
Dar nu ştiu cum să fac să îţi şterg lacrimile de pe obrajii tăi minunaţi. îmi 
este dor de ochişorii tăi blânzi, calzi şi plini de iubire. Nu mă pot 
îndepărta de tine, cu toate că nu mai am trup. Am doar un suflet iubitor 
şi trist, care însoţeşte o scânteie dumnezeiască de viaţă. Atât şi nimic mai 
mult. îmi pare nespus de rău pentru tot ceea ce s-a întâmplat cu omul 
care a fost Bogdan, dragul tău soţ. 

Dumnezeu să te aibă în paza lui veşnică! 

Bogdan” 

6 aprilie 2008 

Explicaţii suplimentare oferite de mediumul NINA PETRE 

„Dragă Adina, 

Ţi-am rămas datoare cu o interpretare a textului mesajului primit de 
la spiritul lui Bogdan. 

După cum am mai scris, limbajul spiritelor nu este identic cu 
limbajul oamenilor în care au fost încarnate. La ele există doar forma 
energetică a gândului. Ceea ce percep persoanele înzestrate cu calităţi de 
medium este o traducere complicată a gândurilor spiritului într-un 
limbaj inteligibil pentru medium. 

O altă problemă ce apare în mod frecvent este cauzată de memoria 
spiritului. Clipa morţii omului îi creează spiritului un şoc, o traumă care 
îi provoacă o amnezie temporară. Revenirea memoriei astrale se produce 
treptat, în cadrul acelui proces spiritual numit de noi „Judecata cea 
Mare”. După ce iese de la Judecată, spiritul a redevenit el însuşi, adică o 
scânteie de inteligenţă universală, cu o memorie nelimitată în timp şi 
spaţiu. 

O problemă a noastră, a celor care dorim să discutăm cu spiritele, 
este aceea a dependenţei noastre de voinţa lor. Spiritele ne transmit ce 
vor ele şi la nivelul spiritual pe care şi-l aleg. Noi înţelegem ce putem din 
vorbele lor. Uneori, limbajul lor este atât de codificat, încât este necesar 
să interpretăm fiecare afirmaţie primită de la ele. 

Cam aşa se întâmplă şi cu mesajul primit de la Bogdan. După cum 
observăm, el îşi vede acum viaţa precedentă dintr-un punct de vedere 
diferit de ideile omului care a fost Bogdan. îţi explic ce am înţeles eu din 
mesajul său şi din toate verificările pe care le-am făcut până acum. 

Bogdan era un bărbat foarte ambiţios. Dorea să realizeze multe în 
viaţă, dar totodată ştia că ar putea muri oricând în adâncul apelor. 
Tocmai de aceea se străduia să îşi trăiască viaţa din plin. Mă gândesc 
cumva şi la faptul că era cumva prea cinstit, prea „dintr-o bucată”, cum 
spunem noi, românii, comparativ cu prietenii şi partenerii săi de afaceri. 
Folosind expresia „ţinutul ăsta blestemat” o fi vrut să spună că afacerile 
cinstite sunt greu de făcut în acea ţară în care şi-a pierdut viaţa. în 
accepţia lui, „îşi întreţinea cu greu familia”, deoarece trebuia tot timpul 
să vâslească printre escroci, ca să nu i se scufunde barca vieţii şi a familiei 
sale. După cum vedem, s-a scufundat. 

Adina, după ce am preluat comunicarea spiritistă şi am citit 
răspunsul tău, am început să mă documentez cu privire la viaţa şi 
societatea din Republica Dominicană. Am ajuns cu cercetările în ţara de 
alături, Haiti. Privind situaţia în ansamblu, am ajuns la concluzia că acel 
paradis turistic, în care trăieşti împreună cu familia ta, îţi oferă o viaţă de 
vis, dar cu mari riscuri şi cu multă nesiguranţă. începând cu capriciile 
vremii şi terminând cu influenţele nefaste venite din acea ţară a 
întunericului, Haiti, populaţia din Republica Dominicană este supusă 
unor influenţe puternice, stresante, care adeseori pot să le tulbure 
minţile oamenilor. Pornind de la această concluzie, nu mă mir că l-au 
înlăturat definitiv pe Bogdan şarlatanii din jurul lui. Poate că el nici nu îţi 

povestea tot ce i se întâmpla în afara casei voastre, ca nu cumva să te 
întristeze. Discuţiile între oamenii de afaceri sunt dure. Iar el, Bogdan, 
dorea să rămână un om cinstit! Poate că din acest motiv unii dintre colegi 
îl duşmăneau, îl ironizau şi îl priveau cam de sus. Probabil că le impunea 
respect celor din jur, dar duşmănia unora tot l-a ajuns în cele din urmă. 

Acum să-ţi prezint un aspect pe care nu l-am discutat. Poate că, în 
atâţia ani de absenţă, ai crezut că Bogdan şi-a găsit vreo creolă şi a fugit 
cu ea. Aşa cum l-ai cunoscut tu pe Bogdan de o viaţă întreagă, crezi că te- 
ar fi părăsit în modul acesta ordinar? în mod cert, la o iubire ca a voastră, 
numai moartea poate aduce dezastrul. 

Despre felul înmormântării, afirmaţia lui este clară. Din moment ce a 
murit ca orice vietate acvatică, lipsa unei înmormântări „de suflet”, ca să 
nu mai spun creştinească, îi aduce mari suferinţe sufletului său. Tradiţiile 
de înmormântare, în orice religie ar fi ele, au un singur scop: uşurarea 
trecerii spiritului în lumea de dincolo şi liniştirea, echilibrarea sufletului 
său pentru totdeauna, cât va rămâne neîncarnat. îţi dai seama ce 
lehamite stăpâneşte acest suflet neliniştit, încât a fost în stare să te 
îndemne la plecare pe alte meleaguri? Dar să nu uităm vorba românului: 
morţii cu morţii, viii cu viii! 

Cu mult drag, 

Nina” 

n mai 2008 

-X- 


Spirite care nu vor sau nu pot să fie contactate 


24.05.2001 - Răspunsuri de la spiritul doamnei NICOLETA 
pentru un curios neavenit („anchetare” pentru atacarea 
testamentului) 

Am stat în casa ei, pentru că am iubit-o şi am respectat-o mult. Ea 
m-a îngrijit aşa cum trebuia, ca o bună creştină, îndeplinindu-mi toate 
dorinţele. Nu s-a abătut cu nici o idee de la rugăminţile mele. A procedat 
întru totul aşa cum i-am cerut eu. 

Mă crezi o copilă nevinovată sau o proastă imbecilă? Cred că produci 
o impietate asupra personalităţii mele, acoperindu-mi numele cu noroiul 
dumitale din Bucureştiul de astăzi. 

Ai fost derutat de vorbele veninoase ale unor nepoţi de-ai mei, care 
ar vrea să pună mâna pe nişte averi care nu li se cuvin. Am fost un om, o 
personalitate deosebită, martor stând cariera mea strălucită de o viaţa 
întreagă. Cum m-aş fi putut lăsa păcălită de o fiinţă atât de apropiată 
sufletului meu? 

Am dorit să se dea dovadă de multă discreţie, pentru ca amintirea 
mea să rămână vie şi frumoasă în sufletele celor dragi mie. Nu te teme, 
dragule, că nu am fost îngropată singură ca un câine vagabond! Mă mir 
că îndrăzneşti să insinuezi aşa ceva! Lasă-te, spre binele tău, de tot felul 
de speculaţii secretate de mintea ta zdruncinată de prea multe poveşti 
fantastice! Munceşte cinstit, dragă băiete, şi nu-i mai pizmui pe cei 
bogaţi! 

Am semnat testamentul la dorinţa mea expresă, ştiindu-mi sfârşitul 
foarte aproape. 

Văd că mă interoghezi ca un poliţist ratat, care nu mai ştie să ţină 
seama de demnitatea umană a celui supus anchetei. Păcat că nu mai 
trăieşte Ceauşescu, el te-ar fi pus repede la punct cu Securitatea lui! L-am 
blamat în vremurile de aur ale vieţii mele, dar acum îi dau dreptate în 
multe privinţe. Ţara noastră a ajuns pe mâna unor şarlatani puşi pe o 
căpătuială fără scrupule. 

Nu am fost nici beată şi nici drogată. Nu mai căuta răul peste tot! 
Vrei să arunci şi numele meu în noroiul mahalalelor dâmboviţene, aşa 
cum ai făcut cu fratele tău? Ruşine să îţi fie! 

Cum vroiai să fie semnătura unui om bătrân şi uzat de viaţă, care 
simţea sfârşitul atât de aproape? 

Notarul şi-a făcut datoria lui de notar, aşa că discuţia despre el o vom 
încheia chiar acum. 

Vrei să mai găseşti şi nişte complici imaginari? Aceasta este deja o 
dovadă de obrăznicie crasă! 

De ce să fug, dacă acolo am vrut să mă găsească obştescul sfârşit? 

Averea a fost foarte bine evaluată, valoarea ei a rămas secretă, 
conform dorinţei mele, pentru a nu se isca neînţelegerile obişnuite, 
provocate de cei care o râvnesc şi nu o merită. 

Ce obrăznicie, să scotoceşti cu mintea prin dulapurile mele! Vrei să 
răscoleşti prin şifoniere sau prin mai ştiu eu ce? 

Refuz categoric să răspund la această întrebare! 

Aşa ceva nu mi s-a mai întâmplat niciodată, nici în viaţa de atunci şi 
nici în cea de acum. Eşti un anchetator închipuit, şi uite că ţi-ai găsit 
grefierul în această femeie, care m-a deranjat pentru a-ţi face pe plac. Pe 
ea nu o acuz, dar pe tine da, ca şi pe netrebnicul care stă în spatele tău şi 
pofteşte la averea pe care am avut-o. 

Am lăsat cu limbă de moarte dorinţa mea de a fi lăsată să mă 
odihnesc în pace. 

Care proces? Nici nu vreau să aud de aşa ceva! 

Bolnav psihic eşti tu, care umbli după câştiguri facile, fără să pui 
umărul la treabă. Dacă vrei bani mulţi, câştigă-i prin mijloace cinstite, 
omeneşti, nu prin specularea bunei credinţe a spiritului unei femei care a 
muncit toată viaţa, fără să se plângă prea mult de necazurile ei. 

Mariana este liberă să facă orice doreşte cu lucrurile ei. 

Am vrut să mor într-o casă omenească, nu într-o mănăstire. 

M-am întâlnit cu toţi cei dragi, nu-mi duce dumneata grija! 

Nu regreta ce mi s-a întâmplat, pentru că nu am păţit nici o ruşine. 
Să mori nu este un lucru urât. Iar despre visul tău, ce să mai spun? Vrei 
bani mulţi pentru că ţi-ai amintit de el? 

Aşa ai avut tu impresia, că nu mai ştiam ce să fac cu averea mea? 
Ruşine să îţi fie! Pe vremea când trăiam te-am crezut un bărbat serios şi 
cumsecade, dar acum văd ce pui de şarlatan zace în tine. 

Mai vrei şi un testament? Te sfătuiesc să renunţi la anchetarea celor 
din lumea mea, pentru că faci un mare păcat printr-o astfel de atitudine. 

Nu mai sunt cântăreaţă, dar am ce face aici. Activitatea noastră este 
secretă, bine ascunsă de minţile bolnave ale unora care ne iscodesc. 
Doresc să fiu lăsată în pace şi de cei vii, şi de cei ce vor mai veni după 
mine! 

Nicoleta” 

24 mai 2001 


26.04.2009 - Scrisoare de la Nina Petre pentru fiica Violeta 
despre mama decedată (sinucidere morală) 

„Dragă Violeta, 

Spiritul mamei tale s-a reîncarnat în anul 1995, adică la 7 ani după 
deces. A avut foarte multe probleme pe lumea cealaltă, din cauza dorinţei 
mamei tale de a muri. Avea o depresie puternică, provocată de amanta 
tatălui tău, pe care o cunoştea. Acea femeie s-a folosit de vrăji şi blesteme 
împotriva doamnei Elena, pentru că îl iubea foarte mult pe tatăl tău. 
Apariţia acelei sarcini nedorite a agravat starea depresivă a mamei tale, 
iar dânsa şi-a riscat viaţa provocându-şi avortul, considerând că oricum 
viaţa sa era un calvar. A dorit să moară şi din acest motiv a stat cu 
infecţia aceea în burtică până când a făcut septicemie. 

Dacă soţul ei s-ar fi purtat ca un om iubitor, poate că doamna Elena 
ar fi riscat să meargă la spital, chiar dacă ar fi fost anchetată de Miliţie 
pentru provocarea avortului. Din cauză că a dorit să moară, atitudinea sa 
a fost asemănătoare cu cea a unui sinucigaş. Prin urmare, spiritul său a 
avut foarte mult de suferit pe lumea cealaltă. 

Aura unui spirit sinucigaş seamănă cu o cârpă zdrenţuită. Spiritul 
purtător al unei aure de sinucigaş este un nenorocit, lipsa unei bucăţi 
mari din aură provocându-i suferinţe de neimaginat pentru noi, 
muritorii. 

Situaţia spiritului doamnei Elena fiind ambiguă, acesta zbătându-se 
între condiţia de victimă şi cea de sinucigaş, după 7 ani de la deces i s-a 
permis să se reîncarneze. Astfel a văzut lumina zilei un băieţel din Noua 
Zeelandă, care acum are aproape 14 ani. El locuieşte în oraşul Omarama, 
situat pe malul lacului Pukaki, în Insula de Sud şi se numeşte Stephen. 
Am încercat de câteva ori să discut cu spiritul său, dar copilul nu şi-a 
pierdut cunoştinţa niciodată, astfel încât spiritul să iasă din trunchiul său 

cerebral. Stephen seamănă cu Georgiana, sora ta, atât la chip, cât şi la 
comportament. 

Aceasta fiind situaţia, sunt nevoită să îţi răspund singură la 
întrebările adresate de tine în scrisoarea din io martie. Am mai avut încă 
două cazuri asemănătoare chiar anul acesta. Am ajuns la concluzia că 
agitaţia extremă de pe Pământ a bulversat şi lumea spiritelor, acestea 
primind încuviinţarea de la Tatăl Ceresc pentru a se reîncarna cât mai 
curând. De altfel, simţim cu toţii nevoia ajutorului Divin, pentru că trăim 
într-o stare de nesiguranţă permanentă.” 

26 aprilie 2009 


10.05.2008 - Scrisoare de la Nina Petre pentru părinţi despre 
copilul decedat Dănuţ (criminal nazist) 

„Dragii mei Carmen şi Mircea, 

Ştiu că aşteptaţi cu nerăbdare un răspuns de la mine. Din păcate, 
spiritul lui Dănuţ are mari probleme în lumea de dincolo. încă se mai află 
la Judecată, fără a i se spune când va fi eliberat. Judecata este atât de 
severă, încât nici măcar nu i se dă drumul să vină lângă mine pentru a sta 
de vorbă. O singură dată mi s-a mai întâmplat aşa ceva, fiind în cauză 
spiritul actriţei Marylin Monroe. 

Am rugat un spirit prieten să îmi relateze legenda tristă a spiritului 
copilaşului vostru. Iată despre ce este vorba. 

înainte de a deveni Dănuţ, spiritul respectiv a fost încarnat într-un 
criminal nazist, comandant al unui lagăr de exterminare a evreilor şi 
polonezilor indezirabili. Sadic din fire şi însetat de experienţe macabre pe 
oameni, nazistul a provocat cu seninătate moartea prin gazare şi otrăvire 
cu diverse substanţe a zeci de mii de prizonieri. După ocuparea Berlinului 
de către aliaţi, acest criminal s-a otrăvit, ca şi Fiihrerul său, pe care îl 
diviniza. 

După deces, spiritul a stat zeci de ani la Marea Judecata a îngerilor. 
Pentru a scăpa mai repede la libertate, le-a propus judecătorilor săi să îi 
accepte o nouă reîncarnare, pentru a-şi putea ispăşi recentele păcate 
printr-o mulţime de fapte bune. Astfel a venit pe lume Dănuţ. Destinul 
său era ca un basm. Ar fi trebuit să devină un chirurg cardiolog vestit, 
care, cu mâinile sale de aur, ar fi salvat enorm de multe vieţi omeneşti. 
Dar nu a fost să fie aşa. S-a produs o fisură dramatică în viaţa norocoasă 
ce i s-a preconizat copilului încă dinainte de a se naşte. Scenariul 
imaginat de spiritul său era vulnerabil, din cauza crimelor comise în viaţa 
precedentă, cea a nazistului. Pentru Dănuţ, norocul s-a transformat într- 
un lanţ întreg de suferinţe. 

La această nefericită „cotitură”, contribuţia esenţială a avut-o un 
blestem străvechi care planează asupra neamului tatălui său. Acest 
blestem a început odată cu crimele comise de doi strămoşi care au lucrat 

pentru nişte închisori, în calitate de călăi şi temniceri. Unul a trăit în 
secolul 16, iar celălalt în secolul 17. După ei, la fiecare generaţie de 
bărbaţi, cel puţin unul a omorât oameni în războaie. Cred că şi tatăl, şi 
bunicul lui Mircea au luptat în războaie. Cum acţionează blestemul: la 
fiecare a treia generaţie trebuie să moară câte un tânăr. 

Oare ce face spiritul lui Dănuţ în lumea de dincolo? La Marea 
Judecată i se arată celelalte vieţi din urmă şi i se explică unde a greşit. I 
se dă voie să se vadă cu rudele şi prietenii decedaţi înaintea lui, rolul 
acestora în liniştirea sufletului său fiind imens. I se permite uneori să 
vină lângă voi, părinţii săi, pentru a vă da semne de viaţă. Aceste semne 
au fost deosebit de puternice, deoarece sărmanul spirit nu ştie când va 
reuşi să iasă la libertate. 

Acum, să mă ocup şi de problemele voastre. 

Carmen, îţi este predestinat să aduci pe lume o fetiţă. Peste un an, ca 
prin minune, ar trebui să rămâi însărcinată. 

Mircea, pe tine te îndemn să mergi cât mai des la biserică pentru a 
aprinde lumânări şi a te ruga pentru iertarea păcatelor tuturor 
strămoşilor tăi. 

Carmen şi Mircea, vă rog să vă rugaţi pentru sufletul lui Dănuţ, care 
trece prin grele momente de căinţă şi regrete! Este un suflet greu încercat 
de nenorocirile prin care a trecut în timpul vieţii lui Dănuţ, şi nici acum 
nu are linişte. L-am rugat pe îngerul care m-a ajutat în realizarea acestei 
scrisori să îi transmită lui Dănuţ mesajul vostru. 

Vă îndemn să aveţi în continuare puterea de a trăi mai departe, de a 
lupta pentru viaţă şi de a vă face mai departe datoria de oameni.” 

10 mai 2008 

Mesaje de la spiritele unor animale de companie 

preluate de mediumul NINA PETRE 


Mesajele preluate de la spiritele animăluţelor dragi reprezintă pentru 
cercetătorii spiritualişti şi pentru orice om care crede în viaţa de dincolo de 
moarte un document de o valoare excepţională. Despre spiritele oamenilor 
s-au scris tone de cărţi şi articole, dar despre spiritele animalelor se cunosc 
extrem de puţine lucruri. 

NINA PETRE, medium 


13.02.2007 - LILI, înger de animale 

„Scumpa mea stăpână şi prietenă 
nepreţuită, 

Nu te-am uitat nici o clipă de când am venit 
aici, printre îngerii animalelor de casă. îmi este 
foarte dor de tine, de mângâierile tale, de 
căldura mânuţelor tale fine şi pufoase. M-ai 
îngrijit ca nimeni altcineva pe acest pământ. M- 
ai iubit, m-ai hrănit, m-ai îngrijit ca pe o prinţesă 
de rasă bună. în viaţa ta de acum încolo vei mai 
avea o căţeluşă care va semăna leit cu mine, dar nu voi fi chiar eu. 
Trebuie să mai stau aici, printre îngerii animalelor, ca să le fac mult bine 
îngerilor animalelor mai mici ca mine. în viaţa ta de mai târziu, după zeci 
de ani, ne vom reîntâlni ca oameni. Eu sunt acum un înger foarte înalt, 
care trebuie să treacă în om. 

Scumpa mea stăpână, tu m-ai ajutat să trăiesc atunci când numai 
minunile pământului mă mai puteau scăpa de la moarte. Mi-a venit 
vremea să plec, pentru odihna de aici, din Cer. Tu ai fost un înger pentru 
mine, un înger cu faţă de om. îmi mai este dor de toate rudele şi 
prietenele noastre. De toate, fără nici o deosebire. Ce nu ştiu oamenii este 
că animalele îi iubesc pe toţi cei care le îngrijesc, fără să le pese ce fel de 
oameni sunt şi cum arată la faţă. Aici nu sunt singură niciodată. Suntem 
mii şi mii de îngeri harnici şi frumoşi. 

îţi mulţumesc, frumoasa mea stăpână, pentru ajutorul pe care i l-ai 
dat trupului şi sufletului meu, în ultimele clipe ale vieţii mele. Vin de 
multe ori să te văd noaptea cum dormi, te mângâi pe obrăjori cu 
mânuţele mele nevăzute, aşa cum mă alintai tu când eram bolnavă. Trec 
destul de des şi pe la mormântul pe care mi l-ai făcut. Cinste ţie, draga şi 
frumoasa mea stăpână! Mă bucur pentru că ai luat un alt căţel. Lasă să fie 
şi el fericit, aşa cum am fost şi eu lângă tine! 

Ştiu că îmi duci dorul, frumoasa mea stăpână, dar şi eu mă străduiesc 
să-ţi apar în vis. Atât mai pot să fac pentru amintirea mea. 

Eu sunt un biet suflet de animal, care nu ştie prea multe despre 
viitor. Dar m-am interesat la îngerii oamenilor, ca să aflu mai multe 

despre voi toţi din casă. O să vă meargă mai bine câţiva ani de acum 
încolo. Văd şi un copilaş nou în casă. Al tău să fie? Mai văd că faci multe 
drumuri, tare multe se mai arată! După căţelul de acum, vine altul, mai 
frumos ca el. Tu ai să pleci de la mama şi tata, undeva, departe cu un 
bărbat tânăr. Eu am să vin mereu după tine, aşa cum făceam şi înainte. 
Nu te las singură, fără mine, stăpâna mea frumoasă! 

îţi mulţumesc, draga mea, pentru cuvintele frumoase pe care mi le-ai 
scris! Şi eu te iubesc cel mai mult pe lume! Nu te uit şi nu plec de lângă 
tine, iubita mea, îngerul meu cu chip de om! 

Aşa să ştii de la mine, care am ajuns îngerul tău veghetor, 

Căţeluşa ta iubită, LILI cea poznaşă...” 

13 februarie 2007 


12.07.2007 - PALOMA, porumbiţa suferindă 

„Scumpa mea doamnă, 

Eu sunt porumbiţa PALOMA, pe care ai 
îngrijit-o cu multă dragoste de mamă. 

Domniţa mea, venirea şi plecarea mea de 
lângă Domnia ta a însemnat o prevestire a 
ceea ce o să ţi se întâmple în curând: o altă 
pasăre, mai frumoasă şi mai norocoasă decât 
mine, îţi va veni în balcon. Ea va trăi şi va fi prietena copilului tău, pe 
care îl aştepţi de mai mulţi ani şi care şi-a refuzat prezenţa lui în casa ta. 
Scumpa mea mamă şi prietenă, vreau să afli de la mine, cea care sunt 
acum un suflet rătăcitor din lumea nesfârşită, că ai făcut pentru mine 
adevărate minuni, pe care numai un suflet curat şi nobil ca al tău le mai 
poate face în această lume a voastră, plină de rele şi păcate. 

Scumpă prietenă, vreau să ştii că m-ai salvat de la moarte de mai 
multe ori, chiar şi fără să-ţi dai seama. Trebuia să mor de cum m-am 
născut, aşa cum se întâmplă de multe ori în lumea noastră, a păsărilor. 
Părinţii mei nu m-au dorit, crezând că aparţin altui neam de porumbei. 
M-au lovit cu ciocurile, sfărâmându-mi toate oasele spatelui şi ale 
capului. Numai grija pe care mi-ai purtat-o şi hrana minunată pe care 
mi-ai dat-o cu atâta dragoste de mamă au reuşit să mă păstreze în viaţă. 
Am încercat să zbor şi să trăiesc la fel ca toţi porumbeii din jurul meu. 
Dar fiind mereu suferindă, ceilalţi m-au respins cu bătăi repetate. 
Loviturile primite luni de zile mi-au cauzat moartea. Bietele mele oase nu 
au mai rezistat la zbor, iar în ultimele clipe de viaţă nu le-am mai putut 
mişca deloc. Te rog să mă crezi că nu am fost otrăvită şi nici nu am fost 
bolnavă ca păsările care mor primăvara. 

îţi sunt recunoscătoare pentru tot ceea ce ai făcut pentru mine! Chiar 
dacă mi-ai aruncat trupul la gunoi, sufletul meu tot lângă tine stă, până 
când, poate la primăvară, o păsărică dintr-un copac de lângă bloc va veni 
lângă tine, aşa cum am făcut şi eu. Ea nu va fi tot porumbel, ci altceva. O 

vei recunoaşte după sufletul ei şi îi vei spune tot PALOMA. Sufletul ei va 
fi al meu. 

Te rog, scumpa mea doamnă, să nu mai fi atât de tristă pentru mine! 
La noi, în lumea păsărilor, se moare repede, pentru a se veni pe lume cât 
se poate de des. Sufletele noastre sunt neliniştite până când ajung să se 
nască în oameni. Eu mai am până atunci, dar nu prea mult. Aş vrea să mă 
nasc în copilaşul tău. Aş vrea să fiu băieţelul tău. Ştiu că mai am de 
aşteptat câţiva ani până atunci. 

Te iert pentru că nu m-ai dus la doctor şi nu ai stat lângă mine tot 
timpul cât am fost bolnavă. Vreau să ştii un secret: noi, păsările, murim 
singure, părăsite de rudele noastre, fără o lumânare şi rugăciunile de 
plecare. Tocmai de aceea toate păsările vor să ajungă oameni, ca să le fie 
cinstită memoria după ce pleacă din lumea celor vii. Te rog să mă ierţi 
dacă te-am făcut să suferi, prinţesă minunată ce eşti! îţi vreau tot binele 
pe care ţi -1 va da Cel Bun şi Drept pentru noi toţi! Să-ţi fie răsplătită viaţa 
după bunătatea ta! Să-ţi ajute Tatăl cel Bun să ajungi şi tu fericită după 
cum meriţi! 

Nu mă uita, scumpa mea prinţesă tristă şi frumoasă! Voi veni din 
nou lângă tine într-o bună zi, minunată ca şi tine! Recunoştinţa mea te va 
însoţi până la sfârşitul zilelor tale! Te iubesc, te respect şi nu voi uita să-ţi 
fiu din nou aproape! Eu sunt sufletul porumbiţei PALOMA, cea pe care ai 
iubit-o ca pe copilul tău. 

Să ne revedem în curând, prinţesa mea!” 


07.02.2008 - DICKI, pechinezul otrăvit 

„Scumpa mea stăpână, bună şi frumoasă ca 
nimeni alta pe Pământ, 

Tu ai fost totul pentru mine: viaţa, bucuria, 
suferinţa, ultima clipă de fericire înainte de a-mi 
da trupul în ţărână. M-ai îngrijit ca nimeni 
altcineva, ai pus mult suflet în alinarea 
suferinţelor vieţii mele chinuite. Noi, animalele 
mici, câinii şi pisicile, ne ducem zilele din mila 
oamenilor. Dar nu toţi sunt buni şi înţelegători cu 
noi. Dacă unii ne iubesc sincer şi se luptă să ne 
facă viaţa mai uşoară, imediat se găsesc alţii care 
vor să ne chinuiască şi să ne omoare. Aşa ţi s-a 
întâmplat şi ţie, scumpa mea stăpână. Oamenii răi de lângă casa ta ne-au 
dat otravă, au adus animale bolnave pe pragul tău, ca să ne molipsească 
şi pe noi. Eu am scăpat de chinurile vieţii de animal. Acum mă găsesc în 
lumea sufletelor tuturor animalelor mici care nu au mai avut loc pe 
Pământ. Ne înţelegem bine cu toţii, nu ne muşcăm, nu ne fugărim şi nu 
ne mai trebuie mâncarea de la oameni. Am fi fericite dacă nu ne-ar fi dor 
de rudele noastre care încă mai trăiesc. îi aşteptăm pe toţi căţeii noştri 

dragi să vină lângă noi. Aici nu este verdeaţă, nici case nu vedem şi nici 
oameni. Suntem foarte departe de oameni, undeva, printre corpurile din 
cer. 

Am plecat de la voi, nepreţuita mea stăpână, fiindcă am luat boala 
mortală de la un căţel nenorocit pe care l-ai adus în casă. El avea două 
boli, una ştiută şi cealaltă negăsită de doctor. Casa ta este înconjurată cu 
blestemele vecinilor care nu iubesc animalele. Nu îţi poartă nici ţie noroc 
atâta ură venită de la ei. Aşa cum eşti tu, iubitoare a animalelor mici 
neajutorate şi bolnave, ai nevoie să stai într-o casă fără vecini prea 
aproape. Boala de la care mi-a venit sfârşitul mi-a infectat sângele, iar eu 
nu am mai suportat durerile de spate şi de oase. Inima mea s-a oprit, 
scăpându-mă de durerile groaznice pe care le-am avut câteva zile. îmi 
pare rău că nu mai sunt în casa ta, dar aici am mulţi prieteni buni, toate 
rudele mele venite înaintea mea. Ne simţim bine împreună. Nu sunt 
supărat pe tine, scumpa mea stăpână. Ai fost bună cu nefericitul de mine, 
ca nimeni altcineva. Domnul din Cer te va răsplăti pentru bunătatea 
sufletului tău. Mai am nevoie de ceva timp ca să mă pot apropia mai tare 
de casa ta. După aceea, o să mă vezi mai des în vise. 

Fratele Pegas a murit de otravă. Ne-a fost aruncată pe geam carne 
otrăvită. Au mâncat-o Pegas şi Tina, eu nu, pentru că nu mi-a plăcut cum 
miroase. Vecina de lângă balcon ne-a aruncat carnea otrăvită. Ea şi 
celelalte vecine de pe etaj vor să cureţe blocul de căţei, ca să nu le mai 
aducem boli pe scară. 

Bebe a fost furat de vecina cu ochelari care stă pe etaj cu tine şi dus la 
ţară, la sora ei. Bebe stă bine acolo, are destulă mâncare, nu-1 bate 
nimeni, dar nu mai vrea să mănânce. îl aştept să vină lângă noi, aici în 
Cer, peste câteva zile. Va fi mai fericit aici. Stăpâna mea iubită, eu, DICKI 
din Cer, te rog să nu mai aduci alţi căţei în casa ta de acum, că vor muri şi 
ei de otravă, ca şi prietenii mei! Te mai rog să nu mai laşi geamurile 
deschise când nu mai este nimeni acasă, ca să nu fie otrăviţi copilaşii care 
încă mai trăiesc! 

Pe Bebiţă va fi greu să-l afli unde este, că stă ascuns într-o magazie şi 
nu mai latră. Stăpânii îi dau apă şi ceva mâncare, nu se ocupă deloc de 
sufletul lui. Lasă-1, stăpâna mea dragă, să vina la mine, ca să scape de 
viaţa lui amărâtă de acum! Eu îl aştept pe Bebe, o să-l ajut să-i treacă 
suferinţele de câine amărât. Atâta pot să fac pentru el. 

Stăpâna mea iubită, eu îţi mulţumesc pentru toată bunătatea ta faţă 
de bietul de mine şi pentru grija cu care m-ai ajutat până la ultima suflare 
de viaţă. Nu te voi uita niciodată! Le mulţumesc şi doamnelor din casă, 
mama şi surioara ta, pentru toate lucrurile bune pe care le-au făcut ca să 
mă ajute să trăiesc. îmi pare rău că am plecat de lângă voi. Dumnezeul 
oamenilor să vă dea zile multe şi putere, ca să-i mai ajutaţi şi pe alţi 
necăjiţi ca mine! 

Sărmanul DICKI, care vă iubeşte pe toate şi n-o să vă uite 
niciodată...” 

7 februarie 2008 

13.09*2008 - ALBERTO, câine vindecător 

„Scumpa şi nepreţuita mea stăpână, eu 
sunt spiritul lui ALBERTO, căţelul tău iubit, pe 
care îl plângi în fiecare zi. încă nu am plecat în 
lumea liberă a spiritelor, fiindcă mai am de stat 
două săptămâni ca să îmi păzesc mormântul. îţi 
mulţumesc, scumpa mea doamnă, pentru că 
mi-ai fost ca o adevărată mamă omenească! M- 
am purtat şi eu frumos cu tine, atâta cât mă 
ducea mintea întrupată într-un căţel. 

ALBERTO nu a fost un câine oarecare, ci un 
suflet de animal care dorea tot timpul să aibă 
grijă de oameni. îţi aminteşti, scumpa mea 
stăpână, cum simţeam că pe voi vă durea câte 
ceva şi veneam repede să vă iau durerea cu 
trupuşorul meu firav? Sau când Vlăduţ nu se 
simţea bine, parcă vroiam să dorm numai lângă 
el? Stăpâna mea, eu am fost un animal micuţ, 
dar aşa de inimos că m-aş fi luat la trântă cu toţi dulăii de pe stradă! Nu 
suportam câinii aceia răi şi murdari care treceau pe drum, iar pe ţiganii 
cei răi îi simţeam de cum intrau de la capătul străzii! Eu, aşa cum m-am 
purtat cu oamenii, merit să mă nasc din nou într-o familie de oameni, ca 
să ajung un copil cuminte şi foarte deştept. Abia aştept să se împlinească 
timpul de şedere lângă mormântul meu, ca să nu mai fiu atâta legat de el. 
După cum vezi, stăpâna mea iubită, încă nu îmi dau prea bine seama că 
trupul meu putrezeşte sub pământ, iar micuţul ALBERTO nu se va mai 
naşte niciodată! Atunci când voi fi liber în lumea spiritelor voi avea 
puterea să vin din nou lângă stăpânii mei dragi. Nu va mai trece multă 
vreme până atunci. Voi fi mai puternic decât acum şi voi putea veni lângă 
voi, ca să mă simţiţi aproape şi să vă mângâi cu suflarea mea nevăzută. 

M-am îmbolnăvit din cauză că un copil de pe stradă a aruncat în 
mine cu o piatră ascuţită. Locul lovit s-a infectat, ajungând boala până la 
creierul meu nenorocit. Eu, ca spirit, mi-am făcut datoria în trup de 
animal. ALBERTO a murit prea repede pentru ca eu, spiritul lui, să mă 
transform în om. Spiritele câinilor se reîncarnează la câteva luni după 
moartea animalului. Eu trebuie să aştept câţiva ani dacă vreau să ajung în 
trup de om. Un nou căţel pot să ajung foarte repede, anul viitor, dar eu 
vreau să devin om. Un om deştept, curajos, care să înveţe să vindece 
oamenii de toate bolile care îi chinuiesc. Voi încerca să mă nasc un prunc 
înrudit cu tine, stăpâna mea nepreţuită. Dacă vreunul dintre pruncii 
neamului tău se va purta frumos cu oamenii, aşa cum am făcut eu, şi mai 
ales îi va face plăcere să le ia durerile, atunci să ştii, stăpâna mea, că el va 
purta într-însul spiritul şi sufletul sărmanului ALBERTO. Va veni vremea 
când vei vedea şi minunea asta! 

Stăpâna mea, eu acum sunt spirit şi pot să văd în viitor. îl văd pe 
Vlăduţ cum învaţă multă carte, cum ajunge un om mare, printre ceilalţi 



Ni na Petre - Glasuri de dincolo de moarte 


Pag.200 



din jurul lui. După Vlăduţ se vede şi o surioară, peste 2-3 ani. Mai văd că, 
după primirea acestei scrisori, îi veţi aduce lui Vlăduţ un căţel frumos şi 
deştept, cum am fost eu. Aşa să ştii, scumpa mea stăpână, că ALBERTO, 
cel care nu mai este câine adevărat, vă roagă din lumea morţilor să vă 
aduceţi în casă un căţel asemenea lui, care să îl bucure pe Vlăduţ, aşa 
cum l-a bucurat bietul ALBERTO! 

Lacrimile voastre îmi ard sufletul, pentru că nu îl pot învia pe 
ALBERTO, iar dorul meu de voi este cumplit de mare. Vă rog să mă 
iertaţi pentru că atâta am reuşit să vă spun, după mintea mea de spirit- 
căţel. îmi cer iertare pentru durerea despărţirii noastre! Nu vă voi uita 
niciodată şi voi veni lângă voi peste puţina vreme. 

Rămâneţi cu bine, scumpii mei stăpâni!... 

ALBERTO” 

13 septembrie 2008 


04.10.2008 - MEXICO, câine campion 

Mexico a fost un căţel celebru în viaţa pământeană, deoarece a 
câştigat un concurs, poza lui apărând într-o revistă de mare circulaţie 
("Dog Fancy"). 

„Sărut mâna, stăpâna mea! 

Eu sunt sufletul lui MEXICO, 

Mehuţul tău iubit, care te-a îndrăgit ca 
pe regina lui. Eu am venit în această 
lume cu speranţele de mărire pe care le- 
am avut în timpul vieţii mele de lângă 
tine. Am fost un câine deosebit, foarte 
deştept, pentru că gândeam la fel ca 
oamenii. Ajuns aici, în lumea spiritelor şi 
a sufletelor de tot felul, am aflat că visul 
meu de câine se va împlini peste câţiva 
ani: voi reveni pe Pământ într-o viaţă de 
om. Foarte multe animale ar vrea să fie 
oameni, ca să scape de chinurile vieţii de 
animal. Dar nu toate merită să scape de 
aceste chinuri, pentru că nu ştiu şi nu vor 
să se poarte frumos, aşa cum li se cere în lumea spiritelor. Acum sunt 
fericit, pentru că tocmai am ieşit de la Judecata sufletelor de câini, unde 
mi s-a spus că am avut o purtare frumoasă în viaţa din care tocmai am 
plecat. M-am întâlnit cu spiritele tuturor cunoştinţelor mele din lumea 
oamenilor şi a animalelor. Acestea m-au ajutat să trec mai uşor pragul 
dintre cele două lumi şi să înţeleg că acum nu mai sunt câine. Am aflat şi 
ce am de făcut în lumea spiritelor, până când voi reveni pe Pământ, în 
trup de copil. 

Scumpa mea stăpână, îmi amintesc fiecare clipă trăita lângă tine. M- 
ai îngrijit şi m-ai apărat ca nimeni alta, din câte stăpâne de câini am 
văzut în ultima mea viaţă. Tu ai fost lângă sufletul meu tot timpul, iar eu 
te-am considerat regina mea, bună şi frumoasă ca nimeni alta. Te rog să 
mă ierţi pentru toate supărările pe care ţi le-am făcut cu purtarea mea de 
animal! Ştiu că m-ai iubit ca pe un copil al tău, iar iubirea ta de mamă am 
înţeles-o foarte bine doar după trecerea în viaţa mea de acum. Am o mare 
dorinţă, scumpa mea stăpână: zgarda, lesa şi hăinuţa mea să le dăruieşti 
unui nou căţel, pe care să îl aduci în casa ta şi să îl îngrijeşti la fel ca pe 
mine. Mai vreau să semene bine cu mine şi să îl cheme tot Mexico. Aşa 
cred că suferinţa despărţirii noastre va dispărea şi pentru tine, dar şi 
pentru mine. 

Sunt mulţumit pentru că m-ai vegheat în ultimele clipe ale vieţii de 
câine şi mi-ai cinstit trupul după ce am rămas fără suflare. Aş vrea să mai 
comunicăm, peste câteva luni, când mă voi strădui să îţi vorbesc intr-un 
vis, cu glas de om şi cu trupul bietului câine Mexico. 

Stăpâna mea, vreau să mai afli că eu, cu toate că am fost un biet 
câine, animal neajutorat, înţelegeam toate gândurile tale despre mine şi 
ştiam ce trebuie să fac pentru a nu te supăra prea tare. Dacă am greşit de 
multe ori, te rog să mă ierţi! Animalele nu pot să se poarte ca oamenii, 
din cauza trupului lor care nu este de om. Chiar dacă mintea lor este 
foarte deşteaptă, ca oamenii nu pot să fie. Stăpâna mea, de aici, din Cer, 
unde sunt acum, te binecuvântez pentru tot ce ai făcut bun ca să mă ajuţi 
să trăiesc mai frumos decât alţi câini de casă! Bunătatea şi grija ta pentru 
Mexico sunt scrise sus de tot, în paginile lui Dumnezeu care ne-a dat 
viaţă la toţi. Tot ce ai făcut pentru fericirea mea îţi va aduce zile fericite în 
viaţa de om. 

Vreau să ştii că binele făcut unui animal neajutorat cântăreşte mult 
mai greu în lumea spiritelor decât binele făcut unui om. Aceasta se 
întâmplă pentru că oamenii sunt mai puternici decât animalele şi pot să 
se ajute singuri în situaţii când animalele sunt neajutorate. 

Mai am multe să îţi spun, frumoasa şi buna mea stăpână, dar în 
aceste clipe emoţia mă stăpâneşte atât de mult, încât gândurile mele nu 
pot să fie chiar ca ale oamenilor. 

Sunt un biet spirit, cu suflet mare, care ar vrea să le facă mult bine 
oamenilor care l-au ajutat în viaţă. Păcat că numai cu gândurile mele 
frumoase, pline de iubire şi recunoştinţă, pot aduce o bucurie sufletului 
tău de om bun şi iubitor de animale! Atunci când voi primi dreptul de a 
trece în trup de om, voi alege o femeie apropiată cu sufletul de tine, care 
va naşte un copilaş frumos şi deştept. Tu vei simţi faţă de acel copil o 
iubire mare şi vei simţi nevoia să îl aperi aşa cum m-ai apărat pe mine. 

Stăpâna mea, eu, Mexico de aici din Cer, te rog mult de tot să îl aduci 
lângă tine pe noul căţel Mexico, pentru ca durerea despărţirii să dispară 
din sufletele noastre! 

îţi mulţumesc, stăpâna mea dragă, pentru tot binele pe care i l-ai 
făcut câinelui tău, regretat acum! MEXICO nu te va uita niciodată. Fii 
binecuvântată, om de aur!” 

4 octombrie 2008 


12.01.2010 - BEAUTY, micuţa caniche 

„Scumpa mea stăpână, 

M-au îndurerat cuvintele tale de adio. 

Da, eu nu sunt chiar Beauty a ta, ci doar 
spiritul ei, care nu poate trece intr-un nou 
trup de animal până la mărturisirea 
durerii despărţirii de tine. Te-am iubit, 
stăpâna mea, mai mult decât pe mama 
care m-a născut. Ai fost pentru mine, 
sărmana Beauty, o mamă adevărată, care 
m-a înţeles întotdeauna şi m-a ajutat să 
trăiesc. Nu te voi uita niciodată, scumpă doamnă Mihaela! 

Am plecat de lângă tine din cauza unor hoţi care m-au furat din faţa 
magazinului aşa de repede, că nici nu mi-am dat seama ce se întâmplă cu 
mine. Mi-au dat carne să mănânc şi am adormit în braţele unuia dintre 
ei. M-am trezit lângă ei într-o maşină care mergea pe o stradă lungă şi 
plină de maşini. Am început să mă zvârcolesc, să te strig în ajutor şi i-am 
muşcat pe amândoi. Au deschis repede uşa maşinii, iar eu am sărit pe 
şosea, alergând disperată să îl caut pe stăpânul meu. A dat peste mine o 
maşină mare şi foarte lungă, făcându-mă o grămadă de carne şi oase. 
Acesta mi-a fost sfârşitul, scumpa mea stăpână. Te rog să mă ierţi pentru 
viaţa mea prea scurtă şi pentru sfârşitul meu plin de durere! 

Acum, dacă ţi-am spus ce s-a întâmplat cu mine, voi fi mai liniştită şi 
voi trece mai uşor în alt trup de căţel. Voi ajunge în altă ţară, după cum 
este obiceiul în lumea noastră, a spiritelor de animale. 

îţi spun adio, draga şi iubitoarea mea stăpână! îţi mulţumesc pentru 
tot ce ai făcut ca să mă simt fericită alături de tine! Dumnezeu să te ajute 
într-o viaţă mai bună! 

Ţi-a vorbit un biet spirit care s-a simţit încă o dată Beauty, căţeluşa 
ta iubită. Nu te voi uita niciodată! 

Beauty” 

12 ianuarie 2010 



- SFÂRŞIT - 

